
N-AM FOST UN FIU RISIPITOR 


Apariţia cărții „Antrenori la ora confesiunilor“, la în- 
ceputul anului 1982, a fost primită cu multă căldură şi 
interes în lumea oamenilor de sport, a fotbalului mai ales. 
Iar prezentarea ei, făcută cu mult profesionalism, dar și 
cu tot atita colegialitate, de confrații din presă, de Cris- 
tian "Popescu la televiziune şi Nicolae Soare la radio, mi-a 
stimulat efortul și dorinţa de a continua — aşa cum de 
altfel și promisesem în finalul „confesiunilor“ — cu in- 
cursiunea în viața intimă a fotbalului, mai ales dincolo 
de marginea gazonului. 

În anii care au trecut, însă, a trebuit să mă adaptez 
unei situaţii profesionale noi. Și, lucrînd în activul fede- 
rației de specialitate, m-am depărtat, vrînd-nevrând, de 
scris. În schimb, am fost mult mai aproape de fotbal, de 
obligațiile și răspunderile: care decurg, în mod firesc, din 
munca de zi cu zi în slujba acestui sport al sporturilor. 

Astfel, am trecut și prin ultima verigă a filierei fot- 
balistice, realizînd — dacă se poate spune așa — perfor- 
manţa de a fi fost „de toate“, mai mult sau mai puțin. 
Și jucător, şi antrenor, şi cronicar, şi conducător. 

Și, privind cu obiectivitate în urmă, peste tot şi peste 
toate, pe unde și prin cîte am fost, trebuie să recunosc 
că cel mai greu mi s-a părut rolul aceluia care, la un 
meci, nici nu poate să alerge de-a lungul și de-a latul 
terenului, consumindu-și surplusul de energie ; nici nu 
poate să strige în stînga şi-n dreapta dînd sfaturi pe care 
uneori a uitat să le dea la antrenament ; nici nu poate 
să-și manifeste satisfacția sau decepția în scris. 


Acela care nu poate face nimic din toate acestea, con- 
ducătorul — şi el unul din personajele de pe banca su- 
ferinței de la marginea terenului — trebuie să tacă, cînd 
ţii în jurul său ise exteriorizează, să-i calmeze pe toţi 
care nu reuşesc prin ei înșiși să se liniștească ; să adune 
în el cît mai multe critici şi felicitări cît mai puţine ; să 
fie primul care răspunde de tot și de toate și printre cei 
din urmă cărora li se recunosc meritele. 

Dar, iată că a venit timpul să mă mai întorc și la 
scris. Poate pentru că el mi-a dat şi cele mai mari satis- 
facţii. Și nu am revenit ca un fiu risipitor. Cel mult să fi 
risipit ceva iluzii, pe care oricine şi le face din cînd în 
cînd. 

Spre deosebire de omul din parabolă, care s-a întors 
acasă cu mina goală, aproape cerșetor, eu am revenit la 
scris cu traista plină de fapte, gînduri, impresii din lumea 
asta mare a fotbalului, pe care nicicînd nu l-am cunoscut 
mai bine ca în acești din urmă trei ani. 

Și, aşa cum bine zicea Anton Pann, „De la lume adu- 
nate și înapoi la lume date“, aș îndrăzni să spun într-un 
fel asemănător, că toate cîte am adunat din fotbal le ofer 
— deocamdată numai în parte — oamenilor din fotbal, 
tuturor celor care iubesc fotbalul. 


MIHAI IONESCU 


SIC TRANSIT GLORIA MUNDI ! 


Au trecut patru ani de la incursiunea făcută în bio- 
grafia a zece dintre cei mai cunoscuţi antrenori ai noștri, 
prezenţi sub forma unor confesiuni : Coloman Braun-Bog- 
dan, Cornel Drăgușin, Nicolae Dumitrescu, Florin Hala- 
gian, Traian Ionescu, Viorel Mateianu, Angelo Niculescu, 
Ilie Oană, Gheorghe Popescu, Valentin Stănescu. Şi a 
existat promisiunea de a continua seria „confesiunilor“, 
eventual şi cu alți antrenori din elita fotbalului românesc. 

Îmi amintesc însă că atunci, în urmă cu patru ani, la 
puţin timp după ce biografia romanţată a „celor zece“ 
a văzut lumina tiparului, un vechi,prieten, profesorul Tra- 
ian Tomescu, bun cunoscător al fenomenului fotbalistic, 
prezent, el însuşi multă vreme în miezul frămîntărilor 
sportului-rege, ca antrenor şi conducător, îmi reproşa — 
disimulînd, fără îndoială, un uşor regret pentru absența 
de pe listă a unor opțiuni personale — că eroii cărţii, cei 
zece, erau prezentaţi, aproape exclusiv, la modul pozitiv. 
Fiind şi jurist de profesie și, deci, avînd obiceiul de a 
vedea mai mult „păcatele“ și mai puţin calitățile unui om, 
Traian 'Tomescu-Wetzer spunea că în confesiunile antre- 
norilor sînt cam multe laude, că le lipseşte simţul autocri- 
tic, că, dacă te-ai lua după ce spun ei, toţi sînt niște „sfinți“. 

Sigur, era punctul ide vedere al unui cititor subiectiv, 
Avea şi ceva dreptate. Personal, simţeam nevoia unui 
schimb sincer de păreri şi, aşa oum se întîmplă uneori ca 

după ceva dulce să-ţi facă bine şi ceva mai acrişor, am 
acceptat ideea ca Traian Tomescu să-mi aducă şi unele ele- 
mente, concrete evident, referitoare la minusurile celor 
zece eroi, pe care, cu primul prilej editorial, să nu le mai 
ocolesc. Să le spun așa, pe faţă. Pe unii dintre ei, dacă 
o fi cazul, să-i punem chiar la index. 

Au trecut însă patru ani de la discuţia aceasta cu 
Traian Tomescu. De atunci, din „ziua reproşurilor*, ne-am 
mai întîlnit de multe ori, dar niciodată profesorul-jurist, 
căruia de altfel i-am purtat întotdeauna o mare stimă, nu 
a mai pomenit nimic despre ce era tentat, la un moment 
dat, să spună mai puţin de bine despre cei zece „antre- 
nori la ora confesiunilor“. S-a gîndit, poate, la ceea ce-i 
spusesem cîndva că istoria îşi prezintă eroii prin fapte 
și realizări, iar cînd aceștia sînt puși în situaţia să şi-le 

„prezinte ei înșiși sub forma unor confesiuni, ești obligat, 
să. le respecti întru, totul conţinutul, indiferent de carac- 
terul lor subiectiv. 

Mai presus de orice însă era argumentul în faţa că- 
ruia păleau toate obiecțiunile-: rezultatele muncii care au 
trecut proba timpului. Situaţie în care nu a mai fost ne- 
voie să, căutăm cu tot dinadinsul... găurile din, caşcaval. 

Pe acest temei s-a concretizat şi promisiunea de a 
continua seria „confesiunilor“. Urmărind, mai întîi, dru- 
mul, în viaţă şi profesional, al primilor zece antrenori, 
aleși din marele număr al celor devotați, trup și suflet, 
acestei grele meserii. 

În urmă cu patru ani, toţi-aceștia erau în plină acti- 
vitate, îi întîlneam veseli sau trişti pe meridianele fotba- 
lului. Încercînd să-i regăsesc acum, la puţină vreme de la 
data scurtelor lor confesiuni, am simţit parcă o dureroasă 
stringere de inimă. Se întîmplaseră atît de multe eveni- 
mente în aceşti patru ani ! Aveam impresia că, privese 
peste un trecut mult mai îndepărtat decît era în realitate. 
Ceva asemănător cu o revedere a unor locuri dragi ră- 
văşite de vreme. Ca o uliţă a copilăriei pe care o stră- 
baţi în senectute copleșit de amintiri ! 

Câte schimbări în numai patru ani ! 


UN ANUNȚ TRIST. ȘI... NIMIO MAI MULT 


Eram la pregătire cu prima echipă naţională de juni- 
ori, la Rm. Vilcea, înaintea meciului retur din 16 martie 
1983 cu reprezentativa similară a Ciprului, contind pentru 
calificarea în turneul final al Campionatului european din 
Anglia. 

Și, ca de fiecare dată înaintea unui joc, fie el uşor 
sau greu, aşteptam cu încordarea firească în asemenea 
împrejurări ora confruntării. Într-una din seri, tocmai cînd 
reuşisem să mă mai desprind de obsesia meciului care 
bătea la ușă, telefonul m-a adus, din nou, în stare de 
neliniște. Un mesaj de la Arad, primit la recepţia hote- 
Imlui, mă invita să rămîn în aşteptare în cameră, urmînd 
a fi chemat din nou pentru o comunicare importantă. ! 

Nu peste mult timp soneria telefonului a zbîrnîit stri- 
dent şi la celălalt capăt al firului vocea de stentor a lui 
Pavel, Sodincă, om de fotbal, cîndva corespondent de 
presă sportivă din Arad, îmi aducea la cunoştinţă o veste 
i Mai tristă decît orice înfrîngere de pe terenul de 
sport : „Azi, Cibi-baci a plecat dintre noi !“ 

Murise, așadar, omul despre care ai fi crezut că nu 
are moarte. E], care-i condusese pe atiţia alţii pe ultimul 
drum şi care spunea, parcă glumind, parcă îngrijorat, că 
nu prea a mai rămas nimeni dintre cei care ar trebui. să-l 
conducă și pe el cînd i-o veni rîndul. 

Îl stiam bolnav în ultima vreme pe Cibi-baci, este 
adevărat. Dar mai fusese de cîteva ori la pat, acasă sau 
la spital. De fiecare dată însă revenea biruitor în disputa 
ală cu moartea și, cu umorul care niciodată nu l-a 
părăsit, spunea : „Am păcălit-o pe aia cu coasa şi de 
data asta, După care, grijuliu și atent, ne întreba ca un 
părinte bun, el pe noi, cum o ducem cu sănătatea ? 

Vestea morţii lui Cibi-baci a căzut ca un trăsnet, părea 
ceva aproape de necrezut. Şi aceasta pentru simplul mo- 
tiv că — în ciuda vîrstei în prag de opt decenii şi a unor 
suferințe fizice prelungite — biografia sa s-ar fi putut ori- 
cînd identifica cu istoria fotbalului nostru și acum, cînd 
pleea pentru totdeauna, parcă lua şi ceva din noi cu el. 
Şi-apoi, ne obişnuisem să-l știm acolo, undeva, mereu la 

datorie, gata oricînd să ne dea un sfat și mai ales să ne 
spună o glumă, pe care o mai auzisem de multe ori, și 
totuşi ne făcea plăcere s-o mai auzim încă o dată, pen- 
tru că avea un farmec de a povesti, cum nu avea nimeni 
altul. i 

În urmă cu o lună şi ceva îl invitasem la o plenară 
a federației de fotbal, dedicată problemelor de juniori şi 
copii. La început a spus că vine, apoi, cînd am vorbit cu 
el. la telefon, nu s-a mai arătat destul de sigur să se 
încumete, în plină iarnă, la un drum atît de lung, de la 
Arad la București. Mi-a spus că aşteaptă să se mai încăl- 
zeāscă puţin vremea și să nu ne facem griji, că va veni. 

- Vremea s-a încălzit, noi l-am crezut pe Cibi-baci şi nu 
ne-am făcut griji, dar el n-a mai venit la București. A 
luat alt drum, singurul fără întoarcere. 

În seara aceea, la Rm. Vilcea, am stat de veghe pînă 
tîrziu. Cibi-baci era viu în amintirile care mă răscoleau. 
Îl revedeam pe vremea cînd mi-era antrenor la „Armata“ 
și mă mai certa. 

„Odată, din multele deplasări făcute împreună, călă- 
toream în aceeaşi cușetă a vagonului de dormit şi pînă 
la Petroşani, unde trebuia să mergem la un meci, n-am 
închis ochii aproape toată noaptea, ţinîndu-mă numai în 
povestiri. La ziuă, l-am şi întrebat : „De ce am luat locuri 
la vagonul de dormit ?*. Mi-a răspuns zîmbind, cu acel 
zîmbet care aduna în el şi dojană, dar şi bunătate: 
„i-am mai spus parcă cîndva, că cine doarme mult nici 
nu observă că a trăit“. Cînd am ajuns la Petroşani a uitat 
ce mi-a spus şi a tras un somn zdravăn pînă la prînz. Ca 
să nu-l supăr cumva, l-am imitat şi eu şi tot ca să nu-l 
supăr, nu l-am mai întrebat la dejun „cum e cu cine 
doarme prea mult, mai ales ziua ?“. Cibi-baci parcă ar fi 
înţeles de ce-am tăcut şi cu acelaşi zimbet fermecător 
mi-a spus : „Diseară, în drum spre casă, n-am să te mai 
tin de povești, am să te las să dormi ; mîine avem treabă, 
lunea e zi grea şi n-aş vrea să-mi reproșezi ceva“. A doua 
zi, deşi aş fi avut toate motivele unui reproș măcar for- 
mal, n-am. scos o vorbă. Cibi-baci iar nu m-a lăsat să 
dorm, dar, sincer vorbind, nici n-am ştiut cînd am ajuns 


la Bucureşti... 

„Altă dată stăteam la o masă în grădina casei sale 
din strada Păun Pincio, din Arad. Scosese din colecția 
bogată de piese ale muzeului său un album cu coperte 
groase şi colțare metalice. L-am răsfoit împreună mai bine 
de două ceasuri. Se oprea în dreptul fiecărei fotografii 
și mi-o explica. Vorbind, parcă i se aprindea o flacără 
în ochi. Cînd am trecut și peste ultima filă a albumului, 
mi-a spus : „Hai să-ţi arăt şi o poză în care sîntem cam- 
pioni mondiali. I-am replicat mirat: „Noi, campioni 
mondiali la fotbal ?“. „La fotbal, da, ce te miri ?“ Şi asa 
era. În 1977 echipa naţională de fotbal, al cărei condu- 
cător tehnic era Cibi Braun, cîștigase locul întîi şi me- 
dalia de aur la campionatul mondial de... surdo-muţi. Cibi’ 
Braun spunea de-atunci mereu că niciodată n-a antrenat 
o echipă mai cuminte... 

„Exact în urmă cu trei ani, la 19 martie 1980, în sala 
de şedinţe a Consiliului Naţional pentru Educaţie Fizică 
și Sport de la etajul VIII, Cibi Braun lua cuvîntul. cu 
ocazia aniversării unei jumătăţi de secol de la înființarea 
F.R,F. Cînd a terminat de vorbit, avea ochii scăldaţi în 
lacrimi. Era, totuşi, fericit că apucase o asemenea ani- 
versare, o asemenea zi. Erau lacrimi de fericire... 

„Ani de-a rîndul, în biroul antrenorilor de la F.R.F., 
Cibi Braun a stat neclintit la post, rînduind, cu grijă şi 
pricepere, rosturile profesionale ale mai tinerilor săi co- 
legi. De-acum înainte, o vreme, aici va dăinui numai um- 
bra lui... 

A doua zi, la 15 martie 1983, a apărut în ziarul „Spor- 
tul“ următorul anunţ : „Aflăm cu profundă tristeţe ves- 
tea încetării din viaţă, în vîrstă de 78 de ani, a antre- 
norului emerit Coloman Braun Bogdan, reputat tehnician, 
care s-a ocupat de pregătirea echipei naţionale și a di- 
vizionarelor „A“ Jiul, U.T.A., Sportul studenţesc, Rapid 
București, Dinamo București, ani de-a rindul consilier 
al F.R.F. Coloman Braun Bogdan s-a distins în întreaga 
sa activitate prin pasiune profesională, împărtășind. din 
bogata sa experienţă multor generaţii de antrenori și ju- 
cători, Mişcarea fotbalistică din țara noastră pierde un 
suflet rar şi un slujitor devotat. Înmormîntarea va avea 
loc sîmbătă 19 martie, la Arad“. 

A fost un anunţ trist şi nimic mai mult. Aceasta, re- 
erindu-ne la ceea ce s-ar fi cuvenit în asemenea împre- 
jurări, la ceea ce ar fi meritat Cibi Braun de la fotbalul 
pe care l-a slujit cu atita credinţă şi pentru care a re- 
nunțat la orice altceva fără rezerve, fără nici un regret. 
Îmi amintesc cînd spunea : „Fotbalul a fost viaţa mea. 
n faţa lui n-a contat nimic altceva. Nici distracţia, nici 
odihna, nici chiar familia. Şi poate sînt lipsit de modestie 
cînd spun că sacrificiile au meritat. Că, pentru tot ce 
am realizat, de cînd mă ştiu, în fotbal, am dreptul să 

rivesc înapoi cu mîndrie“. Așa a gîndit şi a făcut Cibi 
Braun, e 3 

În ziua de 19 martie 1983, la Arad, au fost multe 
absențe nemotivate în rîndurile celor care aveau obligația 
morală să-l conducă pe „decanul“ de vîrstă și de profesie 
al „antrenorilor pe ultimul său drum. Se împlinea parcă 
temerea lui cînd spunea că nu prea a mai rămas nimeni 
din cei care ar fi trebuit să facă acest lucru. Dar, spu- 
nînd-o mai mult glumind decît îngrijorat, nu putea să 
creadă că chiar așa s-ar fi putut întîmpla. 

Și, totuşi, dam așa a fost. Doar ircea Lucescu, în 
drum spre Hunedoara, a făcut o escală la Arad, și, însoţit 
de Plorică Dumitrache, a depus, din partea federaţiei de 
otbal, o coroană de flori la catafalc, după care a plecat 
mai departe. La cimitir, singurul reprezentant al federa- 
tiei de fotbal... un activist voluntar, Vladimir Luca, om 
de vîrstă apropiată şi prieten cu Cibi Braun. A fost, se 
pare, prea lung şi obositor drumul pînă la Arad pentru 
alții, care s-ar fi cuvenit să fie prezenţi la momentul 
»ţirii de cel care fusese pentru noi, cei din fotbal, 
mai mult sau mai puţin, ca un părinte. 

Dar, chiar și din Arad au lipsit dintre cei care nu ar 
i trebuit să lipsească. Cei mai în vîrstă, fotbaliştii din 
garda veche, unii sprijinindu-se cu dificultate în bastoane, 
au răspuns, spre cinstea lor, „Prezent !“. U.T.A., „bătrina 
doamnă“, pe care Cibi Braun a iubit-o atît de mult şi 
pe oare a slujit-o cu credință, s-a achitat de obligaţie 
printr-o coroană de flori. Jucătorii U.T.A.-ei din Divizia B, 
foarte ocupați cu campionatul, erau plecaţi din Arad... 

Nici nu plecase încă acolo de unde nu avea să se 
mai întoarcă și Cibi Braun începea să fie uitat ! 

„A trecut un an de atunci, din acea tristă zi de mar- 
tie 1983. Venisem la Arad cu echipa națională de juniori, 
care se pregătea pentru meciul de calificare cu reprezen- 
tativa de aceeaşi vîrstă a Ungariei. Și nu voiam să scap 
prilejul de a trece pe la casa-muzeu din strada Păun 
Pincio nr. 8, dincolo de podul peste Mureș. M-am dus 
împreună cu Pavel Sodinca și Silviu Iorgulescu, fostul ju- 
cător al U.T.A.-ei, căruia Cibi Brăun îi fusese antrenor. 
În poarta casei ne-a întimpinat soţia „decanului“, Elena 
Braun. Am rugat-o să mergem, mai întîi, la cimitir. Era 
foarte aproape, pe una din străzile alăturate. Erau flori 
proaspete la mormînt. Fusese pe acolo, cu o săptămînă 
în urmă, ziaristul Eftimie Ionescu de la „Sportul“, şi el 
unul dintre sincerii admiratori şi prieteni ai lui Cibi Braun. 
Elena Braun mai purta încă doliu. Am întrebat-o cum se 
simte cu sănătatea. Ea a ocolit răspunsul, înțelegind că 
aș fi vrut să știu altceva : „Cînd trăia Cibi, pleca de-acasă 
si, uneori, nu venea cu lunile. Îl știam la București sau 
altundeva, departe, şi nu-i simțeam absenţa. Mă obişnui- 
sem aşa. Acum cînd a plecat de tot îi simt atît de mult 
lipsa, deşi este atit de aproape de casă...“ 

De la cimitir, am revenit acasă. În grădină, pomii des- 
frunziţi începuseră deja să înmugurească. Bătea uşor un 
vînt de primăvară. Nu era nici cald, nici frig. Înăuntru 
însă te întimpina un aer rece, trist. În camerele împodo- 
bite pînă nu de mult cu preţioase piese ale unui veritabil 
muzeu de fotbal, pereţii erau acum lipsiţi de viaţă şi goi. 
Strîmtorată financiar, Elena Braun vînduse o bună parte 
din ceea ce strinsese, adunînd din toată lumea, Cibi baci, 
făcînd colecţii de insigne, obiecte de artă, ziare, fotografii, 
pliante, fanioane, cărţi, albume, brelocuri, cupe, medalii... 
Pe mîna cui au intrat sau urmau să intre, de acum înainte, 
toate aceste valoroase obiecte, care păreau comercializate 
la un preț... fără preţ? Din păcate, nu s-a găsit soluția 
transferării lor, măcar în parte, în patrimoniul federaţiei, 
putînd servi și pentru realizarea unei istorii a fotbalului 
românesc ! 

„„„Oînd am plecat din casa de pe malul Mureșului, 
Elena Braun ne-a însoţit pînă dincolo de poartă. Ca și 


Cibi baci în urmă cu ani. Ne-a condus apoi cu privirea 

- 
pînă am dat colțul străzii. Ne-a făcut un semn, cu mîna, 
ca și cum ne-ar fi rugat să n-o uităm. În spatele ei părea 
că a căzut o cortină mare și grea, care acoperea şi cimi- 
tirul de peste drum. 


„UN-DOI“-URI ÎNTR-O ZI DE... S.R.L. 


În biroul federaţiei de fotbal de la etajul al doilea 
al clădirii din strada Vasile Conta nr. 16, acolo unde ani 
în şir fusese „domeniul“ lui Cibi Braun, de mai multă 
vreme este „stăpîn“ Cornel Drăgușin. Profesionist pînă în 
măduva oaselor, conştiincios și prob, a adunat atîta ex- 
perienţă în meseria aceasta grea de antrenor, încît ori- 
cînd l-ai putea socoti un fel de „ştie tot“ dispus să îm- 
părtăşească colegilor mai tineri din ceea ce a adunat cu 
grijă, an cu an, pătrunzînd pînă în adîncurile cele mai 
tainice ale fotbalului. 

Aproape nu e zi să nu stăm de vorbă, să nu discutăm, 
totdeauna fără patimă, deşi, uneori, gata „să luăm foc“. 

Subiectul preferat : problemele tineretului, ale juni- 
orilor, ale schimbului de mîine. De fapt, Cornel Drăgușin 
este singurul dintre cei zece „antrenori la ora contesiu- 
nilor“ neclintit de pe poziție în aceşti ultimi patru ani, 
care s-au adăugat celorlalți din 1970 încoace, de cînd lu- 
crează în cadrul federaţiei. Un. veritabil record în ma- 
terie ! Nu știu dacă altcineva a mai atins cifra aceasta 
de 15 ani neîntrerupţi, ca antrenor federal, foarte greu 
de realizat în condiţiile unei permanente confruntări cu 
marea performanţă. Și Cornel Drăgușin are toate şansele 
să o depăşească, chiar dacă se apropie cu pași repezi de 
virsta pensiei. Deocamdată însă este încă în plină acti- 
vitate, „trage tare“ cum se spune, și tot ceea ce face este 
chibzuit, util şi oportun. 

Sigur că nimeni nu este de neînlocuit. Va veni o zi 
cînd şi Cornel Drăgușin va lăsa locul altuia mai tînăr, 
așa cum au făcut şi cei dinaintea lui, cei care i-au predat 
„ștafeta“ unei munci de răspundere, în care ești obligat 
să cam faci de toate și să te „vezi“ mai puţin. 

A! 

— Ai să devii un fel de colecţionar de recorduri rare, 
i-am spus într-o bună zi. Eşti primul antrenor român 
care a activat în străinătate, ai antrenat la toate nive- 
lurile competiţionale atît la echipele de club cît și la 
loturile naţionale, iar acum ataci cifra cea mai ridicată 
în ani ca antrenor federal. Spune-mi, care-i de fapt pro- 
blema centrală a fotbalului nostru juvenil? Asta, făcînd 
uz de experienţa în muncă acumulată pînă acum. 

— Ored că mărirea ariei de selecţie. Pare ceva con- 
venţional, dacă nu banal, ceea ce spun acum. Și totuşi, 
aici trebuie căutată în primul rînd, în limitele destul 
de înguste ale selecţiei, explicaţia multor neajunsuri. Teh- 
nicienii din alte ţări, cum ar fi, de pildă, cei din Anglia, 
Italia, R. F. Germania și chiar Finlanda nu au asemenea 
preocupări. Ei preiau de la cluburi elementul gata format 
pe care îl includ într-un proces de instruire, în raport de 
obiectivele de performanţă propuse. La noi, în schimb, 
este altceva. Antrenorii echipelor naţionale de tineret fac 
de toate. Şi depistare, şi selecţie, şi pregătire. Fac, de 
fapt, şi treaba cluburilor. Apoi tot antrenorii federali 
trebuie să se gîndească la titularizarea celor mai buni, 
în diviziile A și B, la pregătirea lor în perspectivă, la 
cîștigul necesar de experienţă internă și mai ales inter- 
naţională, pentru ca aceştia, într-un timp cît mai scurt, 
să poată promova în lotul reprezentativ, să fie capabili 
de a apăra prestigiul fotbalului românesc. 

Ideea de a mări aria de selecţie a fost dictată, dacă 
se poate spune așa, de o situaţie reală, care constituie 
o frină în obţinerea unor rezultate de valoare. La ora 
actuală avem un număr foarte restrîns de jucători sub 
21 de ani, care activează la echipe din prima divizie. 
Comparativ cu noi, aş vrea să dau numai exemplul unei 
ţări, pînă mai ieri pe treapta inferioară a ierarhiei con- 
tinentale, este vorba de Finlanda, unde dintr-un număr 
de aproximativ 240 de jucători ai celor 12 formaţii din 
prima ligă, 112 sînt de vîrsta tineretului, a competiţiilor 
europene pentru tineret. De aici, o creștere importantă 
a valorii campionatului intern și rezultate bune pe plan 
internaţional. Să nu uităm că în 1985 Finlanda a învins, 
la tineret, Anglia cu 3—1, rezultat care, la prima vedere, 
ar putea fi considerat o surpriză, dar care coroborat şi cu 

alte realizări, cum ar fi cele în competiţiile de club con- 
tinentale, ne oferă imaginea unui cîştig de fond şi nu a 
unuia determinat de conjunctură, de hazard. 

Lărgind aria de selecţie în fotbalul nostru, am forțat 
în mod deliberat cluburile, antrenorii să-și arunce pri- 
virea şi în direcţia din care se profilează perspectiva. În 
aceste condiţii, am reuşit să scoatem la lumină o serie 
de jucători talentaţi și să formăm cîteva echipe de ti- 
neret bune, competitive, care s-au remarcat în confrun- 
tări de prestigiu, cum a fost Cupa „Marelui zid“, în 
China, turneele din India şi de la Toulon. De altfel, în 
primele două dintre aceste competiţii „naționala“ noas- 
tră de tineret s-a clasat pe primul și, respectiv, secun- 
dul loc, rezultate care confirmă un anumit potenţial, va- 
lorificat. în principal printr-o mai bună selecţie. 

— “Contează, oare, aşa de mult rezultatele la acest 
nivel ? 

— Simplificînd cît se poate de mult lucrurile, aș pu- 
tea răspunde fără ezitare cu un NU scris cu litere mari. 
De ce ? Pentru că finalitatea reală a muncii cu tineretul 
şi mai ales cu juniorii o constituie creşterea, formarea 
uhor jucători de valoare pentru nevoile marii perfor- 
manţe. Echipa naţională de tineret trebuie să fie un izvor 
permanent pentru prima reprezentativă a ţării, iar aceea 
de juniori pentru lotul de tineret. Fluxul acesta de jos 
în sus nu poate fi considerat ca ceva spontan, ci. bine 
organizat şi mai ales continuu. 

Sigur că nu ne este indiferent nici drumul parcurs spre 
cotele .superioare ale performanţei. Una este ca acest 
drum să fie presărat cu succese, şi alta, cu eşecuri. Şi 
nici nu trebuie demonstrat de ce un jucător cu posibili- 
tăţi se poate împlini cu adevărat, în condiţiile unor reușite 
competiționale pe plan internaţional. Rezultatele bune, 
victoria stimulează dezvoltarea, asigură fondul de compe- 
titivitate a tînărului fotbalist în formare. Nu trebuie însă 
făcut un scop în sine din obţinerea unor rezultate cu tine- 
retul și juniorii. Cu ani în urmă, o asemenea orientare 
nu ne-a adus prea mari servicii. Aveam echipe bune de 
tineret şi juniori, cu care am obţinut şi unele succese, 
printre care şi un titlu european în 1962. În schimb sus, 

la marea performanţă, acolo unde, de fapt, se judecă va- 
loarea unui fotbalist, acolo unde se stabilește cota sa in- 
ternațională, aproape că nici nu ne vedeam. 

Dar nu-i mai puţin adevărat că, dacă strategia fotba- 
lului nostru o cere, reprezentarea cu echipa noastră de 
tineret ar putea avea, să zicem, o cotă de exprimare mult 
superioară aceleia din anul 1985. Cu condiţia ca toți 
jucătorii care se încadrează în limitele vîrstei de sub 21 
de ani să joace în competiţiile oficiale continentale în 
echipa națională de tineret. Şi sînt convins că o formaţie: 
din care nu ar lipsi Lăcătuş, Mateuţ, Belodedici, Balint 
sau Hagi s-ar bate cu mai mult succes, cu șanse certe 
de reușită, într-o tentativă de calificare pentru un turneu 
final de campionat european. Dar ce am reuşi în acest 
fel, folosind pe două fronturi aceiași jucători, temporizînd 
procesul lor de afirmare, frînînd chiar dezvoltarea lor ? 

— Vrind-mevrînd, discuţia se întoarce din nou la fon- 
dul și aria de selecţie. De aici, cred, pornesc neajunsurile. 
Avînd jucători mulți de valoare internaţională, n-ar fi nici 
o problemă să facem echipe reprezentative bune şi la 
orice nivel. De unde-i luăm însă ? Cine-i creşte ? Pentru 
că mai toţi vor să ia jucători de-a gata, privind peste 
gard în grădina vecinului. Sigur, sînt şi unele excepții. 
Universitatea Craiova este una dintre ele. Aici s-a format 
o adevărată școală de fotbal, unde apar mereu valori, 
ultimele două, Badea şi Gică Popescu, confirmînd fertilita- 
tea unui ogor fotbalistic bine cultivat şi îngrijit. F.C. Argeș, 
de asemenea, cu Bănuţă și Bobaru, se menţine constant 
pe linia unui mare interes acordat schimbului de miine. 
Ca și Universitatea Cluj-Napoca, Politehnica Timişoara, 
F.C. Constanţa, Corvinul Hunedoara, F.C.M. Braşov... Și 
cam atit. În rest, preocupări cu totul răzlețe ale unor 
antrenori anonimi, An care flacăra pasiunii pentru meseria 
aceasta grea, dar nobilă, arde, aproape exclusiv între- 
ținută numai de ei. Unul dintre aceştia este şi Olimp Ma- 
teescu, de la (Minerul Moldova Nouă, cel care l-a adus 
pînă la pragul afirmării sportive pe Miodrag Belodedici. 
Dar cu o floare sau cîteva flori nu se face... primăvară. 
Şi întrebarea care se pune este: unde-i cauza sau ca- 
uzele ? | 

— După mine, dispariţia Luceafărului ar fi una din 
cauzele principale. O astfel de unitate, care începuse să 
se specializeze în formarea unor jucători pentru nevoile 
marii performanţe, mi se părea, cu toate neajunsurile ei 
în ceea ce priveşte selecția și pregătirea, că întruneşte 
condițiile cerute astăzi pentru a face din tînărul jucător, 
ajuns sau adus la porțile marelui fotbal, un performer 
adevărat. Mă refer la procesul de pregătire continuă pe 
parcursul unui an întreg şi, mai ales, la posibilitatea unei 
permanente confruntări pe plan internaţional. Fără aşa 
ceva este foarte greu — ca să nu zic imposibil — de a 
forma jucători competitivi şi echipe competitive. 

— Fiindcă ai deschis discuţia despre Luceafărul, hai să 
o dezvoltăm puţin. În fond, ne spunem părerea ca oameni 
de fotbal, referindu-ne, în principal, la ceea ce a repre- 
zentat ca idee, mai ales. 

— Te ascult. 


— Cum s-ar zice, am cam inversat rolurile. Ei bine, 
din capul locului trebuie precizat că ideea care a stat la 
baza înfiinţării Luceafărului a fost generoasă, în practică 
ea 'confirmînd a fi deosebit de utilă pentru marea perfor- 
manţă. Dovadă este producţia de jucători de valoare, 
pe ani, începînd din 1979, adică la un an de la constitu- 
irea sa, în august 1978. O astfel de măsură, repet, foarte 
inspirată, a pornit de la necesitatea concentrării valorilor 
în condiţiile crizei de timp şi mai cu seamă a suprapunerii 
obligaţiilor de instruire cu cele de învăţămînt, instruirea 
avînd ca obiectiv prioritar formarea unei rezerve de cadre 
pentru echipele naţionale de tineret și seniori, precum și 
o cît mai demnă reprezentare internaţională în competi- 
tiile rezervate schimbului de mîine. Treptat, însă, ideea 
Luceafărului a început să se degradeze. Cauzele au fost < 
mai multe. Și obiective, dar şi subiective. Aş aminti, în 
primul rînd, faptul că la numai un an de la înfiinţare, 
numărul jucătorilor a fost redus de la 120 la 80, pentru 
ca, după încă un an, să se reducă şi două funcţii de 
antrenor. S-a adăugat apoi insuficiența bazei materiale, 
a terenurilor îndeosebi, devenite la un moment dat aproape 
inutilizabile. Au fost şi foarte multe schimbări de antre- 


nori, instabilitatea acestora repereutîndu-se. direct în ca- 

litatea procesului de instruire. O altă cauză importantă 
a fost şi introducerea clauzei juniorului, obligatoriu în 
teren, la echipele divizionare B şi C, ceea ce a favorizat 
promovarea multor elemente necorespunzătoare pe seama 
unei atitudini de neprincipială înţelegere a nevoilor unor 
cluburi. De aici au început să circule în jurul Luceafărului 
tot felul de vorbe, de aprecieri nefavorabile, zvonuri cu iz 
de suspiciune în privința corectitudinii unor antrenori. Așa 
se face că o anumită atmosferă, creată mai ales pe te- 
meiuri subiective, a condus, printre altele, la măsura des- 
ființării Luceafărului, fără însă să fie evaluate pierderile 
reale în cazul punerii în aplicare: a unei astfel de măsuri. 

Curios este că asemenea frămîntări au început să apa- 
ră în anul de vîrf al activității Luceafărului, în 1983. A fost 
anul în care au apărut Hagi, Mateuţ, cînd echipa mațio- 
nală de juniori s-a calificat în turneul final al Campio- 
natului european de la Londra, iar în continuare a cîștigat 
marele turneu internațional de la Deventer—Olanda și 
campionatul balcanic, în Grecia. Semnele unui relativ de- 
clin apăruseră însă chiar pe fondul unor astfel de succese 
și realizări. Dar nu Luceafărul era de vină, ci o tot mai 
accentuată neconcordanţă între baza de masă a fotba- 
lului nostru — care, se îngustase prea mult — şi baza de 
selecţie care se dezvoltase în mod exagerat, sub raport 
cantitativ şi în detrimentul calităţii. 

În situaţia creată, s-a recurs la. o serie de măsuri care 
au vizat, în principal, sporirea numărului de competiţii, 
ajungînd să atingem un număr record de acţiuni, prin 
prospectarea tuturor medaliilor, inclusiv a celui sătesc, si 
prin coborîrea vârstei de eee Ere în întreceri organizate 
pînă către 10 ani. 

Previzibil, în aceste condiţii, anul 1984 a fost mai mo- 
dest din punct de vedere al rezultatelor în confruntările 
internaţionale. În schimb, efectul măririi numărului de 
competiţii a fost de-a dreptul spectaculos în ce priveşte 
promovările de jucători. Firesc, apoi, au început să apară 
și unele rezultate internaţionale, au crescut şansele de 
calificare a unor echipe naţionale de juniori în tur- 
neele finale ale campionatelor europene pe categorii de 


vîrstă. S-a îmbunătăţit, de asemenea, calitatea jocului pres- 

tat, în ansamblu și individual, a unor loturi reprezentative 
de juniori în diferite confruntări internaționale. 

Fluxul promovărilor. a continuat să crească şi în 1985, 
ajungîndu-se ca, la un moment dat, un mare număr de 
jucători trecuţi prin şcoala Luceafărului şi a echipelor na- 
tionale de juniori să joace în echipe divizionare A chiar 
la vîrsta junioratului. Lucru care, cu ani în urmă, s-a în- 
timplat doar cu Hagi și Mateuţ. În 1985 cifra acestora era 
de 11 : Bejenaru, Pojar, Stroia, D. Sava, Gh. Popescu, 
Oloșutean, Nuță, Harşany, Costăchescu, Sabău, Some- 
şan, iar în spatele lor şi cîțiva reprezentanţi ai generaţiilor 
mai tinere, M. Dragomir, A. Teodorescu, Foale, Stan, ca 
să nu mai înșir numărul mare al acelora 'titularizaţi în 
echipe divizionare B. r 

Spunea odată Mircea Lucescu că o generaţie de ju- 
niori este cu adevărat valoroasă și o echipă națională de 
juniori este realmente competitivă, cu cît are mai mulți j 
cători care- activează la echipe din primul eşalon. În 1985, 
o asemenea condiție era, în foarte mare măsură, împlinită . 
şi, din acest punct de vedere, depășisem multe țări euro- 
pene chiar din sfera marelui fotbal. 

Eră, fără îndoială, și un merit al Luceafărului. Dar în 
1985 Luceafărul nu mai era ! Dispăruse ca o stea oarecare, 
deşi.pe bolta fotbalului nostru strălucise multă vreme ca o 
adevărată stea ! 

— Apropo de Luceafărul şi producţia de jucători. Acum 
“este rîndul meu să te întreb : cum ar putea fi privită par- 
ticiparea unei echipe naţionale de juniori în campionatul 
Diviziei A, aşa cum a fost pe vremuri, pare-mi-se în 1963, 
Viitorul București ? 

— Înainte de a răspunde trebuie făcută o precizare : 
"Viitorul ediţia 1963 nu mai era de mult o echipă de juniori, 
ci una de tineret, a cărei medie de vîrstă se situa în jurul 
a 22 de ani. Asta e cu totul altceva. La o asemenea medie 
de vîrstă, astăzi s-ar putea face o echipă cel puţin la fel 
de bună ca aceea din 1963. Ce-ai zice, de pildă, de ur- 
mătorul unsprezece „made Luceafărul“ : Stingaciu — Red- 
nic, Belodedici, Iovan, Eduard — Balint, Mateuţ, Hagi — 
Lăcătuș, Geolgău, Soare. Iar ca rezerve : Barba, Musznai, 
Pistol, Bănuţă, Bobaru, Cirstea, Mihali, O. Popescu, Lupu, 

Gh. Popescu, Badea şi încă mulți alții. Eu spun că orice 
antrenor avînd un asemenea lot şi-ar depune candidatura, 
vreo cîțiva ani la rînd, şi la campionat și la Cupă. 

Interesant este însă altceva. Atmosfera nefavorabilă 
creată în jurul Luceafărului, așa cum am mai spus, nu 
totdeauna pe temeiuri obiective, i-a făcut pe unii să evite 
a-i mai pomeni numele chiar şi în cazurile în icare exem- 
plul său pozitiv putea servi la argumentarea unei anumite 
afirmații. Cazul, bunăoară, al lui Hagi, ca să-l iau pe cel 
mai semnificativ, despre care cu totul accidental, ca să 
nu spunem niciodată, s-a scris că a stat trei ani încheiaţi 
la Luceafărul şi că, în bună măsură,:a fost un produs al 
acestuia, unde a:venit la 15 ani ca 0 simplă promisiune 
și de unde a plecat, la 18 ani, direct în echipa națională 
de seniori. i 

Perioada Luceafărului a însemnat, dincolo de unele 
realizări notabile, şi o valoroasă experiență. S-a verificat, 
în practică, ideea potrivit căreia concentrarea celor mai 
dotate elemente din rîndurile tinerilor jucători şi pregă- 
tirea lor centralizată, în condiţiile unei depline simbioze 
fotbal-școală sau școală-fotbal, asigură -premisele certe 
ale formării unor cadre valoroase pentru marea. perfor- 
manţă. Pe o astfel de experienţă s-a întemeiat măsura 
înfiinţării centrelor olimpice de fotbal pentru juniori, me- 
nite să permită consolidarea cîștigurilor realizate, să va- 
lorifice experiența acumulată în timp, să asigure cadrul 
organizatoric şi de instruire necesar unei activităţi cu ju- 
niorii la cel mai înalt nivel. Ideea înființării centrelor olim- 
pice de fotbal, la fel de generoasă ca şi aceea care a dat 
naștere Luceafărului, va trebui susținută cu toate efortu- 
rile materiale şi morale pentru a da rezultatele așteptate. 
Numai în acest fel vom putea păşi într-o etapă superioară, 
aceea a valorificării, în raport de nevoile mereu în creştere 
pe planul performanţei, a potenţialului uman de care dis- 
punem. 

Și-acum, după o astfel de pledoarie la care bănuiesc, 
sper mai curînd, că nu ai obiecţiuni de fond, este rîndul 
meu să te mai întreb ceva. ` 

— Sînt pregătit să răspund. 

— Cum explici, ca unul care cunoşti poate cel mai 
bine situaţia antrenorilor noștri, caruselul acesta neîntre- 
rupt, la cîrma echipelor divizionare, mai cu seamă la Divi- 
zia A ? Chiar nu există nici un leac împotriva acestui, ve- 
ritabil flagel ? 

— Nu ştiu dacă ce-ţi spun acum este o explicaţie pro- 
priu-zisă, dar cred că ne va ajuta, oricum, să mergem pe 
urmele adevărului. Și, din capul locului, trebuie precizat 
că vinovate de situația actuală, în ce priveşte instabilita- 
tea antrenorilor, sînt cluburile. De cînd lucrez la federaţie, 
nu-mi amintesc să fi venit vreun conducător de club di- 
vizionar, înainte de a angaja un antrenor, să se adreseze 
sfatului tehnicienilor, să obţină un aviz, chiar formal, să 
ne întrebe măcar aşa, în treacăt, ce părere avem. Pe unii 


poate i-am fi sfătuit, cu bune intenţii, dacă alegerea fă- - 


cută era cea mai potrivită. În schimb, atunci cînd intervine 
„divorţul“, auzi şi de-o parte şi de alta o ploaie de repro- 
șuri, unii se plîng de ceilalți, se fac imputări reciproce, ba 
mai ies la iveală şi o serie de lucruri care pun într-o lu- 
mină nefavorabilă una sau ambele părți în conflict. La cea- 
sul concedierii, antrenorilor li se găsesc deodată numai 
defecte. Se uită, ca prin farmec, tot ce au făcut bun. Ci- 
neva spunea că un antrenor este tot atît de bun ca şi ul- 
timul rezultat. Şi cum în sport, în fotbal mai ales, ultimul 
rezultat poate decide soarta “nei echipe... Aş da, în aceas- 
tă privinţă, numai două exemple, deosebit de semnifica- 
tive. În campionatul divizionar A, 1984—85, Sport Club 
Bacău era, la sfîrşitul turului, pe ultimul loc în clasament, 
iar multă vreme în retur s-a menţinut în zona retrogra- 
dării cu minus 5 și minus 6 la „adevăr“. Conducerea clubu- 
lui băcăuan nu l-a schimbat pe antrenorul Dumitru 
Nicolae-Nicuşor, i-a dat credit pînă la capăt şi Sport Club 
s-a salvat in extremis, dar s-a salvat. Alte cluburi într-o 
situație asemănătoare schimbau nu numai antrenorul, ci 


și pe preşedintele clubului, şi medicul, şi chiar soferul! 


autobuzului echipei. În antiteză cu exemplul oferit de 
Sport Club Bacău, cel al F. C. Bihor, în campionatul 1985— 
86, bate aproape toate recordurile în materie : trei antre- 
nori schimbaţi pînă în etapa a 11-a. Şi ce-a mai urmat... 

Există, desigur, în unele situaţii, şi motive întemeiate, 
care fac necesară o schimbare de antrenor chiar şi din 
mers. La noi însă s-a făcut din asta o regulă. Subiecti- 
vismul, -eapriciul, pripeala au exercitat o influență dăună- 
toare asupra echipelor şi nu e de mirare că şi nivelul 
campionatului nostru este scăzut şi prea puţin stimulator 
pentru o reprezentare internaţională valoroasă. 

Mai sînt însă cazuri şi mai bizare decît cele care au 
ca efect simpla schimbare de antrenor. Iată unul care nu 
mai are nevoie de comentarii. În toamna anului 1968, an- 
trenorul Silviu Ploieşteanu era înlocuit după 21 de ani de 
activitate neîntreruptă la Steagul Roşu Braşov, imputin- 
du-i-se aceleași lipsuri de care era acuzat la Rapid Bucu- 
rești Valentin Stănescu, cel care urma să-i ia locul ! 

În alte. foarte multe situaţii, antrenorii schimbaţi. de la 
conducerea tehnică a echipelor de seniori pentru lipsuri 
profesionale şi chiar în comportament sînt trimişi la cen- 
trele de copii şi juniori, adică acolo unde este cel puţin 
tot atita nevoie de o calificare superioară şi de o morali- 
tate fără reproş, fiind vorba de educaţia unor tineri jucă- 
tori în plin proces de formare. 

Concluzionînd, repet ceea ce am mai spus, că vina 
principală în „caruselul“ antrenorilor o poartă cluburile. 
Și asupra lor se răsfrîng, în primul rînd, consecinţele. Ele 
sînt cele dintii care suferă. Şi, tocmai de aceea, cluburile 
trebuie să încerce, prin toate mijloacele, să pună capăt 
acestei situaţii, să limiteze pe cît posibil proporţiile unui 
astfel de flagel, cum bine l-ai numit. 

În ce privește federaţia de fotbal, colegiul central al 
antrenorilor, s-au pus la punct toate reglementările. care 
stabilesc cadrul legal al activităţii antrenorilor. Mai greu 
este, după cum se vede, ca acestea să se respecte ! 

— Mai direct, mai pe ocolite, ai răspuns la întrebarea 
mea. Dar ca regulamentul antrenorilor de fotbal să fie 
respectat, ce ar trebui făcut ? 

999 

Discuţia cu Cornel Drăgușin, încheiată aici, în „coadă 
de pește“, a avut loc într-o zi de la începutul lunii no- 
iembrie 1985. Îmi amintesc că în federaţia de fotbal dom- 
nea o atmosferă de linişte, cam neobişnuită. Lipseau de 
prin birouri amatorii de șuete, activiștii voluntari şi cei 

care, mai cu treabă, mai fără treabă, își fac drum la 
Bucureşti spunînd că vin la F.R.F. 

Mă gîndeam atunci ce bine s-ar lucra dacă ar fi me- 
reu așa. $ 

Cind am plecat, la prînz, spre casă, cineva ne-a spus, 
mie şi lui Cornel Drăgușin : „Știți că azi a fost S.R.L. 26 

AS AO N 


O EXPERIENŢĂ DE O JUMĂTATE DE SECOL 
LA GRANIȚA INDIFERENŢEI 


Dim 1973, prin luna mai, cînd a ieșit oficial din fotbal, 
Gheorghe Popescu — Gică Popescu, cum a rămas cunos- 
cut ca jucător internaţional și chiar ca antrenor — a mab 
avut cîteva tentative: de a relua activitatea profesională, 
în calitate de consilier tehnic în Turcia, la Eshikesir, si în 
țară, la Progresul Vulcan Bucureşti. De fiecare dată n-a 
rezistat mai mult de patru-cinci luni. În străinătate, pen- 
tru că așa era convenţia încheiată ; în țară, fiindcă pe 
unde a fost nu putea cu nici un preț să se împace -cu 
lipsa de ordine, cu indisciplina, cu neseriozitatea. Singur 
spunea că nu era chip să stea mai mult, deoarece, la un 
moment dat, avea impresia — nesprijinit fiind cum trebuia 
— că luptă ca să facă bine unora cu... forța. Pe de altă 
parte, simţea că mulţi dintre cei care roiau în preajma 
fotbalului, printre aceştia destui nefotbalişti sau fotbalisti 
de conjunctură, nu-l agreau, de fapt, pentru ceea ce în- 
cerca să facă, respectînd- principiile jocului şi ale adevă- 
ratei sportivităţi. 

Și cum ieşea din arenă, părăsind, nu fără strîngere de 
inimă, banca.de la marginea terenului, suia în tribună, 
devenind un spectator obişnuit, ca toți spectatorii. 

În toamna anului 1983 s-a întors din nou pe dreptun- 
ghiul verde, în calitate de consilier la Steaua. „Mişcarea“ 
n-a fost anunţată public, n-a avut nici caracter secret. 
Despre ea ştia puţină lume şi cînd a început să se afle, 
vestea mergînd din gură-n gură, lucrurile erau de-acum 
clare ! Cine privea cum .joacă echipa de fotbal Steaua, 
modul său de acţiune organizat după o anumită idee, dis- 


24 


ciplina tactică şi tendinţele spre un fotbal modern, cu un 
grad ridicat de tehnicitate în viteză, putea găsi explicația 
unei adâvărate metamorfoze, în prezenţa unui tehnician 
experimentat căruia i se cuvenea, în primul rînd, meritul 
de a fi oferit jucătorilor militari o partitură de joc pe care 
o puteau interpreta cel mai bine. Şi acest tehnician era 
antrenorul emerit Gheorghe Popescu. 

Dar nici această, a nu știu câta, revenire la banca su- 
ferinţei şi la adevărata exercitare a profesiei mu a durat 
mai mult decât cele anterioare. „Divorțul“ cu Steaua a sur- 
venit, nu se ştie cum, şi s-a încheiat cu o despărţire, se 
pare, pentru totdeauna “de fotbal. Pentru că de atunci 
Gică Popescu a renunţat şi la locul din tribună. Cel puţin 
așa spun toţi cei care erau obişnuiţi cu prezenţa sa, din 
cînd în cînd, printre spectatorii care simt jocul şi dincolo 
de ceea ce exprimă jucătorii în teren. 

izolarea aceasta, pe care şi-a impus-o singur, a apă- 
rut si mai mult în evidenţă pe măsură ce lumea fotbalului 
a început să-l uite la rîndu-i. În acest fel, un tehnician 
valoros, o experienţă bogată, acumulată în timp, au ră- 
mas în afara unei sfere de acţiune în folosul fotbalului. 
Colegiul central al antrenorilor, federaţia nu au găsit mii- 
loacele de a-l atrage pe calea unei colaborări din care 
ar fi cîştigat, în primul rînd, fotbalul. 

Multă vreme, după ce a plecat de la Steaua, nu s-a 
mai auzit aproape nimic despre Gică Popescu. Şi aşa cum 
se întîmplă cam de regulă, intrase în conul de umbră al 
uitării. Într-una din zile însă, la 31 mai 1985, l-am întîlnit 
la Mișu Flamaropol acasă. Era o zi frumoasă, -foarte căl- 
duroasă, în care fostul internaţional fotbalist-hocheist in- 
vitase mai mulţi prieteni, în marea lor majoritate „juven- 
tişti“, la o mică petrecere organizată într-un fel de cramă 
improvizată la locuinţa sa din strada Tunari. Erau acolo ju- 
cători din toate generaţiile, de la Ionică Bogdan și Nicolae 
Gorgorin la Valeriu Călinoiu. Erau prezenţi și ziariști spor- 
tivi: Ioan Chirilă, Eftimie Ionescu, Gheorghe Nicolaescu 
și Mircea Tudoran. 

Venise, la acea întîlnire cu amintirile, și Gică Popescu. 
A stat aproape tot timpul în curte şi nu ştiu dacă a mîn- 
cat sau a băut ceva. Părea că ţine să păstreze distanța 

faţă de fotbal chiar şi în aceste împrejurări care, de obj- 
cei, apropie oamenii şi le dezleagă limbile. 

A discutat mult cu Mişu Flamaropol. Erau "prieteni 
buni. Jucaseră, cînd erau mici, la „Gloria“ și învăţaseră 
la „Cuibul de barză“ pe strada Știrbei Vodă. 


Cînd s-a spart petrecerea, după cîteva ore bune, Mişu ` 


Plamaropol s-a scuzat că nu a- putut organiza ceva mai 
deosebit, aşa cum ar fi dorit, din cauza spaţiului restrîns. 
„Las c-o să vă mai invit eu peste vreo lună, din nou, la 
o petrecere în toată regula. Sper să fiţi cu toţii prezenţi“. 
Şi s-a uitat aşa, de jur-împrejur, cuprinzîndu-ne cu o pri- 
vire, înainte de plecare, ca și cînd ar fi vrut să nu ne uite 
în clipa de rămas bun. 

Exact peste o lună, la 30 iunie, Mişu Flamaropol tre- 
cea în lumea drepţilor, iar la 3 iulie, aproape toţi cei care 
tuseserăm oaspeții. lui acasă, ne întilneam, acum, nu la 
petrecerea promisă, ci la cimitirul Belu, pentru a-l con- 
duce pe Flamaropol pe ultimul său drum. 

Era prezent şi Gică Popescu. N-ar fi putut să lipsească. 
Într-un fel, revenise iar la fotbal. Nici nu se putea altfel. 
Fotbalul făcea parte din el, era o parte din el. 

Dar, numai prezența sa fizică, şi mai áles accidentală, 
nu putea fi socotită de-ajuns, gîndindu-mă la ceea ce ar 
fi putut da Gică Popescu fotbalului. La 66 de ani, ex- 
periența acumulată de-a lungul unei jumătăţi de secol 
nu era, din păcate, deloc folosită. Ca şi cum un pom plin 
de roade ar fi fost uitat în livadă, fără ca cineva să-i cu- 
leagă fructele. 

Oricum am fi privit lucrurile, aşa ceva însemna un lux 
prea mare, ca astfel de 'oameni să rămînă în afara fot- 
balului. Și "măcar dacă ar fi fost singurul caz... 

Există o vorbă că „cine n-are bătrîni să-i cumpere“. 
Zicala va trebui completată, în fotbal, spunînd celor ce au 
bătrîni, cum să-i şi folosească. 


ȘI, TOTUȘI, ÎNAPOI LA... FOTBAL 


Ca şi Gică Popescu, și Ilie Oană a ieșit din circuitul 
activ al fotbalului. În alte împrejurări şi din alte cauze. 
După ce s-a pensionat, la 1 ianuarie 1981, „america- 
nul“, cum îi spuneau prietenii, legînd porecla de locul de 

naștere al lui Ilie Oană, în statul Indiana din S.U.A., s-a 
retras la 62 de ani şi cîteva luni, trecînd discret, cu mo- 
destia și bunul simţ care l-au caracterizat toată viaţa, în... 
rezervă. Sau în retragere. 

Ar fi putut să mai rămînă la cîrma unei echipe, să lu- 
creze cîțiva ani buni. Cine-l vedea cum arată nu-i dădea 
mai mult de 50 de ani. Uneori, în glumă, chiar îi spuneam : 
„Cind începi antrenamentele, că ar mai fi nevoie de ex- 
tneme de meserie ?*. Ilie Oană rîdea, nu respingea com- 
plimentul, dar- își dădea bine seama că anii de fotbal, 
mai ales cei ca antrenor, s-au adunat şi că le simte greu- 
tatea pe. zi ce trece. 

Toată dificultatea, după ce hotărîse să se retragă, era 
să aleagă momentul cînd să spună „adio“. A stat un timp 
în aşteptare, ca şi săritorul în lungime care, înainte de 
a-și lua elanul, face cîteva mişcări de balans pe piciorul 
de plecare. Dar și cînd a zis că pleacă, dus a fost. Nu a 
mai întors capul înapoi. O vreme nu l-a mai văzut nimeni. 
Dispăruse, pur şi simplu. Mai tirziu avea să spună că își 
reluase obligaţiile de familie, ca tată şi mai ales ca bunic. 

Trecerea aceasta de la un fel de viață la altul, și mai 
cu seamă abandonul brusc al unei mari pasiuni, cum a 
fost pentru el fotbalul, se vede că nu i-a priit. A încercat 
el să se convingă singur că așa e mai bine, că a scăpat 
de grijile meciurilor şi de teama rezultatelor, că tihna că- 
mimului şi gingăşia nepoților îi vor compensa satisfacțiile 
fotbalului. Într-o anumită măsură, ce-i drept, nu s-a în- 
selat. Dar dacă ar fi fost şi fotbalul... 

Aproape un an, Ilie Oană a stat în anonimat. La un 
moment dat, cineva a adus vestea că este bolnav, că ar 
Îi internat în spital. Și au început atunci căutările şi în- 
trebările : Unde o fi ? Cum se simte ? Din fericire, a fost 
doar un simplu „avertisment“ al vîrstei. Tot nu primise el 
nici unul, ca jucător şi ca antrenor ! 

Cele întîmplate i-au dat de înţeles că ar fi bine să-şi 
mai întoarcă faţa şi spre fotbal. Cu o anumită măsură, 
bineînțeles. Şi Ilie Oană a revenit pînă la marginea drept- 
unghiului verde. Aici s-a oprit. Nu a trecut mai departe. 
De ce? „E rîndul şi al altora să fie antrenori la echipe 
divizionare, să încerce să se afirme. Dacă noi ăştia mai 

în vîrstă le blocăm mereu drumul spre meserie, o să ne 
trezim cîndva, după un timp, cu multe „speranțe bătrîne“. 
Și fotbalul n-ar. cîştiga nimic din asta. Şi-aşa generaţia 
mea de antrenori, cu destule nume de mare prestigiu — 
Gică Popescu, Angelo Niculescu, Valentin Stănescu, Tra- 
ian Ionescu, Nicolae Dumitrescu, Constantin Tească, Cor- 
nel Drăguşin, Dumitru  Nicolae-Nicușor, Bazil Marian, 
Ştefan Covaci, Petre Moldoveanu şi alții — ar putea fi 
„acuzată“ că a monopolizat prea multă vreme echipele de 
la nivelul elitei“. r 

Ilie Oană s-a oprit, cum am spus, la manginea terè- 
nului. De aici a încercat să fie cît mai de folos fotbalului. 
În 1982 este ales președinte al colegiului de antrenori al 


municipiului București, iar un an mai tîrziu este cooptat 


ca membru în colegiul central al antrenorilor. 

— E mai bine așa, decît în afara fotbalului ? l-am în- 
trebat cu ocazia unui trial pentru echipele naţionale de 
juniori, - 

— Cred că da. Mi-amintesc de un film în care cineva, 
vrând să uite o mare iubire, de fapt era mai mult obligat 
să o facă, a plecat undeva, departe, lipsind o anumită 
perioadă de timp. Cînd a revenit şi-a dat seama că nici 
timpul, nici distanța nu au reuşit să-l vindece, că nu l-au 
ajutat aproape cu nimic. Dimpotrivă. Cam aşa s-a întîm- 
plat şi cu mine. Cu o singură, dar mare, deosebire. Cel 
din film cînd s-a întors și-a găsit iubita măritată*cu altul. 
Eu, mai norocos, am regăsit fotbalul la locul lui, cum îl 
lăsasem. Şi parcă — de ce să nu spun? — mă aștepta. 
Așa că mi-a fost, într-un fel, ceva mai ușor. 

— Si cu celelalte obligaţii cum te împaci ? 

— Mai mult decît bine. Cu o anumită măsură în toate. 
Și, sincer să fiu, mi se pare că şi timpul îmi ajunge. 

Pe Ilie Oană l-am întîlnit de multe ori, în ultimii ani, 
ca observator federal la meciuri de Divizia A sau B. În 
alte cazuri prezenţa sa pe teren — nu pe gazon — a fost 
legată de &xercitarea unei misiuni de control şi îndru- 
mare. Prezent cu regularitate şi la convocările colegiului 
central al antrenorilor, s-a arătat, de fiecare dată, dispus 
să ofere ceva din propria-i experiență în folosul mai tine- 
rilor săi colegi şi pentru binele fotbalului. 

Niciodată nu s-a erijat în sfătuitor sau prooroc, cum 
fac mulți alţii. Păstrînd acea măsură care l-a caracterizat 
întotdeauna, a fost în toate împrejurările un adevărat sfet- 
nic, un ajutor dezinteresat şi sincer pentru toți cei ce l-au 
solicitat. 

Au fost și cîteva situaţii în care prezenţa sa a fost ne- 
cesară în acțiuni pe care nu puţini le consideră de mi- 
noră importanţă. Așa cum ar fi, de pildă, un joc de se- 
lecţie pentru echipe de juniori sau o partidă de campio- 
nat între două formaţii de copii. Amintindu-şi, cu sigu- 
ranță, că o bună parte din succesele sale în fotbal s-au 
datorat atenţiei şi grijii pe care le-a manifestat față de 
schimbul de mîine, Ilie Oană n-a ezitat nici un moment 
să-și ofere serviciile, „ochiul“ său experimentat filtrînd cu 
mult discernământ valorile, balanţa selecţiei înclinînd ho- 
tărîtă de partea adevărului. 

Dar mu întotdeauna Ilie Oană a așteptat să fie che- 
mat. A venit şi... nechemat. Mai bine zis a venit la che- 
marea pasiunii pentru fotbal. La meciul de juniori Româ- 
nia — Turcia, din noiembrie 1985, disputat la Plopeni, 
l-am întîlnit pe culoarele vestiarelor, bucuros ca un copil, 
nu atît de victoria reprezentativei noastre, cît de jocul ei 
bun. „De mult n-am mai văzut o echipă jucînd aşa“, spu- 
nea el. După care, cu judecata dreaptă, lucidă, a omului 
adevărat de fotbal, și-a împărtășit cîteva din gîndurile 
sale care nu i-au dezminţiii priceperea de a distinge, chiar 
în momentele de euforie justificată, ceea ce ar lipsi ca 
binele să se transforme în foarte bine. 

Nu știu cum, vorbind cu Ilie Oană despre meciul „tri 
colorilor“ noştri juniori, mi-am reamintit de o performanţă 
a sa, rară, dacă nu chiar unică, în fotbalul românesc. Ilie 
Oană a activat sub culorile aceluiași club, Juventus-Petro- 
lul, timp de 40 de ani! 18 ca jucător şi 22 ca antrenor. 
Un asemenea exemplu de statornicie este o dovadă și de 
seriozitate şi de devotament, dar și de preţuire din partea 
celor cu care a lucrat; iar 40 de ani de fotbal într-un 
singur loe reprezintă un buget de experienţă valorificat, 
din păcate, prea puţin. 

Ca şi alți antrenori de talia şi din (generaţia sa, şi Ilie 
Oană a rămas, totuşi, la o distanță cam mare de fotbal. 
Și aceasta nu din vina sa. 


Sînt, probabil, unii care cred că mu au nevoie de o 


asemenea experiență. Sau, poate, şi mai grav, nu stiu ce - 


să facă cu.ea ! 


SINE IRA ET STUDIO 


Sfirşit de 'sezon competiţional, în toamna anului 1981. 
În clasamentul turului, Universitatea Cluj-Napoca, cu 16 
puncte, minus 5 la golaveraj şi zero la „adevăr“ ocupă 
locul 10. „Socotesc principalul cîştig al echipei, pe care 
clasamentul nu-l arată încă — spunea atunci preşedintele 
clubului studenţesc, Remus Cimpeanu — punerea ordinii 
în jocul său, așezarea sub raport tactic a formaţiei pe o 
idee bine precizată. Cred, mai spunea conducătorul „sșep- 
cilor roşii“, că evenimentul notabil din viaţa lui „U“ pro- 
dus în vară, venirea unui cuplu de antrenori (Angelo Ni- 
culescu — Constantin Ardeleanu) recunoscuţi pentru com- 
petenţa, seriozitatea şi calmul lor, a avut, aceste efecte 
pozitive privind comportarea generală a echipei... Mai ored 
că acumulările din prima parte a campionatului se vor 
exprima şi mai convingător în returul întrecerii. Cred, 
adică, într-o ascensiune a echipei, în primăvară“. f 

Ce s-a întîmplat însă în primăvara anului 1982 cu Uni- 
versitatea Cluj-Napoca ? 

O vreme, drumul echipei a fost ascendent, confirmînd 
pronosticurile lui Remus Cîmpeanu : locul 6 în etapa a 
20-a, locul 7 în etapa a 22-a și, din nou, locul 6 în etapa 
a 23-a. A urmat apoi o mişcare în sens invers, spre partea 
inferioară a clasamentului, astfel că în etapa a 29-a Uni- 
versitatea ajunsese pe aceeaşi poziție, a zecea, acolo unde 
încheiase prima jumătate a întrecerii, în toamnă. De aici 
înainte a început toboganul ! Locurile 12, 15 gi iar 12. Mai 
rămăseseră doar două etape de campionat şi situația nu 
părea deloc gravă. Cu un joc pe teren propriu şi cu două 
puncte care îi mai erau necesare ca să evite o mare sur- 
priză neplăcută, „U“ putea fi cel mult nemulțumită în ra- 

port de ceea ce-şi propusese să realizeze pe ansamblul 
competiţiei. Dar era greu de crezut că ar putea gusta din 
cupa amară a „repetenţiei“. 

Şi, totuși, împotriva tuturor previziunilor, „lovitura de 
teatru“ s-a produs. În ziua de 9 iunie 1982, în penultima 
etapă a campionatului, chiar pe terenul din Cluj-Napoca ! 
Într-un meci de „antologie a groazei“, cu suspansuri, şi 
momente de infarct, în care se întilneau fosta echipă a lui 
Angelo Niculescu pînă în 1981, Sport Club Bacău, şi Uni- 
versitatea Cluj-Napoca, la care Angelo Niculescu era an- 
trenor principal. Meciul nu anunţa să ridice mari pro- 
bleme gazdelor, care, încă din minutul 31, conduceau cu 
1—0, prin golul înscris de Bucur. Mai rămăseseră “încă 
10 minute de joc şi, la un atac neregulamentar în careu al 
lui Ciocan asupra lui Verigeanu, arbitrul Florin Popescu 
din Ploiești acordă, justificat, penalty oaspeţilor. Andrieş 
transformă impecabil și egalitatea se restabilește. La acest 
scor situaţia încă nu era gravă. Cu un meci egal ambele 
echipe ar fi avut şansa reală să scape de retrogradare. Dar 
fosta echipă a lui Angelo Niculescu, temîndu-se, în con- 
tinuare, de o înfrîngere, nu s-a retras în apărare, ci a 
continuat să atace. Și, în minutul 89, Antohi, reluînd cu 
capul în plasă mingea centrată de Ionel Solomon, a adus 
chinurile „infernului“ pe banca gazdelor și fericirea „ra- 
iului“ în tabăra micului grup băcăuan. 

„Tu quoque, fili mi Brutus?“ ar fi putut să spună 
atunci Angelo, ca şi Iulius Cezar cînd Brutus i-a înfipt 
pumnalul în piept. AS 

Angelo Niculescu n-a zis atunci nimic. A rămas, în 
acel final dramatic al meciului, din după-amiaza zilei de 
9 iunie, de la Cluj-Napoca, ca o stană de piatră. Nici un 
moment însă m-a considerat că foştii lui elevi de la Bacău 
s-ar fi putut răzbuna pe el. Nu aveau de ce. În toată su- ` 
părarea lui ar fi avut, totuși, consolarea că aceştia şi-au 
apărat corect şansele și au luptat în mod sportiv pe teren. 
Respingînd, din principiu, ideea unui egal „la înțelegere“, 
care ar fi ajutat, practic, ambele echipe, Angelo Nicu- 
lescu plătea, de fapt, tribut fidelității faţă de un principiu 
care l-a călăuzit întotdeauna în viaţă şi în sport : respec- 
tul față de legile sportivităţii, ale fotbalului adevărat. Și, 

în locul unor compromisuri oneroase, a preferat o înfrîn- 
gere demnă, oricît de grele ar fi fost consecinţele ei. 

Mai rămăsese însă încă o etapă, a 34-a. Ultima spe- 
ranţă. Și multe guri au spus atunci că meciul pe care îl 
mai avea de jucat, în deplasare, la 12 iunie, cu F.C. Olt, 
ar putea fi... 5 y 

Jucînd la. fel de cinstit, cum o făcuse şi în celelalte 33 
de etape anterioare, Universitatea a pierdut cu 0—3 şi, la 
capătul celor 3060 de minute de joc ale campionatului 
1981—82, ocupa locul 16 în clasament, ceea ce echivala 
cu retrogradarea în Divizia B, avînd acelaşi număr de 
puncte ca A.S.A. Tg. Mureș, dar cu un golaveraj mai slab. 

— S-au infirmat, așadar, previziunile optimiste, poate 
P optimiste, ale preşedintelui clubului, din iarna lui 
1982. p 

Angelo Niculescu primeşte provocarea, face un semn 
din cap ca şi cum ar fi vrut să spună să nu mă grăbesc 
cu concluziile și aprecierile, după care, calm şi meticulos, 
aşa cum construia echipa naţională în perioada mexicană 
1970, se explică : 

— După ce lucrurile au mers bine la început și echipa 
a marcat o relativă ascensiune, s-a instalat o anumită 
stare de inerție. Treptat şi-a făcut loc o atitudine de dez- 
interes pe plan local, lipsa de ajutor, de neînțelegere a 
unor nevoi reale transformîndu-se, la un moment dat, în- 
tr-o formă deghizată de abandon. Firesc, a început cobo- 
rîșul. Și, conştient, aș zice, am ajuns în zona de foc a cla- 
samentului. Pe de altă parte, o influenţă negativă a avut-o 
şi comportarea unor jucători. Lăzăreanu şi Cîmpeanu II 
mai ales, acesta. din urmă plecînd, de altfel, la Steaua. 
Obișnuiţi cu avantaje de ordin material, cu recompense 
substanţiale, care au cam dispărut în perioada nefastă a 
echipei, jucătorii nu s-au mai mobilizat, s-au detașat de 
obligaţiile morale faţă de colectiv, faţă de performanţă, 
faţă de fotbal și, subordonați unei mentalități greşite, nu 
au mai dat atenţia cuvenită nici pregătirii, nici jocului şi 
nici vieţii lor dincolo de marginea gazonului, neglijînd re- 
cuperarea sau realizînd-o formal. 

Încet-încet au apărut fisurile, care în returul campio- 
natului s-au înmulţit și s-au agravat. În aceste condiţii, 


32 


RE cere Se S 


£ 


meciul cu Sport Club Bacău, pierdut acasă, nu mai putea 
fi o surpriză. El reprezenta efectul acumulării în timp a 
multor neajuiisuri, printre care ar mai fi trebuit adăugat 
și dezinteresul manifestat faţă de împrospătarea lotului de 
jucători cu elemente locale de care Clujul nu a dus nicio- 
dată lipsă. Secţia de fotbal a clubului Universitatea, situ- 
ată, din păcate, în coada performanței, nu și-a putut în- 
deplini misiunea şi mandatul, lăsînd lucrurile să meargă 
mai mult de la sine, pe seama întimplării. 

Sigur că, printr-o șansă, am fi putut evita şi înfrînge- 
rea din meciul cu Sport Club Bacău, şi retrogradarea. Si- 
tuaţia în esenţă ar fi rămas însă aceeaşi și deznodămîntul 
fatal ar fi fost doar amînat. Cu un campionat, cel mult. 


— Ce a urmat după retrogradarea din vara anului 
1982 ? \ 

— Am rămas la post împreună cu Titi Ardeleanu. S-au 
luat măsuri împotriva jucătorilor. Unii dintre ei au plecat 
singuri „spre alte zări mai calde“, alții au fost îndepărtați. 
S-a stabilit că nu noi, antrenorii, am fost de vină. Am ™ 
început un nou campionat, în Divizia B. Era pentru mine 
o veritabilă premieră, chiar dacă timp de cîteva luni, prin 
1958, am mai lucrat, tot în „B“, la Brașov cu Tractorul. 
Între timp m-am pensionat, dar am continuat să-l asist 
pe Ardeleanu în toată toamna lui 1982, în calitate de con- 
silier. După care... 

Ca și colegii săi de generație, şi Angelo Niculescu, după 
ce a luat contact cu pensia, a simţit nevoia să stea un 
timp ceva mai departe de fotbal. De fotbalul competiţio- 
nal, cu miză, cu nervi, cu obligaţii, cu mai puţine bucurii 
și cu mai multe decepţii, cu goana aceasta nebună după 
rezultate, cu meciuri trucate, adevărate farse şi tragi-co- 
medii. 

Apoi, după un fel de concediu sau vacanță prelungită, 
a revenit către marginea terenului, parcă puţin sfios, in- 
suficient de convins şi nehotărât cu ce şi cum să reînceapă. 
Pînă la urmă a devenit consilier, tot la o divizionară B, 
la Oţelul Galaţi. I s-a părut că acolo ar avea condiții să 
se desfășoare mai în voie, să-şi pună mai ușor în valoare 
experiența. A 

— După un campionat, 1983—1984, în noua mea pos- 
tură, m-am convins că fotbalul nostru nu are nevoie de 

consilieri. Cînd toată lumea se pricepe la fotbal și toţi sînt 
cu pretenții de a fi specialişti, unde să mai aibă loc, pe 
lîngă pseudocunoscătorii aceştia, şi adevărații oameni de 
fotbal? Și cum se poate lucra la o echipă care mai întîi 
trebuie să înveţe jocul, cînd ea şi cei din jurul său vor să 
o promoveze oricum, cu orice preț? Descoperind ce în- 
seamnă, în concepția unora, să fii consilier — adică un 
fel de orice, fără să te pricepi neapărat și la fotbal — am 
fost nevoit să renunţ la această funcție foarte pretențioasă 
ca titulatură, dar goală în conţinut, şi cu o experienţă 
nouă la activ am revenit la matcă, acasă, în Bucureşti. În 
această situație, mi-am oferit serviciile colegiului central 

“al antrenorilor, ca lector, ca observator, în activitatea de 
control şi îndrumare. Simţeam nevoia să fiu cît mai de fo- 
los fotbalului. Am observat însă că şi aici, tot ceea ce adu- 
nasem în atîția ani şi îmi însușisem din știința fotbalului 
nu era valorificat cum ar fi trebuit să fie. Mă gîndeam 
și la alţii care şedeau și mai departe sau chiar de tot izo- 
laţi de fotbal, ca Gică Popescu, de pildă, a căror experienţă 
răminea la discreţia unui dezinteres bizar. 

— Apropo de această experienţă în fotbal, care apare 
ca un laitmotiv în toate discuţiile cu toți cei care au ieșit 
din circuitul activ al performanţei. La ce anume se referă, 
mai concret, să-i spunem reproșul la adresa celor care se 
feresc să se folosească de un asemenea tezaur, ca un aju- 
tor incontestabil în muncă ? 

— Am fost atiţia ani antrenor al echipei reprezenta- 
tive, timp în care am avut şi nereuşite, dar şi multe reu- 
șite, din care am învăţat ceva nu numai pentru mine, ci și 
pentru alții. De la înlocuirea mea de la conducerea lotului 
național au trecut, iată 12 ani şi regretabil este că nimeni, 
în acest timp, nu şi-a pus problema de a folosi agoniseala 
mea de experienţă în munca de. selecţie şi pregătire la 
nivel reprezentativ. Există parcă o teamă, mai curînd un 
refuz, de a cere sfatul cuiva mai în vîrstă. Pe de altă 
parte, e şi un pic de orgoliu ieftin la mijloc, de puţină 
infatuare. Şi cînd te gîndești că, de la o vreme, au apărut 
antrenori făcuţi direct din jucători, fără nici o şcoală, fără 
cunoştinţele necesare meseriei, fără pregătirea de a lucra 

la un anumit nivel. De fapt, ei au cunoștințe foarte avan- 
sate despre arbitri, despre organizarea meciurilor, despre 
calendarul internațional şi încă multe altele, care trebuie 
să-i preocupe, în mod normal, pe alții. Dar cum şi ei tre- 
buie să facă ceva și mai cu seamă ceva care rentează și 
nu cere muncă multă, aleg varianta preocupărilor nepro- 
fesionale, în timp ce pe cealaltă, profesională, o mimează. 
Și cum apar „clacajele“, rateurile în activitate, începe şi 
plimbatul de la un club la altul. 

Toate astea, cărora nu li se dă importanța cuvenită 
la timpul potrivit, se adună, una câte una, zi cu zi, și la 
un moment dat ne trezim că răsuflă tocmai acolo unde ne 
doare pe toţi mai mult, la nivelul echipei naţionale. Pentru 
că fotbalul reprezentativ nu este altceva decît reflectarea 
campionatului naţional. Valoarea lui este egală cu cali- 
tatea muncii de selecție și de pregătire la cluburi. 

Şi cînd se întîmplă cîte un eșec care zguduie fotbalul 
nostru din temelii, toată lumea începe să caute repede 
cauze, argumente, scuze. Şi se începe cu terenul, cu ar- 
bitrul, cu timpul, cu neşansa... Nimeni nu se gîndeşte cam 
de unde se trag rădăcinile neajunsurilor. Una din ele este 
şi această superficialitate în fonmarea şi promovarea an- 
trenorilor, lipsiţi de pregătire și experienţă, pe care nu 
acceptă să le primească de la alţii. Pentru că știu tot. Așa 
spun ei. Şi alții, din păcate, le dau credit. 

Una din discuţiile cu Angelo Niculescu a avut loc după 
înfrângerea pe teren propriu, în ziua de 16 octombrie 1985, 
a echipei naţionale, în meciul din preliminariile campio- 
natului mondial, cu Irlanda de Nord. 

Afectat vizibil de eșec, n-a căutat nici un moment să 
depășească măsura unui schimb de păreri care se înca- 
drau în limitele preocupărilor şi interesului profesional. 

— Înfrîngerea cu Irlanda de Nord ar putea fi consi- 
derată, totusi, un accident ? l-am întrebat. 

— Accident fiind şi tot'are nişte cauze. Sigur că, mă- 
car în una din multele situaţii de gol dacă s-ar fi marcat, 
am fi avut asigurată calificarea pentru Mexic, altfel s-ar 
fi purtat discuţiile în jurul meciului, comportării echipei 
şi jucătorilor. S-ar fi trecut cu vederea tot ceea ce ar fi 
însemnat eroare sau lipsă. Şi, în euforia succesului, toți, 

am fì avut în față imaginea unui viitor roz. Dar. vezi, 
fotbalul are legile lui nescrise care nu te iartă. Din cînd 
în cînd, neglijențele, greșelile cronice se răzbună. Ca și 
ratările în joc. Asta-i ca și cu protecția muncii saw cu 
regulile de circulaţie. Merge cît merge, ignorînd măsurile 
de prevedere, pînă într-o zi, cînd apare accidentul, care 
nu este altceva decît sancţionarea, pentru ceea ce s-a tra- 
tat cu superficialitate și cu neglijenţă. 

Am fost invitat să iau parte la unele şedinţe de ana- 
liză după unele jocuri internaţionale, mai mult sau mai 
puțin importante. Mereu însă m-am întrebat de ce nu 
sînt chemat ca să particip și la ședințele de pregătire a 
acestor acţiuni ? Poate că ar fi fost mai utilă prezența 
mea „înainte de război, decît după“. Din nou revin şi spun 

„că s-ar fi putut folosi şi cîte ceva din experiența mea. 
Chiar şi cu riscul de a părea lipsit de modestie, trebuie 
să spun că eu nu am pierdut nici o calificare la cârma 
„echipei naţionale. Și cred că n-ar fi fost lipsit de impor- 

"tanţă un astfel de amănunt. 

Nefiind invitat la ședințele de pregătire, atunci cînd 
se elaborează planul de „bătaie“, am considerat că nu 
este cazul că particip la analiză, atunci cînd toată lumea 
face eforturi nu să îndrepte situaţia, ci să găsească argu- 
mente, explicaţii, „tapi ispășitori“. 

— Bun. Noi nu ne propunem o astfel de analiză, dar 
plecînd de la o anumită experienţă, la care ne-am referit 
mereu pînă acum şi pe care am considera-o necesară, 
sperînd că ea nu va mai fi ignorată, hai să privim meciul 
cu Irlanda de Nord, înfrîngerea din acest joc, prin prisma 
a ceea ce ţine nu de cele petrecute în teren, de datele 
tehnice ale meciului, ci de o anumită atitudine faţă de 
fotbal. Discutăm, pur și simplu, ca oameni de sport, „sine 
ira et studio“, cum spune latinul, ca să învăţăm. 

— De la început aș vrea să reamintesc că, în St 
cu calificarea la turneul final al campionatului european 
din Franţa — 1984, grupa pentru Mexic —1986 mi s-a 
părut nu-mai uşoară, deşi s-ar putea spune și așa ceva, 
ci mai accesibilă obţinerii unui loc printre cele 24 de fina- 
liste ale campionatului mondial, întrucît se calificau pri- 
mele două echipe. ` 


36 


4 

Totul a mers bine, conform așteptărilor, pină aproape 
de... mal, cum se spune. Meciul cu Irlanda de Nord era și 
ultimul prag pînă să atingem malul. De ce n-am reușit ?- 
Mai bine zis de ce n-am trecut examenul Irlandei de 
Nord ? Pentru că la data cînd vorbim mai avem în faţă. 
meciul cu Turcia, de la Izmir, programat în acelaşi timp 
cu partida Anglia—lrlanda de Nord de la Londra, și... 
cine știe ? Şanse teoretice mai sînt de partea noastră. Noi 
ne referim numai la ce a fost pînă acum, cînd am fi putut 
fi. siguri de situaţie, independent de rezultatele altora, 
putind face deplasarea la Izmir fără emoţii, aşa cum zicea 
cineva în-glumă, ca... turişti. 

În primul rînd, faptul că meciul a fost stabilit să se 
dispute în București. Nu pun problema oraşului, ca opți- 
une specială a jucătorilor sau a antrenorilor. E vorba de 
faptul că echipa s-a pregătit la Cluj-Napoca, a făcut tot 
acolo o repetiţie generală cu selecționata Sofiei şi, doar 
cu un singur antrenament de acomodare, pe un teren re- 
condiționat, neconsolidat încă, la „23 August, a jucat un 
meci oficial decisiv cu o echipă, aceea a Irlandei de Nord, 
venită nu să construiască, ci să se apere şi să contraatace, 
idee de joc pentru care starea terenului se preta mult 
mai bine. 

În al doilea rînd, m-aş referi la strategia calificării. 
Pregătirea jocului numai pe varianta victoriei cu orice 
preț a creat o anumită psihoză, care a avut efecte nega- 
tive în modul de acțiune a jucătorilor. Nouă ne era nece- 
sar şi un egal în meciul cu Irlanda de Nord, în timp ce ad- 
versarilor noştri le trebuia neapărat, victoria. Era mai bine 
dacă ne luam măsuri stricte de apărare, să nu primim, 
înainte de orice, gol, să-i invităm pe irlandezi la joc, să 
nu stea în „redută“ şi să-i prindem descoperiți. Sint con- 
vins că antrenorii au atras atenţia jucătorilor asupra aces- 
tui aspect, de natură psihologică, dar cu toate acestea 
atmosfera creată în mijlocul echipei de dorința unei vic- 
torii i-a făcut pe „tricolori“ să forţeze soarta jocului mult 
prea devreme şi de o manieră riscantă, care a fost, pînă 
la urmă, în folosul oaspeţilor. Îmi amintesc că în lupta 
pentru calificarea la turneul final din Mexic — 1970, am 


susținut un meci decisiv cu Grecia, la Bucureşti. Nouă 

ne era suficientă o remiză, pe care de altfel am si obți- 
nut-o. Au fost încă destui atunci care ne-au criticat, chiar 
ne-au reproșat în termeni foarte aspri că nu am încheiat 
tentativa calificării mexicane cu o victorie, în apoteoză. 
Am tăcut din gură, n-am spus nimic, reproşurile au trecut 
și tot cei care ne-au „executat“ pentru egalul cu Grecia, 
ne-au ridicat în slăvi că, după 32 de ani de aşteptare, 
eram din nou prezenți la un turneu final al unui cam- 
pionat mondial. 

În al treilea rînd, cred că nu a fost prea inspirată 
programarea unui joc de pregătire, cel cu selecționata 
Sofiei, de la Cluj-Napoca, cu puţin înaintea meciului cu 
Irlanda de Nord. Replica bulgarilor, veniţi mai mult ca 
să îndeplinească o obligație protocolară, nu a stimulat 
pregătirea, iar euforia succesului destul de facil, nesem- 
nificativ, s-a menţinut cu siguranță pînă în preajma par- 
tidei cu irlandezii, creîndu-se impresia unui meci dinainte 
cîștigat. Scăzind concentrarea jucătorilor, a scăzut în ace- 
lași timp și randamentul lor de joc, reflectat în neputinţă 
finalizării numeroaselor ocazii de gol. 

S-a mai adăugat și desemnarea lui Hagi ca purtător 
al banderolei de căpitan al echipei, idee, după mine, ne- 
inspirată. Nici ca vîrstă, nici ca număr de selecționări sau 
ca vechime în echipa naţională și cu atît mai puţin ca 
experienţă de joc, Hagi nu justifica o astfel de învestitură, 
care era de o încărcătură prea mare pentru el. S-a și 
văzut de altfel în joc că Hagi, căutînd să facă de toate, să 
se implice peste tot, să nu-i scape nimic, a complicat lu- 
cerurile, ușurînd sarcina adversarilor în a-l marca și a-i 
neutraliza acțiunile ofensive. Pe de altă parte, numirea lui 
Hagi în funcţia onorifică de căpitan al echipei naţionale, 
chiar dacă a fost acceptată de restul jucătorilor, nu a pro- 
dus acestora senzaţia unei autorităţi reale care să-i poată 
mobiliza în momentele de dificultate ale întilnirii să-și 
concentreze energiile în folosul echipei. 

În sfîrşit, ar mai fi de pus la socoteală și faptul că, 
în alcătuirea. lotului național, a echipei reprezentative 
și-au făcut loc unele manifestări de conservatorism, de 
subiectivism. Nu spun cu răutate acest lucru. Cîndva am 

căzut și eu victimă unui asemenea „păcat“. Şi tot o lege 
nescrisă a fotbalului spune că cine nu reuşeşte să aibă 
în această privinţă o atitudine mai elastică, mai puţin 
rigidă, plătește, uneori chiar scump, tribut performanţei. 
Așa ceva s-a întîmplat şi la „case“ foarte mari, cum au 
fost, de pildă, Herrera, Alf Ramsey, Moreira, Enzo Bearzot, 
Derwall şi încă mulţi alţii. 

Cred că dacă aş fi participat la ședința de pregătire a 
campaniei pentru calificarea în turneul final al campio- 
natului mondial din Mexic aș fi spus toate aceste lucruri 
la timpul potrivit și nu fără nici un efect acum la... spar- 
tul târgului. Cînd nu se mai poate face nimic. 

— Ceva, totuși, ar mai fi de făcut. 

— Bănuiesc ce vrei să spui. Este vorba, probabil, de 
a nu mai trece cu ușurință peste cîştigul de experienţă pe 
care îl avem la dispoziţie la un moment dat, prin munca 
și eforturile altora. Să învăţăm cîte ceva şi din propriile 
greșeli, să nu le mai repetăm cu alte ocazii. 

În ce-l priveşte pe Mircea Lucescu, către care se în- 
dreaptă în momentele grele toate „săgețile“, rămîn la 
convingerea că este un veritabil șef de generaţie, că are 
toate calitățile ca să ajungă cît de sus în ierarhia profe- 
siei de antrenor, că este capabil să realizeze marea per- 
tormanţă. Mi-a fost şi jucător și cred în el. A vrut să facă 
multe lucruri singur. I-a lipsit un sfetnic bun. Cu expe- 
rienţă, în primul rînd. Eu l-am avut pe Emerich Vogl. Și 
înainte de campania mexicană şi după aceea. Nu m-a 
deranjat cu nimic prezența lui, lîngă mine, la echipa na- 
ţională. Dimpotrivă, m-a ajutat în toate împrejurările, cu 
discreţie şi pricepere. Şi niciodată nu s-a pus problema 
între noi al cui este meritul unei performanţe internațio- 
nale. Cînd am reuşit așa ceva am gîndit şi am spus amîn- 
doi la fel, că reuşita este a noastră, înțelegînd în acest 
plural, de multe ori, participarea tuturor acelora care 
și-au ales această grea meserie de antrenor, a tuturor 
acelora care au slujit şi slujesc cu credinţă şi demnitate 
fotbalul. nostru. 

TOAMNA... SPORTUL STUDENȚESC... BAIA MARE 
SAU BRĂILA 


Viorel Mateianu, antrenorul care a lansat „momeala 
mică“, „momeala mare“, „americana“, „paralelogramul: 
și alte asemenea ciudăţenii tactice ce au pus de multe ori 
în derută adversari de toate mărimile, ajungînd în vara 
anului 1979 chiar la un pas de podium, continuă să fie, 
în fotbalul nostru, un caz de excepţie. Poate numai și prin 
perseverența cu care urmărește, pe oriunde ar fi, apli- 
carea ideii sale de joc. Sau poate prin similitudinea unor 
situaţii din activitatea sa care la el se repetă ciclic şi 
mereu aproape cu acelaşi deznodămînt. 

În 1976, toamna, a plecat de la Progresul-Vulcan, a 
fost scos adică, după o înfrîngere usturătoare, într-un 
meci cu Sportul studențesc. Și s-a dus la Baia Mare. 

În 1981, tot toamna, este din nou eliberat din funcție] 
de la același club Progresul-Vulcan, și tot în urma unui 
eșec, în fața aceluiaşi adversar, Sportul studenţesc. De 
astă dată a plecat la F.C.M. Progresul Brăila. 


În 1983, evident tot toamna și, bineînţeles, tot după 
o înfrîngere într-un joc cu Sportul studenţesc, este scos 
de la Petrolul Ploieşti, de unde pleacă — unde credeţi ? 
— la... Brăila, 

Să credem oare că Viorel Mateianu este urmărit de 
un anumit destin ? Că în cartea vieţii sale există un traseu 
bătătorit, care începe în anotimpul numărătorii bobocilor, 
schimbă macazul după un meci cu Sportul studenţesc și 
apoi continuă spre Baia Mare sau Brăila ? 

Fără nici un fel de îndoială, aste vorba de o simplă 
coincidenţă, la care s-ar putea adăuga unele preferinţe 
sau obișnuința de a urma, din cînd în cînd, un anume 
drum. Ca şi cum s-ar fi format un reflex condiționat. La 
bază fiind tot acea perseverenţă, să-i spunem mai bine 
încăpăținare, de a pune în practică un anumit model de 
joc, convins că acesta reprezintă cheia sau un fel de șpe- 
raclu al succesului în fotbal. Pentru că oricum l-am ju- 
deca şi cu orice argument, Viorel Mateianu este, pînă la 
urmă, robul unei idei, al unei marote. Sigur că nu-l putem 
compara cu un Galileo Galilei, care a pronunțat celebrele 

cuvinte „E pur si muove“, dar cu toată certitudinea că 
asemenea acestuia — păstrînd de bună seamă proporţiile 
— în situaţia în care ar fi obligat să renunţe la originalele 
sale partituri tactice, poate că ar accepta de nevoie, dar 
cu convingerea fermă, intimă că tot el are dreptate. 
Așa că... 

mi amintesc de una din discuţiile cu Viorel Mateianu 
după „divorţul“ al doilea cu Progresul-Vulcan, în octom- 
brie 1981, Era trist, cam dezorientat, greu de consolat. 
Așa a rămas aproape întreaga toamnă, pînă la începutul 
anului următor. Fără angajament, cu gîndurile răvăşite, 
acumulînd totuși, încet-încet, energia necesară unui nou 
asalt. Şi cînd a dat colțul ierbii, a ţișnit din adăpostul 
familiei de la Lipănești, luînd calea Brăilei. F.C.M. Pro- 
gresul era pe locul 12 în clasament cu 15 puncte, amenin- 
tată fiind, cu un minus 3 la „adevăr“, să retrogradeze în 
eșalonul al treilea. Pînă la urmă, Mateianu a reuşit să 
o salte pe locul 9, adunînd încă 18 puncte și ajungînd la 
un golaveraj pozitiv. La ultima etapă de campionat, în 
meciul cu Gloria Bistriţa, martori neutri spun că din tri- 
bunele stadionului brăilean se auzeau multe voci, uneori 
în cor, strigînd : „Mateianu, nu pleca !“. Și nu întîmplător 
sau fără temei. Începuseră ofertele. De ici, de colo. Un 
telefon seara acasă, o întrevedere scurtă între patru ochi... 

Viorel "Mateianu ar fi vrut şi n-ar fi vrut să plece din 
Brăila. Dacă l-ar fi tentat, totuşi, ceva, era Ploieștiul, cel 
mai aproape de casă. Și, cum-necum (aici lucrurile au 
rămas şi după ani neclare), iată-l în vara anului 1982 
antrenor la Petrolul. În locul lui Mircea Dridea care, după 
o luptă grea, istovitoare, promovase recent echipa în Di- 
vizia A. Pentru toată lumea acest schimb de locuri a con- 
stituit o mare surpriză. De fapt n-a fost chiar un schimb 
de locuri, pentru că Mircea Dridea a început să lucreze ca 
inginer în producție, mulți socotind că la baza acestei 
„mișcări“ a fost vorba de o „lovitură sub centură“. 

„A fost o simplă întîmplare, spunea atunci, a spus-o 
şi mai tîrziu, Viorel Mateianu. Eu nu am venit la Petrolul 
ca să-i iau locul lui Mircea Dridea. Aş fi dorit mult să 
lucrăm împreună. Eram prieteni buni, şi de familie. Şi am 
rămas în continuare. Conducerea locală nu l-a mai dorit 

pe Dridea antrenor și, în aceste condiţii, a fost nevoit să 
plece“. 

Preluînd  friiele Petrolului, Viorel Mateianu s-a pus 
din nou pe muncă. Brăila nu-i dădea însă transferul. Și 
l-a ținut așa agăţat toată toamna lui 1982. Scepticii spu- 
neau despre echipa ploieşteană că nu va face nici zece 
puncte în tot campionatul. Pînă la urmă a făcut 32 şi a 


terminat pe un loc 12 destul de onorant pentru o nouă | i 


promovată în Divizia A. 

A venit însă un nou campionat. Viorel Mateianu a ope- 
rat prea puține schimbări în lotul de jucători, a apelat la 
cîteva „noutăţi“ respinse prin alte părţi și a refuzat o 
infuzie de tinerețe pe care i-o oferea prezenţa la Ploieşti 
a echipei naţionale de juniori, care activa, sub numele de 
Luceafărul, în campionatul de speranțe în locul Petro- 
lului. Pe de altă parte, repertoriul tactic rămînînd rigid, 
în vechile tipare, a însemnat mai curînd o frînă în evo- 
luţia echipei care simţea nevoia de ceva nou pentru a 
evita pericolul unei stereotipii. Şi, previzibil aproape, 
după etapa a şasea a turului, care a marcat o grea înfrîn- 
gere pe teren propriu, cu 0—2, în fața aceluiași Sportul 
studențesc, Viorel Mateianu este chemat și i se aduce la 
cunoștință, simplu, că nu mai este antrenor. Deși avea 
contract pînă în 1986 ! i 

„ Ce-i de făcut? Ce altceva decît „înapoi la Brăila“ ! 
Și Mateianu la Brăila a plecat, preluînd echipa, fosta sa 
echipă din mers, terminînd prima jumătate a campiona- 
ului 1983—1984 pe locul 4, cu 20 de puncte. Cu jucători 


se adapta mai bine ideii de joc şi mijloacelor tactice fo- 
osite de Viorel Mateianu. Poate că ar fi trebuit să ră- 
mînă mai multă vreme aici şi să încerce o spectaculoasă 
promovare, aşa cum făcuse cu ani în urmă la Baia Mare. 


Era hotărît, se pare, chiar așa să şi facă. Să încerce 
marea lovitură de a duce cu „momeala mică“, cu „„mo- 
meala mare“ echipa brăileană în Divizia A. Ar fi însemnat 
o veritabilă performanţă ca fotbalul din marele port de la 
Dunăre să revină, după aproape 45 de ani, în „lojele de 
onoare ale primului eşalon. 


42 


mai modești, dar. mai disciplinați tactic, F.C.M. Progresul. A 


Toate bune şi în regulă dacă, în iarna anului 1984, 
nu intervenea un eveniment nefericit, care a schimbat pe 
de-a întregul cursul lucrurilor. După un puseu de hiper- 
tensiune arterială, Viorel Mateianu a trebuit să fie spi- 
talizat cu o hemipareză a părţii stîngi a corpului. Cînd a 
ieșit din spital, la o lună de la internare, se vedea că face 
mari eforturi ca să nu pară bolnav, să nu fie considerat 
cumva inapt pentru a mai exercita profesia de antrenor 
în continuare. Voia să înceapă să lucreze oriunde, numai 
să nu stea, pentru că, spunea el, inactivitatea e moarte 
curată. . 

Şi cu toate încercările sale de a forța reintrarea în 
activitate, în muncă, Viorel Mateianu a trebuit să stea 
departe de fotbal pînă în toamna anului 1984. Din mo- 
mentul în care s-a simţit în stare să o ia de la cap cu 
alergătura, cu emoţiile și suspansurile şi-a îndreptat pașii 
spre un drum care îi era familiar, spre Brăila. A fost mai 
bine aşa, pentru că şi obligaţiile profesionale mai mici 
se potriveau cu regimul său de convalescent. Iar cînd lu- 
crurile s-au pus la punct în ceea ce priveşte sănătatea și 
cînd a simţit din nou puterea fotbalului în vene, a în- 
ceput iar să se agite, să nu-și mai găsească locul, să 
alerge de colo pînă colo, fără astîmpăr, așteptind... „pro- 
vincia“. 

Şi „provincia“ l-a sunat într-una din primele zile ale 
lui ianuarie 1985. Jiul, cu un alarmant minus trei la „ade- 
văr“, era în căutarea unui antrenor care să scoată echipa 
de pe locul 16 în clasament, în zona de lumină şi linişte 
a întrecerii, asigurîndu-i rămînerea în Divizia A. 

Viorel Mateianu a răspuns „prezent“ la apel şi pentru 
că mai fusese „miner“ la Baia Mare, i-a venit mai ușor 
să se obişnuiască și în Valea Jiului, cu urarea tradițio- 
nală de „noroc bun“ a celor care trudesc scormonind adîn- 
curile pământului. A 

Debutul la Petroşani a fost destul de promițător. După 
cinci etape ale returului, Jiul era pe locul 10, ajustînd 
cu un punct pasivul de la „adevăr“. A urmat apoi o peri- 
oadă de relativă instabilitate, cu oscilații de comporta- 
ment de la meci la meci, pînă la jocul cu Steaua, care a 
însemnat un veritabil moment psihologic. Jiul a avut, 

practic, victoria sau cel puţin remiza în mînă, dar a ratat, 
la 2—2, un penalty şi a primit un gol în finalul întâlnirii, 
care a marcat, de fapt, primul pas spre „B“. Următorul a 
fost egalul, tot pe teren propriu, cu Sport Club Bacău, iar 
cel care a „pus capac“ la toate, acel 1—1 cu Chimia Rm. 
Vilcea tot la Petroşani, în penultima etapă a campiona- 
tului. După care a venit, inevitabil, sentința greu de ac- 
ceptat la capătul unor mari eforturi pentru supraviețuire ; 
Divizia B! 


— Cum a fost posibil aşa ceva, Viorel Mateianu ? 

— Şi eu mă întreb, din cînd în cînd, exact același lu- 
cru şi nu găsesc un răspuńs care să mă satisfacă pe deplin. 
Îmi amintesc cu cît entuziasm am venit, în ianuarie 1985, 
la Petroşani, ce bine am fost primit aici, ce atmosferă 
bună de muncă a existat chiar de la început. Lotul de ju- 
căteri mi se- -părea cel mai potrivit pentru partitura pe 
care îmi propusesem să o interpretez cu echipa. În pre- 
gătiri am avut numai rezultate bune, în primele etape ale 
returului a mers aproape „şnur“. Și deodată, tocmai cînd 
căpătasem mai multă încredere în ceea ce făceam, deo- 
dată... Să spun tot cum a fost ? 

— Dacă-i adevărat, spune. 

— Conducerea clubului s-a implicat mai mult decît 
trebuia. Prezenţa mea la echipă devenise accesorie, ne- 
maiştiindu-se exact unde era meritul meu sau al altora. 
Posibil să fi greşit şi eu pe undeva, nu zic nu. Ceea ce pot 
să spun este că și la Petroșani am fost preocupat să pun 
în aplicare ideea mea de joc, să-i dau un conţinut ceva 
mai realist şi o culoare care să placă unor spectatori, cei 
din Valea Jiului, foarte pasionaţi şi buni cunoscători ai 
fotbalului. Dacă n-am reuşit... i 

— Asta-i tot ? 

— Să cădem de acord că da. 

De la Petroşani, Viorel Mateianu, scos înaintea ultimei 
etape de la conducerea tehnică a echipei, a revenit acasă, 
în București. Abătut ca după o înfrîngere, dar nu înfrint. 
O vreme a încercat să reconstituie „episodul Jiul“, cu 
greşelile lui şi ale altora. Dar la orice concluzie ajungea, 
deznodămîntul, tristul deznodămînt al retrogradării, îi 
apărea în faţă ca o nereușită a vieţii, a profesiei, pentru 

care a sacrificat atitea, în schimbul a atît de puţine satis- 
facţii ! Dar poate va mai avea prilejul să dovedească cum 
că tot a avut dreptate. În primul rînd cu ideea sa de joc, 
la care, orice s-ar întimpla, nu va renunţa niciodată. Bine- 
înţeles, o idee de joc mereu îmbunătăţită și cu cîștigurile 
de experienţă proprie. 

Judecînd astfel, Viorel Mateianu și-a regăsit liniştea 
de care avea nevoie. A uitat de necazuri, poate și pentru 
a nu-şi mai complica existența. Gata să o ia iar de la 
capăt. 7 

— Ai vreo ofertă de undeva ? Ce ai de gînd să faci ? 
l-am întrebat, nu după multă vreme, după întoarcerea de 
la Petroşani. 

— Deocamdată nimic. 

— Aştepți din nou „provincia“ ? 

— Nu. Aş vrea să rămîn un timp în București. 

— Aici locurile „fotoliilor de ring“ sînt cam ocupate... 

— Ce dacă! Mă mulțumesc și la „stal“ şi chiar la 
„galerie“. Important este să lucrez, să nu stau, să fac ceva 
pentru fotbal. 

— Înţeleg că dacă o echipă de Divizia C ar fi liberă şi 
dispusă să te ia... 

— Sînt gata imediat. Ar fi o experienţă inedită care, 
sînt sigur, îmi va folosi. Aştept semnalul de start ! 

N-a trecut mult de la discuţia „blitz“ cu Viorel Mate- 
ianu şi într-o seară l-am sunat la.telefon acasă, să-i spun 
că divizionara C Danubiana îl aşteaptă cu brațele deschise. 
Vorbisem, în prealabil, cu directorul general al: Combina- 
tului de cauciuc de la Popeşti-Leordeni, care, destul de 
neâncrezător, mi-a dat o replică fără ocolişuri, însoţită de 
un zîmbet binevoitor : „Nu vine Mateianu la noi. E prea 
scump“, Şi dacă, totuși, vine ? am zis la rîndul meu. 

— Vii, Viorele ? Hai spune, da sau nu ? 

Viorel Mateianu a răspuns afirmativ, chiar de-a doua 
zi, direct celor interesaţi. Între timp refuzase o ofertă 
foarte tentantă de la Botoşani. Asta apropo de faptul că 
era... cam scump. 

Și a început să lucreze la Danubiana, o echipă fără 
mari pretenţii, cu o conducere serioasă, dornică să rea- 

lizeze ceva, să ofere în primul rînd muncitorilor pasionaţi 
după fotbal, momente de destindere, ca spectatori și su- 
porteri, duminică de duminică. 

— Merge, Viorele, la Danubiana ? j 

— Merge şi destul de bine. Joc după partitura mea. 

— Şi tot cu... 

— Da, tot cu... Ştiu Ia ce faci aluzie. Nu mă las de 
ele, de „momeala mică“, de „momeala mare“, de „ame- 
ricana“, de „paralelogram“ și de altele mai noi pe care 
acum le experimentez. Mor cu ele de gît și tot nu mă 
las. Într-o bună zi, cînd am să reușesc să-mi iasă tot ce 
mi-am propùs, am să scriu o carte despre fotbal. 

— Şi ce titlu ai să-i dai ? 

— Din trudă s-a-ntrupat ideea. 

— Unul mai vesel nu găseai ? Asta prea are iz de 
tragedie antică. Mai bine. lasă și scrie cartea mai întîi. 
Şi mai înainte ai grijă să-ți reuşească traseele tactice, dacă 
s-ar putea cu o echipă în care să dispui și de valori. 
Așa, cu siguranță că vei convinge. Mai este şi o altă con- 


diție. Să eviţi pe cît se poate schematismul, șabloanele, . 


tiparele rigide. Pentru aceasta, lasă să se manifeste şi 
personalitatea jucătorilor mai în voie. Oricum, succes ! 

Viorel Mateianu, omul pentru care fotbalul este un 
adevărat crez, este încă destul de tînăr pentru a cuteza să 
asalteze cotele cele mai înalte ale performanţei. Și pro- 
babil că o va face, punînd în joc experiența adunată și 
din succese şi din eșecuri. El mai păstrează ceva din peri- 
oada de romantism a fotbalului, continuă să fie încă un 
visător, chiar dacă acum ţine ochii bine deschiși. Dincolo 
de toate acestea, Viorel Mateianu rămîne un neobosit cău- 
tător de adevăr. 


DE CINCI ORI U.T.A. 
Antrenorul emerit Nicolae Dumitrescu reprezintă un 


caz destul de rar în fotbalul nostru, prin aceea că de 
patru decenii încheiate nu a părăsit Aradul, legîndu-şi 


viața — şi ca jucător şi ca antrenor — de frumosul oraș : 


de pe malurile Mureșului, unde a poposit, de pe me- 

leaguri bucureștene, în 1946, nu cu iluzii deșarte, nu cu 
intânţii de tranzit şi nici cu dorința de a trăi comod la 
umbra performanței, așteptînd `“să iasă ce-o ieşi. A venit 
la Arad, cu gîndul deschis mărturisit de a munci cît îl 
vor ține puterile, pentru a da un rost adevărat vieţii sale, 
punîndu-se, fără rezerve, în slujba fotbalului. 

Dar, Nicolae Dumitrescu este deţinătorul şi al unui 
record. A fost de cinci ori antrenor la U.T.A.! Adică, în 
cinci rînduri. A fost, a plecat, iar a fost, iar a plecat; 
a revenit, s-a despărțit din nou... Dacă l-am compara cu 
un caz din istoria noastră şi, șarjînd puţin, fără cea mai 
mică urmă de răutate, am vedea că numai Constantin 
Mavrocordat l-a întrecut, domnind de şase ori în Țara 
Românească, pe timpul fanarioților. 

Respectînd însă în totalitate adevărul, va trebui spus 
că cele cinci stagiaturi ale lui Nicolae Dumitrescu la 
U.T.A. n-au fost consecința unei instabilități în muncă 
şi nici determinate de cauze subiective. De fiecare dată, 
divorţul de „bătrina doamnă“ a intervenit din dorința 
asigurării unei cît mai bune funcţionalităţi a echipei, iar 
revenirea a însemnat, de fapt, răspunsul sincer, prompt 
și oportun, ori de cîte ori a fost lansat, la nevoie, un 
S.O.S. x 

Să reamintim, făcînd apel la memoria faptelor, că 
prima oară cînd a preluat conducerea tehnică a U.T.A.-ei 
era în 1960, iar prima despărțire a avut loc în 1973, cînd 
Nicolae Dumitrescu, înțelegînd transformările din viața 
echipei şi nevoia unei schimbări care să ofere posibilitatea 
unui reviriment competiţional, s-a retras discret, lăsînd 
locul altuia care să încerce să facă mai mult. 

A doua oară, Nicolae Dumitrescu a răspuns prezent 
la apel în mai 1975, cînd în viaţa echipei apăruse un mo- 
ment de criză, în urma căruia se instalase şi o stare su- 
biectivă de panică. Cel de al doilea mandat n-a durat 
decit pînă în aprilie 1976, adică aproximativ un an. Ple- 
carea a însemnat, de astă dată, o modalitate de stingere 
a unui conflict ce părea iminent între antrenor și o parte 
dintre jucătorii „vechii gărzi“, încurajați de atitudinea 
tolerantă a conducerii clubului din acea vreme. . 

A treia cară la U.T.A. a fost un fel de „en passant“, 
care nu a durat nici o lună ! Aceasta s-a întîmplat în 1979, 
în mai. Nicolae Dumitrescu a fost solicitat să ia echipa în 
primire şi să încerce să o salveze de la retrogradarea în 
divizia: secundă. Solicitarea este acceptată fără rezerve, 
dar din nou lipsa de loialitate faţă de club a unor jucători 
a fost mai puternică decît eforturile acelora care iubeau 
cu adevărat U.T.A. Echipa a retrogradat, iar Nicolae Du- 
„mitrescu, dezamăgit că nu și-a putut îndeplini misiunea, 
a ieşit din actualitate, hotărît să renunțe un timp la fotbal, 
gîndindu-se desigur, că este cazul să se îngrijească puţin 
şi de sănătate. Şi, drept urmare, s-a pensionat în toamna 
anului 1981. 

N-a trecut decît un an de liniște şi, în campionatul 
1982—1983, o nouă chemare îl aduce pe Nicolae Dumi- 
trescu, pentru a patra oară, pe banca suferinței la U.T.A. 
Echipa era în Divizia B și lupta pentru a-și recăpăta locul 
în primul eşalon. Disputa a fost aprigă și pînă spre final 
s-a mers „cap la cap“ cu F.C. Baia Mare. U.T.A. a condus 
24 din cele 34 de etape, dar pierzînd teren în ultima parte 
a întrecerii, a încheiat campionatul pe locul secund, amâ- 
nînd încă o dată momentul mult așteptat al revenirii 
printre cele mai bune 18 formaţii ale ţării. Şi pentru că 
înțelegerea fusese ca mandatul să dureze numai un an, 
Nicolae Dumitrescu s-a retras din nou în... pensie. 

După alți doi ani, în iulie 1985, a urmat cea de a cin- 
cea învestitură la U.T.A. Cu puţin înaintea acestui eve- 
niment, într-un interviu acordat “ziaristului Ioan Chirilă, 
care printre altele îi reproşa că a cam dispărut din fotbal 
tocmai cînd lumea fotbalistică era convinsă că mai are un 
cuvînt de spus, Nicolae Dumitrescu replica : „M-am re- 
tras cu mare părere de rău, în momentul în care am con- 
siderat că rolul antrenorului în triunghiul conducător. de 
club-antrenor-jucător s-a redus nepermis, antrenorul fiind 
la disereţia celorlalte două unghiuri. Cu alte cuvinte, m-am 
retras în momentul în care antrenorul a început să fie 
manipulat de jucători sub privirile îngăduitoare ale con- 
ducătorilor de cluburi şi asociaţii. 

— Şi acum, revii, totuşi, în prim-plan. lei din nou frî- 
iele U.T.A.-ei în mînă. Ce te-a determinat, pînă la urmă, 
să părăsești poziţia din umbra fotbalului ? 

— Să ştii că e foarte greu să stai. Mai ales atunci 
cînd te simți în stare să faci ceva bun, ceva util. Cei doi 
ani cît am stat în afara fotbalului mi-au dat posibilitatea 
să mă și odihnesc, dar să şi reflectez la problemele cu 
care se confruntă meseria asta grea de antrenor. De fie- 
care dată cînd am plecat de la conducerea tehnică a echi- 
pei, a U.T.A.-ei bineînţeles, am făcut-o în momentul în 
care îmi dădeam seama că ar putea izbucni conflictul. 
Cu jucătorii mai ales. Şi cum mi-a plăcut întotdeauna să 
lucrez pe faţă, deschis, cu oameni care fac ceea ce tre- 
buie să facă numai din convingere, din pasiune, mi-a vez 
nit foarte greu, chiar imposibil, să accept condiția antre- 
norului subordonat conjuncturii, sclav al compromisurilor. 
Și de fiecare dată cînd am revenit, mi-am zis că lucru- 
rile s-au mai schimbat ceva, că măcar din câştigul de 
experiență să fi învăţat, cine trebuie, cîte ceva. 

— Nu cumva faptul că eşti mereu solicitat reflectă și 
o anumită penurie de antrenori sau chiar o lipsă de în- 
credere în cei existenţi, care au o practică profesională 
mai redusă ? 

— E greu de dat un răspuns precis. Poate fi şi o cauză 
și cealaltă. Cert este însă un lucru şi anume : că, de la. o 
vreme, prea ușor și cu prea puţin-temei obiectiv apar 
antrenorii direct din jucători, unii continuînd să fie ju- 
cători concomitent cu practica profesiei de antrenor pen- 
tru care nu au pregătirea necesară, iar alţii, nici chemarea 
pentru aşa ceva. Este trist ceea ce spun, dar acesta-i ade- 
vărul. Protesia asta a noastră, despre care am spus mereu 
că este grea, dar nobilă și frumoasă, a ajuns să o practice, 
ilegal aș zice, foarte mulţi, intrați pe ușa din dos a fotba- 
lului. Şi atunci este firesc ca şi rezultatele muncii să. fie 
așa cum sînt, modeste adică, în această meserie în care 
se obține un carnet cu mare ușurință şi numirea la cîrma 
unei echipe, chiar şi de Divizia A, se face după criterii 
bizare. Nu cred că într-o altă meserie se mai întîmplă așa 
ceva. Nu văd, de exemplu, cum un muncitor necalificat 


poate ajunge direct maistru. Nu văd, de asemenea, cum 

cineva care nu are voce ar ajunge profesor de muzică 
vocală. Logica, înainte de toate, respinge așa ceva. La fot- 
bal, însă, întilnești antrenori de Divizia A care nu au jucat 
fotbal nici în Divizia B ! Mai întilneşti alţii care lucrează 
la copii şi juniori, unde se formează schimbul de mîine 
al fotbalului, dar ei au învățat jocul din tribună, din 
ziare şi pronosport ! 

Cred că așa se explică, cel puţin în parte, faptul că, 
din cînd în cînd se apelează la mine şi la alții ca mine, 
peste care s-au adunat ani mulți de meserie, experienţa 
avînd un rol. determinant. în rezolvarea multor situaţii. 

În ce mă privește, sincer vorbind, mă simt flatat chiar 
şi pentru simplul fapt că nu sînt uitat. N-am fost nicio- 
dată un orgolios. Am avut, în schimb, un simţ al demni- 
tății, al măsurii și al proporţiilor. De aceea mă retrăgeam, 
în linişte, cînd îmi dădeam seama că devin inutil. Și tot 
de aceea am revenit cînd înțelegeam că pot fi o soluţie, 
că pot fi util. Și încă ceva. După cum se știe, eu nu am 
părăsit niciodată Aradul în căutarea unui „Eldorado“ fot- 
balistic. Nici cînd mi s-a propus să lucrez la echipa naţio- 
mală. M-am considerat în activitate şi în inactivitate, tot 
la U.T.A. Pentru că pentru mine ea a însemnat totul. 
Fac această declarație de dragoste față de „bătrina doam- 
mă, ca să fie clar că eu nu am „divorțat“ de ea niciodată. 
Am fost, din cînd în cînd, despărțiți. Asta-i altceva. 

Nicolae Dumitrescu, Dumitrescu III după numele de 
“jucător, antrenorul care a cucerit aurul campionatului, doi 
ani la rînd cu U.T.A., în 1969 şi 1970, învingătorul marelui 
„Feyenoord“, pe care l-a detronat de pe soclul competi- 
ţiilor continentale, într-o frumoasă toamnă a anului 1970, 
continuă să fie, în ciuda faptului că a trecut de vîrsta 
„celei de a doua tinereţi, un om tînăr. 

Și aceasta, pentru că în el arde flacăra nestinsă a fot- 


balului ! 


MEREU DE LA CAPĂT 
Cînd în toamna anului 1981 Traian Ionescu pleca de 


la Steaua, unde nu stătuse la cîrma echipei decît patru 
luni, foarte multă lume a crezut atunci că „gata“, neas- 

tîmpărul din el s-a potolit. Dar Steaua n-a fost pentru 
Traian Ionescu „ultimul popas“. 

„N-am să mă opresc din drum, spunea el atunci. © 
să continui să muncesc, oriunde şi oricînd, chiar dacă ar 
fi să o iau, de fiecare dată, de la început“. 

Rămînea doar să se ivească ocazia. Să „ardă“ pe un- 
deva, ca să fie nevoie de o intervenție urgentă, să vină 
el să stingă focul, să aducă liniştea de care aveau nevoie 
alții. 

Şi cea dintîi care a strigat „ajutor“ a fost Chimia Rm. 
Vîlcea. După meciul din 28 martie 1982 cu F.C. Constanţa, 
pierdut cu 0—1, echipa vîlceană se găsea pe locul 16 în 
clasament, cu minus 6 la „adevăr“ şi un pasiv de 18 la 
golaveraj | 

— Ce zici ? l-am întrebat atunci, auzind zvonuri cum. 
că ar fi solicitat. ) 

— Ce să zic ? „Pe cai“. 

Şi-a făcut repede bagajul, s-a instalat în tabăra de: 
pregătire a echipei din Zăvoi şi a început treaba. Iarna 
încă nu se terminase, returul campionatului de-abia în- 
cepuse şi programul de jocuri al Chimiei era mai greu de 
cum și-l imaginase. Ca să dea înapoi, nici gînd. Dar dacă 
nu va reuși să scape de retrogradare, ce va spune lumea ? 
Asta-i, ce va spune lumea ? Și dacă o să scape ? Nu-i mai 
bine să încerce ? 

La Rm. Vilcea, Traian Ionescu a lucrat cu Petre Ga- 
vrilă, un antrenor tînăr, bine pregătit, conştiincios și har- 
nic. Împreună au alcătuit un cuplu bine sudat, în care 
puterea de muncă a unuia s-a completat în mod fericit cu 
experiența celuilalt. Amîndoi s-au supus, cot la cot cu 
echipa, unui regim de muncă spartan, uitînd ce înseamnă 
distracţia, odihna şi chiar familia. Ca să reuşească, nu 
aveau de ales. În astfel de situații, jumătățile de măsură 
nu sînt de nici un folos. 

În camera de la stadion a celor doi antrenori, de cum 
întrai, te izbea o activitate intensă, ca într-un birou de 
operaţii al unui stat major. Cărţi, reviste, ziare, tablă de 
scris, planşe cu scheme, planuri de pregătire, diferite do- 
sare şi un telefon. Ah, dacă n-ar fi fost telefonul ! El ră- 
mînea, pînă la urmă, singura legătură cu restul lumii, cu 

viaţa. Dar nici nu se putea un stat-major fără telefon ! 
Dacă puneai mîna pe microreceptor era fierbinte, iar dacă 
ai fi vrut să suni din altă parte în camera antrenorilor de 
la stadion, puteai să juri că telefonul este deranjat ! EI, 
săracul, nici n-apuca să stea în furcă ! Traian Ionescu era 
la curent cu tot ce se întîmpla în campionat, se informa 
despre adversarii pe care urma să-i întilnească, cerea date 
de joc. Pe mine mă suna aproape zilnic, după ora stin- 
gerii și, de fiecare dată, îmi spunea că e greu, cum nu 
i-a fost niciodată. Și mă întreba iscoditor : „Crezi că o să 
reuşim, eu şi cu Gavrilă ?% Dar nu aștepta răspunsul, ca 
şi cum i-ar fi fost frică să nu spun cine știe ce şi să-l 
descurajez. Şi tot el răspundea : „Nu există, reuşim“. 

Și Traian Ionescu, împreună cu Petre Gavrilă au reu- 
sit. De o manieră de-a dreptul spectaculoasă. La sfârşitul 
campionatului ediţia 1981—82, Chimia ajunsese de la mi- 
nus 6 la minus 1 la „adevăr“, şi a încheiat întrecerea pe 
locul 8 cu 33 de puncte, realizînd cea mai bună perfor- 
manţă competițională din viața echipei. 

Iar cînd apele s-au liniştit, Traian Ionescu s-a retras 
discret la locul lui, de unde venise. A revenit acasă. Cît 
a lucrat la Rm. Vilcea nu a ţinut nici un moment să se 
pomenească numele lui ca antrenor, aşa că i-a venit şi 
mai ușor cînd a plecat, mai ales că așa cum se întîmplă 
adeseori în euforia victoriei, trec neobservaţi, tocmai aceia 
care merită cei dintii felicitaţi. Traian lonescu n-a ratat, 
totuşi, momentul felicitărilor, dar nici n-a prelungit beţia 
succesului. Retrăgîndu-se, poate că a simţit nevoia fireas- 
că a unui „respiro“. Ca să poată să o ia iarăşi de la capăt. 

Perioada de refacere a ținut toată toamna anului 1982, 
timp în care şi-a îndeplinit cu multă conștiinciozitate mai 
ales îndatoririle de bunic. N-a uitat însă fotbalul. Dar nici 
fotbalul nu l-a uitat. Aşa că... | | 

În iarna lui 1983 un grup de patru antrenori români 
este solicitat să activeze un an în Maroc, în cadrul unui 
schimb de experienţă. Traian Ionescu este printre cei 
patru aleși, alături de Mircea Dridea, Ion Motroc şi Ni- 
colae Oaidă. 


Spre cinstea lui, Traian Ionescu a fost singurul dintre 
„cei patru“ care a scris în țară de peste tot pe unde a 

umblat, povestind cu lux de amănunte ce a văzut, ce a 
făcut, ce a realizat. lar cînd s-a întors în ţară, în februarie 
1984, atît a fost nevoie să-l întreb : „Cum a fost 2% 

— Păi, cum să fie. Eu am antrenat echipa de juniori 
a Marocului. Cu ea am participat la cîteva turnee intere- 
sante şi deosebit de, utile... Cel mai important, care de 
altfel a deschis şi seria unor competiţii rezervate juniori- 
lor sub 18 ani, mi s-a părut a fi cel de la Vieux Condeu 
(Franţa). Au fost zece echipe, foarte puternice toate, îm- 
părțite în două serii: Crystal Palace — Anglia, Ruda 
Zvezda — Cehoslovacia, Hajduk Split — Iugoslavia, echipa 
naţională a Franţei I, Franţa II, o selecționată naţională 
olandeză, o reprezentativă belgiană și 3 reprezentative ale 
Africii, printre care şi Marocul. Vieux Condeu este o loca- 
litate minieră, centrul unui bazin carbonifer, cum ar fi la 
noi Petroşanii, unde lucrează foarte mulţi muncitori ma- 
rocani. $ 

Jocurile sînt programate zilnic, primele două echipe 
clasate în acest turneu fiind invitate să ia parte la alte 
întreceri de același fel, desfăşurate la Valenciennes și Per- 
pignan. t l 

Accentul în cadrul tuturor înțîlnirilor de juniori se 
pune pe învățarea cît mai corectă a jocului. Fiecare tur- 
neu în parte constituie și un criteriu foarte sever de se- 
lecţie, de aici urmînd a fi recrutați pentru echipele profe- 
sioniste din Franţa, Belgia, Olanda cei mai talentați jucă- 
tori. Pentru Maroc, salba de turnee franceze a constituit și 
un mijloc de pregătire în vederea unei mari competiţii 
africane, care se des 'ă anual la Casablanca, Mohame- 
dia și Rabat, cu participarea majorităţii țărilor din conti- 
nentul negru. Nivelul jocurilor este foarte ridicat, iar utili- 
tatea întrecerilor de acest gen este de o importanţă deci- 
sivă în formarea tinerilor jucători în spiritul marii perfor- 
mante. 

Am vizitat și Centrul național de pregătire francez de 
la Font Romeu, o localitate situată la altitudinea de 
2 200 metri, între Toulouse și Perpignan pe versantul de 
nord al Pirineilor, aproape de Andorra. Aici există un 
hotel cu 12 etaje și 1 200 de locuri de cazare, săli de mese 
a cîte 40 de persoane, 3 terenuri de fotbal, 2 de rugby, 

2 bazine de înot acoperite, 2 săli de gimnastică, un pati- 
noar artificial. În ansamblu, un complex sportiv formi- 
dabil. Directorul acestuia cunoştea bine România și, mare 
iubitor de handbal fiind, mi-a spus că are foarte multe 
amintiri plăcute cu Ion Kunst-Ghermănescu şi Nicolae 
Nedef. În perioada în care am fost acolo cu echipa de ju- 
niori a Marocului, mai erau încă cinci formaţii. profesio- 
niste din prima ligă franceză, care făceau o pregătire spe- 
cială, lotul de atletism feminin al Cehoslovaciei, care în 
1983 a obţinut o serie de rezultate de excepție la campio- 
natele europene, echipa de polo a Poloniei, loturile de 
natație, hochei pe gheaţă și gimnastică ale Franţei. 

Complexul de la Font Romeu este la dispoziţia solici- 
tanţilor din toate ţările şi din toate ramurile sportive. 

“Condiţia de bază, obligatorie de îndeplinit, este ca cei ce 
vin acolo să aibă un fond anterior de pregătire de cel 
puţin două săptămîni. O altă condiţie este ca, timp de trei 
zile pe parcursul perioadei de pregătire efectuată la alti- 
tudine, loturile de sportivi să fie puse la dispoziţia cen- 
trului medical sportiv al complexului pentru diferite teste 
și explorări funcționale. De asemenea, într-un interval de 
14—20 de zile de la terminarea perioadei de pregătire, 
echipe de medici de la complexul Font Romeu se depla- 
sează la locurile de reşedinţă permanentă ale echipelor, 
unde continuă examenele medicale, pentru a trage cele 
mai corecte concluzii referitoare la efectele reale ale pre- 
gătirii în condiții de mare altitudine. 

La Font Romeu m-au impresionat în mod deosebit apa- 
ratura şi mijloacele de refacere a organismului după soli- 
citările fizice. Consumul de apă de cel puțin doi litri zilnic 
este obligatoriu. Medicamentele, susținătoarele de efort 
sînt folosite sub stricta supraveghere a personalului de 
specialitate medical. 

„Din două în două zile, direcţia de studii a complexului 
organizează cîte un cocteil, cu scopul unui schimb de ex- 
perienţă. Eu am prezentat cîteva comunicări, printre care 
criteriile de selecție, relaţia dintre concepția de antrena- 
ment şi concepția de joc, condiţiile promovării în sfera 
performanţei. În ce priveşte obiectivele urmărite la ni- 
velul juniorilor, ideea desprinsă din discuţiile cu specia- 
liști aparţinînd diferitelor ţări este că, la acest eşalon, ` 

performanța înseamnă pregătirea “pentru promovarea în 
echipele de seniori. Nu se neglijează nici rezultatele, dar 
competiția, jocul rămîn, în principal, mijloace de pregă- 
tirẹ și de verificare a pregătirii tînărului jucător care as- 
piră la afirmarea şi consacrarea sportivă. 

La Font Romeu sînt aduși, periodic, şi juniorii din lotul 
național al Franței. Și nu numai aici vin, ci şi în alte cen- 
tre naţionale și regionale unde, în paralel cu pregătirea, 
este testată, din timp în timp, capacitatea lor fizică și mo- 
rală, precum şi posibilitatea dezvoltării în perspectiva 
promovării în echipele de seniori. 

— Ai venit acasă încărcat de noutăţi ? 

— Asa este. Mi-am dat seama că sînt încă foarte anii 
lucruri pe care nu le ştiam. Pentru mine şi pentru ceilalți 
antrenori cu care am fost în Maroc a fost o experiență în 
plus. M-am gîndit tot timpul că poate îmi va mai folosi. 
Dacă va mai fi nevoie de mine, dacă voi mai fi căutat... 

Traian Ionescu a stat departe de fotbal, după reîntoar- 
cerea din Maroc, pînă la sfîrşitul anului 1984. A avut cî- 
teva oferte pe care le-a declinat. Cei care-l întilneau în 
diverse împrejurări îl cam tachinau, spunîndu-i că i-a ve- 
nit timpul să pună treningul în cui: Atit i-a trebuit. Cu 
prima ocazie care se va ivi, va spune „da“, indiferent de 
situaţia echipei care îl va solicita. Mai mult chiar, va lucra 
efectiv -ca antrenor, aşa cum a lucrat toată viața, în teren. 
Rolul de consilier însă nu-l accepta decît ca idee şi nimic 
mai mult. 

La începutul anului 1985 l-au căutat cei de la F.C. Olt. 
Echipa terminase prima jumătate a campionatului cu nu- 
mai 12 puncte, pe penultimul loc. O situaţie aproape iden- 
tică cu aceea a Chimiei Rm. Vilcea, în urmă cu trei ani. 

Traian Ionescu a zis „da“ și a trecut, vorba lui Rică 
Răducanu, „la strung“. La sfîrşitul campionatului 1984—85 
F.C. Olt ocupa locul 13 şi rămânea cu fruntea sus în Di- 
vizia A. 

Sigur că, a-ţi propune să scapi de retrogradare nu este 
o performanţă, obiectivul este minor, este un fel de a te 
mulțumi cu puţin. Dar a salva de retrogradare o echipă 
care este cu un pas în Divizia B, iar perspectiva ei nu 
pare prea roză, poate fi socotită o performanţă. Nu ca 
aceea a cîştigării unui titlu. Dar este, totuși, o performanţă. 

Încercînd o comparaţie, exemplul cel mai potrivit pare 
acela al unui înotător care realizează un mare obiectiv în 
viață cîștigind o medalie de aur sau ceva asemănător. Dar 
tot o mare realizare este şi aceea a unui înotător, nu nea- 
părat campion, care salvează de la înec un om sau el 
însuși scapă cu viaţă dintr-un naufragiu ! 

Conform obiceiului, după „episodul F.C. Olt“ încunu- 
nat cu un happy end, Traian Ionescu s-a retras pe poziţii 
mai casnice. Ji place foarte mult şi calitatea de... bunic. 
l-au plăcut întotdeauna copiii. Meseria de antrenor a în- 
ceput-o cu grija pentru cei mai mici jucători. Şi azi își 
aminteşte cu plăcere de „generaţia de aur“ a Petrolului, 
cu Mircea Dridea, Virgil Dridea, Sfetcu, Tabarcea, Florea, 
Badea, George Marin, cărora le-a deschis drumul spre 
marea performanţă. 


Dacă ar avea doar cu zece ani mai puţin, ar fi în stare 
să o ia de la început. Dar şi aşa, susținut de o uimitoare 
vigoare a organismului şi cu o disponibilitate de muncă 
tinerească, este gata oricînd să o ia de la capăt. 


LA INDEX ! 


Fire vulcanică, neastîmpărat şi dornic întruna de o 
mare performanță, Florin Halagian a început să nu-și 
mai găsească locul, după ce multă vreme a fost stabil în 
„zona“ F.C. Argeş — F.C. Olt. Şi astfel, în vara anului 
1984 a luat drumul Capitalei, oprindu-se la „Ghencea“. Cu 
Steaua mai cochetase el cu ani în urmă, fără însă a se 
concretiza nimic. Mai tîrziu avea să mărturisească singur 
că din momentul în care s-a gîndit să treacă la conducerea 
tehnică a echipei militare, a început și pregătirea terenu- 
lui. La sugestia sa au fost transferați, rînd pe rînd, Du- 
cadam, Puşcaş, Petcu, Piţurcă, Eduard. Voia ca atunci 
cînd va trece efectiv sub culorile roș-albastre, o parte din 
„edificiul“ noii echipe să fie gata, el urmînd a completa 
restul. Iar acest „rest“ a însemnat : Stîngaciu, Bumbescu, 
Bölöni, Bărbulescu, Bălan (ceva mai tirziu) şi Radu IL Cu 
acesta din urmă lucrurile au fost mai complicate și la un 
pas de un mic scandal. Florin Halagian avînd asupra lui o 
dezlegare „în alb“, a completat-o cînd a plecat de la 


56 


F.C. Olt pe numele de Radu Marin! şi, vorba cîntecului, 
Radu l-a chemat ! Pînă la urmă totul s-a terminat cu bine 
și cu un schimb de jucători, în locul lui Radu II trecînd 
la F.C. Olt Viorel Turcu. lar în ce-l priveşte pe Florin 
Halagian, el a promis solemn că atunci cînd se va construi 
stadionul din Scornicești, va reveni la F.C. Olt. 

Pînă una alta, însă, cu un asemenea efectiv de jucă- 
tori Steaua a făcut o echipă foarte puternică, cea mai pu- 
ternică dintre divizionarele A, cu o apărare masivă şi mo- 
bilă totuşi, cu un mijloc laborios şi inventiv, cu un atac 
rapid și eticace. Tot să lucrezi cu o garnitură de acest fel. 

La timona „corabiei“ steliste Florin Halagian, ajutat 
de Victor Dinuţ, a plutit relativ ușor pe apele destul de 
linistite ale campionatului nostru intern. Nimeni nu se 
mai îndoia că Steaua va fi campioană şi că va cîştiga şi 
Cupa. După primele şapte etape era pe primul loc în cla- 
sament, neînvinsă și cu un golaveraj zdrobitor. Totul mer- 
gea, potrivit aparenţelor, „șnur“. 

După meciul următor de la Tg. Mureş însă „filmul s-a 
rupt“. Şi, surpriză pentru toată lumea fotbalului nostru, 
Florin Halagian este eliberat din funcţie. Nu se spune de 
ce. Zvonurile în jurul acestei schimbări circulă cu iuţeala 
operaţiunilor de bursă, fiecare cu pretenţia de a fi cît mai 
aproape de adevăr. Pînă la urmă se acreditează varianta 
unei atitudini de frondă din partea mult prea tempera- 
mentalului antrenor. Atmosfera la Steaua se calmează, 
Emerich Jenei, tehnician iscusit, cu multă experiență — 
care fusese şi el schimbat, prin' 1976, după ce cîștigase, cu 
Steaua, și Cupa și campionatul — preia din mers o echipă 
capabilă să se bată pentru marea performanță, cel puţin 
vreo cinci ani la rînd. - 

Florin Halagian este liber. Ca pasărea cerului. Și stă. 
Pînă prin luna decembrie cînd, dinspre Craiova, se aude 
o chemare tot mai insistentă, oferindu-i-se șansa'să treacă 
la pupitrul de comandă al echipei studenţilor olteni. Și 
a trecut. 

În returul campionatului 1984—85 Florin Halagian a 
încercat, mai întîi, să tragă la titlu. N-a reușit. Concu- 
renţa celor „două mari“, Steaua şi Dinamo, nu i-a lăsat 
aproape nici o speranţă. A avut doar satisfacția platonică 
a unei victorii categorice, cu 5—2, în Bănie, obţinută în 

fața echipei Steaua, cu care şi-a mai reparat puţin or- 
goliul. iai 

Și-a pus apoi toate speranțele în Cupa României. Lip- 
sea din palmaresul său o astfel de performanţă. La Bucu- 
rești, în ziua finalei, Universitatea a jucat fără Cămătaru 
și fără Ungureanu şi a terminat meciul cu Steaua (din 
nou Steaua !) în 9 oameni, cu Irimescu și Tilihoi eliminaţi 
de pe teren. Învinşi, la limită, cu 2—1, eraiovenii au ami- 
nat revanşa pe altă dată. Dar fără Florin Halagian care, 
în 1985, vara, și-a făcut bagajele şi... la drum ! 

—  Simţeam că sînt pe un nisip mișcător, avea să spună 
e] cînd s-a văzut, de data aceasta cu voia lui, eliberat 
din funcţie. Nucleul de bază al echipei se uzase, preten- 
ţiile rămăseseră însă aceleaşi. Reconstrucţia era singura 
soluție. Poate aş mai fi rămas să-mi mai încerc o dată pu- 
terile. Dar m-am gîndit că... mai bine să mă îndrept spre 
casă. În drum, am avut și o ofertă de la Petrolul Ploiești. 
Parcă m-ar fi tentat. Mi-am zis însă că Petrolul nu prea 
are cum să aducă jucători. lar dacă e să mă chinui, cel 
puţin să mă chinui la ai mei. Așa că m-am întors cuminte, 
dar nu resemnat, la P.C. Argeş. Și deodată m-a apucat un 
dor de muncă, o dorinţă să fac ceva, s-o iau de la capăt. 
Ca acum vreo 12—13 ani, tot la Piteşti. Dar ce era atunci 
și ce'era acum ? Atunci era Dobrin și alte vreo cîteva va- 
lori. Acum am găsit o echipă fărîmiţată, dezorientată, cu 
cîțiva accidentaţi şi alţii pe parcurs, fără atacanţi, fără... 
Dacă i-aş mai fi avut pe Ralea, Turcu, Băluţă, Radu 1I, ar 
fi fost desigur altcumva. Pînă una alta, asta era situația. 
Ăștia erau actorii, cu ei trebuia să... defilez. 


Și trupa, destul de subțire, dar ambițioasă, a lui Florin 
Halagian a pornit hotărită la drum. Mai cu cei din „ve- 
chea gardă“, în frunte cu Stancu, lovănescu, Moiceanu, 
Cristian, Mai cu cei din „generaţia de schimb“, printre 
care cei mai răsăriţi se arătau a fi juniorii de ieri, Simion, 
Bănuţă, Bobaru. Şi peste toţi, experienţa şi pofta de lucru 
ale lui Florin Halagian. 

Dar a venit ziua de 28 septembrie 1985. Ziua meciului 
F.C. Argeş — Universitatea Craiova. Un meci de ambiţii, 
între fosta și noua echipă a lui Florin Halagian. În minu- 
tul 10 al partidei Cămătaru a deschis scorul la o fază de . 
contraatac clasic. În minutul 19, acelaşi Cămătaru este 

faultat de fundașul central argeşean Ştefan şi, în cădere, 
după o răsucire în aer, vine în gol cu piciorul stîng, fle- 
xat sub el. Atacantul craiovean acuză o durere la genun- 
chiul stîng, medicul echipei lui îl suspectează de menisc, 
totuși Cămătaru rămîne în teren, continuă să joace, să 
alerge, fără a manifesta semne evidente ale unui veritabil 
accident. Vine pauza, începe şi a doua repriză, Cămătaru 
continuă să fie prezent în teren, lăsînd impresia că, după 
telul în care se mișcă, este perfect valid. Între timp scorul 
devenise 2—1 pentru F.C. Argeş şi, în teren, spiritele se 
cam. încinseseră mai mult decît trebuia, Florin Halagian 
găsind prilejul, la una din întreruperile jocului, să intre 
foarte agitat în teren. În minutul 80 Cămătaru, sărind la 
o minge pentru a o lovi cu capul, face o mişcare de răsu- 
cire în aer, iar la aterizare venind cu toată greutatea pe 
piciorul stîng, are o reacție dureroasă, nu mai poate con- 
tinua jocul și este înlocuit cu tînărul Gh. Popescu. 

Diagnosticul pus după meci şi confirmat ulterior la 
București de prof. Denischi : fractură de peroneu, în par- 
tea superioară. Perspective : îndisponibilitate de cel puţin 
trei luni ! Și peste mai puţin de trei săptămîni, meciul 
decisiv cu Irlanda de Nord, la Bucureşti ! 


Atmosfera din jurul acestei partide internaţionale care 
trebuia să ne aducă, printr-un rezultat favorabil, califica- 
rea pentru turneul final al Campionatului mondial din 
Mexic—1986, a dat „cazului Cămătaru“ dimensiuni dra- 
matice, mai cu seamă că indisponibilitatea vârfului cra- 
iovean se adăuga alteia, a lui Ştefănescu, și el nefolosibil 
pentru partida cu nord-irlandezii, din cauza acumulării a 
două cartonașe galbene. 

Primele măsuri luate : jucătorul Ștefan, de la F.C. Ar- 
spendat provizoriu pînă la luarea unei decizii defi- 
iar antrenorul Halagian să nu mai conducă echipa 
în incinta terenului de joc. 

La meciul următor al echipei piteştene, cu Petrolul, la 
Ploieşti, Florin Halagian era în tribuna oficială, pe un 
scaun alăturat! aceluia ocupat de soţia antrenorului plo- 
ieștean Mircea Dridea. Cînd Petrolul a deschis scorul, toa- 
tă lumea din jurul lui Halagian a sărit în sus de bucurie, 
Halagian a rămas țintuit pe scaun şi tăcea. A venit apoi 

accidentarea gravă a lui Moiceanu de la F.C. Argeş şi 
evacuarea lui pe braţe din teren. Unii au crezut că este 
momentul potrivit pentru insinuări și chiar provocări. Ha- 
lagian a tăcut din nou, ca și atunci cînd a egalat F.C. Ar- 
geș. Petrolul a luat iar conducerea cu 2—1 şi iar explozie 
de bucurie de jur-împrejurul lui Halagian, care a rămas, 
în continuare, nemișcat şi mut. La 3—1 pentru Petrolul, 
cînd am întors capul să văd ce face Florin Halagian, scau- 
nul său era gol. De alături, Mihaela Dridea, soţia lui Mir- 
cea Dridea — care pînă atunci manifestase o anumită re- 
tinere, fără îndoială că din compasiune pentru starea su- 
fletească a lui Florin Halagian — aplauda acum în picioare 
golul spectaculos al juniorului ploieştean Nuță. 

La 16 octombrie, pe stadionul „23 August“ din Capi- 
tală s-a disputat meciul România — Irlanda de Nord. Zi 
tristă de toamnă, în ciuda unui cer neobișnuit de senin. 
Echipa noastră naţională a jucat fără Rodion Cămătaru.- 
Dar nu de aceea a pierdut cu 0—1. Drumul 'către Mexic— 
86 era, practic, de-acum închis pentru „tricolori“. 

Citeva zile mai tirziu, la 21 octombrie, a apărut în zi- 
arul „Sportul“ un comunicat de la F.R.F. : „Biroul F.R.F. 
a luat următoarele măsuri cu privire la meciul F.C. Argeş- 
Universitatea Craiova, din 28 septembrie a.c; în care a 
fost accidentat grav jucătorul Rodion  Cămătaru, compo- 
nent al lotului reprezentativ : 1. Suspendarea jucătorului 
Dorian Ştefan de la F.C. Argeş pe perioada anului compe- 
tițional 1985—86. pentru accidentarea gravă a jucătorului 
Rodion Cămătaru ; 2. Interdicţia de a antrena echipa de 
Divizia A antrenorului Florin Halagian în anul competi- 
tional 1985—1986, pentru instigarea propriilor jucători la 


acte de violenţă în teren şi repetate abateri de la disci- ` N 


plină“. 

La 13 noiembrie 1985, în ultimul meci al prelimina- 
riilor pentru turneul final al campionatului mondial cel 
cu Turcia disputat la Izmir, în minutul 64 în echipa 
noastră s-a produs o înlocuire. În locul lui Pițurcă a fost 
introdus în teren Rodion Cămătaru ! De presupus, logic 
judecînd, că pentru a putea fi folosit în acest joc, atacan- 
tul craiovean era restabilit, ca să înceapă pregătirea, cel 


puțin din jurul datei de 1 noiembrie. Cu alte cuvinte, cele 


60 


90 de zile de indisponibilitate anunţată au fost pînă la 
urmă vreo 30! 

Simpla înşiruire a evenimentelor ar putea spune și ea 
ceva. Departe de intenţia de a scuza o infracțiune, oricare 
ar fi ea și cu orice fel de urmări, mai mari sau mai puțin 
însemnate. Departe de a da și oaltă interpretare unor lu- 
cruri petrecute sub ochii noştri, ai tuturor. Ideea călăuzi- 
toare și în acest caz a trebuit să fie căutarea celui mai 
scurt drum spre adevăr.’ Singurul care poate da măsura 
reală a faptelor şi limitele unor drepte măsuri. 

În sprijinul acestora, cîteva întrebări puse de unul 
din „inculpaţi“, Florin Halagian — respectînd principiul 
enunțat de dreptul roman „audiatur et altera pars“ — nu 
sînt deloc lipsite de interes. Cuvîntul apărării, deci : 1. Ce 
s-ar fi întîmplat dacă în minutul 19 al meciului F.C. Ar- 
geş-—Universitatea Craiova, din 28 septembrie 1985, Că- 
mătaru ar fi fost scos imediat de pe teren sau măcar la 
pauză şi nu ar mai fi fost lăsat să joace încă 61 de minute, 
fiind vorba de menajarea unui component al lotului re- 
prezentativ, de interesele lotului naţional mai presus decât 
cele de club. S-ar fi putut ca atît gravitatea accidentării să 
fie mai mică, dar şi timpul de refacere să fie mai redus, 
condiţii în care Cămătaru ar fi putut fi prezent la meciul 
din 16 octombrie, cu Irlanda de Nord. Sigur, sînt nişte su- 
poziţii, dar nu lipsite de importanţă și nici departe de.ade- 
văr; 2. Dacă faptele incriminate au fost net în favoarea 
unor sancţiuni exemplare, de ce acestea nu s-au luat ime- 
diat ? S-a aşteptat să treacă meciul cu Irlanda de Nord. 
Dacă l-am fi cîștigat, probabil că altele ar fi fost măsurile, 
după o altfel de judecată. Aşa, însă, impresia lăsată a fost. 
aceea că absenţa lui Cămătaru a fost o cauză principală a 
înfrîngerii în fața- nord-irlandezilor, iar măsurile luate 
sancționau pe cei care-l făcuseră pe Cămătaru să absen- 
teze ; 3. Potrivit unei prevederi regulamentare, jucătorul 
care a provocat accidentarea unui alt jucător rămîne sus- 
pendat atîta timp cît ține și indisponibilitatea acestuia din 
urmă. Pentru indisponibilitatea de o lună și jumătate a 
lui Cămătaru jucătorul Ştefan de la F.C. Argeş a fost sus- 
pendat şase luni ! 

În ziua în care am stat de vorbă cu Florin Halagian, 
reconstituind întregul episod trist într-adevăr, care a dus 

la măsurile luate în legătură cu „cazul Cămătaru“, an- 
trenorul piteștean era de cîteva ore întors acasă, la Bucu- 
rești, după meciul cu Rapid, încheiat cu 0—0. Pierduse 
un punct pe teren propriu, era, în mod firesc, afectat, dar 
judeca lucid și obiectiv. Spunea despre „centralul“ Gher- 
gheli de la Baia Mare că în prima repriză putea acorda 
gol pentru, oaspeţi la o fază în care cel puţin 5 din 10 
arbitri arlua o astfel de decizie, dar că tot atiţia ar fi 
sancționat cu penalty pentru echipa sa un fault în careul 
Rapidului, chiar în ultimul minut de joc. Una peste alta, 
arbitrului nu a avut ce-i reproşa, i-a mulțumit la sfîrşit, 
zicîndu-și totodată că alte pretenţii, mai mari, nici n-ar 
putea să aibă, atita vreme cît joacă fără înaintași. 

Florin Halagian, ceva mai domolit parcă, cu părul mult 
prea devreme încărunţit, de fotbal bineînţeles, cu cîteva 
cute apărute discret în colțul ochilor, trădind o ușoară 
stare de decepţie, dar departe de a fi resemnat, rămîne 
acelaşi tehnician, din aceeaşi plămadă ca și Titi Teaşcă, 
‘Costică Rădulescu, Mircea Nedelcu, Ion Motroc, cărora 
temperamentul lor greu de stăpînit le joacă, din cînd în 
cînd, câte o festă. Dar și dacă nu ar fi fost neastîmpărul 
acesta al unor oameni de fotbal, mereu în căutare de mai | 
bine, mereu nemulţumiţi că au realizat prea puţin ? 

Florin Halagian este unul dintre acei cărora nu le 
face bine statul pe loc și care privesc, cu încredere, numai 
înainte. 


LUPUL, PE UNDE A MINCAT OATA... 


Există o vorbă veche din bătrîni care spune că „lupul 
mai trece, din cînd în cînd, pe unde a mîncat oaia“. Poate, 
cine ştie... ` 

Cînd i-am spus asta lui Valentin Stănescu, la puţine 
zile după revenirea sa la Rapid, în vara anului 1982, el 
mi-a replicat scurt > 

— Măi, băiatule, nu-i totuna. Mai bine las-o baltă cu 
proverbele. şi cimiliturile, că nu se potrivesc la mine. Ţine 
minte ce-ţi spun acum și aia s-o spui la cine te-o întreba. 


" Tar dac-o serii, s-o serii exact, altfel te contest și pierzi la 

„masa verde“. Fii atent, deci : Rapidul a fost întotdeauna 
echipa mea de suflet. Am urmărit-o mereu și de aproape 
şi de la distanţă. Iar cînd a dat semnalul și m-a chemat, 
n-am ezitat nici o clipă şi am răspuns „DA“. Și chestia: 
aia cu lupul păstreaz-o ca poantă pentru altul. La mine 
nu ţine. 

Se împlineau 14 ani de cînd Valentin Stănescu se des- 
părțise de Rapid. Atunci, în 1968, la numai un an de la 
câștigarea primului titlu de campioană din istoria clubu- 
lui, el şi cu secundul său, Victor Stănculescu, fuseseră 
„puşi pe liber“, imputindu-li-se o serie de lipsuri care 
parcă înadins se adună cînd, vorba lui Tinel, e să se aleagă 
praful... Plecînd la Steagul Roşu — F.CM. Brașov de mai 
tirziu — Valentin Stănescu nu s-a supărat pe Rapid. Cu 
conducerea era altă treabă. Ea se mai schimbă din cînd: 
în cînd. Rapidul însă rămîne atita timp cât va fi şi fotbalul 
românesc. Adică pe vecie. 

Venirea. sau revenirea în Giulești, la poalele podului 
Grand, se înscrie, în timp, după două evenimente sportive 
de mare importanţă. Unul „rece“ şi altul „cald“. Cel rece 
fusese ratarea calificării echipei naţionale pentru turneul 
final al C.M. din Spania — 1982. Cele două meciuri pe 
teren propriu, cu Ungaria şi Elveţia, din care nu scosese 
decît un singur punct, îi anulaseră biletele de avion pen- 
tru Madrid, lăsîndu-l cu imaginea tristă a neîmplinirii, 
„mundialul“ spaniol rămînînd pentru el un fel de „fata 
morgana“. . 

Evenimentul „cald“ a fost cîștigarea cu Dinamo Bucu- 
rești a eventului campionat-cupă în anul competiţional. 
1981—1982. Gest deosebit de frumos din partea clubului 
din Şoseaua Ștefan cel Mare, care i-a oferit șansa unei 
reabilitări profesionale, acordîndu-i creditul necesar, pe 
care Valentin Stănescu, recunoscător, nu l-a dezminţit. 

În 1982, vara, a reluat, cu un plus de elan şi hotărîre, 
tentativa revenirii Rapidului în Divizia A. Era şi momen- 
tul să nu-și mai lase suporterii într-o aşa lungă așteptare. 
La „ungerea“ sa ca antrenor principal, Valentin Stănescu 
a declarat, cu puţină emfază, ca într-o campanie electo- 
rală : „Vreau să readuc Rapidul unde merită, să promo- 
veze în prima divizie, promit aceasta tuturor celor care 
iubesc echipa din Giuleşti. 

Şi n-a fost o simplă promisiune. Valentin Stănescu s-a 
ţinut de cuvînt avîndu-l alături, ca secund, pe fostul său 
jucător din „epoca de aur“ a Rapidului, Nichi Dumitriu. 

Drumul spre „A“ a fost, cum era și de aşteptat, ane- 
voios, cu multe obstacole. Cu experienţa sa, acumulată în 
ani, Valentin Stănescu a știut să ducă, încet, dar sigur, 
corabia rapidistă spre malul împlinirilor. La sfîrşitul pri- 
mei jumătăți a campionatului era pe primul loc cu 27 de 
puncte, iar în final, în vara anului 1983, îşi menținea po- 
ziția cu un apreciabil avans față de principalele sale ur- 
măritoare. „Una din cheile succesului, se spunea într-un 
comentariu al ziarului Sportul, s-a numit V. Stănescu, cu 
maturitatea, seriozitatea şi autoritatea lui“. X 

Şi a venit un nou campionat, 1983—84. Valentin Stă- 
nescu a rămas la postul de comandă, În Divizia A a fost 
și mai greu. Echipa era cam crudă pentru asprimea în- 
trecerii. Au fost multe momente cînd s-a clătinat. Și încă 
destul de serios. De altfel, turul campionatului l-a înche- 
iat la granița dintre „A“ și „B“, pe locul 15, cu minus cinci 
la „adevăr“. Erau temeri destul de justificate că echipa 
va face calea întoarsă în eșalonul secund. A 

— Am luat multe titluri de campioană în viaţa mea 
de antrenor, spunea Valentin Stănescu, am promovat, de 
asemenea, multe: echipe în Divizia A, am cîștigat cupe, 
competiţii, de toate. Am avut parte, din păcate, şi de două 
retrogradări, cu Metalul Tîrgovişte și Petrolul Ploiești, cu 
amîndouă după ce le promovasem în „A“. A treia retro- 
gradare n-aş mai putea să o suport. Mai ales cu Rapidul. 
Ar fi o soartă prea crudă. i 

Finalul campionatului 1983—84 a fost de-a dreptul 
dramatic. Ultimele două jocuri ale Rapidului, cu F.C. Bi- 
hor şi F.C. Argeş, ambele pe teren propriu, erau gata să 
pună, cum, s=ar zice, capac. Giuleştenii trăgeau numai în 
bară, iar adversarii lor în gol ! 

— Dacă fotbalul s-ar fi jucat pe „bare“ şi nu pe go- 
luri, remarca cu umorul său caracteristic Valentin Stă- 
nescu, am fi avut mari șanse să aspirăm la titlul de cam- 
pioni... 

Pînă la urmă Rapidul a scăpat. A ocupat locul 13, cu 
31 de puncte, asigurîndu-și încă un mandat de divizionară 
„A“, De data aceasta, însă, fără Valentin Stănescu. 

„Lupul“ se întorcea, așadar, prin altă parte, pe unde 
se întîmplase să mai aibă de-a face cu o oaie. La Tir- 
govişte, care tocmai retrogradase în Divizia B.'Se apropia 
ziua pensiei și parcă ar fi vrut să pregătească evenimentul 
acesta mai în linişte, fără stresuri, cu mai mici obligaţii 
decit avusese parte pînă atunci, an de an. C.S. Tîrgovişte 
începea competiţia cu o penalizare de trei puncte pentru 
nerealizarea baremului în campionatul anterior şi era de 
presupus că nu se va pune problema unei promovări ime- 
diate, ci a pregătirii pentru realizarea acestui obiectiv, 
ulterior. 

Din Tîrgovişte, în toamna anului 1984, am primit de 
la Valentin Stănescu cîteva telefoane în care mă asalta 
să vin să-i văd un jucător, care, spunea el, este o mare 
speranţă și bun pentru echipa naţională de juniori. La 
un moment dat l-am suspectat, după foarte multe insis- 
tențe, că se luptă să aibă un jucător la Luceafărul ca să 
poată juca fără junior în teren. Nici vorbă de aşa ceva. 
Voia, pur şi simplu, ca unul care a lucrat la loturile re- 
prezentative, să dea o mină de ajutor echipei naţionale 
de juniori. 

— Crezi că umblu cu smecherii ? i-a sărit țandăra 
într-o bună zi. Fiţi atenţi ce vă spun eu, c-o să vă pară 
rău, 

Nu a trecut mult și Dumitraşcu, jucătorul despre care 
era vorba, a devenit unul din titularii primei naţionale de 
junieri. Valentin Stănescu avusese dreptate, intenţiile sale 
fiind pe de-a întregul sincere. 

— Nici cînd vă dau jucători de-a gata nu vă convine. 
În loc să ziceţi mersi că vă scutese de alergătură, mái 
faceți şi mofturi. Ia uită-te, măi frate, ce-am ajuns, să 
vă tac bine cu sila ! Bravo mie ! Păi, nu sînt bun de ieșit 
la pensie ? i 

Valentin s-a pensionat câteva luni mai tîrziu, mai exact 
după turul campionatului, în care a ocupat cu C.S. Tîr- 
govişte locul 6 în clasament. Fără cele trei puncte pena- 
lizare s-ar fi clasat pe locul 3. 

S-a pensionat nu pentru că s-a supărat pe cineva, ca 
pentru că îi venise rîndul. La 20 noiembrie împlinise exact. |. 
62 de ani și adunase pînă atunci mai bine de o jumătate, 
de veac de fotbal. Și s-a gîndit că pentru el este de-ajuns. 
Să mai vină şi alţii, să tremure pe banca suferinţei de la 
marginea terenului. El a tremurat destul și mai ales a su- | 
ferit destul şi pe drept şi pe nedrept. În ultimul timp fuma 
an pachet de ţigări la un meci. | 

— O fi făcut şi asta rău la ceva, spunea el. Și de 
colo puţin, de dincolo puţin, se adună şi, uite-așa, te 
trezești într-o bună zi că nu mai vine factorul cu pensia i 
Ia să mai stau niţel și eu să văd cum arată fotbalul pri- 4 
vit de-afară. Să citesc ziarele frumușel, să ascult puţină 
muzică, să merg mai des la baltă ca să dau la pește. 
Acum am timp destul. Sănătoșşi să fim. 

Valentin Stănescu a ieșit din circuitul profesiei cîtăva, 
vreme. Cam o jumătate de an. N-a rezistat mai mult să 
stea „pe tuşă'“. S-a întors din nou la fotbal. Auzisem că 
este un fel de consilier, pe undeva, la o echipă de Divizia 
C, din seria bucureşteană. Într-o seară l-am sunat la tele- 
fon ca să-l întreb pe unde-și poartă pașii, pe ce teren, 
după-amiezele în zilele de lucru și duminicile dimineaţa. 

L-am luat puţin pe ocolite, cu „Ce mai faci ?“, cu „Nu 
mai vii pe la noi ?“, cu „Ai mai fost la pește ?“ și altele. 

El mi-a replicat direct, fără menajamente : 

— Hai, nu te mai preface, vrei să știi unde sînt, cu 
ce echipă lucrez. 

— Dacă crezi că nu comiţi o indiscreţie... 

— La Abatorul București. Ce zici ? 

— N-am ce zice. Cred că te-ai orientat bine, 'Tinele! 


— Aş, fii cuminte. Simplă coincidenţă. Ai uitat că sînt 
vegetarian ? 


„„Au trecut patru ani, din 1982, de cînd confesiunile A] 
a zece din cei mai valoroși antrenori ai fotbalului nostru 
au încercat să ofere imaginea unei profesiuni frumoase, 
exercitată la turația maximă, cu oameni în plină activi- 
tate, nestingheriţi de vîrstă, de oboseală şi de timp. i 

De atunci, din 11982, în numai patru ani, aproape totul 
s-a schimbat. Mai ales oamenii, cu toate că ei sînt 
aceiaşi. 

.„„. Gică Popescu s-a izolat complet de fotbal. Ca și cînd 
nici n-ar fi fost vreodată în fotbal. Aproape că a fost 
şi uitat. Pe nedrept, dar a fost uitat. 

„„„. Angelo Niculescu și Ilie Oană, deși prezenţi uneori 
prin preajma dreptunghiului verde, au rămas — nu din 
vina lor — la o distanță mult prea mare de fotbal. Și cine 
are mai mult de suferit este însuşi fotbalul ! 

„„. Traian Ionescu și Nicolae Dumitrescu, cu apariţii 
episodice în lumea performanţei, trezesc, de fiecare dată, 
cînd revin pe marea scenă a gazonului, chiar și pentru 
scurtă vreme, regretul sincer că puţini sînt aceia care se 
mai gindesc să le mai folosească priceperea și experienţa. 

. Valentin Stănescu, cel mai eficace antrenor român 
în competiţiile interne, s-a retras către periferia întreceri- 
lor divizionare, alegînd o echipă, poate şi la întîmplare, 
fără să țină seama de nume, Abatorul. 

„... Viorel Mateianu, după ce a amenințat piscurile cele 
mai înalte ale performanței fotbalistice cu produsul tac- 
tic original al unei imaginaţii de excepţie, a poposit la 
o divizionară C, Danubiana, parcă puţin obosit, deşi nu 
resemnat, după o serie de nemeritate nereuşite. 

.. Cibi Braun, decanul antrenorilor, care părea că n-are 
cum pierde vreun meci în disputa, totuşi, inegală cu 
moartea, a trecut, prea devreme, în lumea drepţilor. 

.. Florin Halagian, trăind din plin neastîmpărul mese- 
riei, a ratat cîteva bune ocazii de a-şi împlini chemarea, 
cu Steaua și Universitatea Craiova, obligat fiind să-şi con- 
ducă un timp din tribună echipa de suflet F.C. Argeş, la 
care se întorsese ca un fiu risipitor. 

„Singur Cornel Drăguşin a rămas neclintit la postul 
său de antrenor federal, cu toate că şi el numără filele 
de calendar, încercînd să se obișnuiască cu gîndul şi ideea 
pensiei ! 

Ce a fost, nu mai departe, în 1982!? Ce este după 
numai patru ani ? ! 

Sic transit gloria mundi ! 


67 


LA FLORENȚA A ÎNCEPUT DRUMUL NOSTRU | 
SPRE ÎNALTA SOCIETATE A FOTBALULUI 
CONTINENTAL 


26 noiembrie 1982. Zi de sfîrşit de toamnă. Frig, ceață 
deasă, vînt tăios. Pe aeroportul Otopeni toată lumea as 
teaptă. Dar nici un avion nu vine, nici unul nu pleacă 

De mîine într-o săptămînă, la Florenţa, meciul cu eam- 
pioana lumii, la ea acasă. Prima mare încercare-de a ne 
impune în faţa elitei fotbalului continental! 

Gîndindu-te numai la ce va fi sîmbătă 4 decembrie pe 
Stadio Comunale din Florenţa și parcă toamna asta rece . 
o simţi, în suflet și în vene, ca de gheaţă. Pînă atunci însă 
mai e, totuși, o săptămînă de pregătire în Belgia. Mai 
avem timp deci să fim veseli şi — de ce nu? — poate şi 
după aceea. 

Către ora 10 ceața se ridică. Urcăm, unul cîte unul, 
scările avionului... Cămătaru, Lung, Ungureanu, Ştefă- 1 
nescu, 'Țicleanu, Balaci, Donose, Geolgău, grupul craio- 
venilor foarte grăbit, deşi doar în ajun, tîrziu în noapte, 
se întorsese de la Bordeaux, după un zbor obositor, nu 4 
lipsit de emoţii, în condiții meteorologice de mare dificul- | 
tate... Bölöni, Rednic, Moraru, Andone, Klein, Augustin, 
Gabor, Custov, Radu II, Iorgulescu și Munteanu II... Mir- 
cea Lucescu, Mircea Rădulescu, dr. Andreescu, masorul 
Buluş... ziariștii Marius Popescu şi Dumitru Graur... 

Zbor calm pînă la Praga. De aici la Amsterdam însă, 
vorba lui Rică Răducanu, „am mers parcă numai pe ară- 
tură“. Cred că n-am scăpat nici o secvenţă din filmul ame- 
rican „Aeroportul“, ca să n-o fi comparat cu fentele prin 
aer ale avionului nostru prins în capcana unei zone de 4 
turbulență atmosferică. Și tocmai cînd mi se părea că e 1 

mai rău, am auzit-o pe una din stewardese, țintuită și ea 
pe un scaun în spatele meu, spunînd: „Eu de zece ani 
fac drumul ăsta“. Din acel moment n-am mai zis nimic 
şi parcă nici avionul nu mai scutura. 

Pe aeroportul Schiphol din Amsterdam toată lumea ne 
privea cu o anume curiozitate, ca și cum eram scăpați 
dintr-un naufragiu. Asta pentru că unele date ale zborului 
nostru fuseseră prezentate publicului în maniera obișnuită 
a senzaţionalului occidental. Și, dacă ar fi fost să fim cu 
orice preț superstițioși, am fi putut spune că după cum 
am început-o, cu ghinioane şi necazuri, cine știe cum ar 
fi trebuit să o terminăm. Episodul aerian a fost uitat, însă, 
destul de repede, voia bună a alungat oboseala și familia 
„tricolorilor“ şi-a continuat drumul spre Florența via... 
Mol. 

.„„.Mol este o așezare mică în nordul Belgiei, la fronti- 
era cu Olanda, foarte aproape de Anvers și Eindhoven şi 
la aproximativ. 100 km de Bruxelles. La extremitatea sa 
de sud, într-o zonă deosebit de pitorească — cu căsuțe 
copiind parcă modelele celor din cărţile cu povești pentru 
copii, cu pajiști de un verde mereu proaspăt, lacuri artifi- 
ciale, crescătorii de ponei şi două terenuri de fotbal, din- 
tre care unul cu instalaţie de nocturnă — aici, în mijlocul 
unor frumuseți create exclusiv aproape de mîna omului, 
se distinge, prin originalitatea construcţiei, hotelul Casino, 
un fel de han modernizat. 
Aici, la Mol, în liniştea dintre lacuri şi pe terenurile 
pe care duminica copii pină în zece ani se întrec în 
dispute aprige, animate de galeriile de bunici agitînd ne- 
contenit fulare în culorile echipei favorite : aici a pregătit 
echipa națională a României examenul de la Florența. Cu 
trudă multă, cu ambiţie, feriţi de privirile curioșilor, ale 
pseudospecialiștilor, dar nu şi ale... spionilor. 

Da, ale spionilor. Pentru că, deşi pitiți într-un colț de 
lume, "unde ziceam noi că nu ne mai află nimeni, iată că 
un ziarist italian ne-a dibuit, ne-a luat urma și nici mai 
mult nici mai puţin s-a instalat în acelaşi hotel cu noi, la 
Casino. Omul părea cuminte, de fapt nici nu a încercat 
să se ascundă de noi, cunoștințele sale des re fotbal nu-l 
prea recomandau ca pe un profesionist de soi, iar ca as- 
pect, așa general, nu lăsa impresia că ne-ar vrea răul. 

Ne era greu însă să-l știm mereu în coasta echipei, dar 
nici nu ne puteam debarasa de el. Încercam să-l mai atra- 
gem pe o pistă falsă, îl momeam sacrificîndu-ne unul din- 
tre noi, omul se lăsa prins în cursă cu o ușurință care, 
pur și simplu, ne dezarma. Pînă la urmă însă nu am avut 
încotro, ne-am apropiat de el încercînd să aflăm cam care 
ar fi rostul adevărat al sejurului său la Mol și, cu toate 
eforturile depuse, nu ne-am putut da seama dacă apa- 
rența de naivitate ascunde sau nu tehnica unui adevărat 
profesionist în materie. Oricum ar fi fost, prezenţa unui 


ziarist şi mai ales a unuia din partea echipei cu care urma | 


noască starea de spirit sau manevrele tactice. Omul aduna 
impresii din preajma echipei noastre, înainte de meci, pe 
care și le dorea publicate, în exclusivitate, după confrun- 
tarea de la Florenţa. Cînd am ajuns la o astfel de con- 
cluzie, prezența ziaristului italian nu ne-a mai incomodat. 
Ba mai mult, am făcut chiar și cîteva schimburi de idei | 
cu el în timpul unui joc de antrenament al „naţionalei“ | 
noastre în compania unei selecționate locale pe terenul . 
din Mol. Şi cînd, spre sfîrşitul partidei, s-a pornit o ploaie 
rece, zdravănă, văzîndu-l îmbrăcat mult prea subţire ca 
să reziste, un sentiment de milă, firesc în asemenea îm- 
prejurări, ne-a făcut să-i oferim protecţie. Altfel, cu si- 
guranță că-l pierdeam de mușteriu ! Și-aşa, la un moment se 
dat, a dispărut singur. Asta am constatat-o într-o dimi- 
neaţă cînd, după micul dejun, nu i-am mai zărit silueta 
prin grădiniţa de lîngă hotel unde obișnuia parcă să se 1 
reculeagă, stînd uneori minute întregi nemișcat și privind 1 
un pom, o floare sau numai spre un punct fix din iarbă. 
De fapt, Giovanni al nostru, cum îi spuneam noi, ne-a 
părăsit cînd, probabil, își împlinise rostul. Un rost care f 
speram să nu ne afecteze cu nimic. Altfel... ] 
La Mol s-au adunat exact șase zile de tainică pregătire 
în momentul în care am plecat, mai întîi, cu autocarul ) 


spre Bruxelles, apoi cu avionul spre Milano și, de aici, din 4 
nou cu autocarul spre Florenţa. Era în ziua de 2 decem- | 
brie 1982. O zi nu lipsită de mici peripeții, cu o ploaie { 

torențială la aterizarea pe aeroportul Linate din Milano, 

cu îmbulzeala de ziariști, fotoreporteri şi crainici de 

radio-TV, aplicînd un neiertător „marcaj om la om“ lui 

Mircea Lucescu, Balaci, Ștefănescu, Cămătaru. A mai fost - 
şi pericolul unui accident pe autostradă despre care, po- 

trivit presei de scandal, s-a scris că a şi fost în realitate, 

s-a mai adăugat și oboseala unei călătorii de peste 300 km 

cu autocarul, apoi grijile meciului de care nu ne mai des- 

părțeau nici 48 de ore... 

„„„La Crest Hotel din Florenţa sosirea echipei noastre 
a creat o atmosferă greu de imaginat. Era o așa de mare 
animație, atît de multă lume, trebuia să te împarţi în nu 
ştiu cite locuri deodată ca să faci faţă solicitărilor, între- 
bărilor, încât după liniștea patriarhală de la Mol aveai im- 
presia că ai trecut de la o casă de odihnă la un balamuc. 
Interesul italienilor, al florentinilor mai ales, era dirijat 
spre jucătorii Universităţii Craiova, care mai jucaseră, cu 
două luni în urmă, la 29 septembrie, la Florenţa, cu Fio- 
rentina, în Cupa U.E.F.A. şi pe care o eliminaseră chiar 
din primul tur. Și nu era numai interesul, ci şi dorinţa de 
revanșă a tifosi-lor italieni, care adeseori, depăşind mă- 
sura, fac din evenimentul sportiv un prilej de a-şi pune 
în evidenţă pornirile nesăbuite ale unei patimi orbite de 
un patriotism local exacerbat. Și ca să fii conducătorul 
unei delegaţii de sportivi, în asemenea condiţii, este o 
soartă ou mult mai ingrată decît aceea a unui portar în 
faţa executării unei lovituri de pedeapsă ! Îţi trebuie atîta 
calm, atîta stăpînire de sine, uneori chiar o anumită de- 
taşare de tot ce se întîmplă în jur, încît să nu laşi nici 
un moment impresia că o situaţie, oricât de grea ar fi ea, 
te-a depășit. Mai mult, trebuie să prevezi şi să previi la 
timp tot ceea ce ar putea constitui obstacole în calea reali- 
zării obiectivului propus. 

Aşa, de pildă, a doua zi după instalarea noastră la 
hotel, în timp ce echipa era plecată să facă un antrena- 
ment de acomodare la stadion, ideea de a scoate televi- 
zoarele din camere a fost, pur și simplu, genială. Vice- 
președintele C.N.E.F.S., Nicolae Stan, prezent cu noi la 
Florenţa, care între timp preluase „comanda“, a fost au- 
torul acestei idei, la realizarea căreia a aderat, fără în- 
doială, și Mircea Lucescu. Și în lipsa de aproximativ o 

oră a jucătorilor din hotel am început evacuarea telev: 
zoarelor din camere. N-a fost deloc ușor. Era să ne m 
curentăm la cîte o priză, să mai scăpăm un aparat în, 
timpul ce îl transportam la locul de depozitare. Pînă la 
urmă am reușit şi cînd s-au întors băieţii de la antrena 
ment... să te ţii ce-a fost la gura lor ! Cînd m-au întrebat 
dacă știu ceva, m-am făcut și eu că... plouă. În schimb, 
volens-nolens, le-a prins bine fără televizoare în camere; 
S-au culcat devreme, au dormit tun şi a doua zi s-au scu- 
lat refăcuţi pentru efortul care îi aştepta, în continuare, 
la meci. Altfel ce s-ar fi întîmplat dacă ar fi stat pîn 
tîrziu noaptea, adormind în fața aparatelor ? Gino Iorguz, 
lescu n-a rezistat, totuși, tentaţiei să mă întrebe, citind 
poate, oboseala din ochii mei : „Program frumos, nu A 
I-am răspuns atît cît să nu-i mai âțiț curiozitatea : „A 
şi-aşa“. Gino a zîmbit la rîndul lui înțelegător și a mä 
zis : „Lasă c-o să mă conving eu miine seară, cînd o să 
puneţi televizoarele la loc“. N 
Interesant este că de treaba aceasta cu televizoarele 
conducerea hotelului nu a știut nimic. Operațiunea a fost, 
executată în mare secret, cu unul din mecanicii de întreţi= 
nere care, drept răsplată, mi-a cerut o insignă și un fa= 
nion. 
În seara sosirii noastre la Florența s-a mai petrecut wi 
lucru ciudat, ca să nu zic ieşit din comun, cel puțin pen=i 
tru noi. În timp ce jucătorii noștri se îndreptau către ca- 
merele situate la etaj, după ce au luat cina și au efectuati 
o scurtă plimbare prin preajma hotelului, am observat € 
un grup de trei indivizi, puțin cam suspecți, urmăreau în- 
deaproape tot ce se/petrecea cu cei din delegația noas- 
tră, bineînțeles, cu fotbaliştii în primul rînd. La un mo 
ment dat, în- timp ce doi dintre „tricolori“, pare-mi-se. 
Cămătaru şi Ștefănescu, şe pregăteau să ia liftul, unul din! 
grupul celor trei a încercat să le ia urma. Instinctiv, 
atunci, am încercat să-i tai calea, acoperind retragerea nei 
stingherită spre cameră a jucătorilor noştri. Ceea ce am şi) 
reușit. Dar imediat ce liftul s-a pus în mișcare, eu răm 
nînd singur în holul din fața recepției, m-am văzut uim 
tor de repede înconjurat de toţi cei trei din grupul su: 
pecților, care, fără să scoată o vorbă, m-au fixat uşor, di 
mers, aproape pe nebăgate de seamă, într-un loc al încă 

perii, cu puţine șanse de a ieşi din încercuire. Toate 
acestea s-au petrecut în mai puţin de un minut. Ora nu 
cra, totuși, prea tîrzie, dar, ca un făcut, nimeni nu mai era 
in holul hotelului, nici măcar omul de la recepţie care, de 
drept, nu trebuia să se miște de la postul său. Într-o frac- 
tiune de secundă gîndul mi-a zburat la tot ce știam și 
citisem despre mafie, despre „brigăzile roşii“ și altele 
despre terorism. Ceea ce mă minuna și mai mult era regia 
scenei, aidoma acelora din unele filme americane în care 
le întrebi nedumerit „cum se poate ca într-un anumit loc, 
de regulă foarte circulat şi animat, să nu fie, atunci cînd 
este să se întimple ceva, decît victima şi făptaşii ?“ 

În cazul de faţă eu, prezumtiva victimă, nu mă mai pu- 
lcam bizui decît pe mine însumi. Presupușii agresori, cu 
ulură de baschetbaliști, îmi închideau complet orizontul. 
Simţindu-le prea aproape răsuflarea am încercat, igno- 
vindu-le privirile din care parcă stăteau să se dezlănțuie 
reproșurile, să mă desprind din încercuire. De fapt nici 
nu știam cum am să reuşesc. Noroc că unul din cei trei, 
parcă cel din mijloc, a rupt tăcerea, apăsătoare pînă atunci, 
și m-a întrebat : „cu ce drept îi împiedice să stea de vorbă 
cu jucătorii români ?* Am răspuns, mirindu-mă, că de 
lapt nici nu intenționam să fac așa ceva. Și că dacă asta 
le era dorința pe care de altfel nu și-o exprimaseră des- 
chis pînă atunci, nu ar fi existat nici o dificultate în ceea 
ce priveşte o întîlnire, după, preferinţă, cu unii jucători, 
din lotul nostru. -= 

Mai mult decît atît nu m-aș fi simţit în stare să mint. 
Dar a fost de ajuns pentru ca cei trei suspecți să mă 
creadă. Și pentru că din agresivi, cum mi se păreau la în- 
ceput, deveniseră ceva mai blânzi, departe totuşi de a fi 
umabili, le-am promis că'a doua zi, la ora 10 dimineața, 
le voi înlesni o întrevedere cu Ștefănescu, Cămătaru, 
Balaci și cu oricare dintre cei care i-ar fi interesat în mod 
deosebit. Unul din cei trei m-a întrebat, cu un aer cam 
neîncrezător : „Sigur la ora 10 ?“, Am răspuns, acum, cînd 
mă vedeam eliberat din chingi : „Certo“. Şi m-am strecu- 
rat uşor către lift. Grupul celor trei s-a îndreptat spre ie- 
şirea din vestibulul hotelului și în momentul cînd am au- 
zit punîndu-se în mișcare maşina lor, ca la un start al 
uutomebilelor de formula I, l-am văzut şi pe omul de la 

recepţie reluîndu-și locul de unde dispăruse în mod ciudat 
mai bine de zece minute. Acum îi venise timpul să intre 
din nou în scenă. 

În drum spre camera mea de la etajul al treilea, sim. 
ţeam nevoia unei confesiuni. La mine în cameră, unde 
aveam ca oaspete pe redactorul șef al „Sportului“, Aurel, 
C. Neagu, televizorul parcă dădea să sară din priză. Nu 
din cauza sonorului, ci a bătăilor care se încinseseră între 
o bandă de răufăcători și poliţişti ! A 

Eram aproape deprimat. Mă gîndeam : dacă și în. 
noaptea care venea. și în care-mi pusesem toate speran- 
tele într-un somn odihnitor, visele vor avea tot o temă po- 
ițistă ?... 

A doua zi — ziua din ajunul partidei cu Italia — apele 
păreau ceva mai liniștite. Băieții noştri arătau bine, erau 
proaspeți. Larma din jurul hotelului se mai potolise, bine 
înțeles şi la intervenția noastră. Ușor, uşor, am scăpat 
de agasantele interviuri ale ziariştilor italieni și de inso- 
enta urmărire a camerelor de luat vederi. Jucătorii trezi 
buiau tot timpul protejaţi, feriţi de curioși, de nepoftiți şi 
mai ales de cei care, cu un anumit interes, le vînau pre 
zenţa. Mai plana totuși ameninţarea promisei întilniri de 
a ora 10 cu grupul suspecţilor de aseară. 

Mircea Lucescu — căruia nu i-am împărtăşit nimic dini 
peripeţiile mele cu cei trei tifosi italieni — prevăzuse pen% 
tru dimineaţa zilei de vineri 3 decembrie o vizită la Gal 
eria degli Uffizi. Nici că se putea ceva mai frumos și maii 
deconectant. În acest timp eu urma să verific dacă auto“ 
rităţile sportive din Florenţa sînt în posesia imnului nosi 
tru, care trebuia cîntat în cadrul protocolului dinaintea, 
jocului oficial. ] 

Însoţit de Dario Bianchi, secretarul pentru probleme 
internaționale al Federaţiei italiene de fotbal, m-am dus, 
lu o unitate de carabinieri, a cărei fanfară oficia a doua 
zi pe Stadio Comunale- din Florența. A trebuit să trece 
prin nu știu cîte posturi de control, ne-au verificat actele 
și rostul misiunii noastre, iar cînd a fost să ajungem î 
sala de repetiţie a muzicii militare, orchestranții erau î 
repaus. Și a mai trecut ceva timp pînă să-l convingem pe 
şeful fanfarei, un fel de capelmaistru, itot plin de fireturi 
și zorzoane, că este neapărat nevoie să auzim imnul tării 

noastre, ca nu cumva să avem a doua zi, la stadion, vreo 
surpriză neplăcută. Șeful muzicanţilor din Florenţa, de- 
ranjat evident de îndoiala mea, mi-a aruncat o privire de 
mare senior, a dat din cap ca şi cum m-ar fi certat, după 
care a scos un fluier și a sunat de trei ori, scurt. Comanda, 
a fost recepționată și cât ai clipi fanfara, în plenul său, cu 
un număr apreciabil de instrumentiști, s-a adunat gata 
de... cîntare. Șeful cu fireturi le-a indicat partitura şi pînă 
ce notele urmau să fie pregătite, ne-a invitat să luăm loc, 
în apropierea sa, pe două scaune. A zis o dată „allora“, a 
ridicat bagheta cu un gest larg, bine studiat pesemne, și 
fanfara a început să cînte. Și cînta atât de sigur şi frumos, 
ca şi cînd nu ar fi învăţat în acea zi melodia „Trei culori“. 

La sfîrşitul ceremonialului din teren, după intonarea 
imnurilor, trecînd foarte aproape de locul băncii de re- 
zerve a echipei noastre, şeful fanfarei carabinierilor flo- 
rentini mi-a făcut un semn discret cu ochiul și ridicînd 
apoi privirea către cer mi-a dat parcă să înţeleg că „cum- 
necum, cu imnurile am scos-o la capăt, să vedem ce facem 
cu meciul“. . 

Meciul cu Italia începuse să fiarbă cu multe ore 
înainte de intrarea jucătorilor în teren. Pe străzile Floren- 
ței — centrul cel mai important al ştiinţei și artei din 
Italia în epoca Renașterii — acolo unde au strălucit Dante, 
Petrarca, Donatello, Michelangelo, Botticelli sau Leonardo 
da Vinci, toată lumea vorbea acum numai de Zoff, Tar- 
delli, Antognoni, Rossi, Collovati, Gentile, Ștefănescu, 
Ungureanu, Balaci, Bölöni, Cămătaru. Monumente cele- 
bre care au creat faima oraşului de pe valea rîului Arno, 
cum ar fi Samta Maria del Fiore, Domul, Santa Croce, 
Palazzo Vecchio, Santa Trinita sau Ponte Vecchio păleau 
acum în fața unui Stadio Comunale, spre care se îndrep- 
tau cu miile toţi cei care credeau în steaua „squadrei 
azzurra“, campioana mondială în Spania — 1982, să asiste 
la versiunea modernă a... Divinei Comedia. 

În ajunul partidei, seara, biletul de intrare la meci 
ajunsese Ja suma de 100 000 lire care după preţurile din 
magazinele cu materiale electrice, însemna un radio-ca- 
setofon bun. 

Orașul, altfel foarte liniștit, calm ca și lumea obișnuită 
dinăuntru sau din afara sa, părea că dă în clocot. Pe 

străzi, pînă noaptea tîrziu, cîrduri de tifosi italieni gi 
gieşi 'patrulau într-un pitoresc şi original rond al celo: 
permanent la datorie în slujba regelui-fotbal. Privind di 
la fereastra hotelului dincolo de malurile rîului Arn 
spre culmile domoale ale Apeninilor, Florența părea. ci 
și-a regăsit, prin fotbal, faima de odinioară a famili 
Medici şi a ducilor toscani. 

4 decembrie 1982, ziua meciului al A 

Nu știu de ce, dar mai toată dimineața, făcîndu-mi 
tot felul de rosturi prin și pe lîngă hotel, mă obsedau, 
versurile lui Vasile Alecsandri din „Peneș Curcanul“ 
„Veni şi ziua de asalt cea zi de sînge udă, parra tot om 
mai înalt față de moartea crudă... 

Sigur nu era chiar ca la Plevna, sau Grivița, sau Smîr. 
dan. Dar o stare cu totul deosebită ne stăpînea parcă pi 
toți. Din fericire, jucătorii nu păreau prea copleșiți de 
dificultatea partidei. Chiar şi cei doi antrenori, Mircea, 
Lucescu şi Mircea Rădulescu, nu se arătau a fi sclavi ai 
unei stări emotive păgubitoare. 


De fapt, cu toții ne străduiam, cît puteam, să nu ne dăm 
de gol în ce fierbere interioară ne găseam. Era un fel 
de bravură. 

Înaintea mesei de prînz era programată ședința teh: 
nică. Mircea Lucescu urma să dea ultimele indicaţii d 
joc, în funcţie și de informaţiile obţinute din tabăra ad: 
versarilor. Cei de la hotel ne-au pregătit o săliță, frumos, 
amenajată, la etajul I. Noi le-am mulțumit, la fel de fru-. 
mos, și ne-am dus în altă pante, la mezanin, unde nu er 
nimic pregătit, dar eram mai siguri că sîntem... singur 

La dejun, băieţii de-abia s-au atins de mîncare. 
mult au, ciugulit. Mestecau încet, parcă rimegau. 
liniște, liniștea dinaintea furtunii. 

La ora 13 am plecat spre stadion. Cu un echipaj 
poliţiei care ne deschidea drumul prin mulțimea de ma- 
şini şi oameni mergînd spre o singură ţintă : Stadio Co- í 
munale din Florența. d 


În tribune nu mai era de mult un loc liber. Specta- 
tori : 55 478, cifra oficială comunicată prin stația de Eo 


dioamplificare. 

Îmbrăcaţi în treninguri, jucătorii noştri au pătruns 
pentru cîteva clipe în argnă să se- acomodeze cu atmos- 
fera de stadion, să calce, potrivit unei obișnuințe mai 
vechi, terenul, înainte*de intrarea pentru meciul propriu- 
zis. Ieşirea din tunel spre teren corespundea cu o parte 
a peluzei ocupată de spectatorii cei mai violenți în ma- 
nifestări. Spre deosebire de restul stadionului unde se 
cînta, se agitau steaguri, se mai și striga, aici, la peluza 
tunelului de intrare în teren era ceva de nedescris. Nu se 
striga, se zbiera, nu se cînta ci se urla, nu se agitau stea- 
gurile, se bătea din tobe, se sufla în trompete și peste 
toate acestea se arunca şi cu petarde. Iar cînd specta- 
torii de la „sectorul balamuc“ i-au recunoscut pe Cămă- 
taru, Balaci, Ștefănescu, Lung, Ţicleanu, Ungureanu, Do- 
nose, Geolgău, jucătorii Universităţii Craiova care elimi- 
nase, în urmă cu două luni, pe Fiorentina, vacarmul a luat 
proporţiile unui veritabil uragan. Simţeam că parcă se 
cutremură pămîntul. 

„ŞI, într-o asemenea situaţie, numai jucător sau antre- 
mor să nu fii. Şi nici conducător. 

Din curiozitate mi-am aruncat privirea spre locul de 
unde venea „unda de şoc“ a nebuniei. Feţe de oameni, 
tineri în marea lor majoritate, care, fără să fi țipat sau 
fără agitația aceea demenţială, ar fi putut fi consideraţi 
în rîndul oamenilor normali. Așa însă... j 

Sub tribunele stadionului fierberea era parcă și mai 
mare, deşi fără zgomot. Era un du-te-vino de persoane 
mai oficiale, mai neoficiale. Nimeni nu mergea la pas. Din 
cînd în cînd unii se mai loveau din greșeală, în fugă, se 
scuzau reciproc, făcîndu-şi loc ca la slalom, prin faţa 
ușilor închise, dincolo de care zbirniiau telefoane la care 
nu răspundea nimeni, se echipau în linişte jucătorii și ar- 
bitrii, se auzea ţăcănitul mașinilor de scris, se pregăteau 
gustări şi băuturi răcoritoare. 

Oind am intrat în cabina arbitrilor ca să completez 
foaia de arbitraj, francezul Georges Konrath, care oficia 
la centru, m-a întimpinat cu o privire cam rece. Dacă l-aş 
fi întâlnit pe stradă, îmbrăcat în haine obișnuite, mi s-ar 
fi părut un om ca toți oamenii. Poate nici nu mi-ar fi 
atras atenţia. Aici însă, în echipamentul acela negru, şti- 

ind că în mîinile lui ar putea sta soarta meciului, mi se 
părea un uriaș, un personaj din basmele cu zmei şi cu 
balauri. Se străduia să pară degajat, deşi se vedea cât 
de colo că şi el, omul cu fluierul spre care toată lumea 
privește cînd cu teamă, cînd cu speranţă, este stăpînit 
de o puternică emoție. l-am oferit un fanion, o plachetă 
și o insignă. Mi-a mulțumit cu un zîmbet care m-a făcut 
să-l simt ca un fior în șira spinării. Cu Dario Bianchi, 
delegatul sguadrei-azzura mi s-a părut a fi ceva mai 
amabil. Poate se cunoșteau ceva mai dinainte sau, deh, 
față de gazde eşti oricum ceva mai atent, că și ele la 
rîndul lor... 

Teșind din cabina arbitrilor am simţit nevoia să iau 
puţin aer. Și nu aveam altundeva decît pe la tunelul care 
dă în spațiul de joc. Aici era, într-adevăr, aer, dar vîntu- 
rat în toate părțile de zgomotele unui veritabil infern. 

Curînd au început să treacă spre teren şi jucătorii. Mai 
întîi, gazdele : Zoff, Gentile, Collovati, Baresi, Oriali, Tar- 
delli, Antognoni, Marini, Conti, Rossi și Graziani. Am 
crezut că stadionul se răstoarnă. Zeci de mii de glasuri 
scandau : „I-TA-LIA“ și „FORZA ITALIA“. A început să 
cînte și fanfara, fotoreporterii alergau ca halucinaţi după 
vedete să le smulgă cîte o imagine de ultim moment, care 
ar fi putut surprinde încleștarea stării de start ; camerele 
de luat vederi îi urmăreau pe marele Paolo Rossi și flo- 
rentinul Antognoni, aducindu-i pe calea undelor în casele: 
tuturor italienilor, făcîndu-i fericiți mai ales pe aceia care. 
ar fi dorit să vadă meciul pe viu, dar n-au mai apucat 

> popa BAe AENA : - | 
să obţină, nici la suprapreț, dreptul de a fi în incinta 1 
stadionului. | 
f 

Aproape de începutul meciului au apărut pe gazon şi 
jucătorii noștri : Lung, Rednic, Iorgulescu, Ștefănescu, 
Ungureanu, Ţicleanu, Bölöni, Klein, Balaci, Gabor şi Că- 
mătaru. Să te ţii urlete și fluierături. Mai ales din zona 
peluzei cu tifosi-i furioși. Nu se mai auzea nici fanfara, nu 
ne mai auzeam noi între noi vorbind unul cu altul la mai 
puţin de un metru ! 

Pentru cei mai slabi de înger aşa ceva însemna sinu- 
cidere curată, să intri într-un asemenea cazan clocotitor 

cu pretenţia că vrei să asişti la un spectacol fotbalistic. 
Noroc că mai sînt și pastile care ne mai reglează nervii : 
rudotel, distonocalm... Altfel, ce ne-am face ? 

„Și a început meciul. În primele 10 minute era, ce 
să zic, ca în Scrisoarea a I-a de Eminescu! Aveam o 
teamă, pe care mă străduiam să o disimulez, că o să 
curgă cîteva goluri în poarta noastră. Încet-încet însă bă- 
ieţii noștri au echilibrat jocul, au început să combine cu 
calm și cu răbdare și au apărut de cîteva ori și prin careul 
lui Zoff, căruia i-au încercat vigilența cu şuturi care l-au 
pus întrucîtva pe gînduri. 

A venit apoi pauza. Camerele de luat vederi au rămas 
fixate pe Rossi care, cerșind un penalty la o fază în care 
nici nu putea fi vorba de așa ceva, a întîrziat trîntit pe 
gazon vreo cîteva minute în care, de fapt, şi-a trădat ne- 
putinţa. A 

A urmat repriza a doua. Mi-am reluat locul pe banca 
suferinței lîngă cei doi Mircea, Lucescu și Rădulescu, pe 
care i-am simţit calmi și lucizi, privind, totuşi, jocul cu 
grija de a nu greşi, mai ales în faţa porţii proprii, unde 
prezenţa lui Causio, cel care îl înlocuise pe Rossi era o 
permanentă amenințare. 

În minutul 55 însă, arbitrul Georges Konrath ia o de- 
cizie de-a dreptul ciudată.. Îl elimină de pe teren pe 
'Țicleanu pentru joc periculos sau, mai bine zis, intenția 
unui joc periculos. Răminem, deci, în 10 oameni! De- 
acum înainte, scăpat de marcaj, Antognoni își dă drumul 
la joc şi, obligată să se apere, echipa noastră se grupează 
în propriul teren, încercînd să închidă căile de acces spre 
poarta lui Lung pentru Conti, Causio, Tardelli sau Alto- 
belli. Minute întregi de asediu ne întind nervii la maxi- 
mum. Atacurile în valuri ale italienilor se sfarmă însă de 
fiecare dată în faţa zidului viu al tuturor celor zece rămași 
în teren. 

Minutele trec greu, pe gazon spiritele se încing, în tri- 
bune de asemenea. Enzo Bearzot își pierde de câteva ori 
răbdarea şi se arată, puțin provocator la marginea tere- 
nului, Mircea Lucescu rezistă. Îl simt și pe el şi pe Mircea 
Rădulescu fierbînd, gata să se aprindă la prima scânteie. 

Scîntei au fost destule şi totuşi am rezistat. Cînd mai 
rămăseseră doar două minute şi scorul continua să se 
menţină alb, s-a petrecut o fază în care am murit și am 
înviat în același timp. Conti, la numai 6 metri de pearta 


lui Lung avea, cum se spune, golul în picior. Gred că în | i 


acel moment aproape toţi ai noştri am închis ochii. Sind 
i-am deschis, și la reacţia de insatisfacţie a publicului, 
am văzut mingea în afara terenului. Atunci, în minutul 88 
al meciului, cînd, sincer vorbind, șansa ne-a suris, ocro- 


tindu-ne poarta, am zis că meciul nu-l mai putem pierde 


chiar dacă ar fi să mai dureze încă 90 de minute. Dar n-a 
mai durat decît două şi i-am luat Italiei un punct la ea 
acasă ! 

Cînd arbitrul Georges Konrath a fluierat sfîrșitul me- 
ciului, pe Stadio Comunale s-a așternut o liniște mormin- 
tală. Nu mai ziceai că eşti într-un vulcan nestins, eare 
înaintea și în timpul jocului părea că ne înghite pe toți 
cu zgomotul asurzitor și fumul petardelor. Era ca și cum 
ne atlam în Dom sau la Santa Maria del Fiore. Onga mai 
lipsea. 

Din teren jucătorii ieșeau zdrobiţi de oboseală, sa şi 
cum pînă atunci ar fi tras la galere. Pe feţele unora — 
ale italienilor — se putea citi tristețea, mîhnirea. Pe fețele 
altora — ale jucătorilor noștri — fericirea. Zoff îl ajunge 
din urmă pe Lung și cu un gest de mare senior îl felicită 
şi îi oferă mănușile lui de portar. Splendid gest! Oriali 
schimbă tricoul cu Balaci, Gentile cu Gabor. Conti şi Cau- 
sio gesticulează nervoși, Ștefănescu, Cămătaru, Iorgulescu, 
Klein şi Bölöni merg aproape îmbrăţişaţi, ducîndu-l cu ei, 
ca într-un car viu de triumf, pe Mircea Lucescu. 

Stadionul se goleşte încet-încet, se cufundă într-o tă- 
cere şi mai adîncă, în timp ce toată zarva care a fost 
mult timp la suprafață se mută acum sub tribune. Zeei de 
ziarişti aleargă de colo-colo după frînturi de interviuri, 
aparatele de filmat, de fotogrăfiat și camerele de luat 
vederi portabile se strecoară cu abilitate pe culoarele 
înțesate, oprindu-se, fără speranțe, în fața ușilor închise 
ale vestiarelor. Cîteva minute rămîn spectator în fața aces- 
tei pitorești agitaţii subterane. Iată-l pe Federico Sordillo, 

preşedintele Federaţiei de fotbal a Italiei, discutînd nervos 
cu „prietenul meu“ Dario Bianchi, pe care parcă-l ceartă, 
ca şi cum el ar fi fost vinovat de rezultat. Ceva mai încolo, 
aproape de intrarea într-un vestibul, preşedintele U.E.F.A., 
dr. Artemio Franchi, cel care avea să-și piardă viața doi 
ani mai tîrziu într-un accident de automobil, pare, firesc, 
deziluzionat, dar ținuta sa calmă și demnă îi face pe toţi 
cei care trec prin fața lui, să-l salute cu un plus de res- 
pect. Iată-i, mare surpriză, și pe cei trei suspecți din holul 
hotelului Crest, în urmă cu două seri. M-am uitat bine 
la ei, ca nu cumva să-i confund. Erau într-adevăr ei, „trei 
doamne și toţi trei“. Nedespărţiţi. Probabil că aşa lucrau, 
în echipă. S-au uitat și ei destul de insistent la mine și, 
după priviri, parcă le părea rău că le-am scăpat. Or mai 
fi dînd şi ei rateuri, ce să-i faci! Și ca surpriza să fie 
completă, iată-l și pe ziaristul italian, spionul nostru, de 
la hotelul Casino din Mol. Zîmbea, cred că fără să se 
prefacă, şi mi-a spus, tot sincer după glas, „complimenti“. 
Luat pe nepregătite, nici nu știu dacă i-am răspuns. 

Citeva minute mai tirziu intru în cabina jucătorilor 
noştri. Continuau încă îmbrățişările şi nu se uscaseră 
bine lacrimile bucuriei. Mircea Lucescu lipsea. L-am găsit 
în sala conferinței de presă, asediat pur și simplu de zia- 
riști, aruncând răspunsuri scurte, în toate direcţiile de 
unde veneau și întrebările, ca să-i mulțumească pe toţi. 

La plecare, drumul lui cu cel al lui Enzo Bearzot, care 
ținuse o lungă conferinţă de presă, s-a întretăiat și cele- 
brul antrenor al squadrei azzurra l-a felicitat, cu sporti- 
vitate, pe mai tînărul său rival. Gest frumos care purta, 
totuși, în el și promisiunea unei revanşe, în aprilie 1983, 
la Bucureşti. 

La ieşirea din stadion o mare de tifosi. Autocarele: 
celor două echipe, alăturate, își aşteptau eroii. Jucătorii 
italieni au fost primiţi cu cîntece şi aplauze. Impresio- 
nantă atitudine din partea susținătorilor unei echipe pe 
jumătate învinsă, la ea acasă. Era, fără îndoială, mani- 
festarea respectului datorat acelora care, în acel an, în 
Spania, aduseseră Italiei cel de al treilea titlu mondial. 
Jucătorii noștri au fost primiţi în tăcere şi cu o anumită 
curiozitate, ca și cum s-ar fi căutat răspunsul la o între- 

bare chinuitoare : „Aceştia sînt egalii campionilor mon- 
«diali ?“ Da, ei erau : Lung, Rednic, Iorgulescu, Ștefănescu, 
Ungureanu, 'Țicleanu, Bölöni, Klein, Balaci, Gabor, An- 
“done, Cămătaru, Augustin ! Mulțimea se înghesuia să-i 
vadă cît mai aproape și cu -mare greutate poliția cu cîini, 
„cu scuturi și bastoane reușea să facă un culoar strimt atit 
cît să se poată trece spre autocar. 

Seara, la “masă, în compania unei sticle enorme de 
șampanie oferită de Ilie Năstase, s-a dezlănțuit, cu ade- 
“vărat, bucuria. Apoi au început să curgă telefoanele de 
felicitare din țară, telegramele (prima din partea lui van 
"Dick, directorul hotelului Casino din Mol). Ne felicita şi 
personalul hotelului Crest și chiar oameni pe care nu îi 
cunoşteam, pe care nu-i văzusem niciodată, dar care au-, 
ziseră de isprava noastră. Ce frumos e cînd se întîmplă 
aşa ! 

Dar mai frumos decît orice parcă a fost atitudinea ju- 
cătorilor noştri, profesionalismul lor veritabil, adevăratul 
simț al măsurii de care au dat dovadă în plină sărbătoare 
a bucuriei. Cu gîndul la meciul Universității cu Giron- 
dins Bordeaux, programat miercurea următoare la Cra- 
iova în cadrul turului al treilea al Cupei U.E.F.A., nimeni 
nu și-a permis să prelungească beţia succesului și, greus 
de crezut poate pentru mulți dintre cei care cunosc prea 
puțin din viața intimă a „tricolorilor“ sau o cunosc ero- 
nat, stingerea în ziua meciului de la Florența s-a dat mai 
devreme decît în seara de ajun ! Era, desigur, la mijloc 
şi oboseala, dar mai presus de orice era conștiința unei 
datorii care trebuia Toplita pînă la capăt. Și care s-a 
împlinit. 


Nimeni nu a mai întîrziat nici măcar în fața televizoa- 


“elor, pe care le-am montat imediat după meci, dar fără 
nici un folos. 


..Din camera de la etajul al treilea al hotelului pri- 
'veam, din nou, în noapte, cetatea ducilor toscani, Flo- 
rența. Oraşul, cu o zi înainte în plin clocot, era acum cu- 
“fundat; într-o linişte aproape patriarhală. Era liniște și pe 
drumurile care duceau spre Stadio Comunale. Dinspre 

Ponte Vecchio venea o adiere ușoară care nu mai avea 
iz de fotbal. Regele-fotbal abdicase și Florenţa intra din 
nou în tiparele sale de oraș al culturii, al artei și științei. 

Peste Santa Maria del Fiore, peste Dom şi Santa 
Croce, peste Santa Trinita și Palazzo Vecchio, peste în- 
treaga Florenţă pusese din nou stăpînire spiritul lui Dante, 
al lui Petrarca, Michelangelo, Leonardo da Vinci. 

„„„Duminică 5 decembrie, plecarea spre țară. Drumul 
de la Florenţa la Milano, cu autocarul. Pe aeroportul 
Linate nici o mişcare. Ceaţă deasă și toate cursele sus- 
pendate. Nimeni nu ştie pînă cînd. Nici un avion nu vine, 
nici unul nu pleacă. Ca și în ziua plecării din ţară, pe 
Otopeni. În aerogară citim „presa italiană. Impresionează 
o declaraţie a lui Bearzot : „Noi am fost cei care am pre- 
dat lumii tactica apărării cu orice preț. Catenaccio tăcut 
de români a fost justificat, pentru că voiau un rezultat 
egal pe care l-au obținut“. Era un răspuns criticilor su- 
biective ale ziarelor de sport italiene la adresa modului 
cum au jucat fotbaliştii noștri. Au uitat însă să reamin- 
tească faptul că din minutul 55 al partidei am rămas în 
zece oameni. Și, mai ales, că eliminarea lui Țicleanu a fost 
total nejustifieată. 

În fond, ceea ce contează și rămîne pînă la urmă este 
rezultatul. El te duce către ţinta pe care ţi-ai propus să 
o atingi. Și, din acest punct de vedere precum și pentru 
faptul că jucătorii noștri s-au dăruit de o manieră: exem- 
plară, stopînd din cursa calificării pentru turneul final al 
campionatului european pe însăși campioana lumii 
en titre, pentru acestea avem toate motivele să fim bucu- 
roși, să fim mîndri, să .fim încrezători în posibilitățile 
noastre, în viitorul fotbalului nostru. „Acest 0—0 cu Ita- 
lia, campioana lumii — scria Marius Popescu în ziarul 
„Sportul“ — este un rezultat mare. În umbra lui se poate 
discuta orice». dar rezultatul rămîne“. 

Ceaţa din ziua de 5 decembrie ne-a jucat festa. A 
trebuit să facem cale întoarsă de la Milano la Florența 
şi să mai rămînem o noapte în capitala Toscanei. Parcă 
nu mâi avea nici un haz această prelungire neprevăzută 
a sejurului nostru în Italia. Doream să ajungem cît mai 

repede acasă. Luni 6 decembrie nu a mai fost ceaţă. 
Ca să fim însă mai siguri, nu ne-am mai dus prin Milano, 
ci prin Roma. Certitudinea că plecăm a risipit oboseala, 
splendoarea peisajului în prag de dimineaţă ne-a creat o 
stare de bună dispoziţie, iar cînd şoferul autocarului, deo- 
sebit de inspirat, a pus o casetă cu Al Bano și Romina 
Power, am simţit că cel puţin una din melodii ni se po- 
triveşte cel mai mult nouă, de parcă pentru noi ar fi 
fost scrisă : „Felicità“. 

Pe aeroportul Leonardo da Vinci din Roma formalită- 
tile de plecare au durat neobișnuit-de mult. Băieții trecu- 
seră frontiera, cum s-ar zice, cînd, singur rămas la ghișeul 
unde predasem bagajele, m- am trezit invitat de yn tip 
care s-a prezentat ziarist şi m-a rugat să stau cîteva mi- 
nute de vorbă cu el. Timpul nu-mi permitea să mai întârzii 
prea mult, dar nici nu se cădea să refuz o discuţie, fie şi 
în fugă, care cu siguranță avea ca temă meciul de la Flo- 
rența. Eram curios să văd ce anume îl interesa. Cînd însă 
mi-am dat seama că dialogul nu se încadrează în -spiritul 
fair-play-ului, că, de fapt, interlocutorul meu, nemulțumit 
de rezultatul întilnirii, căuta o explicaţie pe seama jocului 
ultradefensiv, al echipei noastre și chiar al unui mod de 
acţiune obstrucţionist, i-am replicat cu cuvintele lui Enzo 
Bearzot : „Nu dumneavoastră sînteţi cei care aţi inventat 
„lacătul“ ? Şi nu oare prin apărarea deliberat aglomerată 
şi contraatac a obţinut Helenio Herrera succesele cele 
mai mari cu Inter ? Și încă ceva. Aveţi, bănuiesc, destul 
de proaspete în memorie meciurile Italiei din campionatul 
mondial spaniol. Ce altceva au făcut jucătorii dumnea- 
voaștră, de multe ori, în partidele cu Argentina şi Brazi- 
lia, decît antijoc ? Noi nu pledăm pentru ideea că scopul 
scuză mijloacele, dar a lupta cu toate resursele fizice şi 
morale pentru rezultat este o datorie a fotbalistului de 
performanţă, de care jucătorii noștri s-au achitat pe de- 
plin, respectînd regulile fotbalului. Dumneavoastră, am 
impresia că ne acuzaţi că Italia, campioana lumii, nu a 
putut trece de noi. Mai curînd cred că ar trebui să adresaţi 
eventualele reproșuri jucătorilor italieni pentru semieșe- 
cul lor“. Ziaristul italian — dacă e fi fost într-adevăr 

ziarist — a înţeles că discuţia nu mai avea rost să conti- 
nuie, a zis ceva care semăna cu un fel de scuze și a plecat. 

În aerogară, cu puţin timp înainte de plecare spre 
poarta de îmbarcare în avion, l-am întîlnit pe Dario Bian- 
chi, secretarul pentru problemele internaționale al Fede- 
raţiei de fotbal italiene și atitudinea sa de un deșăvîrșit 
fair-play mi-a confirmat dimensiunile reale ale unei reu- 
şite pe care numai răuvoitorii o mai puneau la îndoială : 
„Toate felicitările pentru felul cum aţi luptat ca să obţi- 
neţi un rezultat valoros și pe deplin meritat. Este rîndul 
nostru acum să ne luăm la București, revanșa“. 

„Luni după-amiază, pe aeroportul Otopeni lume 
multă. Îmbrățișări, flori, lacrimi de bucurie și numai cu- 
vinte frumoase. 

În urmă cu 42 de ani, un meci rămas celebru, tot cu 
Italia, tot campioană mondială în acea vreme, disputat la 
14 aprilie, la Roma, și încheiat cu înfrîngere la limită a 
echipei noastre (1—2), înscria în. filele de legendă ale fot- 
balului românesc figura lui Mircea David, portarul re- 
prezentativei noastre, căruia presa italiană i-a spus, im- 
presienată de felul magistral în care a apărat, „il dio“. 
Acum, după mai bine de patru decenii, echipa naţională 
în întregul ei putea primi cu prisosinţă acest apelativ, 
răsplătind efortul colectiv exprimat prin voința, puterea 
de luptă, abnegaţia și dăruirea tuturor celor 13 Jucători, 
toți pentru unul și unul pentru toți. 

Ce splendid este fotbalul cînd totul se termină cu bine ! 
Şi, mai ales, după un rezultat mare. Toată lumea te pri- 
mește cu căldură, ai peste tot uşile deschise, întilnești nu- 
mai zimbete şi solicitudine. După meciul de la Florenţa, 
cunoscuți şi chiar necunoscuţi din. cartier, din bloc, mă 
salutau de departe, mă opreau să stea de vorbă, mă fe- 
licitau de parcă eu aş fi fost Bölöni, Lung sau Cămătaru. 
Pînă și Petrică, responsabilul de la lapte, din Piaţa Cos- 
monauților, despre care aș fi putut să jur că nu are nimic 
comun cu fotbalul, mi-a zis într-o zi, cu un aer puţin cere- 
monies şi puțin emoţionat : „veniţi direct în faţă și luați 
lapte.. Ştiţi, îmi pare rău... se poate... dumneavoastră“... 
În schimb, tot răspunzîndu-i la întrebările pe care mi le 

punea ca să-i domolesc curiozitatea, ședeam cam tot atît 
cît aș fi stat la rînd, chiar mai mult, uneori. Acesta era 
însă tributul... 

„După Florenţa — 1982 au venit încă multe și grele 
examene şi încercări. A fost, mai întîi, returul meciului 
cu Italia, acea frumoasă noapte de primăvară, la 16 apri- 
lie 1983, cînd golul lui Bölöni a aprins pe „23 August“ 
o sută de mii de torţe în cinstea unei mari victorii. Dario 
Bianchi, care-mi promisese revanşa pe aeroportul Leo- 
nardo da Vinci din Roma, în decembrie 1982, spunea la 
fel de sincer și sportiv şi atunci : „Aţi fost mai buni ; cînd 
pierzi în fața unor astfel de adversari nu poate să-ți pară 
rău, chiar dacă întrîngerea, firesc, te afectează“. Alberto 
Polverosi, un tînăr ziarist italian, fiul unui vechi prieten, 
și el jurnalist din Montelupo, de lîngă Florenţa, nota în 
carnetul său în seara zilei de 16 aprilie : „Am văzut pen- 
tru a doua oară această echipă a României, căreia ești 
obligat să-i recunoști virtuțile colective, unitatea sufle- 
tească, forța! de joc care o fac să fie de neînvins și o meri- 
tată învingătoare“. 

„A urmat victoria de la Stockholm, din 9 iunie 1983, 
ca un adevărat balsam după eşecul, pe teren propriu, din 
meciul cu Cehoslovacia, de la 15 mai 1983. Golul înscris 
de Cămătaru în poarta suedezilor ne-a readus pe calea 

„ calificării, a sporit încrederea și speranţele tuturor în 
șansa noastră de a pătrunde, prin forțe proprii și pe merit, 
în lumea marelui. fotbal continental. 

„.„Limasol; 12 noiembrie 1983. Victorie și în Cipru. Din 
nou Bölöni a parafat un gol superb, la centrarea lui Klein, 
un succes care a însemnat încă un pas decisiv spre Euro- 
1984. Bucurie nestăvilită în teren și mai ales la ieșirea de 
pe dreptunghiul verde. Unul (din conducătorii noştri, feri- 
cit, s-a repezit la jucători să-i îmbrățişeze, să-i felicite. 
Şi i-a luat la rînd, unul cîte unul, din mers, în timp ce se 
îndreptau spre cabine. La un moment dat însă s-a oprit 
nedumerit. Cei pe care îi felicita nu prea semănau cu ju- 
cătorii noștri. Și, în plus, ziceau „mulțumesc', în grecește. 
Erau, de fapt, fotbaliştii ciprioţi îmbrăcaţi în tricourile 
„tricolorilor“ moştri pe care le schimbaseră la sfîrşitul 
meciului în teren ! Uneori, de prea multă fericire, se mai 
întîmplă și d-astea ! 


„„.Bratislava, 30 noiembrie 1983, 1—1 cu Cehoslovacia. 
Golul echipei noastre înscris de Gheorghiţă Geolgău. Meci 
dramatice cu suspansuri ca într-un film de Hitchkock. Să 
mori și să înviezi de zece ori în același minut ! A fost re- 
miza calificării noastre în turneul final al campionatului 
Europei. Capătul unui drum anevoios, presărat cu multe 
obstacole grele, aproape de netrecut. A fost încununarea 
cu succes a unor eforturi uriașe din lunga campanie Euro- 
1984. 

La Bratislava s-a încheiat un drum. Drumul spre 
înalta societate a fotbalului european, început la Florenţa, 
ła 4 decembrie 11982. 


TOTUL DESPRE HAGI — 
„UCENICUL VRĂJITOR“ 


Născut la 5 februarie 1965 în comuna Săcele, județul 
Constanţa, fiu al lui Iancu și al Chireaţei ; legitimat la 
data de 24 martie 1978 la F.C. Constanța, transferat la 
F.C. Luceafărul București la 28 august 1980, trece din nou 
la F.C. Constanța la 23 iunie 1983, după care, la 10 au- 
gust, în același an, devine component al clubului Sportul 
studențesc. 

Aceasta este fişa personală sportivă din evidența 
F.R.F. a lui HAGI GHEORGHE, socotit unul dintre cele 
mai mari talente ale fotbalului românesc din perieada 
postbelică, despre care s-a vorbit şi s-a scris — de la 
apariţia sa pe scena marelui fotbal — atît de mult, încît 
s-a creat în jurul numelui său aureola unei foarte timpu- 
rii celebrităţi. Şi, cum se întîmplă în asemenea cazuri, 
cind fiecare dintre cei mai mult sau mai puţin implicaţi 
în biografia unei vedete autentice caută să-şi evidenţieze, . 
într-un fel sau altul, anumite merite în conturarea per- 
sonalității acesteia, şi în cazul lui Hagi au apărut foarte 
mulți candidaţi la o așa-zisă paternitate sportivă asupra 
tînărului fotbalist de pe meleaguri constănțene, prin 
adopţiune bucureştean. 

Și, mai în glumă, mai în serios, numărul acelora care 
au emis pretenţia că fără ei Hagi poate nici nu ar fi-exis- 
tat, a devenit la un moment dat atît de mare, îneft s-a 
simţit nevoia stabilirii în această privință a realității, a 
adevărului. 

Este de altfel și explicaţia acestor rînduri care, de 
fapt, își propune să-l prezinte pe Hagi în timp, cu tet ce 
a influențat -drumul său temerar spre culmile perfor- 
manţei. 


Așadar, totul despre Hagi. Și, dînd filele calendarului 
<u un deceniu înapoi, voi începe cu... începutul. 

„În primăvara anului 1975, povesteşte antrenorul 
constănţean Iosif Bukossy, un prieten al meu, Aurel 
Constantin, mi-a recomandat un copil, foarte talentat, 
zicea el, care de abia împlinise 10 ani. Era elev la Școala 
generală nr. 23 din Constanţa, în clasa a IV-a. M-am dus 
să-l văd într-o dimineaţă, dar l-am găsit la cursuri. Într-o 
pauză dintre ore i-am spus să vină după-amiază la sta- 
dion. Puștiul, mic de statură și cam pirpiriu — nu avea 
mai mult de 1,30 m înălțime și nici 30 de kilograme — 
s-a prezentat la teren, spunîndu-și pe un ton respectuos, 
dar sigur de el, numele : „Mă cheamă Hagi Gheorghe“. 
În acea după-amiază se disputa un meci oficial de juniori 
şi eu l-am pus să stea în spatele uneia dintre porţi, ca să 
dea mingile care ieșeau din spaţiul de joc. L-am urmărit 
în tot ce făcea : cum se ducea spre minge, cum o lovea, 
direct sau după preluare. Am observat că este stingaci, 
dar şi piciorul drept îl folosea adesea destul de bine şi 
nu numai pentru sprijin. În vară, l-am pus să joace la 
grupa cu doi ani mai mare ca el, jucători născuţi în 1963. 
Ce le făcea, nu pot să spun. Le împletea, pur şi simplu, 
la toți picioarele, îi dribla pînă îi ameţea. Unii dintre cei 
pe care îi punea în dificultate căutau să-l lovească, să se 
răzbune. Atunci interveneam să-l protejez, dar niciodată 
nu-i făceam observaţie că exagerează cu fentele și dri- 
blingul. Dimpotrivă, îl lăsam, îl încurajam chiar să se 
manifeste cît mai natural, cît mai liber. Copilul” creștea 
frumes, jucînd cu regularitate în competiţii pe plan local. 
Lucram împreună mult timp după terminarea antrena- 
mentului colectiv. Se bucura cînd îi spuneam să rămînă 
după plecarea celorlalţi. Avea o ușurință ieșită din comun 
în execuțiile pe spaţii mici, cu repetate opriri, schimbări 
de direcţie și ruperi de ritm. Era îndrăgostit de minge, ar 
fi fost în stare să o lege de el şi să o poarte tot timpul, 
să se culce cu ea. Eu îi stimulam cît puteam această plă- 
cere. Poate că am exagerat în această privinţă, dar, pe de 
altă parte, îmi dădeam seama că din prietenia asta așa de 
strînsă cu balonul, tehnica sa individuală făcea, văzînd cu 
ochii, progrese de-a dreptul uimitoare. Dincolo de terenul 
de joc, Hagi era un elev bun, un copil cuminte, cu un 

comportament care evidenția o bună educaţie primită în 
familie“. a 

În 1977, la 12 ani, Hagi apare pentru prima oară la 
o selecţie, fiind chemat la tabăra organizată de federaţie, 
la Simeria. Un an mai tîrziu antrenorul- federal. pentru 
juniori și copii din acea vreme, prof. Constantin Arde- 
leanu, îl include după o amplă acţiune de selecție în luna 
iunie într-un lot de jucători care urma să participe la un 
turneu internațional, un fel de minicampionat mondial, 
organizat în Franţa, la Montaigue. O dată cu el au mai 
fost selecționați Iasko, Văsii și Meszaros, colegii săi de 
echipă de mai tîrziu din grupa U.E.F.A. 1983. La Montai- 
gue micuțul Hagi face o impresie deosebită prin tehnici- 
tatea de excepție, atrăgînd asupra sa atenţia majorităţii 
specialiștilor din diferite ţări ale lumii, prezenţi la acest 
turneu. 

În 1979, vara, Hagi este din nou chemat la o tabără 
naţională de juniori, organizată de data aceasta la Bis- 
trița. Și, cum de un an funcţiona în Capitală clubul de 
fotbal Luceafărul, este reţinut în ideea de a fi încorporat 
în grupa antrenorului Aurel Măndoiu, căruia i se încre- 
dințase alcătuirea și pregătirea lotului U.E.F.A. 1983. 
Hagi, pe care tatăl său nu îl lasă să vină la București, nu 
se prezintă la Luceafărul și, drept urmare, este suspendat 
din activitatea competițională pe timp de un an. 

„Il puneam să joace în campionatul județean la Cons- 
tanța, spunea antrenorul Iosif Bukossy. N-ar fi putut re- 
zista să nu joace. Făcea parte dintr-o grupă mai mare și 
asta i-a prins bine, l-a călit în confruntări cu fotbaliști 
mai bine dotați fizic și superiori ca forţă“. 

„În 1980, vara, am reușit să-l conving să vină la Bucu- 
reşti, la Luceafărul“, adaugă antrenorul Aurel Măndoiu. 

Hagi devine elev în clasa a X-a la Liceul Electroapa- 
rataj. Practic, se rupe de Constanţa și timp de trei ani de 
aici înainte biografia sa sportivă se derulează, exclusiv 
aproape, în limitele clubului Luceafărul și echipei națio- 
nale de juniori. Este luat în evidența dispensarului sportiv 
cu fișa nr. 14 993 și, la data de 1 septembrie 1980, apare 
şi în evidenţa cabinetului medical al F.C. Luceafărul, avînd 
fișa nr. 171. Primele date înscrise sînt : înălțimea = 170,5 
cm ; greutatea = 60,500 kg. 

În anul competițional 1980—81 Hagi joacă în cadrul 
campionatului naţional de juniori I. Echipa din care face 
parte ocupă primul loc în serie, participă la turneul final 
desfășurat la Bacău, dar pierde dreptul de a juca în fi- 
nală, fiind întrecută la golaveraj de Metalul București. 

În anul următor, 1981—82, Hagi, elev în clasa XI-a a 
Liceului Electroaparataj, rămîne, în continuare, sub în- 
drumarea antrenorului Aurel Măndoiu, dar la un nivel 
competiţional superior, activînd în cadrul Diviziei C, fără 
adiţiune de puncte. Treptat, reuşeşte să se impună prin- 
tre juniorii cei mai reprezentativi ai ţării şi, deşi mai mic 
ca vîrstă, debutează, la 25 martie 1982, în.prima echipă 
naţională de juniori, în meciul cu Bulgaria, la Hunedoara 
(2—2), din cadrul preliminariilor Campionatului euro- 
pean. La 7 aprilie, în același an, joacă și în meciul retur 
(0—2) în deplasare, la Samokov, dar şansa nu-i suride să 
treacă pragul, cum ar fi meritat, al unui turneu final la 
nivel continental. Atrage totuşi atenţia prin marile sale 
disponibilităţi tehnice, prin originalitatea soluţiilor tactice 
folosite în joc. „De la început, mărturişește antrenorul 
Aurel Măndoiu, m-a frapat maturitatea sa precoce, ma- 
rea sa personalitate ca jucător. În -doi ani cît l-am avut 
în instruire, nu am reuşit să fac cu el o idee de joc. Eram 
obligat fie să adaptez jocul întregii echipe după jocul lui, 
fie să-l las să joace după cum voia. Era și foarte încăpă- 
ținat. Din cauza asta uneori mă făcea să-l scot din echipă 
după numai 15—20 minute de joc. Pînă la urmă însă tot 
eu eram cel care- renunța şi, recunoscîndu-i calitățile, 
dreptul cîștigat prin valoare de a fi lider, mă dădeam în- 
vins, oferindu-i posibilitatea de a se manifesta în deplină 
libertate de gîndire și de acţiune. Mi-a rămas întipărit de 
altfel în memorie un meci cu Ungaria, la Budapesta, în 
1981, toamna, în care antrenorul echipei adverse nu mai 
ştia la un moment dat cum. să-și organizeze apărarea pe 
care Hagi o făcuse, pur și simplu, varză“. 

Toamna anului 1982. Hagi este elev în clasa a XII-a 
a Liceului Electroaparataj. Diriginte, prof. Marin Mitroi. 
Ultimul an școlar și totodată ultimul an de juniorat 1982— 
1983. Participase, în luna august, la Turneul Prietenia 
din R.P.D. Coreeană, jucase toate meciurile bine, mar- 
case un gol decisiv în partida cu Bulgaria (2—0) şi. se 

pregătea acum să urce o nouă treaptă competițională, 
serutind cu cutezanţă piscurile performanţei. 

F.C. Constanţa, echipa sa de origine, nu îl include în 
lotul de bază pentru campionatul divizionar A care urmă 
să înceapă. Neîncredere ? Sau poate doar o anumită re- 
zervă pentru lipsa sa de experienţă. într-o întrecere deo- 
sebit de aspră ? Fără îndoială că absenţa lui Hagi timp 
de doi ani din clubul de pe malul mării a contat destul 
de mult în balanța aprecierilor făcute de antrenori, care 
puteau de altfel invoca faptul că nu au avut prilejul de 
a-i testa capacitatea de adaptare la stilul și modul de ac- 
ţiune colectivă ale echipei constănțene. 


Mai este de presupus, de asemenea, că unele ip 
medicale rezultînd dintr-un control la Centrul de medi- 
cină sportivă să-i fi pus pe gînduri pe unii dintre cei care 
urmau să-şi spună cuvîntul în destinul sportiv al lui Hagi. 
Pentru că, se știa, s-a pus problema la un moment dat 
ca Hagi să fie trimis acasă, existind unele îndoieli în ceea 
ce privește posibilitatea reală ca el să împlinească cerin- 
tele marii performanțe. 

În fond, despre ce era vorba ? Dr. Eugen Cristea, me- 
icul clubului de fotbal Luceafărul Bucureşti, relatează : 
„La 6 septembrie 1982, Hagi a fost supus unui control 
medical complex la Centrul de medicină sportivă, în 
urma căruia s-au tras o serie de concluzii şi anume: 
1. economie respiratorie în efort, relativ bună ; 2. econo- 
mie cardiovasculară în efort, slabă; 3. putere maximă 
aerobă, slabă ; 4. se remarcă o adaptare defectuoasă la 
efort între frecvențele cardiace de 132 şi 156 de bătăi pe 
minut, reprezentind un gol de adaptare. Faţă de aceste 
constatări se recomandă : 1. angrenarea treptată în efort 
cu încălzire prelungită ; 2. în procesul de antrenament să 
se insiste pe exerciţiile la care frecvența cardiacă se si- 
tuează între 132 și 156 bătăi pe minut; 3. antrenament 
individualizat. Pînă la frecvența de 132 i peste cea de 
156 reacţia organismului era foarte bună. În ce priveşte 
capacitatea anaerobă, -aceasta se încadra în calificativul 
„excelenti, reprezentind un caz de excepție. De aici se 
mai putea trage concluzia că Hagi era, atunci, la data 
examenului medical, apt pentru un anumit gen de joc. 

Nefiind un jucător de travaliu, dar acţionînd, în schimb, 
cu o mare eficacitate pe zone mici și cu o putere de ex- 
plozie rar întilnită, Hagi întrunea condiţiile unui caz 
oarecum particular, în care tulburările de vîrstă specifice 
adolescenţei jucau un rol important“. 

Pină la ummă, Hagi nu a plecat de la Luceafărul. Ar 
fi fost, oricum am fi privit lucrurile, o măsură neinspi- 
rată, chiar o greşeală de neiertat. Hagi a rămas, în ciuda 
îndoielilor unora, și la Luceafărut și la echipa nățională 
de juniori. El a infirmat, mai ales prin ceea ce i-a dăruit 
cu generozitate natura și printr-un regim de antrenament 
bine dirijat, concluziile pripite ale- celor care făceau din 
el un „caz“. Sigur, ar fi putut fi un caz, dar nu patologic, 
ci mai curînd un aspect al luptei pentru realizarea marii 
performanţe. Este ceea ce afirma, doi ani mai tîrziu, 
dr. Florin Brătilă, medicul echipei Sportul studențesc, re- 
ferindu-se la Hagi din perioada junioratului. și la Hagi, 
jucător de bază în formaţia studenţilor bucureșteni : „Pro- 
blemele adaptării la efort sînt în strînsă corelaţie cu dez- 
voltarea individului, fiind specifice pentru anumite vîrste. 
Adaptarea la efortul cardio-vascular ţine, indiscutabil, și 
de terenul fiecărui individ, de anumite particularităţi cu 
care el se naşte, dar şi de gradul de educaţie și de antre- 
nament aerob său anaerob, în. jocul de fotbal fiind impli- 
cate amândouă. În acest context, la Hagi s-a semnalat o 
anumită dificultate în economia  cardio-respiratorie în 
efort, la care individualizarea în pregătire a trebuit să fie 
dublată şi de o individualizare în refacere. Politica „pași- 
lor mărunți“ s-a aplicat foarte bine și s-a dovedit deosebit 
de inspirată. Clubul Luceafărul și echipa națională de ju- 
niori au avut un rol important în rezolvarea acestui caz. 
Venirea lui Hagi la Sportul studențesc și încorporarea sa 
în lotul primei reprezentative a însemnat un cîştig real, 
pentru că mediul și pregătirea au fost mai elevate, ţinînd 
seama de parametrii ştiinţifici ai cazului în speţă, la care 
nu trebuiau neglijate nici aspectele pregătirii psihologice, 
care contribuie la conturarea personalității unui jucător“. 

„La numai o săptămînă după controlul medical din 
6 septembrie 1982, Hagi debutează în prima divizie (!), în 
meciul susținut de F.C. Constanţa cu Sport club, la Bacău. 
Era în etapa a Vl-a a campionatului național și este de 

presupus că antrenorii clubului constănţean, Emanoil Ha- 
şoti și Constantin Tîlvescu, au mizat prin această promo- 
vare și pe surpriza pe care o putea oferi un tînăr jucător 
despre al cărui talent începuse să se ducă vorba. La data 
apariției pe scena primului eșalon Hagi avea 17 ani, 
șapte luni şi şapte zile. Debutul său n-a fost deloc fericit. 
P.C. Constanţa a pierdut cu 0—3, iar evoluţia sa la mij- 
locul terenului, alături de Gache și Vanea, nu a fost su- 
ficient de promițătoare. Următoarele două etape nu joacă. 
Reapare în cea de a IX-a (0—2 cu Sportul studențesc, la 
Constanţa), într-un trio ofensiv împreună cu Petcu și 
Peniu. Stă apoi din nou pe tușă în etapa a X-a, pentru ca 


în următoarea, în meciul cu Corvinul Hunedoara, tot la 


“Constanţa, să se remarce în mod deosebit, dar fără să cu- 
noască nici de astă dată bucuria unui succes, echipa sa 
fiind învinsă, pe teren propriu, cu 1—2. A urmat o altă 
etapă de pauză, a XII-a, și apoi meciul cu A.S.A. Tg. Mu- 
reş, la Constanţa, primul semisucces după trei eşecuri 
(1—1). Numele lui Hagi este scris din nou cu litere mari 
în ziarul Sportul, oferind prilejul cronicarului la acest 
meci, Eftimie Ionescu, să remarce într-o scurtă notă: 
„Doi jucători din generaţii diferite, cu trasee total deose- 
bite de promovare, au dominat jocul de la Constanţa : 
“Ciorceri de la A.S.A. şi Hagi, titular al echipei naționale 
de juniori (17 ani), produs al clubului F.C. Constanţa, 
apariţie timpurie și sperăm nu meteorică pe prima scenă“. 

În etapa a XIV-a Hagi apare în Capitală, pe Ghencea. 
oacă senzațional, stîrnind aplauze, iar în finalul partidei 
cu Steaua, în minutul 88, face să amuţească tribunele, în- 
scriind un gol de o rară frumuseţe cu un șut de la dis- 
tanţă, care a adus egalarea pe tabela de marcaj (2—2). 

În cea de a XV-a etapă, la Constanţa, gustă din nou 
in cupa înfrîngerii (0—2, cu Petrolul Ploiești), dar eroni- 
carul la acest meci, Laurenţiu Dumitrescu, îi evidențiază 
eforturile de a se ridica peste nivelul celorlalţi coechipieri, 
din păcate, rămase fără efect. În sfîrșit, după încă o etapă 
de repaus, încheie turul campionatului la 24 noiembrie 
982, într-o partidă memorabilă cu Dinamo, 1—1 la Con- 
tanța, după care Paul Slăvescu scria în Sportul : „un tînăr 
otbalist care se afirmă pe prima scenă, Hagi, un viitor 
conducător de joc cu... viitor“. 

Toamna anului 1982, care a marcat intrarea lui Hagi 
în sfera competițională de elită a fotbalului nostru, a fost 
pentru el deosebit de solicitată. Săptămînă de săptă- 
mînă juca și în Divizia B cu Luceafărul și la F.C. Con- 
stanța, în prima divizie, încercînd să-şi ajute echipa și 
oraşul de unde-şi luase zborul spre înălțimi să scape de re- 
trogradare. În același timp era şi component al reprezen- 
tativei de juniori, din al cărei program internațional era: 
nelipsit. 

Îmi amintesc că l-am cunoscut cu ocazia unei întîlniri 
amicale, România — Bulgaria, disputată la 27 octombrie 
1982, la Moreni. Echipa noastră a pierdut atunci cu 1—3 
jucînd destul de modest în fața unui adversar evident 
mai bun. La sfîrșitul meciului, ziaristul Laurenţiu Dumi- 
trescu de la „Sportul“, făcînd un sondaj de opinii, a con- 
sultat un număr de șase specialiști, antrenori și arbitri, 
care au răspuns, printre altele, şi la întrebarea : „care vi 
s-au părut cei mai buni jucători români ?%. Factorul co- 
mun al tuturor răspunsurilor a fost Hagi. L-au urmat Ma- 
teuț, Săndoi, Bănuţă și Țîrlea, dar la distanţe destul de 
mari. Aceeași ordine, cu Hagi în frunte, se menținea și 
după un turneu în R.D. Germană al echipei naţionale de 
juniori U.E.F.A. 1983 şi mai ales după prima manşă a du~ 
blei partide pentru calificarea în turneul final al campio- 
natului Europei, cu Cipru, la 8 decembrie 1982, în oraşul! 
Larnaka. Hagi a fost pretutindeni și cu folos, colorînd jọ- 
cul său cu execuţii tehnice de mare efect, care au făcut 
pe conducătorii ciprioți să spună că insatisfacţia pentru! 
pierderea pe teren propriu a unui punct (scor final 1—1) 
a fost din plin compensată cu plăcerea pe care le-a ofe- 
rit-o jocul unui fotbalist de mare viitor, de excepție. Și 
l-au numit pe purtătorul tricoului cu numărul 11, Gheor- 
ghe Hagi. 

Finalul foarte bun al anului 1982, de necrezut aproape 
după unele prorociri descurajante de la începutul toam- 
nei aceluiași an, l-au impus pe Hagi şi în atenţia antre- 
norului primei reprezentative Mircea Lucescu. 

Așa se face că, pe lîngă cele trei „fronturi“ în care se 
desfășurase pînă acum activitatea sa de jucător — Lucea- 
fărul în Divizia B, F.C. Constanţa în Divizia A şi echipa 

naţională de juniori — în 1983 a apărut și cel de al patru- 
lea front, deschis cu selecționata A de seniori. În aceste 
condiţii, returul anului competiţional 1982—83 a. fost 
pentru Hagi de o asemenea încărcătură încît, cu toată 
buna pregătire făcută în iarnă, la Poiana Braşov, cu lotul 
reprezentativ, părea destul de firesc să capoteze la un 
moment dat. 'Trăgeau de el în toate părțile şi el nu refuza 
pe nimeni. Sărea din tren în autocar, din autocar în avion 
şi iar în tren sau în maşina mică cu care antrenorii sau 
conducătorii de la F.C. Constanţa îl așteptau pe la porţile 
stadioanelor unde juca cu echipa naţională de juniori. Și 
Hagi, în loe de antrenamente și recuperare, făcea mai 
mult drumuri. Se pregătea mergind și juca aproape ex- 
clusiv din talent. 

Cei care l-au monopolizat, mai întîi, au fost antrenorii 
lotului național de juniori — U.E.F.A. 1983, Marcel Pigu- 
lea și Costică Toma. Era în joc calificarea pentru turneul 
final al Campionatului Europei, din Anglia. Și Hagi a dat 
tot în meciul retur cu Cipru din 16 martie, de la Rm. 
Vilcea, în care a fost coautor la două dintre golurile echi- 
pei pe care le-a creat cu o dibăcie specifică lui, marcînd 
un altul dintr-o lovitură liberă în care mingea a fost pusă 
cu mîna parcă la vinclu. A doua zi după meciul de la Rm. 
Vilcea a făcut furori la Rm. Sărat în meciul amical cu 
R.D.G., înscriind două goluri superbe, care au asigurat 
victoria echipei noastre cu scorul de 3—1 și revanșa pen- 
tru o severă înfrîngere suferită de o altă selecționată de 
juniori românească în fața aceluiași adversar, la Buzău. 

Cînd s-au terminat, mai bine zis s-au rărit, acţiunile 
internaționale cu echipa reprezentativă de juniori, s-a 
agăţat de Hagi, cu disperare parcă, F.C. Constanţa. Părea 
că toți coechipierii săi de pe malul mării îi spun în cor: 
„Nu ne lăsa, Gică. Dacă vii și tu poate scăpăm“. 

Și Gică nu i-a lăsat. S-a dus cu F.C. Constanţa pe 
unde juca, duminică de duminică, acasă sau în deplasare. 
Și era, de fiecare dată, printre cei mai buni de pe teren, 
dacă nu cel mai bun. 

„..20 martie 1983, F.C. Constanţa — F.C. Olt 1—0. „În 
minutul 32, Hagi a realizat o acţiune individuală pe par- 
tea stîngă, a trecut de doi adversari, a centrat pe jos în 
careu și Buduru a împins mingea în poarta goală“... 23 

martie, Jiul — P.C. Constanţa, 3—0, dar Hagi apare în 
formaţie cu litere mari... 26-martie, F.C. Constanţa — F.C. 
Bihor, 4—1: A doua zi, în „Sportul“, Ad. Vasilescu no- 
tează : „Hagi din nou cu faza mare“, iar în text este redată, 
cu detalii, o acțiune de mare spectacol din minul 38, cu 
driblinguri în cascadă care au ridicat tribunele în picioare... 
2 aprilie, F.C. Constanţa — Sport club Bacău, Hagi din 
nou cu litere mari, cronicarul meciului, Gheorghe Nertea, 
menționînd : „Sameș și Hagi, cei doi poli ai speranţelor 
constănțene. Primul, maturitatea, cel de al doilea, pros- 
peţimeat... 6 aprilie, F.C. Argeș — F.C. Constanţa, 4—0. 
În ciuda înfringerii la scor suferite de echipa sa, Hagi se 
remarcă iar... 19 aprilie, F.C. Constanţa — C.S. Tîrgovişte, 
4—1. Titlul din ziarul „Sportul“ : „Hagi nu se lasă“, iar în 
cronică : „minutul 42, Hagi reia cu capul în plasă min- 
gea centrată de Peniu ; minutul 82, cursă a lui Hagi de 
peste 30 m, în care driblează tot ce întîlneşte în cale, in- 
clusiv portarul Mia, și înscrie...“ 22 aprilie, Sportul studen- 
țese — P.C. Constanţa, 1—1. Golul constănţenilor înscris 
cu capul de Hagi, în minutul 26... 30 aprilie, F.C. Con- 
stanța — Chimia Rm. Vilcea. Hagi, venit direct din tabăra 
de pregătire a echipei naţionale de juniori de la Botoşani, 
si cu puțin înainte de meci, începe să dea primele: semne: 
de oboseală. Aportul lui în echipă nu mai este suficient 
de consistent. Adevărat era însă că toată lumea aştepta 
prea mult, uneori chiar totul de la el. 

Luna mai a fost din nou rîndul echipei naționale de 
juniori să-l ia pe Hagi în „custodie“ şi să încerce să 
scoată totul de la el. Dar Hagi a revenit la coechipierii 
săi „tricolori“ aproape vlăguit, exact într-un moment în 
care ar fi trebuit să se găsească într-un vîrf de formă spor- 
ivă, ca să arate tot ce ştie la marea întîlnire — poate 
unică în viaţa unui tînăr fotbalist — cu elita fotbalului 
juvenil continental. Acuză chiar un sindrom de supra- 
solicitare pe articulaţia șoldului stîng. Se punea foarte 
serios problema dacă să mai meargă sau nu la turneul 
inal al Campionatului Europei, de la Londra. Dar, cu 
oții am spus că nu se poate ca Hagi să nu-și revină. Mă- 
car din talent şi tot trebuia să joace. Apoi și el n-ar fi 
voit cu nici un preț să lipsească de la un eveniment 
otbalistie de, asemenea dimensiuni. În primul meci din 

grupă, la 13 mai, cu Iugoslavia, Hagi face de toate, este 
peste tot, fiind aplaudat de toţi, dar tot efortul său ră- 
mâne zadarnic, pentru că se joacă cu situaţiile de gol. Și 
adversarii noștri cîştigă cu 2—0 un meci ce părea să nu 
pună la îndoială o victorie care ar fi trebuit să ne revină 
firesc după aspectul jocului. La 13 mai, în ziua în care 
prima reprezentativă a ţării pierdea pe teren propriu, 
la Bucureşti, meciul cu Cehoslovacia din preliminariile 


campionatului. european, la Reading, la'50 km vest de 1 


Hondra, juniorii tricolori surelasau Turcia cu 6—0 ! Hagi 
a jucat prima repriză destul de şters, acuzînd tot timpul 
dureri în şoldul stîng. La pauză, cînd scorul era alb, a 
fost înlocuit cu Văsfi. Victoria obținută fără el l-a făcut 
să sufere, fără îndoială. O tresărire de orgoliu i-a fost 
de-ajuns să lupte ca să nu lipsească din meciul decisiv, 
cu Italia, din 17 mai. Simţea probabil că jucînd numai 
cît a jucat pînă atunci şi fără vreun folos real, prezența 
sa la Londra ar fi putut fi considerată un eveniment 
turistic. Şi n-ar fi acceptat aşa ceva în ruptul capului. 
Voia să joace ca să cîştigăm și să ne calificăm în primele 
patru echipe ale Europei. Voia, ce-i drept, dar se vedea 
bine că nu prea putea. Făcea eforturi să-și ascundă du- 
rerea de la şoldul stîng și chiar teama că în timpul me- 
ciului ar putea claca. Antrenorul Marcel Pigulea, dintr-o 
atitudine de sentimentalism omenesc, de altfel explica- 

bil, l-a introdus în formaţia cu care trebuia să începem . 


jocul. De fapt, cu toţii spuneam, speram, că nu se poate 
ca Gică Hagi să nu reușească ceva deosebit, o acţiune în 
stil personal, un şut din acelea care parcă planează un 
timp în aer ca să cadă apoi ca o frunză moartă în plasa 
porţii adverse. Socoteala noastră de acasă nu s-a potrivit 
defel cu cea... din tîrg. În meciul cu Italia, Hagi a în- 
cercat ceva care se vedea bine că era peste puterile lui 
şi cînd a fost înlocuit, în minutul 58, după ce italienii 
marcaseră cel de al doilea gol, nu mai era, practic, nimic 
de făcut. Meciul era jucat, calificarea în semifinale care 
ne surisese atît de mult era ratată şi, în plus, indisponi- 
bilitatea lui Hagi ne crea serioase probleme în perspec- 
tiva turneului la care urma să participăm în Olanda, la 
Deventer. 

Timp de zece zile, pînă la începerea Cupei Daven- 
tria, am avut posibilitatea ca, paralel cu pregătirea echi- 
pei pentru competiţie, să ne ocupăm şi de recuperarea 
celor accidentaţi. În primul rînd, de Hagi. De fapt, în 
afara unor şedinţe de raze ultrascurte, restul tratamen- 
tului său a constat din odihnă. De repaus avea Hagi mai 
mult nevoie, suprasolicitarea fizică şi nervoasă la care 
fusese supus în ultimele luni scăzîndu-i rezistenţa la 
efort, slăbindu-i puterea „de concentrare şi randamentul 
în joc. 

La Deventer Hagi a jucat în întregime meciul cu Go 
Ahead Eagles, o repriză — a doua — cu Beveren, din 
nou un meci întreg cu Leicester City, în care a marcat 
singurul gol al întilnirii din lovitură de la 11 m și a pri- 
mit un cartonaş galben, şi partida finală — cu prelun- 
giri — susținută în compania formaţiei olandeze Ròda J.C., 
pe care echipa noastră a învins-o cu 3—1, cucerind tro- 
feul pus în joc. O cupă foarte frumoasă, pe care mai 
erau înscrise numele unor echipe celebre, Ajax, S.V. Ham- 
burger, West Ham, Bayern München, Arsenal, și ele 
cîștigătoare cu ani în urmă a acestei prestigioase com- 
petiţii rezervate echipelor de tineret ale unor puternice 
cluburi protesioniste. 

Deşi în aparență refăcut, Hagi nu a fost Hagi cel 
adevărat în turneul de la Deventer. A făcut, ce-i drept, 
mari eforturi, dar momentele de fotbal-spectacol cu care 
eram obișnuiți au fost destul de rare, iar eficacitatea sa 
ofensivă, pe care contam cu toţii atît de mult, nu a 
satisfăcut pe deplin. Dincolo de orice observaţie sau 
probă medicală, era clar acum că Hagi are nevoie nu 
atit de odihnă, ci — așa cum va spune dr. Florin Brătilă 
mai tîrziu — de un regim de pregătire și de refacere 
individualizat. 

Pînă una-alta însă, de-abia întors în țară, la începu- 
tul lunii iunie, şi scăpat din chingile echipei naţionale 
de juniori, a şi fost luat în primire de F. C. Constanţa. 
L-a luat, ca de fiecare dată, de odihnit! Şi Hagi s-a 
supus, ca şi în alte rînduri, cuminte şi disciplinat. Echipa 
de pe malul mării jucase patru etape fără el, în care nu 
a acumulat nici un punct şi lipsa lui se părea că a fost 
decisivă în nereuşita unei redresări care să poată însemna 

supraviețuirea în prima divizie. La 18 iunie, cu Petrolul 
la Ploieşti, Hagi culege aplauze la scenă deschisă, în 
ciuda faptului că echipa sa pierde la un scor destul de 
sever (0—4). O săptămînă mai tîrziu, la Constanţa, îşi in- 
tră complet în mînă şi „ucenicul: vrăjitor“, cum îl nu- 
meşte un ziarist de la „Sportul“, marchează în minu- 
tele 54 și 88: două goluri spectaculoase, cu care 
F. C. Constanţa cîştigă în fața Politehnicii din Timişoara. 
Ultimul meci, la 2 iulie, cu Dinamo, la Bucureşti (0—3), 
s-a jucat sub semnul „zarurilor aruncate“. Hagi era și 
resemnat, dar mai curind preocupat de viitor. 

'Terminase un capitol deosebit de încărcat si agitat 
al vieţii, junioratul. Absolvise și liceul la-,,Electroapara- 
taj“, încheiase și stagiatura celor trei ani plini la Lucea- 
ărul, de care acum se despărţea şi simţea, firesc, o strîn- 
gere de inimă. ` 

Medicul de la F. C. Luceafărul, dr. Eugen Cristea, no- 
tează în fişa lui Hagi: „La plecare, greutatea == 65,300 
kg ; înălțimea = 174,5 cm. Pe parcursul a trei ani s-au 
efectuat 34 de probe, dintre care 17 Astrand și 17 Ruffier. 
Atrage în mod deosebit atenţia capacitatea sa anaerobă. 
La proba de viteză, de 7 secunde, procentajul realizat, 
de 121 la sută, indică un calificativ mai mult decît exce- 
ent; proba de viteză plus forță, de 20 de secunde, se 
înscrie. de asemenea, -cu procentul de 106 la sută, în 
imitele unui caz de excepție. În schimb, capacitatea 
aerobă continuă să fie obiectul unei preocupări atît pe 
planul pregătirii, cît și al unei judicioase distribuții a sar- 
cinilor în joc și dozării efortului“. 

La rîndul său, prof. Dan Ionescu, preşedintele clu- 
bului Luceafărul, citește dintr-un carnet de însemnări 
personale : „Hagi — un mare talent. I-a plăcut prea mult 
mingea. Făcea în teren de toate și pe toate. Fire robustă. 
Foarte atent cu sănătatea sa, nu.a avut nici o carie 
dentară. Echilibrat, cumpătat,- econom. Nu bea, nu fu- 
mează. Elev bun la învățătură, nu a avut probleme sşco- 
lare, nici corigențe, a luat bacalaureatul din prima se- 
siune. Disciplinat, venea la cursuri numai în uniformă 
școlară. Nu a fost niciodată căpitan de echipă, în schimb 
pe teren,. în joc, era... general. Este unul din puţinele 
cazuri care, datorită valorii sale, a sărit peste „tineret“, 

direct de la juniori la echipa naţională A. Prieten foarte 
bun cu Jasko“. 

Bilanţul anului 1982—83 : 18 meciuri jucate în prima 
divizie — nu toate în întregime — 7 goluri înscrise ; 
includerea în lotul primei reprezentative naționale a 
tării; o meritată reuşită la examenul de admitere la Fa- 
cultatea de Studii Economice din Craiova unde a inten- 
ționat să joace după plecarea de la Constanţa, dar nu 
mai înainte de a renunţa la o opţiune ceva mai veche 
pentru clubul Steaua ; transferul cu facultatea la Bucu- 
rești şi, pe linie sportivă, la Sportul studenţesc. Aceasta 
s-a întîmplat la 10 august 1983, zi din care, se poate 
spune, se deschide un nou capitol al biografiei sale. 

Cea de a doua jumătate a anului 1983 nu s-a dovedit, 
așa cum era de aşteptat, prea rodnică. Edificator în 
această privinţă este faptul că din cele 17 etape ale tu- 
rului de campionat. 1983—84, Hagi a jucat în 15 meciuri, 
dintre care numai în 8 pe toată durata celor 90 de mi- 
nute. A fost remarcat doar de 5 ori şi nu a marcat nici 
un gol în 1209 minute de joc ! Pentru un jucător ca Hagi, 
așa ceva însemna prea puţin. Se ridicau, în mod justiti- 
cat, numeroase semne de întrebare. Pînă una alta însă 
rebuiau avute în vedere eforturile făcute pînă-atunci, 
risipa de energie pe multiple fronturi, oboseala acumu- 
ată zi de zi şi meci de meci care, în mod neîndoielnic, 
și-au spus cuvîntul la un moment dat. Nu puteau fi igno- 
rate, de asemenea, nici dificultăţile de adaptare a lui Hagi 
a mediul de viaţă şi stilul de joc al noii sale echipe. 

La sfîrşitul anului calendaristic 1983, ziarul „Spor- 
tul“ îl clasifica pe Hagi pe locul al treilea în topul extre- 
melor stînga, după Manea de la Rapid și Băluță de la 
Jiul, făcînd următoarea remarcă : „Hagi, utilizat uneori 
e acest post, datorează prezența pe podium inteligenţei 
cu care a „prelucrat“ baloanele din zona de teren unde 
a activat“. Într-un fel, să zicem, măgulitor, dar oricum 
destul de puţin faţă de ceea ce se aştepta de la Hagi în 
noua sa postură de component al unei formaţii. Sportul 
studențesc, considerată ca făcînd parte din elita fotba- 
ului românesc; 

Ceva mai bine se prezenta situaţia în privinţa parti- 
cipării sale la lotul naţional. La 10 august — dată care 

coincide cu transferul său la Sportul studențesc — Hagi 

își face debutul în prima reprezentativă, în partida Nor- 

vegia — România la Oslo. „Se cuvine — scria Laurenţiu 

Dumitrescu în cronica acestui meci — să reținem, mai 

ales, debutul spectaculos al lui Hagi în echipa națională. 

El a conlucrat cu Gabor atît de bine, de parcă ar fi avut 

un stagiu îndelungat în „1l“-le primei reprezentative“. 

La rindul său, Mircea Lucescu declara : „Mă bucur foarte 

mult că Gabor şi Hagi au evoluat foarte bine într-o par- 

tidă în care Norvegia, cu o forță deosebită de joc, a do- 
rit nespus de mult să obţină prima victorie în fața Româ- 
niei“. Atunci, la Oslo, a fost 0—0, dar faza cea mai 
fierbinte a creat-o Hagi în minutul 61, cînd a pătruns 
impetuos spre poarta gazdelor, a centrat în urmă lui Ga- 

"bor care a reluat cu capul, din plonjon, în bară. 

În aceeaşi lună august, în ziua de 24, Hagi evoluează 
împotriva reprezentativei R. D. Germane, la Bucureşti. Se 
remarcă printr-un joc spectaculos şi execuţii tehnice de 
fineţe şi este foarte aproape de a înscrie în minutul 52, 
cînd mingea șutată cu putere de el întilnește stilpul sting 
al porţii adverse. 

y Au urmat, apoi, un şir de alte meciuri internaționale, 
în care antrenorul echipei naţionale, Mircea Lucescu, i-a 
oferit lui Hagi posibilitatea de a cîştiga galoanele de ti- ' 
tular al primei reprezentative : la 7 septembrie, la Cra- 
covia, Polonia A — România (olimpici), 2—2 ; la 20 sep- 
tembrie, la Vigo, cu lotul naţional împotriva selecționatei 
jucătorilor profesionişti străini din Spania ; la 5 octom- 
brie, la Utrecht, în meciul Olanda—România (selecţionate 
olimpice), 0—0; la 20 octombrie, la Braşov, România— 
Italia, 0—0, tot între reprezentativele olimpice ; la 9 no- 
iembrie, la Tel Aviv, în partida Israel—România, 1—1 şi 
la 12 noiembrie, la Limassol, în întîlnirea din cadrul pre- 
liminariilor campionatului european, debutul lui Hagi 
într-un meci oficial de „A“, Cipru—România, 0—1. 

Returul campionatului 1983—84 și, în general, prima 
jumătate a anului calendaristic 1984 au marcat efortu- 
rile lui Hagi de a-şi impune valoarea şi de a cîştiga un 
loc în primii 11 jucători ai reprezentativei naționale. 

Saltul de calitate înregistrat este vizibil. Hagi parti- 
cipă la 16 meciuri ale echipei sale (a lipsit o singură 

etapă, find accidentat), la 11 dintre ele pe toată durata 
regulamentară, este, de 10 ori remarcat printre cei mai 
buni de pe teren şi... marchează primele două goluri ca 
jucător la Sportul studențesc : unul cu F.C. Bihor în 
etapa a XX-a, celălalt cu C.S. Tîrgovişte în etapa a 
XXXII-a. Evenimentul nu scapă ziariştilor care îl pro- 
voacă, într-un titlu de cronică, prin Radu Urziceanu : „Și 
Hagi știe să marcheze“. 5 

Hagi însă nu a găsit cheia golului sau poate mai cu- 
rînd este mai mult preocupat de joc, de învingerea difi- 
cultăților din drumul său către echipa națională. Mircea 
Lucescu îl încurajează şi îi oferă noi ocazii de afirmare. 
În meciul cu naţionala Ecuadorului (3—1) de la Guaya- 
quil, din 22 ianuarie, îl trimite în teren în minutul 63, 
iar în partida cu Algeria (1—1) din 7 februarie, de la 
Alger, îl înscrie pe foaia de arbitraj între primii 11 jucă- 
ori. La fel se va întîmpla și în întilnirile cu Grecia (2—0) 
din 7 martie, la Craiova, şi cu Israel (0—0), în 11 aprilie, 
a Oradea. Erau ultimele teste de verificare înaintea tur- 
neului final al Campionatului european, ediţia franceză 
— 1984, 

Și a venit Campionatul Europei. Turneul final, cu 
articiparea celor! mai bune opt echipe ale continentu- 
ui. Printre acestea şi România. Hagi este pentru a doua 
oară prezent la o mare întrecere internaţională, după cea 
rezervată juniorilor, în 1983, de la Londra. Din cele 270 
de minute de joc ale reprezentativei noastre naţionale 
doar în 60 a fost în teren. În meciul cu Spania, la 14 iu- 
nie (1—1), a jucat din minutul 76 ; în partida cu R.F. Ger- 
mania din 17 iunie (1—2), a fost schimbat după pauză cu 
Zare, iar în întîlnirea decisivă cu Portugalia, din 20 iu- 
nie (0—1), a stat și a privit de pe banca suferinței, a 
rezervelor. A fost mai greu de suportat, mai chinuitor 
decît efortul adunat la un loc din două meciuri. Mai ales 
că, în final, echipa noastră a părăsit terenul învinsă. 
Poate dacă ar fi jucat şi el... Poate. 

Campionatul european a rămas în urmă, intrînd în 
istorie. La orizont, un nou campionat naţional și mai 
ales debutul în preliminariile Campionatului mondial 


Mexic — 1986. 

Hagi ia un start bun. După două evoluţii mai mult 
decît promițătoare, în confruntări amicale, de pregătire, 
cu China, la Buzău (1—0) şi R.D. Germană, la Gera (1—2), 
iată-l titular în partida oficială, cu Irlanda de Nord, din 
2 septembrie, de la Belfast. „Tricolorii“ noştri pierd cu 
2—3, dar jocul lui Hagi impresionează prin scînteietoare 
acțiuni de atac, printr-o abilitate tehnică de excepţie și 
mai ales prin golul înscris în minutul 36, cu un șut înşe- 
ător, caracteristic lui, de la distanţă. 

În. continuare, Hagi prinde o toamnă bună. „Mult a 
ost, mărturiseşte într-un interviu acordat ziaristului 
Gheorghe Nicolaescu, pînă am prins gustul golului“. 
Și, într-adevăr așa a și fost. După prima parte a cam- 
pionatului 1984—85, Hagi are la activ un număr de 14 go- 
uri şi se instalează în fruntea clasamentului golgeterilor. 
A marcat, în medie, aproape un gol de meci, iar din cele 
5 jocuri la care a luat parte, în 10 a fost evidenţiat. 

A avut o toamnă excelentă care l-a plasat pe locul al 

doilea în topul celor mai buni jucători români ai anului 
984. Ziariştii l-au văzut chiar primul, cu 67 de puncte 
aţă de 59 ale lui Silviu Lung. Aprecierile antrenorilor şi 
ale conducătorilor de cluburi, ceva mai puţin entuziaste, 
au fixat însă .0o ierarhie în care portarul naţionalei și al 
Universităţii Craiova, Lung, cu 190 de puncte, a ocupat 
locul medaliei de aur, Gică Hagi cu 166 de puncte cel al 
medaliei de. argint, iar Costică Ştefănescu, căpitanul re- 
prezentativei şi al formaţiei studenţilor olteni, cu 70, de 
puncte, locul medaliei de bronz. 
„Hagi — consemna comentariul ziarului „Sportul“, 
pe marginea anchetei pentru desemnarea celor mai buni 
jucători ai anului 1984 — este favoritul cronicarilor, el 
devansîndu-l pe Lung, alesul tandemului de pe bancă. 
Hagi este un jucător foarte tinăr. Poate că acest loc doi 
în clasamentul general i se acordă prea devreme, dar 
votul cronicarilor are semnificații mai generale. El ex- 
primă nevoia de schimbare. Cronicarii duc dorul unor 
mijlocaşi ofensivi de tipul Platini sau Giresse. Şi chiar 
dacă drumul pînă la Platini este lung, Hagi ar putea fi 
primul pas spre acest fel de a juca fotbalul, chiar dacă 
votul mai realist al primelor două coloane (conducătorii 
de cluburi şi antrenorii) temperează visul“. 

Confirmînd aprecierile, mai aproape de adevăr, ale 
cronicarilor ziarului „Sportul“, Hagi se dezlănțuie în re 
turul campionatului 1984—85, are o primăvară bogată 
în realizări, cîștigînd, la 20 de ani, titlul de cel mai efi- 
cient jucător al ţării, cu 20 de goluri marcate, unul dintre 
ele din 11 metri. 

Anul 1985, chiar din debut, i-a! adus și titularizarea 
în echipa naţională. Mai mult, el își depune şi candida- 
tura la unul din rolurile de lider al „tricolorilor“ care, 
treptat, încep să se obişnuiască cu ideea că... aşa trebuie 
să fie. Pentru că Hagi joacă foarte bine meci de meci și, 
mai ales, pentru că înscrie goluri. Cu Portugalia, la 31 
ianuarie, la Lisabona, în minutul 84, aduce victoria 
(3—2) echipei noastre. Cu Turcia, la Craiova, la 3 aprilie 
(3—0), deschide scorul în minutul 21, realizînd cel de al 
doilea gol al său în preliminariile campionatului mon- 
dial. Cu Finlanda, la Helsinki, la 6 iunie (1—1) oblică 
încă din minutul 7 al întilnirii pe portarul gazdelor, să 
scoată mingea din plasă, pentru ca, în partida retur, de 
la Timişoara, la 26 august (2—-0), să facă acelaşi lucru, 
însă cu 60 de secunde mai devreme, în minutul 6. 

Dar, chiar şi atunci cînd nu marchează, așa cum a 
fost cazul în “meciurile cu Polonia (0—0), la 27 martie, 
la Tg. Mureș, cu U.R.S.S. (0—2, la Moscova, la 7 august), 
cu Anglia (0—0, la 1 mai, la București şi 1—1 la Londra, 
la 11 septembrie), ultimele două jocuri în cadrul preli- 
minariilor campionatului mondial, chiar și atunci atacu- 
rile lui Hagi, purtate pe trasee greu previzibile și cu mij- 
loace tehnice proprii numai lui, zdruncină apărările cele 
mai ermetice, făcînd să tremure barele porţilor, iar pe 
adversarii de toate nuanțele să-l considere un veritatil 
„inamic nr. 1%. 

O singură dată, poate cînd ar fi dorit cel mai mult să 
apară numele său pe tabela electronică a stadionului 
„23 August“ din Capitală pe spaţiul rezervat marcato- 
rilor, numai atunci, în meciul decisiv cu Irlanda de Nord, 
la 16 octombrie 1985, a simţit gustul amar al neputinței. 
Era, pentru prima oară în viaţa lui, căpitan de echipă. 
După mulţi, era neinspirată o asemenea învestitură, spo- 
rind cu mult peste cît era necesar încărcătura de obligaţii 
ale unui jucător încă foarte tînăr, fără experienţă, fără 

acea forță morală capabilă să mobilizeze energii, să facă 
din voința sa o voinţă colectivă. 

Justificînd o astfel de alegere, antrenorul echipei na- 
tionale, Mircea Lucescu, vedea în banderola de căpitan 
încredințată lui Gică Hagi simbolul unui act de cute- 
zanţă în contul viitorului. A acelui viitor pe care ar fi 
trebuit să-i deschidă fotbalului nostru calificarea la tur- 
neul final la Campionatul mondial din Mexic. 

Întfrîngerea cu totul neașteptată, nefericită am spune, 
în fața Irlandei de Nord, la Bucureşti cu 1—0, a întrerupt 
în chip nedrept cursul ascendent al fotbalului românesc 
de după anul 1980, a frînt parcă şi aripile cu care Hagi 
se înălța încrezător spre piscurile performanţei. Foarte 
aproape de realizarea unui vis îndrăzneţ, el a vrut, for- 
țînd puţin și destinul, să fie permanent numărul 1, să fie 
el cel care hotărăște soarta unui meci, a calificării chiar. 
A vrut să facă de toate, nu neapărât ca să iasă în evi- 
denţă, ci dintr-o pornire nestăvilită potrivită temperamen- 
tului său. | 

Şi risipa de energie, dozarea neraţională a efortului, 
pe de o parte, vînătoarea adversarilor, care l-au tratat 
ca pe o ţintă vie, pe de altă parte, i-au redus capacitatea 
de exprimare în teren, făcînd ca aportul său în joc să nu 
se materializeze corespunzător valorii, în măsura aştep- 
tată, firească a lucrurilor. 

Și nu meciul cu Irlanda de Nord reprezintă exemplul 
cel mai elocvent în această privinţă, ci un altul, în care, 
paradoxal, am spune, Hagi a tost cel mai bun de pe teren, 
marcînd și trei din cele patru goluri ale echipei sale. 
Este vorba de partida Sportul studențesc — Xamax Neu- 
chatel, din 3 octombrie, în cadrul primului tur al Cupei 
ÚEF.A. ediția 1985— 86 (scor : 4—4). Comentariul lui 
Radu Urziceanu în „Suplimentul Fotbal“ al ziarului 
„Sportul“ pune, cum nu se poate mai bine, „punctul pe: 
i“ în rîndurile ce urmează : „Sportul studențesc a ajuns 
să aștepte prea mult de la Hagi, cu care celelalte nume 
de prim ordin ale team-ului din Regie, Coraş și Iorgu- 
lescu, în primul rînd, au început, de la un timp, să nu 
mai ţină pasul. Ba chiar rămîn în urmă mult... Hagi este 
foarte bun, e un mare talent, dar el trebuie să joace 
într-o echipă, să se realizeze printr-o echipă. Ieri, el a 

făcut mult pentru colegii săi, dar ce-au făcut aceștia 
pentru el? Deci să nu ajungem să spunem despre el ca 
despre acel ipotetic personaj al butadei care circulă în 
lumea fotbalului : el bâte cornerul și tot el trebuie să dea 
cu capul, din careu“. 

Şi asta cam așa era. Pentru că oricine a putut ob- 
serva că, de la un timp, Hagi bate loviturile libere, Hagi 
repune mingea în joc, de la margine, Hagi execută lovi- 
turile de colț şi de pe stînga, dar mai ales de pe dreapta, 
Hagi vine aproape de propriul careu de 16 metri și ia 
balonul pe care-l duce într-un -vîrtej de driblinguri pînă 
în preajma suprafeţei de pedeapsă a adversarului, Hagi 
trage la poartă şi, dacă portarul respinge, tot Hagi reia 
în plasă sau peste poartă, Hagi... 

Cu 2—3 ani în urmă Hagi era un presupus caz medi- 
cal. Unii se şi grăbeau să-l trimită, de la Luceafărul, 
acasă. 

Că așa ceva ar fi fost o mare greşeală au dovedit-o 
faptele, proba timpului, rezultatele. - 

Dar, care era, totuși, situaţia lui Hagi, din acest punct 

de vedere, la finele anului 1985 ? „Parametrii fiziologici 
ai adaptării la efort s-au îmbunătățit mult fiind, cum se 
spune, loc şi de mai bine. De fapt, se vede şi în joc, așa 
după cum se poate constata și din evoluţia sa la echipa 
naţională și la Sportul studenţesc, unde prestaţia iui a 
crescut foarte mult“. (dr. Florin Brătilă). 
„Cînd a venit, în vara.anului 1983, la Sportul stu- 
dențesc, Hagi avea, într-adevăr, o capacitate aerobă mo- 
destă. Încă de cînd lucram cu el la Luceafărul, cunoscînd 
acest lucru, îl puneam să facă alergări de fond sau semi- 
fond de două ori pe săptămînă. Acum, de cînd este la 
Sportul studențesc, adaptarea sa la efort este bună. Une- 
ori îi scade rezistența spre finaluri de repriză. Aceasta și 
datorită faptului că nu are încă experienţa necesară și, 
din acest motiv, nu își dozează bine efortul, Oricum, față 
e primul campionat,:1982—83, în care prestaţia sa a fost 
neconcludentă, treptat Hagi a crescut, apropiindu-se din 
ce în ce de valoarea sa reală. Ceea ce nu înseamnă că nu 
mai are de lucrat pînă la nivelul unei depline realizări. 
(prof. Constantin Ardeleanu, antrenor principal la Spor- 
tul studențesc). 

Nivelul unei depline realizări.. 

Cum vede Hagi însuşi drumul către atingerea acestui 
vis ? Deplina realizare pe plan sportiv. 

Răspunzind întrebării adresate de un ziarist de la 
„Sportul“, cel care inspirat l-a „botezat“, pe cînd juca încă 
la F.C. Constanţa, „ucenicul vrăjitor“, Hagi se destăi- 
nuie : A 

NA „mulți dintre colegii mei de echipă, cînd eram copil, 
gîndeau să ajungă Pele, Cruyff, Beckenbauer. Eu mi-am 
alesi idoli mai uşor de atins, jucători de-ai noștri. Cînd 
enam mic, mic de tot, idol mi-era Iordănescu. Acum vreau 
să ajung ca Balaci ! O personalitate în fotbal ca Balaci. 
Sint într-un moment decisiv din viața mea. Dacă mă mul- 
țumese doar cu ce am realizat și nu mă uit la drumul care 
urcă, pierd tot ce-am reuşit bun pînă acum...“ 

Hagi priveşte la drumul care urcă. Este şi acum destul 
de sus, ajungînd poate prea repede la o cotă la care mulți 
şe muițumese să rămînă, fără să cuteze mai departe. El 
însă zutează. După ce în anul 1984 s-a clasat al doilea în 
topul celor mai buni fotbalişti, în 1985 a urcat pe cea mai 
înalţă treaptă a podiumului ; iar ancheta prestigioasei pu- 
blicaţii World Soccer i-a înscris numele pe locul 18 în 
lume — cea mai bună poziţie ocupată vreodată de un ju- 
cător din ţara noastră — înaintea unor celebrități fotba-, 
listice ca Boniek, Hateley, Cabrini, Rush... Înălțimea nu 
l-a ameţit, dar a început să simtă totuși tot mai apăsă- 
toare greutatea urcuşului în apropierea piscului. 

Este trist, dar nu descurajat, că a ratat participarea la 
un turneu final al unui campionat mondial. A fost atît de 
aproape ! „Nu voi face un scop în sine din a deveni gol- 
geterul „naționalei“ în preliminarii, spunea Hagi înaintea 
meciului cu Irlanda de Nord. Primul meu gînd este să ne 
calificăm. Avem şanse. Dar drumul nu-i deloc uşor...“ 

Drumul lui Hagi spre Mexic 1986, ca şi al celorlalţi 
„tricolori“ s-a întrerupt, practic, în după-amiaza zilei de 
16 octombrie, pe stadionul „23 August“ din București ! 

Gică Hagi este însă foarte tînăr. A ratat Mexicul, dar 
mai are în față încă două, dacă nu chiar trei campionate 
mondiale. Şi le poate prinde pe toate. Sigur, în condiţii 
care nu ţin numai de el. De el depind munca-în pregătire, 

conștiinciozitatea, subordonarea talentului în slujba jocu- 
lui colectiv, dozarea rațională a efortului. i, 

Şi fără îndoială că Hagi va reuși să ajungă ceea ce 
şi-a dorit: o personalitate în fotbal ca Balaci şi ca alți 
mari jucători români care au cinstit cu numele lor fotba- 
lul nostru. 

Şi va veni, cu siguranţă, o vreme cînd şi Hagi, la rîndul 
său, va servi ca model pentru alţii. Pentru acei care acum 
de-abia desluşesc tainele fotbalului. Și cu cît vor fi mai 
mulţi cei care vor spune cîndva : „Vreau să ajung ca Hagi, 
ca un Hagi întru totul realizat pe planul marii performanţe, 
cu atit va fi mai deplină împlinirea „ucenicului vrăjitor“ 
de astăzi. 

Dar, pentru că pînă atunci vor mai apare, desigur, încă 
multe personaje cu pretenţii de a fi influențat decisiv bio- 
grafia sportivă a lui Gică Hagi, ar fi oportun, pînă una 
alta, de precizat cît şi cui datorează acesta pentru locul 
ocupat în prezent în ierarhia celor mai valoroşi fotbalişti 
români. 


în primul rînd, Hagi va trebui să mulțumească naturii 
care l-a înzestrat, cu generozitate, cu aproape tot ce era 
necesăr pentru marea performanţă fotbalistică. Altfel 
spus, Hagi este un dar al naturii, „stofa“ din el fiind de 
cea mai bună calitate. 

În al doilea rînd, a fost antrenorul Iosif Bukossy, acest 
neobosit căutător de „perle“, care, cu trudă şi modestie, a 
strîns lîngă el copii talentaţi, dăruindu-le fiecăruia ceva 
din ştiinţa jocului şi tuturor la un loc flacăra vie a pasiunii 
pentru: fotbal. „loşka“ l-a descoperit pe Hagi, i-a stimulat 
aptitudinile şi cînd şi-a dat seama că cercul manifestării 
lui a devenit prea strimt, l-a trimis, fără rezerve, fără mă- 
car pretenţia unei compensaţii morale, în lumea marelui 
fotbal. 

În al treilea rînd, a fost antrenorul echipei naționale, 
Mircea Lucescu. El a avut inspirația să-l desprindă pe 
Hagi dintre jucătorii de aceeaşi vîrstă cu el să-l aducă 
în familia „tricolorilor“ consacrați, cînd încă nu împlinise 
18 ani ! Mircea Lucescu a văzut în el jucătorul de excepție, 
i-a simțit calitățile, dar şi slăbiciunile, l-a distribuit în me- 
canismul tactic al echipei în rolul care i se potrivea mai 

bine şi pe zone de acțiune care îi delimitau sarcinile, ofe- 
rindu-i posibilitatea unei cheltuieli de energie cît mai chib- 
zuite. Mircea Lucescu l-a aruncat apoi cu mult curaj în 
focul luptei celei mai dure a fotbalului de mare miză. Și 
Hagi a adunat, în numai trei ani, 25 de selecționări în pri- 
ma reprezentativă. Mai mult decît au făcut-o într-o viaţă 
întreagă de fotbalişti internaţionali cu nume de legendă : 
Apolzan, Ozon, Voinescu, Baratki, Rudy Wetzer, Marian, 
Reuter, Tătaru I, Graţian Sepi, Ciolac, Rafinsky, Călinoiu, 
Ionică Bogdan, Farmati şi încă foarte mulți alții... 

Între Iosif Bukossy şi Mircea Lucescu a fost, în biogra- 
fia lui Gică Hagi, Luceafărul București. Trei ani încheiaţi 
la şcoala echipei naționale de juniori au însemnat un cîştig 
de calitate pe care numai cei rău intenţionaţi ar putea să 
nu-l recunoască. Luceafărul, multă vreme o adevărată „fa- 
brică“ de jucători, i-a modelat lui Hagi calităţile, l-a pre- 
gătit în ideea performanţei, a spiritului colectiv, i-a format 
deprinderi morale sănătoase pentru fotbal, pentru viaţă. 
Clubul de fotbal Luceafărul şi Liceul Electroaparataj au 
jucat un rol deosebit de important în viața lui Hagi. lar 
cînd acesta a păşit dincolo de pragul echipei naţionale de 
seniori, sărind peste treapta „tineretului“, era de-acum 
obişnuit nu numai cu aerul de Bucureşti, ci și cu cel al 
confruntărilor internaţionale. 

„Punem punct aici biografiei „ucenicului vrăjitor“. 
Cîndva, ceea ce acum înseamnă „Totul despre Hagi“ va fi, 
cu certitudine, doar un mic capitol de viaţă, o etapă din- 
tr-un drum în fotbalul de mare performanţă, pe care Hagi 
s-a angajat cu convingerea că îl va străbate pînă la ca- 
păt. Acolo unde numai datoria împlinită ridică pe soclul 
recunoştinței pe adevărații performeri. 


SCHIMBUL DE MÎINE — RUDA SĂRACĂ 
A FOTBALULUI NOSTRU 


Există astăzi, în vocabularul ziaristic mai ales, o expre- 
sie foarte des întilnită, simbolizind foarte plastic genera- 
ţia care vine, generaţia în plină devenire : schimbul de 
mîine. 

Nu se știe cu precizie cine a folosit-o întîi, din ce do- 
meniu de activitate a apărut. Şi nici dacă, atunci cînd a 
trecut şi în sport, fotbalul a fost cel care s-a bucurat de 
privilegiul de a face uz de ea prima dată. 

Cert e însă un lucru şi anume că pe cît de sugestivă 
şi plăcută este la auz această metaforă, pe atit de puţin 
convingătoare este atunci cînd vorbele trebuie să ia în 
fotbal drumul faptelor. 

Pentru că despre juniori şi copii, despre schimbul de 
mîine al fotbalului, cum ne-am obișnuit:să spunem, se vor- 
beşte foarte frumos, mai cu seamă la şedinţe ; cuvintele, 
alese cu grijă, ornamentînd adeseori fraze fără conţinut 
oferindu-ne doar luciul atrăgător al promisiunilor de tot 
felul care, aparent numai, iau calea împlinirilor. Şi, cum 
bine, spunea cineva, vorbele nu: costă nimic, potopul de 
cuvinte aduce, de regulă, după sine, inevitabil, un pustiu 
de... realizări, 

Interesant de remareaţ este şi faptul că nu au existat 
plenare, consfătuiri sau ședințe de lucru în problemele 
fotbalului în care să nu se scoată în evidenţă importanţa 
care trebuie acordată generaţiei de schimb a sportului- 
rege. La unison s-a remarcat că trebuie făcut ceva cu 
adevărat consistent, că trebuie concentrate toate forțele 
materiale şi moraie în direcţia formării viitorilor jucători 
din sfera performanţei. Dar, de regulă, atunci cînd a fost 
nevoie. să se aprleze la acel „ceva“, cînd s-a ajuns la mo- 


u 


mentul adevărului, a apărut şi inerția. Iar schimbul de 
"miine a rămas mai departe pe aceeași poziţie de eternă 
„cenușăreasă“, la periferia interesului conducătorilor. şi 
antrenorilor de cluburi divizionare, cu toţii aproape, mult 
mai sensibili față de nevoile prezentului şi foarte puțin 
atenți cu cele ale viitorului. 
De ce şi cum ? Ei bine „jucînd cu cărțile pe faţă“, să 
spunem lucrurilor pe nume. 


RIVNIND LA GRĂDINA VECINULUI 


Înainte de orice trebuie spus că problema schimbului 
de miine al fotbalului nostru a fost şi rămîne o chestiune 
de mentalitate. Ideea, păguboasă evident, de la care se 
pleacă este aceea că e mai bine să iei de-a gata, decit 
să cereşti. E mai uşor, e mai ieftin, e mai comod. Şi-atunci 
fiecare, în loc să se străduiască, cît de cît, să realizeze o 
pepinieră proprie, o rezervă de cadre la care să se poată 
apela la nevoie în timp, stă şi priveşte peste gard în 
ograda vecinului. Poate că acolo o răsări ceva. Și princi- 
pala grijă rămîne cum să pună mîna, înaintea celorlalţi, 
pe produsul muncii altuia. Este un fel de competiție lip- 
sită de loialitate, care mai pe românește se spune şi altfel. 
Se știe bine acum. 

Cercetînd istoria mai îndepărtată sau mai apropiată a 
fotbalului nostru, foarte numeroase sînt exemplele în care 
preocuparea pentru formarea şi pregătirea generației de 
schimb în cadrul unor cluburi s-a conjugat, în mod fericit, 
cu performanțe superioare la nivelul echipelor de seniori. 
Sau, mai corect spus, poziţia fruntașă la un moment dat 
a-unor cluburi era și o rezultantă firească a eforturilor. 
generoase făcute pentru asigurârea schimbului de mîine. 
Petrolul Ploieşti a trăit mai bine de zece ani pe înălțimile 
clasamentului cu valorile proprii selectate dintr-o genera- 
ţie-două, mai întîi de Traian Ionescu şi apoi de Ilie Oană, 
reușind să cîştige de două ori campionatul şi o dată Cupa 
României. Cînd grija pentru juniori și copii s-a redus la 
o simplă obligaţie regulamentară, Petrolul a început să co- 
boare din ce în ce mai mult, pînă a ajuns să se zbată ani 
în șir la granița dintre primele-două eșaloane. Politica 

mercenariatului a avut, uneori, o reușită parțială, dar în 
ansamblu şi ea efect real nu a însemnat decît un simplu 
paleativ. 

La Dinamo Bucureşti, de asemenea, perioada de mare 
afirmare a celor patru titluri consecutive de campioană 
a ţării din anii 1962—65 a coincis cu (parte productiva ac- 
tivitate a Tinărului dinamovist, acesta avînd în continuare 
un rol important în menţinerea echipei de seniori în frun- 
tea ierarhiei competiţionale! Același lucru se poate spune 
și despre Steaua, care beneficiind de concurenţa sportivă 
dintre cele două centre de fotbal ale sale, cel din Ghen- 
cea şi cel de la „23 August“, ajunsese să fie una dintre 
cele mai bogate pepiniere ale fotbalului nostru, din care, 
pe lingă clubul militar, se alimentau multe alte echipe di- 
vizionare A şi B. Ştefănescu, Sameș, Iordănescu, lon Ion, 
Agiu, Mulţescu, Ispir, Munteanu II, Aelenei, Niţu, Ad. Io- 
nescu, Şt. Popa, Tătaru II, Tonca, Cazan, sînt numai cî- 
teva din numele cele mai reprezentative. 

Rapid București, la rîndul său, a fost cu adevărat Ra- 
pid în anii cînd promoţii întregi de jucători învățau din 
jocul celor mari, deslușind tainele fotbalului în „atelierul“ 
desfiinţat, din păcate, de lîngă terenul central cu tribune. 
De aici, din „şcoala Giuleştiului“, cit a existat, şi-au luat 
zborul spre înălțimile performanței jucători ca Dumitriu II, 
Ion Ionescu, Dinu, Dumitru, Petreanu, Manea, FI. Marin 
și încă mulți alţii. lar cînd această veritabilă fabrică de 
jucători a Grandului nu a mai funcționat cum trebuie, Ra- 
pid a fost nevoit să recurgă la ceea ce n-ar fi putut crede 
nimeni în frumoasele zile ale anului 1967, cînd „Giuleş- 
tiul“ devenise prima echipă a ţării. A fost nevoit să re- 
curgă la mercenari. Şi mercenarii au adus Rapidul în pra- 
gul prăpastiei. 

Și exemplele ar putea continua cu F.C. Argeș, prezentă 
și ea în loja medaliatelor numai după ce „maracana“ lui 
Dobrin din Piteşti a început să scoată la iveală, în miu- 
tele pe terenul de la ștrand, adevăratele talente. La fel și 
la Corvinul Hunedoara, şi ea intrată în circuitul marelui 
fotbal din momentul în care, din pepiniera proprie, au 
erupt ca dintr-un vulcan cei din generaţia copiilor-minune 

lansați după aceea de Mircea Lucescu pe scena compe- 
tițiilor de anvergură : Andone, Rednic, Văetuş, Gabor, 
Klein, Nicșa, Mateuţ... 

Ca să nu mai vorbim de Universitatea Craiova, o ade- 
vărată „academie“ de fotbal, alimentată de un izvor ne- 
secat de valori fotbalistice, intrată, din 1983, anul califi- 
cării în semifinala Cupei U.E.F.A., în primul rînd al.ma- 
rilor echipe ale continentului, cu o garnitură de jucători 
în cea mai mare parte „made in Oltenia“. ` 

Așadar, cine s-a îngrijit și şi-a crescut jucători pentru 
sehimbul de mîine a avut satisfacţii depline, și-a îndeplinit 
datoria faţă de fotbal, față de performanţă. În fond, dacă 
ne întoarcem la exemplele de mai sus, cărora le-am mai 
putea adăuga pe Sport club Bacău, F.C. Constanţa, U.T.A, 
Universitatea Cluj-Napoca sau F.C.M. Braşov, în diferite 
perioade -faste ale existenţei lor, ne dăm seama că ele, 
cluburile mari, cu posibilități, cu condiții materiale mai 
ales, aveau această obligaţie să se constituie în principale 
producătoare de jucători. Şi dacă acest lucru ar fi repre- 
zentat o preocupare continuă, fără sincope, fără renunţări 
din timp în timp, atunci cu siguranță că fotbalul nostru ar 
fi fost undeva mai sus. Ar fi. avut certitudinea unei com- 
petitivităţi şi pe plan internaţional, la care a rîvnit întot- 
deauna atît de mult. i 

Unele cluburi însă, dintre cele care speram că ceea 
ce fac pentru schimbul de mîine o fac din convingere, au 
început să abdice de la principiul de a pregăti cadre pro- 
prii, de a cultiva şi culege din propria grădină. Li s-o fi 
părînd poate că este cam obositor, prea costisitor. Şi fie- 
care a zis : „Las’ să mai crească şi alţii“. Şi cînd mai toţi 
au gîndit şi au procedat la fel, ne-am trezit că nu mai 
crește nimeni. Iar tot ce apărea, din cînd în cînd, valoare, 
era mai mult efectul întîmplării sau al pasiunii de excepție 
a unor antrenori. , 

Şi de la politica pepinierelor proprii s-a trecut la aceea 
a achizițiilor şi a racolărilor. De unde ? De acolo de unde 
s-a putut. Chiar şi de la cei mici. Mai ales de la cei mici. 

Şi ce se va întîmpla cînd nici aceștia nu vor mai putea 
sau nu le va mai conveni să producă ? 

ESTE GREU, ÎNTR-ADEVĂR. 
DAR ASTA NU-I O SCUZĂ. . 


Problema aceasta a schimbului de miine nu este, sin- 
cer vorbind; deloc simplă. Unii se mai sperie de ea și o 
ocolesc, spunînd că nu găsesc soluții. Alţii, dimpotrivă, o 
subestimează, în mod deliberat, dar tot din criză de so- 
uții. Și într-un caz şi în celălalt, de vină sînt comoditatea 
și superficialitatea. De aici şi unele manifestări bizare care 
dovedesc o lipsă de echilibru şi de înțelegere corectă a 
multiplelor aspecte legate de munca cu copiii şi juniorii. 
Pentru că trecerea de la cuvinte de laudă şi promisiuni. 
goale, la ocară şi ameninţări sau invers, nu înseamnă, de 
cele mai multe ori, decît o necunoaştere a tot ceea ce 
ţine de viața unui om în formare. În aceasta constă, de 
apt, prima mare dificultate a muncii cu schimbul de miine. 
De regulă, perioada de instruire organizată la cluburi 
şi chiar la echipele naționale, se suprapune cu vîrsta pu- 
ertăţii şi a adolescenței. Principala caracteristică a aces- 
tor perioade de dezvoltare a copilului o reprezintă saltul 
mare realizat de organism o dată cu dezvoltarea glandelor 
cu secreție internă. Perioada pubentăţii, de „furtună și pa- 
siune“, oum o denumea Jean Jacques Rousseau, este 'deter- 
minată de o accentuată instabilitate, de continue trans- 
formări în organism, ce se repercutează mai mult sau mai 
puţin asupra vieţii psihice şi în comportarea copilului, 
acesta trecînd adeseori de la stări de timiditate la inso- 
lenţă şi invers. Adevărată răscruce a vieţii, vîrsta puber- 
tății deschide în fața copilului căi bune, dar și căi greșite, 
în alegerea cărora este determinantă, de cele mai multe ori, 
influența mediului social-uman, care trebuie să fie sănă- 
tos şi să-i ofere posibilitatea de a urma drumul cel mai 
sigur şi cel mai scurt pentru valorificarea calităţilor şi re- 
alizarea aspirațiilor sale. Pe de altă parte, mai trebuie: 
ținută seama şi de influența specifică a efortului fizic asu- 
pra organismului copilului în plină perioadă de creştere. 
Dozarea solicitărilor, prudenţa: în pregătirea tînărului jucă- 
tor nu pot trece ca accesorii ale instruirii, ci trebuie con- 
siderate idei călăuzitoare. Pentru că să nu uităm că la 
aceste dificultăți obiective, naturale, pe care le creează 
vîrsta, se adaugă efortul activităţii şcolare, cu obligaţii 


115 


mari, adeseori la dimensiuni care pun în balanță opțiuni 
de valoare sensibil egală, ce pot schimba uşor cursul vieții 
într-o direcţie sau alta, sub semnul neprevăzutului. Exame- 
nele de treaptă, bacalaureatul sau admiterea la facultate 
sîntmomente de referință la care copilul, juniorul trebuie 
să răspundă „prezent“ şi să fie la fel de responsabil pen- 
tru viitorul său, ca şi în ceasul promovării pe o nouă 
treaptă competițională sau al implicării sale în cît mai 
demna reprezentare internaţională. 

Și-apoi să nu uităm nici dificultatea corectării unor 

deprinderi însușite în mediul din care vine tînărul jucător, 
influența familiei, tentaţiile vîrstei și încă multe altele, care 
ne pun în faţa unei realităţi de care sîntem obligaţi să 
ținem seama : la vîrsta copilăriei și junioratului se lu- 
crează cu minori şi pedagogia pretinde la acest nivel nu 
numai cunoaștarea particularităţilor acestui stadiu de dez- 
voltare a tinărului fotbalist, ci și folosirea unor mijloace 
specifice lor. Altfel spus, munca cu copiii şi juniorii are ca- 
racterul, corespunzător în medicină, al pediatriei, care, din 
motive lesne de înţeles este parcă mai grea decît medicina 
adulților. 
În fotbalul nostru noțiunile acestea nu sînt distincte, 
amalgamul de idei, de metode și mijloace în instruire şi 
educaţie ducînd la o situaţie de care — și cînd iese bine 
şi cînd iese mai puţin bine — vinovat este, în primul rînd, 
hazardul. Și tot mizînd pe hazard, fără echilibrul necesar, 
ără liniștea de care este nevoie în munca cu schimbul 
de miine, fără priceperea de a lucra cu oameni în formare, 
entru care mijlocul cel mai eficace de constrîngere nu 
este nici bătaia, nici ameninţarea, nici vorba urită ci... 
exemplul bun, exemplul personal al educatorului, deci fără 
oate acestea nu se poate concepe pasul înainte în rezol- 
varea problemei generaţiei de sehimb. Nimeni nu spune 
că așa ceva ar fi ușor. Dar nici dificultăţile unei astfel de 
activităţi nu pot constitui scuze pentru cei care se absolvă 
remeditat de la o obligaţie ce, în mod normal, trebuie 
să stea permanent la temelia fotbalului. 

UNDE-I BAZA PIRAMIDEI ? n 


Am amintit de temelia fotbalului. Ei bine, trebuie spus 
că, în mod cu totul ciudat, de mai multă vreme eforturile 
cluburilor divizionare s-au îndreptat aproape în exelusivi- 
tate către echipele de seniori. Grija pentru cei mici a ră- 
mas pe un plan cu totul secundar. Şi, datorită unei astfel 
de optici dăunătoare, s-a ajuns în situaţia de-a dreptul pa- 
vadoxală ca piramida performanţei să nu mai fie cu vîrful 
în sus. Aceasta ca şi cum, metaforic exprimîndu-ne, la o 
clădire s-ar fi început construcția nu cu fundaţia, ci cu 
etajul întîi ! Curioasă o astfel de mentalitate, aceea de a 
investi aproape totul în lucrări de finisare, neglijindu-se 
ceea ce trebuia susținut în realitate cu toate forțele, la 
început de drum, în aşa fel încît la capătul acestuia scopul 
să fie atins. Pentru că, nu trebuie deloc uitat că perioada 
de formare a viitorilor jucători de performanţă, care ține 
pînă către vîrsta de 18 ani, adică la limita de sus a ju- 
nioratului, este aceea care presupune acumulări masive 
pe toate planurile. Acum, în anii de creștere, la propriu 
și la figurat, este cel mai mult nevoie de un cadru mate- 
rial care să stimuleze o pregătire superioară, de o asistență 
pedagogică în măsură să dezvolte calități morale proprii 
marii performanţe, de întreceri pe plan intern și interna- 
tional, în condiții de competitivitate şi miză. 

Din păcate, însă, din acest punct de vedere lucrurile 
nu se întîmplă așa. Adică, atenţia prioritară se îndreaptă 
spre eșalonul seniorilor. Acolo unde mulţi jucători apar 
incomplet formaţi, cu deprinderi de joc greşit însuşite, mai 
greu de îndreptat la majorat decît în perioada uceniciei 
sportive. Şi așa se tace că mereu ne întrebăm : de ce vin 
prea puţine valori autentice de jos, de la copii și juniori ! 
Vinovaţii — fără vină — sînt întotdeauna ceimici, răspun- 
zători de propria lor nerealizare. Aceasta, privind lu- 
cerurile pe dos. Şi drept pedeapsă bugetul lor se mai 
ajustează pe ici pe colo... prin părțile esenţiale. Iar cei 
care recurg la astfel de măsuri nici nu-şi dau seama că, în 
fond, se pedepsesc singuri. Aceasta, ca şi cum grădinarul, 
supărat pe o recoltă mai sla ă, n-ar mai pune nici să- 
mânţă în ogor pentru viitorul an și nici n-ar mai întreţine 
cultura. Dintr-un asemenea ogor nici ®-ar putea răsări 

altceva decît buruieni: şi foarte rar, cu totul întîmplător, 
o floare. Din care niciodată nu se va face, cu adevărat, 
primăvară. Decît atunci cînd şi în fotbal lucrurile se vor 
găsi la rostul lor, cînd ponderea investiţiilor materiale și 
morale va lua drumul unei finalităţi reale, nu de suprafață. 
Și atunci cu siguranţă că şi piramida valorilor, cu o bază 
solidă, asigurînd mereu perspectiva, va fi cu vîrful în sus, 
sfidiînd înălțimea performanţei. 

Pioblema aceasta a orientării investițiilor în fotbal 
e foarte veche şi rezolvarea ei a îmbrăcat un caracter: 
particular. Ceea ce înseamnă că acolo unde a fost înţeleasă 
cum trebuie s-au obţinut și rezultate bune, pe măsura 
așteptărilor. Pe plan central au fost luate încă în urmă 
cu două decenii o serie de măsuri de ordin organizatoric, 
aşa cum a fost înființarea primelor 12 centre de juniori 
și copii în 1965. Cu timpul, numărul acestor nuclee de 
performanţă a ajuns la o cifră, am spune respectabilă, de 
50. Făcînd o simplă socoteală aritmetică am fi putut 
trage concluzia că dacă numai la patru ani fiecare centru 
de fotbal ar fi produs pentru nevoile de reprezentare 
internațională un jucător de certă valoare, de 24 de 
carate, atunci, anual, am fi avut cîte o echipă naţională 
de juniori cu adevărat competitivă, în cadrul căreia să 
se poată asigura pregătirea candidaţilor pentru tricourile 
tricolore ale primei reprezentative. 

În realitate, însă, după un început relativ. bun, cu 
multe promisiuni, centrele de juniori şi copii au devenit: 
un fel de centre de binefacere, unde şi-au găsit cîte un 
loc călduţ, la adăpost de răspunderi, unii. dintre jucătorii 
care au abandonat activitatea de performanţă şi cărora 
cluburile, cu bune intenţii, s-au gîndit să le facă un rost 
profesional care să-i menţină tot în aria fotbalului. Și, an 
de an, dintr-o asemenea atitudine de bunăvoință, fotba- 
lul nostru a beneficiat prea puţin, chiar şi în raport cu 
bruma de investiţii făcută. lar baza piramidei în loc să 
se consolideze, s-a îngustat, s-a subţiat, amenințind să 
se răstoarne. Să vină cu susul în jos. 

Faţă de un astfel de semnal de alarmă, ideea înfiin- 
ţării centrelor. olimpice de fotbal, după experienţa Lu- 
ceafărului, ar putea însemna un pas înainte pe calea 
restabilirii unui efhilibru organizatoric, al restructurării 

unei anumite mentalități. La un asemenea moment de 
răscruce, fotbalul juvenil ar putea intra pe deplin în drep- 
turi, ajutat fiind să aleagă și să meargă numai pe drumul 
cel bun. Drumul care să-l ducă spre marea performanţă. 


DAR, DE FAPT, UNDE AŞTEPTAM ADEVĂRATA 
PERFORMANȚĂ ? ? 


Iată o întrebare la care trebuie răspuns fără nici o 
ezitare : adevărata performanţă, numai la echipele de se- 
niori de club și reprezentative, 

Din păcate, continuă să mai existe păreri potrivit cărora 
scopul final al activității cu copiii şi juniorii ar fi nu for- 
marea de valori autentice fotbalistice, ci ciştigarea de tit- 
luri și competiţii. Cu alte cuvinte, rezultatele în primul 
rînd! Ceea ce nu poate fi considerat decît greşit. Și 
aceasta pentru că se uită, cu multă ușurință, că la vîrsta 
adolescenţei sportive, competiţia, jocul sînt mijloace de 
pregătire, de formare a tinerilor jucători în spiritul per- 
formanţei și nicidecum un scop în sine. 

A urmări cu perseverență şi cu orice preț rezultatul 
unui joc sau al unei competiţii oarecare, înseamnă, de . 
cele mai multe ori, a neglija finalitatea reală a muncii în ` 
sfera schimbului de miine. Să ne amintim că au fost multe 
echipe campioane naţionale de juniori din care nu a ră- 
sărit nici o valoare autentică şi, în schimb, au fost destule 
formaţii anonime care au scos la iveală fotbaliști adevă- 
raţi. Explicația? Foarte simplă. Ea se bazează pe ideea 
dezvoltării neingrădite a personalităţii jucătorului în for- 
mare. 

La nivel reprezentativ situaţia este identică. Cu ani în 
urmă, aveam rezultate. foarte bune la juniori.  Ciştigam 
grupe la turnee finale, o dată am cîștigat, în 1962, numai 
noi ştim cum, și un campionat european. Învingeam echipe 
ale unor țări din lumea marelui fot-al, ca R. F. Germania, 
Italia, Spania, Franţa. Sus însă, la echipa naţională de 
seniori, acolo unde se fixa de fapt cota internațională a 
fotbalului, nu prea ne vedeam. Şi-atunci la ce foloseau 
rezultatele de la juniori care, cu mare ușurință, puteau 

fi obţinute şi cu ajutorul unui arbitraj părtinitor, al unei 
tactici antijoc sau al șansei ? 

Astfel stînd lucrurile, pare mai firesc și este oricum mai 
avantajos ca tinerii jucători să învețe bine jocul, să stă- 
pinească cît mai corect ştiinţa jocului, cu deprinderi teh- 
nico-tactice corecte, cu deprinderi morale cît mai utile for- 
mării lor pentru nevoile performanţei. Și cînd va veni 
vremea numărătorii bobocilor, în toamna junioratului, nu- 
mai atunci se va putea aprecia adevărata finalitate a 
muncii, în cifre şi mai ales în valoarea celor promovați 
în echipele de tineret și seniori, acestora din urmă reve- 
nindu-le „obligaţia de a ridica, prin rezultate, nivelul de 
competitivitate a fotbalului, cota sa internaţională. În 
aceasta constă adevăratul sens al performanţei. 

Sigur că susținerea, cu argumente, a unui astfel de 
punct de vedere nu trebuie să ducă la concluzia greşită 
a neglijării rezultatelor, mai cu seamă în cadrul compe- 
tițiilor internaţionale. A lupta cu toate forţele pentru cu- 
lorile patriei chiar și în jocurile fără miză, este o datorie 
de onoare a fiecărui sportiv care îmbracă echipamentul 
tricolor. În fond, un jucător altfel își conturează valoarea 
în condiţiile în care gustă cît mai mult din cupa victoriei, 
decit un altul care, oricît de talentat ar fi, are parte nu- 
mai de întriîngeri. 

Un lucru însă e bine să nu se uite niciodată. Şi anume : 
că nu trebuie făcută o tragedie din pierderea unui joc 
sau neobținerea unei calificări într-o competiţie interna- 

< ţională de juniori. Spunînd acest lucru nu m-am gindit 
atît la toată tevatura care urmează, de regulă, după un 
eşec. Mai curînd mi-am amintit de o scenă foarte suges- 
tivă consumată în iarna anului 1984, cu ocazia turneului 
de la Taşkent — U.R.S.S. Se încheiaseră toate jocurile, se 
făcuse clasamentul final, se împărţiseră premiile și dis- 
tincţiile, pe echipe şi jucători. Noi, echipa U.E.F.A. '84, ju- 
cînd finala mică, ne-am clasat pe locul IV din zece par- 
țicipante, toate reprezentative naţionale de juniori. În 
mijlocul delegaţiei noastre era o atmosferă de relativă in- 
satisfacţie, pentru că avusesem posibilitatea ocupării unui 
loe mai bun. Alături, la masa vecin”, în restaurantul unde 
mîncam după încheierea turneului, era conducerea dele- 

gației finlandeze. Echipa lor se clasase ultima, pe locul 
X. Ei însă erau mai veseli ca noi. Și, sincer să fiu, m-am 
mirat atît de mult încît n-am rezistat tentaţiei să-l întreb 
pe antrenor care-i motivul bunei dispoziţii, pentru că din 
sticla de whisky nu începuse încă să bea. Acesta mi-a 
răspuns foarte liniștit şi sigur de el : „Vedeţi, noi, aici, la 
Taşkent n-am jucat deloe rău, am terminat pe ultimul loc. 
Trebuia să fie și acest ultim loc ocupat de cineva. Sigur 
că asta nu ne face nici o plăcere, dar pe mine poziţia 
în clasament m-a interesat mai puţin. În schimb, am ur- 
mărit la toate jocurile la care am participat comportarea 
cîtorva jucători. Şi trei dintre ei m-au satisfăcut pe deplin. 
Ei vor juca, cu siguranță, cît de curind, în reprezentativa 
de tineret şi am convingerea că vor face şi pasul decisiv 
în „naţionala“ de seniori. Aceasta-i, în fond, raţiunea echi- 
pei. Şi-acum înțelegeţi de ce sînt bucuros ?“ După care 
a destupat sticla de Whisky şi a început să o judece serios. 
Un an mai tîrziu, cîţiva dintre jucătorii echipei Finlan- 
dei care evoluaseră în 1984 la Tașkent au apărut în selec- 
ționata de tineret a ţării lor care a învins, la Helsinki, 
reprezentativa similară-a Angliei cu 3—1. Se confirmau, 
deci, întru totul speranţele și previziunile antrenorului fe- 
deral de la echipa de juniori. 
Quod erat demonstrandum ! 


DAR CINE SÎNT ANTRENORII ? 


Aş începe, încercînd să dau un răspuns unei astfel de 
întrebări cu opinia unui confrate ziarist, Vasile Căbulea, 
de la Scînteia Tineretului, inserată într-un material de re- 
trospectivă fotbalistică, cu titlul „Copiii şi juniorii — o 
problemă fundamentală“... „Nu este mai puțin adevărat că 
la centre sînt repartizați nu totdeauna oamenii cei mai 
potriviți, ci antrenorii cei mai slabi, fără experiență, fără o 
pregătire profesională şi un simț pedagogie pe măsura 
înaltei şi nobilei lor misiuni... trebuie soluţionată o dată 
pentru totdeauna, în condiţii eficiente, relaţia școală-fot- 
bal, ca şi reconsiderarea criteriilor de recrutare a antre- 
norilor pentru „pepinierele“ tinerilor fotbaliști şi, de aici, 
în funcţie de rezultate, de recompensarea lor. Pentru' că 

cele actuale nu ni se par echitabile. Cointeresarea joacă un 
rol preponderent. De ce să nu câştige un antrenor de la ju- 
niori măcar cît un secund de la Divizia A ? Atunci nu s-ar 
mai ivi dificultăţi în asigurarea celor mai competenţi teh- 
nicieni. Pentru că, la un moment dat, te între! pe mîna 
cui dăm viitorul fotbalului ? Ar putea lucra aici antrenori 
emeriţi sau foști mari fotbalişti, care să-şi înceapă cariera 
antrenînd şi pregătind copiii "si juniorii ! Se practică 
aceasta şi în țări cu „şcoli de fotbal“ din prima linie...“ 

Vasile Căbulea a prins, într-adevăr, o bună parte din 
esenţa ideii tratînd problema antrenorilor de la centrele 
de fotbal. Cu alte: prilejuri, tot în presă, au mai apărut 
articole pe marginea unui asemenea subiect, semnatarii 
acestora constatînd,: printre altele, că au dispărut șlefu- 
itorii de talente, aşa cum au fost Nicolae Gongorin, Fran- . 
cise Fabian, Ion Costea, Leonte Ianovschi, Romeo Catană, 
Gheorghe Scăeşteanu, lon Kluge, Leon Lazăr, Dumitru Pă- 
traşcu, Ștefan Stănculescu, Gh. Stănculescu, Mihai Bîrzan, 
Ion Gârleșteanu, Andrei Sepci... 

Preluînd o astfel de idee şi dezvoltînd-o puţin, trebuie 
spus că fotbalul nostru tînăr a stat, prin tradiţie, în mîna 
unor oameni pasionaţi. Începînd cu Ștefan Cîrjan, Papalică 
Macri, Constantin Anghelache şi mulți alţii ca ei, care au 
trecut pe lingă istorie, rămînînd pentru totdeauna simpli 
anonimi. 

Dar, dintr-o orientare greşită, care ascundea și como- 
ditatea, s-a considerat că fotbalul la copii poate rămine 
la nesfîrşit numai pe seama pasiunii unor astfel de oa- 
meni care, cu unele excepţii, neavînd o pregătire supe- 
vioară, de specialitate, au cultivat în pregătire de cele mai 
multe ori empirismul. În aceste condiţii şi producţia de 
jucători a avut un caracter spontan, adeseori întîmplător. 
Și multă vreme lucrurile au mers așa. Iar noi i-am lăudat 
întruna, evidenţiindu-le conștiinciozitatea, ambiția, mo- 
destia, pasiunea, i-am dat de exemplu, ori de cîte ori s-a 
ivit prilejul, doar-doar îi vor urma și alții. Urmașii lor au 
fost însă din ce în ce mai puţini. Generaţiile care i-au 
succedat au fost ceva mai pretenţioase, mai puţin gene- 
roase cu cheltuiala de timp şi de efort pentru cei mici. 

Şi lucrurile au mers cînd mai bine, cînd mai puţin bine, 
pînă au crescut obligaţiile de reprezentare pe plan inter- 

naţional şi chiar pe plan naţional, în campionatul intern. 
Atunci s-a văzut că doar pasiunea nu mai este de-ajuns 
pentru formarea unor jucători, aşa cum îi pretinde perfor- 
manţa. Criza de timp şi de spaţiu au început să-și pună 
amprenta pe cantitatea şi mai ales pe calitatea producţiei. 

Treptat, antrenorii de tipul celor mînaţi de pasiune şi 
„microbul fotbalului“ s-au împuținat tot mai mult, apă- 
rînd, în schimb, foarte mulți nechemaţi, fără calificare, 
fără rîvna meseriei, ba chiar şi destui pedepsiţi „la munca 
de jost, după ce se dovedise lipsa lor de competenţă pro- 
fesională și morală la echipele de seniori ! 

Şi- atunci de la cine şi ce să învețe viitorii fotbaliști, 
schimbul de mîine al fotbalului ? 

Privind la jocul echipelor noastre de juniori din cam- 
pionatul republican, uneori chiar şi la cele reprezentative, 
constaţi lipsa unei idei clare de joc, care, de fapt, repre- 
zintă certificatul de protesionalitate a antrenorului. Știința 
jocului care se însușește pe parcursul uceniciei sportive 
este modestă, modul de acţiune colectivă este tutelat de 
hazard, iar rezultatele muncii nu sînt pînă la urmă altceva 
decît efectul decalajului tot mai evident dintre ştiinţific 
şi empiric. 

Sigur că, respecţînd întru totul adevărul, va mai trebui 
spus că şi lipsa unei cointeresări materiale pe măsura a 
ceea ce se aşteaptă de la cei care lucrează cu schimbul 
de miine este o cauză a neîmplinirilor. Și uneori nu există 
nici stimulentul moral minim. Pentru că, aşa cum a dove- 
dit-o practica, unii muncesc ca furnicile şi alții se laudă, 
ca greierii cu munca celor ce trudese. Și-apoi mai este şi” 
lipsa de recunoştinţă a unora, care atunci cînd se văd 
undeva sus uită de unde au plecat și privesc cu un fel 
de dispreţ spre locurile de unde şi-au luat zborul, spre 
cei care le-au călăuzit paşii pină la porţile performanţei. 

Oricum am privi lucrurile este cert că problema aceasta, 
a celor ce! trebuie să asigure pregătirea schimbului de 
miine al fotbalului nostru, este destul de complexă, com- 
plicată chiar, dar nu de nerezolvat. Pentru că, în ultimă 
instanță, ea depinde de oameni, de cluburi în primul rînd. 
Dar condiţia de bază a rezolvării problemei este ca an- 
trenoratul să devină o profesie stabilă şi nu o pasiune tre= 
cătoare. 

Spunînd aceasta, mi-am amintit de o discuţie mai ve- 
che cu regretatul antrenor emerit Coloman Braun-Bogdan, ` 
care făcea observaţia că în fotbalul nostru avem tot felul 
de antrenori şi anume : antrenori-juriști, antrenori-medici, 
antrenori-ingineri, antrenori-economişti, antrenori-pensio- 
nari, dar ne lipseşte, în schimb, în măsura, necesară aco- | 
peririi nevoilor de instruire, mai ales la copii şi juniori, ca- 
tegoria cea mai importantă, aceea a antrenorilor-antrenori., ` 
Adică tehnicieni formaţi atît în procesul de şcolarizare, cît 
și pe baza orientării și a opțiunii lor profesionale ireversi- 
bile, pentru munca de antrenor. - 

Și vrînd-nevrînd, ne întoarcem, -pînă una alta, tot la 
chemarea pentru fotbal, la obligaţiile care revin cluburilor. 
Acelea care, uneori, sînt pentru copii şi juniori... y 


„UN FEL DE MAMĂ VITREGĂ 


Expresia pare puțin cam tare. Dar, dacă stăm și ne gîn- 
dim mai bine este destul de potrivită, pentru că ea sinte- 
tizează o atitudine de indiferență pe care o manifestă 
cluburile, antrenorii echipelor de seniori ale acestora faţă 
de micuţii fotbalişti din „grădina“ lor. 

Şi cel mai elocvent exemplu ni-l oferă lipsa de interes 
pentru locurile de joacă şi de joc. Dispărînd maidanele 
de altă dată, întreaga perioadă de ucenicie fotbalistică 
se desfăşoară sau trebuie să se desfășoare în limitele unui 
teren organizat sau al unui stadion. Aici însă nu prea au 
acces cei mici, decît pe spaţii de „umplutură“ sau pe tere- 
nuri acoperite cu zgură. Terenul cu iarbă, pe care joacă 
cei mări, este „minat“ pentru juniori şi copii. Sau, cum ar 
spune proverbul latin : „Quod licet lovi, non licet bovi !“ 

Cu ani în urmă, vreo 15—20, mai era obiceiul de a se 
programa în deschiderea meciurilor de Divizia A, pe sta- 
dionul „23 August“ din Capitală și prin alte locuri din 


țară, partide între echipe de copii. Erau adevărate delicii 
pentru public, iar pentru cei mici un stimulent moral greu 
de evaluat. 

fi Astăzi, un asemenea obicei se mai păstrează, ca o. 
relicvă de istorie îndepărtată, doar pe acolo pe unde fiul 

vreunui conducător de club sau al antrenorului de la 
echipa de seniori joacă la pitici sau juniori. Și cum pă- 
rinţii au ambiția să-şi vadă progeniturile, foarte talentate 
după părerea lor, producîndu-se în faţa publicului, profită 
şi restul jucătorilor de terenul mătăsos cu iarbă pe care 
ţi-e drag să-l calci şi să joci. % 

Astfel fotbalul juvenil își duce viața de toate zilele în- 
tr-un trist anonimat. Cu cîțiva privitori ocăzionali care, de 
cele mai multe ori, sînt rude apropiate sau~prieteni. Lip- 
seşte, cu regularitate aproape, antrenorul de seniori, care 

- nu are timp să-i vadă 'pe cei mici din bătătura proprie, ` 
dar care găseşte suficientă vreme să cutreiere curțile ve- 
cine după „achiziții“ plictisite de drumuri și dornice mai 
puţin de a. juca şi mai mult de a obţine avantaje mate- 
riaie cît mai substanţiale, 

Pe de altă parte, cluburile sînt foarte econoame cînd 
este vorba să asigure celor mici condiţii de participare la 
competiţii care ar putea constitui un mijloe în plus de 
pregătire față de campionatul obișnuit ; sau să asigure, 
din fonduri proprii, o masă pentru cei care de la añtre- 
nament nu mai au timp să treacă pe-acasă să mănînce. 

În schimb, cînd este vorba de un transfer socotit foarte 
necesar. şi care va deveni, în scurt timp, foarte inutil, se 
găseşte tot ce trebuie ca să se îndeplinească „misiunea“. 

Pentru mulţi conducători de cluburi și antrenorii echi- 
pelor de seniori ale acestora cei mai mici jucători din 
ograda lor, cei din schimbul de mîine, sînt asemenea unor... 
copii vitregi ! 


SCURT INTERMEZZO CU DOUĂ SUBIECTE-CHEIE : 
SELECȚIA ȘI PROMOVAREA! 


Mai întîi, despre selecție. Caracterul său decisiv în sfera 
performanței este, indiscutabil, o realitate. 

Cum se face selecţia, cine o face? Nu-i greu de răs- 
puns la astfel de întrebări. Sînt atîtea lucrări, articole și 
materiale speciale care tratează acest subiect, încît oricine 
face apel la ele găsește aproape tot ce-i trebuie : sugestii, 
soluții, idei. 

Mai puţin se vorbeşte însă de un aspect adiacent se- 
ecţiei, dar deosebit de important pentru o cît mai corectă 
delimitare a drumului de parcurs pînă la afirmarea de- 
lină a tînărului jucător. Este vorba de relația dintre pre- 
gătire — ca proces pedagogic în sine — și calitățile ace- 
uia care aspiră la stâtutul de performer. 

Multă vreme acest raport, pregătire-calităţi, a fost ne- 
glijat sau”subestimaţ. Din această cauză s-a ajuns ade- 
seori în situaţia ca o serie de insuficiențe în comportarea 
jucătorilor, mai ales la vîrsta junioratului și în competiţii 
internaţionale, să fie puse, în mod greșit, pe seama unei 
reduse cantităţi de lucru în antrenament. O asemenea 
apreciere a favorizat, din păcate, escamotarea unei mari 
părţi de adevăr, întrucît, de multe ori, nu pregătirea! pro- 
priu-zisă a fost deficitară sau, mai exact spus, nu ea a 
ost principala vinovată a unor stări de lucruri precare, ci 
ondul de calităţi modest al unor jucători ajunşi la un 
moment dat pe treptele de sus ale performanței. Şi prac- 
tica a dovedit că toți aceştia, strecuraţi pe căile de acces 
spre măiestria sportivă, nu fără oarecare şansă și impre- 
sionînd, la prima vedere, mai mult printr-un anumit grad 
de abilitate în manevrarea mingii, s-au dezvoltat, în timp, 
în condiţiile unei tot mai evidente datorii sub raportul ap- 
titudinilor proprii fotbalului modern. Ceea ce a făcut ca, 
mai tirziu, la anii senioratului, să se lucreze fără prea mult 
spor pentru îmbunătăţirea unor calități — cum ar fi, de 
pildă, viteza sau forța — pe un fond nativ sărac, cu posi- 
bilități reduse de dezvoltare chiar și în condiţiile unui 
susținut efort de instruire. Cineva, un fost ofițer de cava- 
lerie, făcea, în acest sens, o comparaţie care ne scutește 
de orice alte comentarii, cu un cal de tracțiune pe care ori- 
cît l-ai bate cu biciul nu-l vei putea face să alerge niciq- 
dată la curse sau, cu atît mai puţin, să sară la obstacole. 
De unde şi concluzia că numai o selecție bună, depistînd 
de timpuriu cu ce anume l-a înzestrat natura pe micul ju- 
cător, fondul său de deprinderi motrice, poate determina 
caracterul şi dimensiunile procesului de instruire. 

Pe de altă parte, atenţia antrenorului trebuie îndrep- 
tată şi în direcția stabilirii cu cît mai mare exactitate a 
structurii psihice a celor care aspiră la adevărata măiestrie 
fotbalistică. Pentru că fotbalul modern presupune, mai ales 

în competiţiile cu miză, o luptă adeseori erîncenă, căreia 
nu-i pot face față decît cei tari din punct de vedere moral. 
Curajul, conştiinciozitatea, dăruirea, spiritul de sacrificiu 
sînt, ce-i drept, calități care se pot educa pe parcursul 
unei anumite perioade de pregătire, dar este mult mai 
ușor şi mai sigur de reuşită să se facă acest lucru de 
timpuriu și cu copii a căror zestre nativă, sub raport psi- 
hic, se pretează dle “împlinirea condiției morale a perfor- 
manfei. i 

Există în Epir selecţiei criterii precise, stabilite pè 
baze ştiinţifice şi verificate în timp. Ele sînt însă, de multe 
ori, fie eludate, fie subestimate. În schimbul lor este folo- 
sită, cu precădere, metoda „din bătrîni“ a aşa-zisului 
„Ochiometru“, iar în continuare pregătirea se face „după 
ureche“. Şi vrem să mai obținem și rezultate, în confrun- 
tări cu fotbalul din alte țări, unde acesta este tratat după 
principii, criterii şi metode moderne, în pas cu dezvoltarea 
științelor care concură la realizarea marii performanţe. 

Și pentru că veni vorba de fotbalul reprezentativ, tre- 
buie precizat că la acest nivel selecția capătă un caracter 
aparte, ea fiind dependentă, în măsură hotăritoare, de 
fondul existent pe plan național. Dilema, devenită clasică 
aproape, oferă o primă alternativă, aceea a opțiunii pen- 
tru jucători cu o bună îndemînare, dar cu un gabarit rè- 
dus, cealaltă alternativă fiind alegerea jucătorilor mai 
puţin îndemînatici, perfectibili în timp, dar cu o conforma- 
ţie fizică corespunzătoare cerințelor performanţei. 


Dificultatea cea mare nu o prezintă totuși alegerea 
uneia sau a celeilalte variante, ci faptul că, de regulă, 
momentul acesta al selecţiei pentru loturile reprezentative 
se suprapune aproximativ pe perioada cea mai critică, 
mai instabilă, de „furtună vegetativă“ a tinerilor jucători, 
cu modificări de multe ori spectaculoase în dezvoltare și 
comportament. În această situaţie este clar că şi sarcina 
antrenorilor de la echipele reprezentative de juniori nu 
este deloc simplă și că ducerea ei la bun sfîrşit presupune 
o strînsă colaborare cu antrenorii de la cluburi, o colabo- 
rare sinceră, în spiritul unui deplin consens profesional. 
Mai concret spus, contactul permanent, informarea reci- 
procă şi cunoaşterea în detaliu a tuturor datelor referi- 

toare la procesul dezvoltării tinerilor fotbaliști sub toate 
aspectele — fizic, intelectual, moral, sportiv — apare că 
o condiție sine qua non a unei reuşite depline. O astfel 
de colaborăâre este, din fericire, mai rodnică cu cluburile 
scolare de înaltă performanţă și, din păcate, prea puţin 
eficace cu centrele de copii şi juniori ale cluburilor divi- 
zionare, acestea din urmă înglobînd cea mai mare parte 
a masei de jucători în devenire. 
Și-acum, referitor la promovare, pe care mulţi au nu- 
mit-o „momentul adevărului“, dat fiind faptul că ea este, 
în esenţă, un corolar al activităţii desfășurate într-o anu- 
mită perioadă de timp. Este vorba, desigur, de promovarea 
juniorilor în echipele de seniori. Caracterul său selectiv și 
“individual, precum și alegerea momentului cel mai favora- 
bil pentru trecerea spre o treaptă superioară a perfor- 
manţei fac din actul promovării o formă de manifestare 
a personalității antrenorului care, în plus, trebuie să dea 
dovadă şi de curaj, mai cu seamă în situaţiile în care 
virsta fiziologică o devansează pe cea cronologică. 

Aici, la capitolul „curaj“, exemplele pozitive sînt destul 
de rare. Printre acestea merită a fi remarcat cel al Uni- 
versităţii Craiova care nu mai departe decît în vara anului 
1985 a promovat doi foarte tineri jucători, producţie pro- 
prie, ambii componenți ai reprezentativei naţionale de ju- 
niori, Gheorghe Popescu şi Pavel Badea, în prima echipă, 
cea de seniori, angajată într-o competiţie europeană de 
mare anvergură, Cupa U.E.F.A. Şi asemenea exemple au 
mai fost date de Corvinul Hunedoara, în acelaşi an 1985, 
cu Bejenaru, Stroia şi Costăchescu, de Universitatea Cluj- 
Napoca cu Pojar, Giurgiu şi Sabău, de Politehnica Timi- 
soara cu Oloşutean, de Petrolul cu Nuță, de Victoria 
Bucureşti cu Daniel Sava... 

Interesant de remarcat este că, în aproape toate cazu- 
rile, curajul antrenorilor de la cluburi a fost stimulat de 
selecționarea juniorilor menţionaţi în echipele naţionale, 
de afirmarea lor mai întîi pe plan internaţional. Abia 
atunci parcă i-ar fi descoperit că există şi că pot face 
față obligaţiilor ca divizionari A. Cînd normal ar fi fost ca 
echipa naţională de juniori să-i selecţioneze pe baza pro- 
movării în echipe ale primului eşalon. Cum se vede, ca 
şi în alte situații, lucrurile s-au petrecut pe dos. 

Fotbalul, fotbalul mare mai ales, se reflectă şi în grija cu care conducerea 
sportului nostru a federaţiei de specialitate îi asigură mersul înainte spre 
deplina afirmare internaţională. 


Unul din nenumăratele... „un-doi“-uri profesionale ale autorului cu Cornel 
Drăgușin. 


„Meciul cel mai greu este cel care urmează“, pare să spună Cornel Dră- 
guşin secundului său de la echipa naţională de tineret, Anghel Iordănescu, 
care arată oricum mai plin de griji decit atunci cînd era jucător. 


Gică Hagi - al doilea din stinga - și cîțiva dintre... ai săi, din echipa 
națională. 


În duel cu celebrul internaţional vesigerman Stielike, „ucenicul vrăjitor“ 
nu-i lasă acestuia decit „şansa“ unei zadarnice tentative de recuperare a 
mingii. 


ip 

K a 00 
Un romantic șlefuitor de talente, antrenorul emerit lon Morărescu, pină în. 
ultima clipă a vieții în căutare de „materie primă“ la miuţele din cartier, 


Hagi a pătruns irezistibil și a şutat necruţător la poartă: GOL! Golgeterul 
campionatului 1984-85 și-a făcut din nou datoria. 


11 septembrie 1985. Wembley. Anglia — România 1-1. Prim solist, Hagi. 
care de două ori — cînd mingea șutată de el a zguduit bara porții lui 
Shilton.- a făcut să încremenească toată suflarea din „templul fotbalului”. 


Juniori din toate țările Europei și-au dat întilnire, în august 1985, la Paris, 

„Colocviul“ celor mai tineri jucători ai continentului simbolizind unitatea 

în lupta pentru pace și hotărîrea generaţiei de schimb de a sluji fotbalul 
în ideea adevăratului spirit sportiv. 


Şi totuşi asemenea cazuri nu exprimă întru totul lipsa 
de curaj sau o anumită stare de inerție. În echipele de 
Divizia B şi C a fost nevoie să fie introdusă o clauză re- 
gulamentară, potrivit căreia un junior trebuie să fie per- 
manent în joc, în teren. Cînd această obligaţie a dispărut, 
a început din nou exodul „elefanților“ spre locuri călduțe 
cu trai bun, aceștia înlăturînd, prin voința antrenorilor 
respectivi pe cei care, şi prin tinerețe şi prin valoare, 
aveau dreptul să-şi continue drumul spre afirmare sportivă. 
__ Juniorul, asemenea unui copil vitreg, nu a găsit întot- 
deauna, cum ar fi fost normal, înțelegere din partea an- 
trenorului. Și, punînd cap la cap zeci, sute de astfel de 
cazuri, am găsit încă una din principalele explicaţii ale 
mersului greoi, cu multe poticneli inutile, al fotbalului 
nostru. 


O RELAȚIE DE MUNCĂ, DACĂ AR FI PE DE-A 
ÎNTREGUL SINCERĂ... 


Activitatea cu schimbul de mîine, munca de formare a 
viitorilor fotbalişti rămîne în primul rind o sarcină a clu- 
buřilor. Echipa naţională de juniori, la rîndul său, îi pune 
în valoare pe cei mai buni dintre cei buni, pregătind în 
acelaşi timp rezerva de cadre a reprezentativei de seniori. 
Între cluburi şi echipa naţională de juniori există, a exis- 
tat întotdeauna, o relație de muncă. Firese să fie asa. 
Nici nu se poate altfel. 

Această relaţie nu este, însă, pe de-a întregul sinceră. 
Cum ? 

Bunăoară, pe timpul cînd era obligatorie folosirea 
unui junior în teren, la Diviziile B şi C era o adevărată îm- 
bulzeală, care mai de care căutînd să recomande pentru 
clubul Luceafărul, ale cărei echipe se confundau cu cele 
reprezentătive de juniori pe grupe de vîrstă, jucători des- 
pre care antrenorii lor vorbeau atit de laudativ, ca şi cum 
ar fi fost vorba de Pele, Garrincha sau Maradona. Dacă 
erau așa de formidabili, de ce nu-i promovau în echipele 
proprii de -seniori ? Ei urmăreau însă scutirea de a juca 
fără juniori în teren, şi pentru aceasta propuneau echipe- 
lor naţionale pseudovalori, subminînd însăși ideea gene- 

roasă care a stat la baza înființării clubului de fotbal 
Luceafărul. 4 

În alte -cazuri se manifestă intenţia de a ascunde va- 
lorile reale, determinată de ambiţii competiţionale, mă- 
runte, cum ar fi, de pildă, ocuparea unor poziţii fruntașe 
în clasament. Din această cauză, la sfîrşit de an, cu ocazia 
turneelor finale ale campionatelor naționale de juniori, 
apăreau, ca din senin, mulți jucători foarte buni, chiar 
peste valoarea celor pregătiţi un timp îndelungat în ca- 
drul loturilor reprezentative. Descoperindu-i prea tîrziu, de 
multe ori Ta limita superioară a junioratului, ajungeam la 
concluzia că primii frustraţi printr-o astfel de atitudine 
fuseseră jucătorii înşişi, lipsiți de condiţiile unei pregătiri 
de calitate, în care un rol deosebit de important îl avea şi 
experiența cîștigată în confruntările internaționale. Unii 
antrenori de la cluburi, judecînd îngust, au frustrat în ace- 
lași timp și fotbalul nostru. 

Au fost şi situaţii în care, volens-nolens, o serie de va- 
lori fotbalistice au luat la timp drumul afirmării lor prin 
echipa naţională de juniori. Aici a început un fel de com- 
petiție neloială între cluburi și federaţie. Jucătorii în cauză 
n-au mai fost lăsați să vină întotdeauna la convocările 
loturilor naţionale de juniori, din diferite motive, fami- 
liale, de sănătate, şcolare. Pe de altă parte, acestora li s-au 
asigurat la cluburi condiţii materiale superioare celor de 
la echipele naţionale de juniori, în aşa fel încît opţiunea 
lor pentru varianta rămînerii la cluburi se realiza fără re- 
zerve. Cele mai tipice cazuri în această privinţă ? Hagi, 
în anul 1983, cînd, toată lumea trăgînd de el, ajunsese 
să stea mai mult pe drumuri, în mașină, în tren sau avion, 
decit să se pregătească raţional și să se, și odihnească. 
Și nici F.C. Constanţa nu a reuşit să scape de retrogra- 
dare în acel an, nici echipa naţională -de juniori, cu un 
Hagi realmente stors de oboseală, nu şi-a valorificat şan- 
sele destul de mari de.a ocupa un loc printre primele 
patru echipe ale Europei, în turneul final de la Londra. 
Mai mult, chiar, Hagi nu a mai fost bun în toată toamna 
anului 1983, revenirea sa la valoarea adevărată înregis- 
trîndu-se mult mai tîrziu. 

Şi cu Mateuţ s-a petrecut ceva asemănător, un an mai 
tîrziu. După o serie de intervenţii care l-au împiedicat să 

participe la un turneu foarte important de pregătire, în 
U.R.S.S., al echipei naționale de juniori, el a fost trimis la 
cele două meciuri oficiale cu Ungaria din preliminariile 
campionatului european, cu puţin înainte de ziua jocuri- 
lor, prestaţia sa fiind, în aceste condiţii, de cea mai slabă 
calitate. Iar justificarea că nu s-a înţeles cu coechipierii 
săi nu putea decît să fie o acuzaţie în plus pentru cei care 
l-au absolvit de la pregătirea centralizată cu juniorii tri- 
colori. În schimb, Mateuţ a jucat, la puţine zile după me- 
ciul-retur cu Ungaria de la Oradea, foarte bine în echipa 
sa de club, la București, cu Steaua. Fără comentarii ! 

„Istoria“ s-a repetat și în alte împrejurări, cu alte 
personaje în rolul principal. Cu Leu, de la Politehnica Ti- 
mișoara, portarul naţionalei de juniori U.E.F.A. '85 care, 
pentru a apăra cîteva minute într-un meci de campionat 
la Politehnica Timişoara, a fost trimis doar cu o zi înain- 
tea jocului cu echipa U.R.S.S., din cadrul campionatului 
european, din 27 mai, de la Plopeni. Şi Leu, mai mult pe 
drumuri şi uşor infatuat, a apărat slab, a primit două 
goluri uşoare, trebuind să fie schimbat pînă la pauză pen- 
tru a nu compromite total șansele echipei noastre, pînă la 
urmă victorioasă totuşi, cu 3—2, după multe, foarte multe 
emoţii ! 

Aşadar, în 1983 Hagi, în 1984 Mateuţ, în 1985 Leu. 
Exemple de acest fel au mai fost însă și altele, cu jucă- 
tori descoperiţi, practic, ca valori în cadrul echipelor na- 
tionale de juniori, unii nebăgați pînă atunci în seamă de 
cluburi, pentru ca după aceea antrenorii lor să-i monopo- 
lizeze pur şi simplu, în detrimentul reprezentării noastre 
pe plan internaţional. Ă 

Dar, aspectele acestea ale relaţiei dintre cluburi şi 
echipele naţionale de juniori s-au manifestat și pe alte 
planuri, cum ar fi, de pildă, refuzul unor cluburi divizio- 
nare A de a programa în deschiderea meciurilor de seni- 
ori jocurile echipelor de tineret, reprezentate de compo- 
nenţii loturilor naţionale de juniori, sub denumirea de 
Luceafărul. Motiv pentru care, în afara anonimatului în 
care s-au desfășurat aceste întilniri, starea precară a unor 
terenuri de rezervă a prezentat și riscul mare al unor se- 
rioase accidentări. Cazul jucătorului Pistol din reprezenta- 
tiva U.E.F.A. '85, unul din liderii acesteia, imobilizat în 

ghips mai bine de o lună și absent de la meciuri oficiale 
importante, datorită denivelărilor unuia din terenurile pe 
care s-a disputat meciul Sportul studențesc — Luceafărul 
Gloria Buzău din returul campionatului 1984—85. 

Altfel toată lumea vorbeşte frumos în ședințe, se an- 
gajează, face promisiuni atrăgătoare, referindu-se la 
schimbul de mîine al fotbalului nostru. Și cînd lucrurile 
ies.bine, e mare îngrămădeală la laude. Cînd nu, toate re- 
proșurile se abat asupra celor mici. Căci cine altcineva ar 
putea fi de vină ? 

„An de an de la această tribună, spunea în cuvîntul 
său, la plenara F.R.F. din 25 august 1983, un contrate 
ziarist, se fac promisiuni, se iau angajamente patetice. Or, 
situaţia s-a schimbat prea puţin. Condiţiile și grija pentru 
copii sînt necorespunzătoare. Aceasta este realitatea. Și 
o altă realitate este că aceste condiţii sînt necorespunză- 
toare din cauza cluburilor, în primul rînd“. 


O IDEE GENEROASĂ — 
CONCENTRAREA VALORILOR ~ 


Criza de timp, din ce în ce mai acută în condiţiile 
suprapunerii obligaţiilor de instruire sportivă cu cele de 
învățămînt ale tinerilor jucători, a impus, în vederea asi- 


„ gurării unei cît mai demne reprezentări internaţionale, * 


căutarea unei soluţii pe plan naţional. Așa a apărut ideea 
concentrării valorilor, materializată la început, în vara 
anului 1978, printr-o unitate de performanţă specializată 
care a căpătat nume de astru, Luceafărul, simbolizind şi 
tinereţea şi frumusețea vîrstei celor mai mici fotbaliști, 
dar și strălucirea mult așteptată a unor performanţe ade- 
vărate. 

Chiar de la începutul existenței sale, Luceafărul s-a 
identificat cu echipele naţionale de juniori. Selecţia făcută 
pentru alcătuirea loturilor pe grupe de vîrstă a scos în 
evidenţă faptul că fotbalul nostru dispune de multe ta- 
lente autentice, dar că instruirea la cluburi nu le-a ajutat 
în măsura corespunzătoare pentru formarea unor corecte 
deprinderi de joc. În aceste condiţii, un timp destul de 
prețios s-a pierdut pentru ca mulţi jucători de 15—16 ani 

să înveţe lucruri care în mod normal ţineau de abeceda- 
rul fotbalului. Iar faptul că, în lac de 2—3 antrenamente 
pe săptămînă, cîte se făceau în cluburi, s-a trecut la un 
regim de două antrenamente pe zi la Luceafărul, a contri- 
buit decisiv la conturarea chiar de timpuriu a personali- 
tăţii unor tineri jucători care, treptat, s-au desprins din 
masa celor mulți chemaţi, formînd grupul celor puţini 
aleși. 

Şi timpul care s-a scurs din vara anului 1978 încoace 
a dovedit că ideea înființării Luceafărului a fost inspirată, 
rezultatele din competiţiile internaţionale, printre care şi 
o medalie de bronz la campionatul mondial din 1981, dar 
mai cu seamă lansarea unor promoţii întregi de jucători 
de valoare, fiind de natură să convingă şi pe cei mai 
sceptici, dintre cei care de la începutul începuturilor s-au 
îndoit de reuşita unei astfel de măsuri. 

După o vreme însă, ceva părea că nu mai este în re- 
gulă la Luceafărul. Pe de o parte insuficiența bazei ma- 
teriale, pe &e alta scăderea nivelului instruirii i-au sub- 
minat existența, aducîndu-l, totuși, mult prea devreme în 
pragul lichidării. Ceea ce, în toamna anului 1984, s-a şi 
întîmplat ! Luceafărul a coborit de pe bolta fotbalului 
nostru, nu pentru a cocheta cu destinul, ci pentru a se 
transforma într-o idee în mișcare, mai puţin generoasă, 
sub o titulatură care să poată doar să salveze aparențele : 
Viitonul. 

A fost un moment de recul în fotbalul nostru juvenil. 
Pe unii, dispariţia Luceafărului i-a mâhnit; pe alţii i-a 
lăsat; indiferenți sau chiar i-a satisfăcut. De partea cui a 
fost adevărul ? Răspunsul cel mai exact îl va da numai 
istoria. Istoria fotbalului nostru, nescrisă încă. 


ȘI, TOTUȘI... SEMNE BUNE. SUS TRICOLORUL ! 


A dispărut Luceafărul ca unitate sportivă, dar nu şi 
ideea care i-a dat naștere. Ideea concentrării, a centrali- 
zării valorilor fotbalistice transferată în ființa unui număr 
de centre de pregătire olimpică pentru juniori, în toamna 
anului 1985. Posibilitatea reală de a se lucra cu cei mai 
mici fotbaliști circa 1 000—1 200 de ore pe an, în condiţii 

de internat şi cantină și mai ales cu asigurarea unei de- 
pline concordanţe între şcoală și fotbal, a apărut ca o 
soluţie demnă de toată lauda. 

Cineva, un om'de sport desigur, făcea observaţia că 
de mult nu s-au făcut asemenea eforturi materiale, finan- 
ciare, morale pentru a se crea tinerilor jucători cadrul 
optim de desfășurare a unei activități pe măsura a ceea 
ce se așteaptă de la ei. 

Ceva s-a schimbat, totuşi, în bine. Mai este încă destul 
de făcut. Mai cu seamă în privința mentalităţii. Pentru că 
cei care trebuie să înțeleagă bine sensul real al muncii 
cu copiii, cei care trebuie să fie primii interesaţi ca această 
muncă să nu mai fie lăsată pe seama celor necalificaţi și 
a hazardului, sînt conducătorii și antrenorii de la cluburi. 
Mai ales de la marile cluburi. 

A dispărut un astru, Luceafărul, care, hai să spunem, 
şi-a îndeplinit menirea, şi au apărut alți cîțiva aştri, mai 
mici deocamdată, care ar fi bine să nu rămînă simpli 
meteoriți, purtind un nume tot simbolic, „Viitorul“. În 
jurul acestora vor prinde viaţă echipele năţionale de ju- 
niori, speranţele fotbalului nostru, ale căror strădanii, pe 
terenul de sport și în viaţă, vor trebui să vizeze cu prio- 
ritate o cît mai demnă reprezentare în arena internaţio- 
nală. Tricolorul nostru să fie cît mai sus, dacă se poate — 
şi trebuie să se poată ! — pe cel mai înalt catarg ! 

Cu vremea tot ce acum poate constitui doar începutul 
unui nou drum, o cotitură de orientare, ar putea căpăta 
dimensiuni noi, cu măsuri care să consolideze mai întîi 
cîştigurile realizate şi apoi să dea un nou avînt fotbalului 
juvenil. Mă gîndesc, de pildă, la atragerea copiilor în 
sfera activităţii centralizat organizate de la o vîrstă cît 
mai mică. De la 10—11 ani, de exemplu. Pregătirea după 
aceea a celor mai talentați copii în sistemul „Viitorul“, 
al centrelor olimpice, ar avea marele avantaj al asigu- 
rării timpului necesar pentru instruire și al condițiilor 
materiale corespunzătoare exact în perioada de uceni- 
cie sportivă, de învăţare a jocului, existînd şi certitudinea 
că îl vor învăţa nu după ureche, ci ştiinţific, cât mai corect. 
În jurul vârstei de 16 ani apoi, absolvenţii centrelor olim- 
pice ar putea intra direct, în funcţie de valoare, în focul 
competiţiei divizionare, la echipe de A sau B, pentru ca, 

după încă doi ani de călire, la încheierea junioratului, sita 
selecţiei să cearnă cu cît mai multă obiectivitate valorile. 

Vom avea atunci, la 18 ani, jucători formaţi, pregătiţi 
să înfrunte rigorile și obligaţiile performanţei, nu doar 
simple speranțe pe care le aşteptăm să se împlinească, 
multe din ele neîmplinindu-se niciodată. 

După cum se vede, se poate face ceva şi pentru 
schimbul de mîine al fotbalului nostru. Și cînd se va face 
tot ce este necesar pentru a fi scos definitiv şi integral din 
anonimat, atunci acest schimb de mîine nu va mai fi nici 
„cenușăreasă“, nici „copil vitreg“ şi nici „rudă săracă“. 

Va putea fi încorporat cu drepturi depline, nu numai 
cu obligații, în marea familie a fotbalului. 


.„.CONFIDENȚE ...CONFIDENŢE... 


Ca şi în alte domenii de activitate, trăirea în fotbal 
oferă numeroase teme de meditaţie, lucruri mai plăcute 
şi altele mai puţin plăcute, motive de satisfacție sau de 
decepţie. 

Fotbalul mai are însă și altceva, care nu se prea în- 
tilneşte prin alte părți. Are, dincolo de viața din teren, 
și pe aceea mai densă, mai agitată, mai plină de inedit, 
dintre vestiar și gazon, cu șueta, can-can-urile şi confi- 
dențele ei. 

Ceva asemănător apare şi în lumea teatrului, a artelor, 
a literaturii. Dar toate acestea au o arie mai restrînsă 
de manifestare, o viață numai a lor. 

Fotbalul, în schimb, este la îndemîna tuturor. Toți se 
pricep cum să facă o echipă, chiar şi reprezentativă, să 
dea sfaturi tehnice, să sugereze idei de joc. Nicăieri ca în 
fotbal nu sînt atîtea pasiuni dezlănţuite fie la un meci 
oarecare, fie izvorîte, pur şi simplu, din ataşamentul pen- 
tru o echipă. 

Și cum fotbalul este al tuturora, fiecare se socotește 
îndreptăţit să se implice în tot ce ţine de acest nobil sport, 
să-si arate, prin viu grai sau în scris, chiar şi anonim, 
micile şi marile nemulțumiri vizavi de fotbal. 

. Dar câţi dintre aceştia sînt, realmente, în slujba fotba- 
ului ? Câţi îi înțeleg pe deplin rosturile şi îi veghează 
mersul înainte, ţinînd seama de viaţa sa atât de complexă 
și de zbuciumată ? 

Ei bine, din viața aceasta atit de zbuciumată a fotba- 
ului am desprins cîteva frînturi de fapte adevărate des- 

pre care mi-am spus că nu este bine să fie povestite în 
șoaptă, cu prea mare discreţie. Chiar şi dacă e vorba de... 
confidenţe. 

Spunea odată foarte frumos, în cadrul unui interviu, 
reputata actriță Leopoldina Bălănuţă că „un adevăr pe 
care îl simţi, îl trăieşti și pe care nu-l spui se întoarce 
împotriva ta ca o otravă“. Aşa că... 


PLOPENI... PLOPENI... PLOPENI... 


Pe drumul care duce spre Slănic-Prahova, la o distanță 
de 22 kilometri pe calea ferată și 12 kilometri pe șosea 
la nord de Ploiești, se înalță din desișul unei păduri bă- 
trîne de stejar o așezare relativ tînără, care de-abia în 
urmă cu cîțiva ani și-a căpătat dreptul de a-și înscrie 
numele printre orașele țării : PLOPENI. Înainte de cel de 
al doilea război mondial, pe aceste meleaguri, comuna 
cu același nume, situată la mică depărtare de rîul Te- 
leajen, aduna un număr mic de case, în marea lor ma- 
joritate din paiantă, care adăposteau o populaţie rurală 
săracă, a cărei principală îndeletnicire era cultivarea ce- 
realelor pe fîșiile de pămînt bătute de soare. Înființarea 
uzinei mecanice „Ilie Pintilie“, devenită mai apoi Între- 
prinderea metalurgică Plopeni, a avut o contribuţie hotă- 
rîtoare la schimbarea structurii sociale a locuitorilor, la 
îmbunătăţirea ' situaţiei lor economice, la creşterea gra- 
dului de bunăstare materială și spirituală. Treptat, în 
locul caselor de paiantă au apărut locuinţe durabile din 
cărămidă şi beton, s-au ridicat blocuri cu patru etaje 
pentru muncitori, s-au construit așezăminte de învăţămînt 
și cultură, complexe comerciale, instituții pentru ocrotirea 
sănătăţii, a fost clădită o gară nouă, s-au amenajat pareuri, 
drumuri asfaltate, s-au pus în funcțiune unităţi pentru 
servirea populației. Numărul locuitorilor stabili s-a apro- 
piat de 10 000, la care s-au adăugat, eu timpul, tot mai 
mulți navetişti de prin comunele învecinate şi din Ploieşti. 

Plopenii — denumire aparent bizară, care nu concordă 
cu vegetaţia săracă în plopi şi foarte bogată în stejari 
falnici — a câștigat asttel repede un merituos loc pe harta 
județului Prahova și a ţării, devenind cunoscut şi prin 

reprezentanţii săi, care i-au cinstit numele în competiţii 
sportive de atletism, box, handbal, judo, lupte, orientare 
turistică, şah, volei, dar mai ales 'cielism şi... bineînţeles, 
fotbal. 


Da, fotbal. Pentru că la Plopeni există un stadion de- 
osebit de frumos, în mijlocul unei vegetaţii reconfortante, 
parcă anume făcut pentru performanţă, stadionul asocia- 
tiei Metalul. O mînă de oameni harnici și devotați prie- 
teni ai fotbalului, în frunte cu primarul-orașului, Gheorghe 
Dan, a dat glas faptelor împlinind o arzătoare dorință 
a celor din partea locului de a înscrie în peisajul nou 
urbanistic al Plopenilor o bază sportivă, de excepţie în 
felul său, prin originalitatea aşezării, simplitatea construe-: 
ției, calitatea gazonului. și, mai ales, prin puritatea. me- 
diului înconjurător. Toate acestea la un loc dau amatoru- 
lui de spectacol sportiv senzaţia unei relaxante plăceri, iar 
celor din teren imboldul unui efort generos susținut de 
binefăcătoarea expiraţie oxigenată a pădurii, la adăpostul 
căreia şi unii şi alții sînt feriţi de intemperii. 

Din cei 10 000 de locuitori ai orașului în continuă dez- 
voltare, aproximativ o treime sînt duminică dimineața, 
cînd joacă echipa lor favorită, Metalul, prezenți în. tri- 
bune, la meci. Făcînd ø comparație puțin forțată, dar des- 
tul de sugestivă totuși, cineva, un localnic, evident, spu- 
nea că cei trei mii "de spectatori din Plopeni într-o 
duminică de fotbal ar echivala cu circa 800 000 de bucu- 
reşteni în aceeași zi pe stadioane, respectînd desigur pro- 
porţia unei treimi din totalul populaţiei. 

Altfel spus, la Plopeni, sportul şi mai ales fotbalul. sînt 
permanent la ele! acasă, iar această dragoste declarată 
pentru mişcare și spectacolul sportiv este concentrată în 
jurul unei echipe ambiţioase, cu o existență de aproape, 
patru decenii, care în cîteva rînduri a fost la un pas de 
Divizia A. Metalul Plopeni a depăşit de mult granițele 
judeţului și mersul său sigur, constant și demn pe căile 
performanţei se datorește în bună măsură sprijinului acor- 
dat de conducerea întreprinderii metalurgice, permanent 
şi cu folos implicată în viața echipei, prin inginerii Ion 
Pârvu și Stelian Dumitrescu. Nu mai puţin prețioasă este 


și munca plină de abnegaţie, de răspundere a acelora 

care zi de zi dau ceva din ei în folosul fotbalului, fără 
pretenţia de a ieşi din anonimat, dar cu dorinţa de a servi 
cu credință cauza fotbalului, cauza echipei lor. Preşedin- 
tele asociaţiei, Ion Radu, este unul dintre aceştia, neas- 
tîmpărul său permanent exprimînd căutarea neobosită 
spre mai bine. 

Gazde primitoare, orașul Plopeni și asociaţia Metalul 
au răspuns cu un „da“ sincer şi oportun oricăror solicitări 
de a primi în mijlocul lor oaspeţi din marea familie a fot- 
balului. În anul 1985 tonul întilnirilor oficiale de an- 
vergură l-a dat aici echipa naţională de juniori. În jurul 
celor mai tineri „tricolori“ s-a creat o atmosferă caldă și 
stimulatoare care, de fiecare dată, cu fiecare victorie ob- 
ținută, s-a transformat într-o adevărată sărbătoare, bucu- 
ria reușitei îmbrăcînd straiele unui entuziasm general. 

La Plopeni „naționala“ de juniori a simţit realmente 
avantajul terenului propriu, aici depășind praguri greu de 
trecut în alte locuri, în alte condiţii, în alte împrejurări. 

Cînd s-a anunţat prima oară la UEFA. locul de des- 
fășurare a meciului cu U.R.S.S. din preliminariile cam- 
pionatului european, au și apărut întrebările venite, în 
primul rînd din partea adversarilor : „Ce-i asta, Ple- 
peni ?%, „Unde vine pe hartă ?*. După cel de al treilea meci 
oficia], cel cu Turcia, știa și U.E.F.A., știau şi adversarii 
ce înseamnă Plopeni, mica așezare de la nord de Ploieşti, 
intrată; de-acum în circuitul fotbalului internațional. 
Într-un tel, Plopenii pășiseră în istoria fotbalului, deve- 
nind, ca şi locurile marilor victorii din istorie, sinonim 
cu noţiunea de împlinire, de succes. Pentru că la Plopeni 
toate .cele trei meciuri ale echipei naţionale de juniori în 
calificările pentru turneul final al campionatului eure- 
pean au însemnat tot atitea reușite, totalizînd un număr de 
şase puncte, cu un golaveraj general de 8—2 ! 

(Mai întîi a fost întîlnirea cu U.R.S.S. din 27 mai 1985, 
într-o zi puțin obișnuită pentru fotbal, într-o luni. La ora 
jocului însă stadionul era arhiplin. Era debutul interna- 
tional al Plopenilor. Din piepturile miilor de spectatori ră- 
sunau încurajări, ca şi la marile partide disputate pe „23 
August“. Tinerii noştri jucători au început bine jocul, au 
asaltat poarta oaspeţilor, trecînd de cîteva ori pe lîngă 
gol. Echipa sovietică a rezistat — cu puţină șansă — ata- 

curilor în trombă și, pe fondul unei mai slabe concentrări 
din partea „tricolorilor“ în apărare, a reușit, în numai trei 
minute, să marcheze de două ori. Peste stadionul din Plo- 
peni s-a așternut o tăcere tristă. Parcă nici frunzele copa- 
cilor nu se mai mișcău. Nu se mai auzea decit, din cînd 
în cînd, fluierul arbitrului. Apoi a venit pauza, cu povara 
apăsătoare a unui 0—2. Și cînd sfertul de oră de odihnă 
"a trecut, jucătorii şi-au reluat locurile în teren. Mai ră- 
măseseră 45 de minute. Speranţele existau, dar destul de 
puţine. „Tricolorii“ păreau uşor resemnaţi. Doar o minune, 
spuneau unii, ar mai fi putut întoarce soarta jocului. 

Și minunea s-a produs ! Primarul orașului, Gheorghe 
Dan, spusese la pauză : „Dacă în primul sfert de oră al 
reprizei a doua dăm gol, cîştigăm meciul“. Cineva de lîngă 
noi a zîmbit cu un aer de condescendenţă, deși se vedea 
că se preface că e de aceeaşi părere. Dar a venit 1—2 în 
minutul 57, Chivu a înscris din 11 metri și jocul s-a relan- 
sat. În acel moment, ca la un semnal s-a trezit şi „galeria“. 
Larma 'glasurilor, a tobelor, a trompetelor amplificată în 
vuietul pădurii a însemnat parcă benzina pe un foc care 
se aprindea din nou. Egalarea, ca să nu mai spun victoria, 
nu apărea. Ocaziile la poarta sovietică se succedau ne- 
contenit şi păreau să se răzbune. Mai rămăseseră doar 
trei minute de joc. Ce se mai putea întîmpla ? Şi totuși... 
O'centrare a lui Badea de pe stînga îl găseşte bine pla- 
sat pe Pologea care, cu o lovitură de cap la colţul lung, 
îl învinge pe bravul portar al oaspeţilor : 2—2 ! Mulţi au 
gindit atunci : „E bine și-aşa“. Finalul continuă să fie in- 
„candescent şi în minutul 89, după un şut senzaţional al 
lui Chivu respins de portar, Matei, pe fază, reia în plasă 
și... 3—2 1 A 

Pe teren s-a făcut o piramidă de jucători îmbrăţişaţi 
în bucuria reușitei. Antrenorul Nicolae Belizna, care pînă 
atunci strigase întruna şi pentru atac şi pentru apărare, 
simțind că i s-a uscat saliva în gură, a dat pe gât o sticlă 
cu apă minerală care aproape toată i-a curs pe trening 
sau pe jos. Și-așa, cu sticla în mînă, ca într-un dans'al 
nuntașilor, a intrat pe teren să-i sărute pe jucători. Dar 
meciul nu se terminase încă. Mai rămăsese ceva mai puţin 
de un minut în care scorul era să devină 4—2, dacă atacul 
lui Gică Popescu nu ar fi fost blocat în disperare de un 

fundaș central. Cînd, în sfîrşit, meciul s-a încheiat, a fost 
o îmbrăţișare generală și în teren şi în tribune, între spec- 
tatori. Unul din jucătorii noștri, portarul Leu, înlocuit în 
minutul 35 după primirea celui de al doilea gol, plîngea. 
Și de bucurie şi de necaz. Pojar, fundaşul de beton armat, 
trăgea cu greutate un picior a cărui durere însă nu o mai 
simțea. Pologea, Chivu și Matei, autorii celor trei goluri, 
se țineau de gît ca într-o imagine stop-cadru la televizor. 
Gică Popescu privea nedumerit încă spre plasa porţii pe 
care nu reușise să o perforeze, deși fusese foarte aproape 
de un mare gol ! Badea, Proșteanu și Zamfir erau cu ochii 
parcă fixaţi pe tabela de marcaj, ca şi cînd ar fi vrut să 
li se întipărească în memorie rezultatul : 3—2 ! Pistol și 
Nuță își scoseseră tricourile, fără să ştie precis de ice atita 
grabă, simțind, totuși, nevoia să-i biciuiască aerul rece 
strecurat insidios dinspre pădurea de stejari. Sabău. și 
Prunea pășeau în urma celorlalți cu paşi mărunți, ca doi 
soldați la flancul stîng. 

La vestiare s-a dezlănțuit parcă furtuna. Nu se mai în- 
țelegea om cu om. Toţi vorbeau deodată, fiecare voia să 
explice ceva, nimeni nu dădea să se dezbrace, ca si cum 
ar mai fi urmat o a treia repriză. Şi care, de fapt, a urmat. 
A fost repriza bucuriei, adunînd în cîteva secvenţe batis- 
facţia împlinirii unei mari dorinţe. Aceea a unei victorii de 
prestigiu obţinută împotriva unei reprezentative de ju- 
niori din elita fotbalului european şi mondial. Și tocmai 
cînd bucuria era, cum s-ar spune, în toi, în vestiar s-a 
făcut, dintr-o dată linişte. În pragul ușii vestiarului a 
apărut președintele | Consiliului Naţional pentru Educaţie 
Fizică și Sport, Haralambie Alexa. Copiii s-au retras fie- 
care la locul lui, avînd întipărit pe fețele ude de transpi- 
rație un aer de neprefăcută mirare. Conducătorul sportu- 
lui nostru i-a felicitat pe toți în bloc și apoi pe fiecare în 
parte, le-a spus cîteva cuvinte din suflet și la plecare 
le-a urat succes pe mai departe. Jucătorii au mulțumit 
cuviincios şi faptul că fuseseră băgaţi în seamă le-a su- 
gerat sentimentul unei importanţe pe care nu o cunoscu- 
seră pînă atunci. 

Într-adevăr, era pentru prima oară, în ultimii trei ani 
cel puţin, cînd o echipă de juniori era felicitată, la un 

asemenea nivel, pentru o performanţă oarecare. În vara 
anului 1983 victoria echipei lui Hagi în marele turneu in- 
ternațional de la Deventer — Olanda trecuse complet ne- 
observată, ca și calificarea realizată, în acelaşi an, pentru 
turneul final al campionatului european din Anglia. La fel 
de neobservată cum a fost şi cîștigarea titlului de cam- 
pioană balcanică în Grecia, tot în 1983, de promoţia lui 
Mateuţ. În schimb, și cea mai mică înfrîngere nu trecea 
fără să aducă'cu sine reproşuri, critici și, uneori, chiar 
ameninţări. A 

Acum parcă se schimbase ceva în felul de a privi lu- 
crurile. Și copiii, simțind schimbarea de optică, erau în 
același timp și emoționaţi și recunoscători. 

La puţină vreme după meciul cu U.R.S.S., echipa 
U.E.F.A. '85, condusă de Gheorghe Ola și Nicolae Belizna, 
încheindu-și mandatul de juniorat, s-a destrămat. Badea, 
Pologea, Leu, Pistol au luat drumul Diviziei A. Proșteanu, 
Zamfir; Matei şi Chivu pe cel din anticamera primului eşa- 
lon. Din „vechea gardă“ mai rămăseseră Pojar, Gică Po- 
pescu, Nuță, Prunea, Oloşutean și Sabău, nucleul for- 
maţiei U.E.F.A. '86, cea care urma să continue lupta cali- 
ticării în turneul final al campionatului european. Lor li 
s-au alăturat Hristea, Bejenaru, Sedecaru, Stroia, Dumi- 
trașcu, Costăchescu, Labu, Daniel Sava, Cristian Sava, Jer- 
călău. Conducerea tehnică a fost preluată de un colectiv 
cu multă experienţă și parcă cu un plus de chemare pentru 
marea performanţă, Gheorghe Staicu — Constantin Frăţilă 
— Mircea Ionescu. 

Și a venit următorul meci oficial din seria celor trei 
pe teren propriu, cu Cehoslovacia, la 16 octombrie 1985. 
Unde să-l programăm ? Bineînţeles, tot la Plopeni. Con- 
ducerea orașului, a întreprinderii metalurgice și aceea a 
asociaţiei Metalul au primit vestea cu o bucurie care lăsa 
în umbră orice efort moral şi material pentru pregătirea 
si organizarea unui asemenea eveniment. S-au luat. mă- 
suri de punere la punct a taberei echipei noastre, de în- 
treținere a terenului de joc, de primire a oaspeţilor, de 
instruire a galeriei, într-un cuvînt de tot ceea ce era ne- 
cesar ca plopenarii să se achite în condiții optime de da- 
toria lor de gazde. 

Exista însă şi un mare inconvenient. În aceeași zi, pe 
stadionul „23 August“ din Bucureşti era programat meciul. 
decisiv pentru calificarea în turneul final al campionatului 
mondial din Mexic — 1986, dintre primele reprezentative 
ale României şi Irlandei de Nord. Și deși meciul de la 
Plopeni fusese stabilit a se disputa la ora 11, față de ora 
15 a celuilalt, din Capitală, pericolul concurenţei părea de 
neevitat. Dar, cu toate acestea și împotriva tuturor previ- 
ziunilor în general pesimiste, stadionul din Plopeni era, 
la ora meciului de juniori România — Cehoslovacia, plin 
pînă la refuz. Plopenarii veniseră, cu mie cu mare, să-şi 
vadă echipa, s-o ducă la victorie împotriva unui adversar 
deosebit de valoros, reprezentind un fotbal de certă clasă 
internațională care adeseori, în confruntările directe, ofi- 
ciale sau amicale, ne-a dat multe dureri de cap, chiar şi 
pe teren propriu. 

Echipa de juniori a Cehoslovaciei, care în 1983 câşti- 
gase titlul de campioană a Europei la Londra, venea la 
Plopeni cu gîndul mărturisit de a învinge, păstrîndu-şi în 
acest fel sansele la o nouă calificare într-un turneu final. 

Apariţia la antrenamentul din ajunul meciului a jucă- 
torilor oaspeţi i-a cam speriat puţin pe juniorii noştri „tri- 
colori“ : gabarit impresionant, alură atletică, viteză : de 
deplasare mare, forţă, tehnicitate bună în mișcare rapidă. 

Cînd a început jocul era clar că lupta va fi mai aspră 
decît ne-am fi închipuit. Absența din poartă a titularului 
Florin Prunea, cel care apărase magnific în meciul cu 
U.R.S.S,, înlocuindu-l atunci, în minutul 36, pe Leu, după 
primirea a două goluri în trei minute, sporea încărcătura 
de emoţii şi-așa greu de suportat. Prunea lipsea din joc 
dintr-o neglijenţă condamnabilă. Nu avea asupra sa, nici 
un act de identitate ! Și regulamentul competiţiei este fne- 
îndurător în această privință. Folosirea sa în aceste con- 
diții putea fi contestată şi meciul pierdut cu 0—3. Aşa că 
s-a recurs la folosirea portarului de rezervă, Hristea, care 
avea să ne risipească în curînd temerile prin intervenții 
curajoase şi inspirate, înlăturînd pericolului golului, aflat 
de cîteva ori în bocancul atacanţilor cehoslovaci. 

Prima repriză încheiată cu un scor alb ne-a lăsat sen- 
zaţia unui joc deschis oricărui rezultat. Ceva părea că le 
lipsește jucătorilor noştri, care nu jucau nici rău, nici bine, 

făceau eforturi vizibile, încercau multe și reuşeau prea pu- 
țin. Dar pauza a fost din nou un sfetnic bun pentru noi. 
Pentru că nici nu a început bine repriza secundă şi, în mi- 
nutul 47, Pojar, lansat în atac, șutează, după un un-doi 
cu Daniel Sava, la poartă, pe jos, la colț. Mingea atinge, 
din fericire, pulpa unui apărător advers şi se strecoară în 
plasă, rămînînd cuminte acolo, ca și cum acolo ar fi fost 
locul ei. Înscrierea golului, care avea să fie și singurul din 
acest meci, a ridicat stadionul din Plopeni în picioare. Po- 
jar îmbrățișat de coechipieri era să fie pur şi simplu acci- 
dentat. La sfîrşitul jocului avea să mărturisească că în în- 
ghesuiala de felicitări care au urmat după gol, a fost atât 
de tare călcat pe piciorul drept că era cît pe-aci să ceară 
să fie înlocuit. Dar jocul și obligația apărării fragilului 
avantaj de numai un gol l-au făcut să rămînă în teren, să 
lupte strîngînd din dinţi de durere. Și a făcut-o bătîndu-se 
ca un leu, îmbărbătînd, prin exemplul său, şi pe ceilalţi 
coechipieri. Cînd a ieşit din teren, la sfârşitul meciului, mai 
mult se tîra decît mergea. Publicul i-a scandat numele, 
l-a aplaudat cu generozitate, iar cîţiva pionieri cu cravate 
roșii i-au cerut, ca și marilor vedete, autografe. Pojar pă- 
șea în urma tuturor încheind plutonul celor unsprezece 
„tricolori“ victorioși, ca un corolar al coeziunii şi al stră= 
daniilor colective. 

Bucuria tinerilor noștri fotbaliști s-a transformat, în 
cabina vestiarelor, în lacrimi de fericire. Felicitările au ră- 
mas să fie transmise la Bucureşti, acolo unde toată su- 
flarea noastră fotbalistică aştepta ca meciul decisiv eu 
Irlanda de Nord să ne aducă... biletele de avion pentru 
Mexic. Pe stadionul „23 August“ din Capitală s-a anunțat 
la staţia de amplificare victoria juniorilor „tricolori“ în 
fața Cehoslovaciei, la Plopeni, şi „tribunele“ înțesate cu 
spectatori de toate vîrstele au izbucnit în aplauze. Asta 
însemna mai mult decât o felicitare. Era, de fapt, recu- 
noaşterea publică a unui succes de mare prestigiu. Pentru 
că, cu siguranţă, iubitorii fotbalului din Capitală și de pre- 
tutindeni îşi mai aminteau cum în urmă cu doi ani echipa 
naţională pierdea la București, pe cel mai mare stadion 
al ţării, meciul cu prima reprezentativă a Cehoslovaciei. 
Și-acum. cei mai tineri „tricolori“ își luau revanșa în hu- 
mele „tricolorilor“ seniori. 

Pînă la urmă însă ziua de 16 octombrie a fost o 
miercuri tristă. Irlanda de Nord a cîștigat cu 1—0, anu- 
lînd practic șansele noastre de a mai urca pe platourile 
aztece. Și astfel victoria de la Plopeni a rămas aproape 
nebăgată în seamă, pierdută undeva în conul de umbră al 
insatisfacției pentru înfrîngerea suferită de echipa naţio- 
nală A. 

Judecînd obiectiv situația creată, mulți dintre juniorii 
care se distinseseră în meciul de la Plopeni spuneau în 
seara tristei zile de 16 octombrie : „Mai bine pierdeam 
noi și cîștigau cei mari“. Era un fel de a gîndi altruist şi 
patriotic în același timp. Zarurile fuseseră de-acum arun- 
cate şi fiecare echipă trebuia să-şi urmeze drumul ei. 

Și drumul „naţionalei“ de juniori a continuat cu me-: 
ciul din 7 noiembrie împotriva reprezentativei de aceeași 
vîrstă a Turciei. Locul desfășurării aproape că nici nu mai 
trebuia să-l mai anunţăm la U.E.P.A., pentru că era sub- 
înţeles : Plopeni. 

Şi iar au început pregătirile, alergătura, grijile şi emo- 
tiile. Din nou conducerea oraşului şi a întreprinderii meta- 
lurgice au fost la înălțime. Totul pus la punct cu cea mai 
mare minuţiozitate, toată atenţia pentru fotbaliştii turci, 
ca ei să se simtă cît mai bine, pentru că în săptămîna 
care urma, echipa naţională de seniori şi aceea de ti- 
neret jucau meciuri oficiale la Izmir și nu care cumva să-i 
supărăm pe jucătorii oaspeţi. X 

Asta nu însemna să nu-i batem. La fotbal, evident. 

Meciul însă nu se arăta chiar așa de ușor. Adversarii 
noştri, bine clădiţi fizic, rapizi, cu un bun joc de cap şi o 
tehnicitate destul de bine pusă la punct, ne puneau pe 
gînduri. Și cum din echipa noastră lipsea căpitanul ei, 
Gică Popescu de la Universitatea Craiova, plecat cu for- 
măţia din Bănie la Kiev pentru meciul cu Dinamo din ca- 
drul Cupei U.E.F.A., grijile se amplificau. Speram, totuşi, 
ca Gică Popescu, care jucase în U.R.S.S. cu o zi înaintea 
întîlnirii cu Turcia de la Plopeni, să poată ajunge în țară 
în timp util și să poată fi folosit alături de colegii săi ju- 
niori din echipa naţională. De altfel, cu puţin timp înainte 
de începerea partidei el a sosit cu maşina lui Gică Ene II, 
care dela Aeroportul Otopeni şi pînă la Plopeni a circulat 
cu viteză de raliu. 

Meciul cu Turcia a fost un adevărat regal fotbalistic. 
După o primă repriză în care am condus cu 1—0, jucătorii 
noștri evoluînd ceva mai reţinut, după pauză am asistat 
la o veritabilă demonstraţie de fotbal modern, într-un 
tempo ameţitor și cu faze de mare spectacol. 

Sincer vorbind nu-mi aminteam de cînd nu am mai vă- 
zut un asemenea joc excelent. Îl puteam asemăna doar 
cu un altul, disputat pe-stadionul „Venus“ în 1948, cînd 
tot o echipă naţională de juniori învingea echipa similară 
a Ungariei cu 5—0: Jucau atunci Voinescu, Bone, Nicuşor, 
C. Simionescu, Neagu, Dan Sîrbu... Acum Hristea, Beje- 
naru, Sedecaru, Stroia, Pojar, D. Sava, G. Popescu, Olo- 
șutean, Dumitrașeu, Cr. Sava, Nuță, Costăchescu, Labu... 

În final, rezultatul a fost 4—0 în favoarea juniorilor 
noștri. Succes clar, evoluţie superbă a „tricolorilor“. Su- 
perbă galeria plopenarilor și mai ales aceea a celor cî- 
teva sute de pionieri care au răgușit strigînd tot timpul, 
purtînd spre victorie culorile roşu-galben-albastru. Splen- 
did gest al jucătorilor noştri care la sfîrşitul meciului s-au 
îndreptat în grup compact spre locul de la peluza unde a 
activat 90 de minute fără întrerupere galeria pionierilor 
și le-au mulțumit acestora, aplaudindu-i la rîndul lor. 

Frumos mai este și fotbalul cînd se termină totul cu 
bine și mai ales cînd spiritul de sportivitate este atotbi- 
ruitor.! 

După meci, în cabine, s-a repetat episodul de la jocul 
cu U.R.S.S. Explozie de bucurie, îmbrăţişări. Și cînd înce- 
puse iar să nu se mai înțeleagă nimeni cu nimeni a apă- 
rut din nou conducerea C.N.E.F.S., preşedintele Haralam- 
bie Alexa şi secretarul C.N.E.F.S., Septimiu Todea. Un 
sincer „bravo băieţi“ i-a făcut pe tinerii noștri jucători să 
se simtă răsplătiți cu prisosință pentru tot efortul lor şi 
să uite, stînd cîteva minute aproape în poziţie de drepţi, 
ca la armată, de toată oboseala adunată în cele 90 de 

ninute de joc. Luptaseră, într-adevăr, băieţii ca şi o uni- 
tate militară. Încă o misiune fusese îndeplinită. 

27 mai, 16 octombrie, 7 noiembrie 1985. România — 
U.R.S.S., 3—2 ; România — Cehoslovacia, 1—0 ; Româ- 
nia — Turcia, 4—0. Total şase puncte, golaveraj, 8—2. 
Plopeni... Plopeni... Plopeni... terenul propriu al juniori- 
lor „tricolori“ ! i 

Pe harta fotbalistiă a ţării a apărut un nou oraş an- 
grenat în circuitul internaţional, seris acum cu litere mari : 
PLOPENI. 


> 


CLASAMENTUL ADEVĂRULUI 


În vocabularul fotbalistic a apărut, nu de multă vreme, 
o expresie; un termen să-i spunem, pe care mulţi îl folo- 
sesc, dar fără să-i cunoască în întregime sensul şi chiar 
utilitatea. Este vorba de aşa-numitul clasament al ade- 
vărului. 

Originea lui se pare că este engleză, dar cei care l-au 
introdus la noi au fost cronicarii de fotbal de la ziarul 
„Sportul, dintre aceştia, reputatul ziarist Ioan Chirilă ju- 
cînd fără îndoială rolul lui Marco Polo. 

La început a fost tare greu să se lucreze în paralel cu 
două clasamente. Acela obişnuit, în virtutea căruia ierar- 
hia era stabilită potrivit regulamentului, care prevede adi- 
țiunea a două puncte în caz de victorie, un punct la meci 
egal și zero puncte la înfrîngere. Cel de al doilea, oricum 
ceva mai ciudat, clasificînd echipele după alte criterii. Şi 
pentru că unii nu au înțeles acest al doilea clasament, 
au zis că nu e bun, că este lipsit de utilitate practică și, 
în consecință, au renunţat la el. Nu pentru mult timp însă, 
fiindcă eforturile acelora care s-au străduit să titularizeze 
„adevărul“ în rîndul clasamentelor, chiar neoficiale, au 
fost încununate de succes. Aceasta, după cîţiva ani buni 
de tatonări, de incertitudini, de eliminare treptată a unor 
neclarităţi. 

În fond ce însemna acest clasament al adevărului, atît 
de mult discutat, contestat la început şi apoi, unanim 
aproape, acceptat ? 

Principiul alcătuirii lui constă în următoarele trei ele- 
mente : 1. punctele cîștigate pe teren propriu, precum şi 
cele pierdute la meciurile din deplasare nu se adună şi 
nu se scad; 2. punctele câştigate „afară“ se adună; 
3. punctele pierdute „acasă“ se scad. Simplu, nu ? 

Bine, bine, şi ce importanță sau ce consecințe utile 
are aplicarea acestor criterii ? 

Rolul principal al clasamentului adevărului este că îţi 
atrage atenţia, în permanenţă, asupra situaţiei în care te 
găseşti, în raport cu finalul întrecerii. 

Sigur că o explicaţie „băbească* ar putea simplifica 
mai bine lucrurile. Să spunem, de exemplu, că o echipă 
oarecare, din prima jumătate a campionatului, a jucat 9 
meciuri acasă din care a câştigat 8 și a pierdut unul; a 
susținut alte 8 partide în deplasare, toate 8 însemnînd 
eșecuri. În clasamentul adevărului echipa respectivă se 
găseşte la minus doi. Adică, față de numărul de 18 puncte 
care ar fi însemnat valorificarea integrală a avantajului 
terenului propriu, echivalînd cu cifra zero, se găseşte în 
raport cu aceasta cu 2 puncte mai puţin. Şi admiţind că 
în continuare nu va ma pierde nici un joc acasă şi nu va 
mai cîştiga nici unul în deplasare, acest minus doi la „„ade- 
văr“ va însemna 32 de puncte în finalul campionatului. De 
aici, un semnal, din vreme, pe care îl dă clasamentul ade- 
vărului, ca în retur echipa în cauză să nu mai piardă nici 
un punct acasă și să încerce a scoate cele două puncte 
de la pasiv în meciurile din deplasare, în acest fel putînd 
fi la adăpost de surpriza unei posibile retrogradări. Cu 
34 de puncte, corespunzătoare totalului posibil de acumu- 
lat pe teren propriu, într-un campionat, sau cifrei zero la 
„adevărt, o echipă are asigurat un nou mandat în catego- 
ria competițională din care a făcut parte. 

În urmă cu vreo 20 de ani Dinamo Bacău, o mare 
specialistă a jocurilor pe teren propriu, încheia întrecerea 
celor mai bune echipe ale ţării, de regulă, pe la jumă- 
tatea clasamentului, pentru că acasă nu ierta nimic, iar 
afară putea pierde şi la scor. Avea asigurat 50 la sută din 
punctajul general cu ceea ce agonisea la Bacău şi care 
era, de fapt, zero la „adevăr“. 

Dar nu numai exemplul echipelor care caută să scape 
de retrogradare trebuie să convingă despre rolul şi utili- 
tatea pe care le are clasamentul adevărului. Formaţiile 
fruntaşe ale campionatului, cele care luptă pentru un loc 
cât mai sus în ierarhia finală, fac calculele plecînd de la 
cifra zero la adevăr către un activ cât mai consistent la 
„plus“. Şi dacă în cazul echipelor care sînt preocupate 
în principal să scape de retrogradare grija lor este să fie 
cît mai aproape de acest „zero“, în situaţia protagonis- 

telor întrecerii, eforturile au ca scop depărtarea de el, 
bineînțeles în sus, cu victorii asigurate pe teren propriu 
şi cu cît mai multe puncte „ciupite“ la jocurile din depla- 
sare. 

Sigur că, pe parcursul unei întreceri divizionare, între 
cele două clasamente, cel general şi cel al adevărului, pot 
exista, din cînd în cînd, unele mici deosebiri. Acestea se 
datorese faptului că numărul jocurilor acasă și în depla- 
sare nu este, la un moment dat, egal. În finalul întrectrii, 
însă, și clasamentul obișnuit şi cel al adevărului sînt per- 
fect identice în ceea ce priveşte succesiunea echipelor. 
Exemplul luat din campionatul divizionar A 1984—85 este 
cît se poate de edificator, nefiind nevoie pentru aceasta de 
înşirat tot efectivul participantelor, ci numai poziţiile pri- 
melor şi ultimelor trei clasate. La polul superior, al pre- 
miantelor : Steaua 54 puncte, Dinamo 52, Sportul studen- 
ţese 48 — în clasamentul general; la „adevăr“, Steaua 
plus 20, Dinamo plus 18 şi Sportul studenţesc plus 14. La 
polul inferior. al „repetentelor& : Jiul 28 de puncte, 
F.C. Baia Mare 26, Politehnica Iași 24 ; la: „adevăr“, Jiul 
minus 6, F.C. Baia Mare minus 8 și Politehnica Iaşi mi- 
nus 10. i 

Așadar, situația la „adevăr“ exprimă câştigurile sau 
pierderile față de media celor 34 de puncte socotită ca 
punct de referinţă sau cifra zero. 

Ei bine, această explicaţie, care nu cuprinde, totuși, 
toate detaliile ce mai puteau fi date, am oferit-o, la ce- 
rere, unui conducător de club care multă vreme se cam 
făcea că nu înţelege chestia asta cu „adevărul“. ji 

La o şedinţă de bilanț însă, l-am auzit făcînd caz, 
foarte convins, de clasamentul căruia nu-i dăduse prea 
mare atenţie mult timp. „Să facem toate eforturile pentru 
a ne întări situaţia la „adevăr“, altfel ne aşteaptă zile 
grele“, zicea el, privind cu coada ochiului spre mine. 

La sfîrşitul ședinței m-a reţinut puţin, m-a tras deo- 
parte și, conspirativ parcă, m-a întrebat : 

— Spune-mi, te rog, de ce i-o fi zis „clasamentul ade- 
vărului, cine i-o fi zis? Mai există cumva şi un altul, 
mincinos ? 4 

— 2922. - 

DIN SCADENȚĂ ÎN SCADENȚĂ 


Secolul XX, „acest straniu secol al sportului“, cum l-a 
numit cunoscutul scriitor francez Francois Mauriac, lau- 
reat al premiului Nobel. 


Există însă un sport al sporturilor, cu mișcări care 
amintesc de scenele de luptă, în care se iau la întrecere 
forța și inteligenţa deopotrivă şi care polarizează în jurul 
său we toți cei dornici să se înfrupte din deliciul mişcă- 
rilor în aer liber, dătător de forţă şi energie. 

Acesta este fotbalul, minunea secolului XX ! El, care 
atrage sute de mii de oameni, smulgîndu-i din tihna că- 
minului pentru a-i arunca în cazanele încinse ale stadioa- 
nelor, el , cel iubit și hulit în acelaşi timp, marele privile- 
giat căruia i se aduc, ca și zeilor din Olimp, ofrande con- 
vertite în cheltuieli de enengie- și timp, în sacrificii care 
uneori înseamnă şi vieți omenești. 

A fost o perioadă, chiar din istoria modernă a fot- 
balului, în care jocul era realmente un mijloc de destin- 
dere şi pentru cei ce îl practicau şi pentru cei care-l pri- 
veau. Aceasta se întîmpla în perioada romantică a 
fotbalului. Cu două antrenamente pe săptămînă şi un meci 
duminica sub semnul divertismentului, fără perioade pre- 
gătitoare de iarnă sau de vară, fără mari obligaţii compe- 
tiționale. Totul era — așa după cum suna îndemnul gene- 
ros al întemeietorului Jocurilor Olimpice moderne, Pierre 
de Coubertin — să faci efortul de a participa la întreceri. 
Pe atunci nu era nici o dramă dacă o echipă retrograda 
sau rata un obiectiv. Toţi se consolau cu ideea, că odată 
și-odată, nu se poate să nu treacă norocul şi pe strada 
celor mai puţin obișnuiți cu izbînzile şi bucuria succesului. 
Şi chiar dacă, totuşi, pînă la urmă norocul acesţa se va 
încăpățina şi-i va ferici numai pe cei puternici, tot n-o: 
să.ffie o tragedie pierderea unui meci sau a unui cam- 
pionat. Important era ca fotbalul să fie jucat, cu cît mai 
multe virtuți spectaculare, evident, dar nu pe viață și pe: 
moarte şi cu orice mijloace, pentru obţinerea unui oare- 
care rezultat. 

Îmi amintesc de anii dinainte de 1944, pe vremea cînd 


jucam la Prahova Ploieşti într-o competiție ad-hoc, echi-— 

valentă cu Divizia B. Aveam în conducerea echipei pe un 
anume Gigi Nerry, al cărui nume exact nu l-am ştiut ni- 
ciodată. El avea un restaurant mic în Ploieşti, cu o firmă 
foarte sugestivă şi, pentru unii, atrăgătoare : „Zori de zi“. 
Nea Gigi — omul cu restaurantul — ne aştepta întotdea- 
una în gară la trenul cu care urma să ne întoarcem de 
prin deplasări. Ședea uneori și toată noaptea făcînd curse 
de la un peron la altul. Odată, în 1942 parcă, ne întor- 
ceam de la Brăila după un meci cu Dacia Unirea. Înainte 
de intrarea în Ploiești ne-a prins o alarmă aeriană. Tre- 
nul s-a oprit, lumea a fugit pe cîmp, prin porumb, iar 
după ce totul s-a liniștit ne-am continuat drumul spre 
casă. Cînd am intrat în Gara de Sud l-am zărit pe nea Gigi 
Nerry  fumegînd, parcă el era locomotiva. Cît a fost 
alarma aeriană nu intrase la adăpost, s-a plimbat de-a 
lungul şi de-a latul peroanelor. La cobortrea din vagoane 
primul lucru nu a fost să ne întrebe de rezultat, ci cum 
ne simţim, dacă sîntem cu toţii întregi, dacă cineva este 
accidentat. Ne controla să se convingă că nu minţim. 
Parcă era mecanicul de întreţinere de la vagoane, care cio- 
căneşte pe la osii şi încearcă frînele în staţiile mai mari. 
După aceea întreba de r&zultat. Cînd i-am spus că am ciş- 
tigat, ne-a sărutat pe toţi, la rînd. Apoi, ceremonios, ne-a 
invitat să luăm masa la „Zori de zi“, unde avea un grătar 
care împrăștia mirosul în tot cartier ul. 

Alteori, se întîmpla să ne întoarcem acasă învinşi. Nea 
Gigi Nerry era la post şi dacă ne vedea abătuţi cl era 
primul care sărea cu gura pe noi. Nu să ne certe, ci să 
ne consoleze. „Nu-i nimic, băieţi, vin ei în retur la noi 
și-i batem atunci. Ia mai bine să mîncați ceva, că sînteți 
veniţi de pe drum și poate înfometați“. Și luam din nou 
drumul spre „Zori de zi“ unde, de regulă, se reconstituia 
filmul şi, într-un fel, şi analiza jocului. Aşadar, cîstigam, 
pierdeam, finalul era tot la „Zori de zi“. Nimeni nu se 
supăra, nu se certa, iar dacă vreunul mai arbora cîteodată 
o mutră tristă, risca să primească un... cartonaș roșu, pen- 
tru simplul motiv că strica atmosfera. Și de la „Zori de 
zi“ ne mai vedeam la antrenamentul de marţi sau miercuri 
după-amiaza. 

Vremea fotbalului romantic a trecut însă. Competiţiile 
s-au înmulţit, obligaţiile au sporit, eforturile în pregătire 

au fost împinse şi peste starea de oboseală, plăcerea 
pentru mișcare, pentru joc a fost treptat înlocuită cu 
goana nebună după rezultat. De la două antrenamente pe 
săptămînă s-a ajuns la două și chiar trei pe zi ! Jocurile 
oficiale la mijloc de săptămînă, competiţiile internaţionale 
cu turnee solicitante şi partide duble au devenit, la un 
moment dat, ceva obişnuit, dorinţa tuturor de a atinge ma- 
rea performanţă dînd loc la dispute aprige, încrîncenate 
uneori. 

În aceste situaţii, liniştea de altădată din viața fot- 
balului, din viața oamenilor de fotbal a început să iasă 
din perimetrul competiţiei, al jocului, pînă cînd aproape 
că a dispărut. Din ce în ce mai mult şi-au făcut loc în- 
cordarea, stressul și înclinația pentru efortul total sacri- 
ficînd timpul, odihna, sănătatea. Conducătorii de cluburi 
și toţi cei din preajma lor, antrenorii echipelor — mai 
puţin jucătorii — au devenit tot mai dependenţi de im- 
ponderabil şi neprevăzut. Și poate că nicăieri, în nici un 
alt domeniu de activitate sau ramură de sport, stabilitatea 
în muncă, calitatea exprimării pe plan profesional nu au 
fost, ca în fotbal, la cheremul a ceea ce fac alţii. Pentru că. 
poţi munci extraordinar, poți fi un exemplu de cinste, de 
conștiinciozitate, de profesionalitate, de moralitate ; dacă 
nu ai avut sansa ca şutul unuia din jucători să intre în 
poartă și nu să nimerească bara, degeaba toată risipa de 
efort, de nervi, de inteligență. Rar cine le mai ia în seamă 
toate acestea şi cu oarecare rabat de bunăvoință. În 
schimb, toţi şi în toate ocaziile te întreabă de rezultat, mai 
înainte de a şti cum o duci cu sănătatea, dacă mai trăieşti. 
Ai cîștigat, te-ai calificat, ai luat un titlu, se mai poate sta 
de vorbă. Altfel, trebuie să stai mai mult cu ochii la usă, 
pentru că urmează... marșul ! ! 

Cît de frumos și cît de nedrept este, totuși, fotbalul. 
Mai curînd legile sale nescrise, care te pedepsesc cînd îţi 
este lumea mai dragă. Una dintre acestea, „ratările se răz- 
bună, a făcut de cîteva ori înconjurul lumii şi pe unde a 
trecut n-a iertat pe nimeni. Ultima oară, la noi, i-am sim- 
tit tăișul în meciul cu Irlanda de Nord, din 16 octombrie. 
De două ori fundaşul Nicholl a degajat de pe linia porţii, 
după ce Jenings fusese învins ; de alte nenumărate ori 
atacanţii noștri au cochetat cu golul, care pînă la urmă n-a 


152 


venit în poarta nord-irlandezilor ci într-a noastră. O sin- 
gură situație de atac să fi fost finalizată şi drumul către 
Mexic ne era deschis. X 

De altfel întreg acest drum, ca şi multe altele dinaintea 
lui a fost un lanț de scadențe. Fiecare meci oficial într-o 
competiție internațională este o scadență. Nici n-ai apucat 
bine să te bucuri că ai scăpat de un examen, cînd l-ai 
trecut cu succes desigur, şi imediat vine altul. Şi întotdea- 
una cel mai greu meci este cel care urmează. 

Toată această frămîntare o au conducătorii si antre- 
norii. Jucătorii se strecoară ceva mai uşor prin situaţiile 
în care miza creează o stare emoţională deosebită. Poate 
și pentru că ei au posibilitatea unei descătuşări directe, 
în. teren. Pe bancă, însă, acolo unde parcă fierbe mustul 
în teasc, totul apare la dimensiuni deformate. Mai cu 
seamă timpul. Cînd echipa ta conduce ai impresia că mi- 
nutele sînt ani, iar cînd este condusă, minutarul ceasului 
parcă aleargă. Și pe banca aceea a suferinţei de la margi- 
nea terenului mai trebuie să şi taci sau să vorbeşti încet. 
Altfel te admonestează arbitrul sau îți arată cartonaşul ! 

Discutam odată cu cineva, care, fără să fie invidios 
şi nici insinuant, spunea despre fotbaliști că trebuie să fie 
foarte fericiți că văd toată lumea, că se plimbă, unii din ei 
avînd pe pașaport o adevărată geografie a continentelor. 
La prima vedere lucrurile aşa stau. Și greu ai putea con- 
vinge pe oricine din afara fotbalului de performanţă că ar 
putea fi altfel. Singurul argument, în mod cert convingă- 
tor, ar fi transpunerea în situația de jucător sau antrenor, 
cu toate servituţile şi obligaţiile care decurg din acest 
schimb de locuri. Atunci s-ar putea vedea că, odată ajuns 
într-o ţară oarecare, lotul sau echipa respectivă pleacă di- 
rect de la aeroport la terenul de antrenament. Asta în 
prima zi. În ziua a doua se face, de regulă, un tur al ora- 
șului cu autocarul, după-amiază alt antrenament. În ziua 
a treia este jocul și în cea următoare, plecarea spre țară. 
Aceasta în situaţia fericită a patru zile de deplasare. Şi 
multe ţări şi oraşe le vezi din avion, din autocar sau de la 
fereastra camerei de hotel. 


Sigur că, chiar şi în cadrul unui astfel de program, res- 
pectînd cu stricteţe o serie de norme şi reguli impuse de 


153 


necesitatea subordonării în totalitate faţă de ideea de per- 
formanţă, există posibilitatea de a cunoaște locuri şi lu- 
cruri noi, de îmbogăţire a unei experienţe de viaţă. Dar, 
totul este frumos, foarte frumos, pînă începe jocul, com- 
petiția... fotbalul. Din acel moment uiţi de toate. Uiţi şi ce 
ai văzut pînă atunci şi ce ai fi vrut să mai vezi şi n-ai apu- 
cat. Starea de start te apasă, te obligă să te concentrezi nu- 
mai la ceea ce se petrece în teren, să participi direct la 
lupta pentru rezultat. Pentru că, în fond, aceasta este şi 
rațiunea prezenţei în teren sau pe banca de la marginea 
terenului a celor care alcătuiesc delegaţia de fotbal. 

Și dacă rezultatul întîlnirii este bun, atunci tributul 
plătit în nervi, în oboseală, în lupta cu tine însuţi de a te 
stăpîni şi de a nu transmite și altora propria-ţi stare de 
încordare este compensat. Dar dacă nu, începi să te gin- 
deşti la ce va fi mîine, la ce vor scrie ziarele, la ce te vor 
întreba toți pe care-i vei întîlni : cum a fost? cum s-a 
“întîmplat ? de ce nu s-a putut cîştiga jocul? cine-i de 
vină ? 

Ei, asta-i, cine-i de vină? Aici este marea întrebare 
hamletiană în fotbal. Pentru că întotdeauna trebuie găsit 
un vinovat. Şi dacă jucătorii scapă mai uşor de judecată, 
chiar şi în cazul în care au avut golul în picior, dar au 
tras în bară cu poarta goală, antrenorii şi conducătorii, 
care nici nu au ratat ocazii clare, nici n-au luptat în faţa 
propriei porţi, au întreaga răspundere. Ei sînt socotiți 
tot atât de buni ca și ultimul rezultat ! 

În fotbal, niciodată nu eşti sigur de tine. Valorile s-au 
mai nivelat, chiar şi pe plan internaţional. Surpriza poate 
apărea din oricare parte. Acum cîştigi și eşti fericit, acum 
pierzi şi ești curățat ! Cînd sus, cînd jos ! De la agonie la 
extraz și invers nu este decît un singur pas. Depinde mereu 
în ce sens îl faci. , 

Dar chiar și atunci cînd ești mai multă vreme sus și 
doar ai alunecat puţin... Ce-a fost Helenio Herrera în anii 
de mare glorie ai lui Internazionale Milano 1962—1968 ? 
Cînd doar se pronunţa numele Magului și adversarii lui 
tremurau. Pe ce soclu ar mai fi trebuit urcat ca să fie atît 
de sus cît ar fi dorit nu numai el, ci și tifos-i care l-au 
adulat ? Şi totuși, după atîtea mari succese care i-au adus 

o faimă greu de egalat, în aprilie 1973... O ştire scurtă 
apărută în presa italiană anunța că „magul“ a fost „ex- 
comunicat“ ! A fost schimbat de la conducerea echipei 
A.S. Roma, unde a sperat să facă ceea ce cu ani în urmă 
reușise la Milano cu Internazionale. Dar istoria, în acest 
caz, nu s-a mai repetat şi Helenio Herrera a fost obligat 
să împărtăşească și el soarta acelor antrenori care depind 
nemijlocit de rezultat. De rezultatul imediat. Recunoscă- 
tor însă pînă la venerație sportului care i-a adus celebri- 
tatea şi i-a dat un rost vieţii, Helenio Herrera a spus în- 
totdeauna oricui şi ori de cîte ori a fost întrebat : „Dacă 
prin absurd fotbalul n-ar fi existat, ce aţi fi făcut ?* „L-aş 
îi inventat“. 

Dar cazul lui Herrera nu este deloc singular şi nici 
măcar de excepţie. Este un caz, din foarte multe de acest 
îel, poate ceva mai reprezentativ. 

În fotbalul de azi asemenea exemple se împletesc cu 
încercările unora din preajma sportului-rege de a-i 
schimba structura sa sănătoasă, adăugîndu-i tot mai multe 
nuanţe cu caracter ocult. Se joacă mai mult pe sub iarbă 
astăzi, decît pe gazonul care se vede, zicea cineva, sū- 
gerînd ideea că unii mai mult mimează fotbalul, că sînt şi 
rezultate ştiute dinainte, că nici valoarea în aceste con- 
diţii nu mai poate fi determinantă. Comparaţia cea mai 
potrivită poate fi aceea dintre fotbalul de azi -şi un tele- 
vizor. Cînd te uiţi la aparat pe dinafară vezi cîteva bu- 
toane și imaginea. Dacă însă te uiţi pe dinăuntru te sperii, 
puşi simplu, văzînd încurcătura de fire, tranzistori, piese 
de tot felul, care pot face imaginea mai bună sau mai 
estompată. $i poți să umbli mult și bine la butoanele de 
afară, dacă cele dinăuntru... 

Din păcate şi pe plan internațional se practică medi 
„jocului pe sub iarbă“. Noi am simțit-o pe pielea noastră 
în meciul cu Irlanda de Nord. Pentru că ce altceva a în- 
semnat prezenţa în tribunele stadionului „23 August“ "la: 
acest joc a vicepreşedintelui F.I.F.A. și președinte al comi- . 
siei de arbitri F.LF.A., Caven, una şi aceeaşi persoană cu 
preşedintele Federaţiei de fotbal a Irlandei de Nord ? 
Funcţii incompatibile în conjunctura unui meci cu miză 
decisivă şi la pretenţia unui arbitraj care se cerea pe 
de-a-ntregul obiectiv. Danezul Hensing Lund Sorensen 

însă, atent mai mult față de persoana domnului Caven 
decît față de adevăr, a refuzat echipei noastre naţionale un 
penalty clar care, cu siguranţă şi pe merit, ar fi schimbat 
soarta calificării la turneul final al Campionatului mondial 
din Mexic. Martori oculari ar fi declarat că l-ar fi auzit pe 
președintele comisiei F.L.F.A. telicitindu-l după meci pe 
arbitrul Sorensen pentru maniera în care a condus par- 
tida, dându-i, recunoscător, un rendez-vous în 1986, la 
Ciudad de Mexico ! 

Și tot la acest capitol al ocultismului în fotbal, s-ar 
mai putea încadra şi meciul Anglia — Irlanda de Nord, o 
parodie nocturnă pe Wembley, acolo de unde multă vreme 
lumea a crezut că vin ştiinţa jocului și legile nescrise ale 
fair-play-ului ! 

Cînd vezi sau auzi asemenea lucruri simţi parcă nevoia 
unui aer mai curat, de a reveni la fotbalul romantic. 
Măcar pentru puţin timp și dacă nu se poate altfel, cel 
puţin făcînd apel la amintiri. Și dorul de un fotbal „ne- 
preparat“, de un fotbal la suprafață, te face uneori să te 
opregti privind la meciuri naive de școlari sau de simpli 
amatori care, după orele de muncă, își dau întîlnire pe te- 
renuri improvizate, cu porți de handbal sau numai din 
haine făcute ghemotoc. N-o fi el cu scheme tactice, cu fa- 
soane- protocolare. şi cu recompense materiale. Dar aici ai 
certitudinea fotbalului sincer, nealterat. Așa cum l-am 
dori şi pe cel din lumea fotbalului mare. Acesta cu mai 
puţine scadenţe amenințătoare, care nu-i fac nici un ser- 
viciu. Pentru că fotbalul nici nu începe şi nici nu se ter- 
mină cu un meci sau cu o competiţie. El este ca viața : 
continuu ; ca apa, care curge fără încetare şi într-un sin- 
gur sens : înainte ! p 

N 


ATENȚIE LA PRIMELE ȘI LA ULTIMELE 
CINCI MINUTE ALE MECIULUI ! 


Multe sînt legile- nescrise ale fotbalului. Mai multe 
decât articolele, în număr de 16, care stabilesc regulile 
jocului. Şi aspre, neiertătoare sînt legile nescrise ale fot- 
balului pentru toţi aceia care, mai ales cu bună ştiinţă, le 
nesocotesc. Mai curînd încalci una din regulile de joc, 

pentru care riști cel mult sancțiune din partea arbitrului, 
decît una din legile nescrise ale fotbalului, pentru care 
pedeapsa nu este doar un cartonaș sau o simplă... lovi- 
tură liberă. 

Ca unul care a avut de pătimit de pe urma unor aşa- 
zise răzbunări ale legilor nescrise ale fotbalului, fostul 
internaţional rapidist Ionică Bogdan, rămas în amintirea 
celor care l-am cunoscut ca un mare as al driblingului, 
spunea odată la o şueţă dintre acelea în care ai multe lu- 
cruri de învăţat, că una din marile griji ale unui antrenor 
la un meci foarte important este să ia toate măsurile ca 
echipa sa să nu primească gol în primele și în ultimele 
minute ale partidei. De ce ? Răspunsul vine aproape de 
la sine. Golul primit la început te demoralizează şi atirnă 
greu, decisiv chiar, în balanța întilnirii ; cel primit la sfâr- 
șit este, de cele mai multe ori, fatal. 

Atunci cînd a amintit de această lege nescrisă a fot- 
balului, Ionică Bogdan era încă sub impresia unui final 
de joe la care asistase si în care Rapid — echipa sa de 
suflet — jucînd în Giuleşti, primise, la scorul de 1—1, un 
gol în minutul 87 de la fundașul central al Stelei, Belode- 
dici, gol care a consemnat o dureroasă şi poate nemeritată 
înfrîngere a „unsprezecelui“ feroviar. Şi Ionică Bogdan 
mărturisea că-i venea greu să priceapă cum o echipă ju- 
cînd pe teren propriu, avînd de partea sa publicul, nu 
poate să tragă de rezultat 2—3 minute, să facă chiar anti- 
joc la nevoie, ca să evite surpriza unui gol care să năruie 
întreaga muncă și tot efortul a 87—88 de minute. 

Ionică Bogdan uitase, cu siguranță, că Rapid este o 
specialistă a marilor surprize și a gafelor, tocmai atunci 
cînd te aștepți mai puţin sau, vorba românului, cînd 
ţi-e lumea mai dragă. Și i-am amintit eu de un meci an- 
tologic, disputat în urmă cu vreo 20 de ani, cu Steagul 
roşu Braşov, pe „23 August“ din Capitală, în care cu cî- 
teva minute înaintea finalului Rapid conducea cu 3—1, 
pentru ca pînă la urmă să piardă cu 3—4 ! A fost ceva de, 
pomină. Şi tot Rapid, în vara anului 1967, la puţin timp 
după ce câștigase primul titlu de campioană, jueînd în 
Cupa României cu o divizionară C, Chimia Fălticeni, pri- 
meşte un gol în minutul 3 al meciului şi 0—4 a fost pînă 

la sfîrșit, iar giuleștenii, campionii adică, eliminaţi de o 
echipă de la periferia fotbalului divizionar ! ` 

Dar fostul rapidist Ionică Bogdan nu mai avea nevoie 
de alte exemple pentru a-şi susține punctul de vedere. 
Şi, mai ales, nu mai voia exemple cu Rapid. Nu-i făceau 
plăcere amintirile neplăcute cu echipa Grantului. Dacă 
i-ai fi amintit de meciul cu Ujpest Budapesta din anul 
1938, din cadrul Cupei Europei Centrale, cînd el a marcat 
golul cali rii rapidiste, în ultimele minute de joc, după 
ce a driblat cam tot ce-a fost posibil şi chiar imposibil... 
asta era altceva. 

Discuţia cu Ionică Bogdan, antrenorul-avocat, mi-a 
readus în memorie însă alte două exemple, ale unui meci 
dublu de calificare pentru un turneu al campionatului eu- 
ropean de juniori. Meciul România — Ungaria din anul 
1984, care ar fi putut să ne deschidă calea spre o mare 
performanţă, la care aspiram cu justificate pretenţii. Ne-a 
pedepsit legea nescrisă a fotbalului pentru care pledase 
Ionică Bogdan. Cum ? 

Mai întîi a fost meciul tur de la Budapesta, din 28 
martie 1984, pe stadionul Csepel. Dispută echilibrată 
multă vreme, cu ceva mai multă iniţiativă, parcă, de par- 
tea noastră, deşi aproape întreaga repriză a doua am jucat 
cu un om mai puţin, prin eliminarea lui Cristian Alexan- 
dru, unul din vârfurile de atac ale echipei antrenate atunci 
de Marcel Pigulea și Costică Toma. Meciul părea că se în- 
dreaptă către o remiză, care după aspectul general putea 
fi considerată echitabilă. Chiar jucătorii echipei gazdă se 
consolaseră cu ideea că şi un rezultat de egalitate este 
bun. Dar mai rămăsese un minut de joc. Era chiar minu- 
tul de prelungire anunţat de arbitru, în care ninieni nu 
credea că s-ar mai fi putut întîmpla ceva. De pe locul 
unde eram în tribună, am strigat la cei de pe banca de re- 
zerve, am făcut și semne cu mîna, sugerîndu-le o mică 
tragere de timp prin schimbarea unui jucător. Ar fi fost 
exact cît trebuia ca să sestermine meciul. Cei de pe banca 
de rezerve au făcut, la rîndul lor, semn că nu mai este 
nevoie. Stăteau cu toţii în picioare și dădeau să se îndrepte 
către ieșirea din teren. Şi culmea, în aceste secunde fatale 
mingea era la jucătorii noştri. Putea fi trimisă spre poarta 

adversă sau degajată undeva departe. Dar jucătorul cu 
balonul la picior a zis că-i mai bine să se complice şi a în- 
cercat să dribleze un adversar. Acesta l-a deposedat ime- 
diat și a inițiat, fără prea mare convingere, un atac. La 
25 de metri lateral de poarta noastră, un apărător încer- 
cînd să intervină a comis un fault de joc. Și arbitrul a dic- 
tat, pentru unguri, o lovitură liberă directă. Mai fuseseră 
de acestea, pînă atunci, încă vreo zece cel puţin. Lovitura 
liberă a fost executată într-o grămadă de. jucători, balonul 
s-a strecurat prin desișul de picioare, prin faţa portarului 
Zlotea, care-l putea culege ca pe o legumă, şi cu puţin 
înainte de a ieşi de pe teren în aut de poartă a întîlnit un 
picior rătăcit al unui jucător din echipa gazdă care l-a 
împins în... gol ! Și meciul s-a încheiat ! 

Cîteva minute după această fază, ce ne-a oprit inima 
în loc, discutam cu antrenorul echipei ungare, care obiec- 
tiv și sportiv în același timp, recunoștea că au cîştigat cu 
oarecare şansă, că avem o formaţie bună, că meciul re- 
tur din România va fi foarte greu pentru ei, noi avînd, la 
această diferență de numai un gol, prima şansă de cali- 
ficare. / 

Fără îndoială că în balanța aprecierilor făcute de an- 
trenorul ungur fuseseră luate în consideraţie și rezultatele 
anterioare dintre cele două echipe. Victoria cu 1—0, din 
1982, toamna, la Oradea, obţinută de juniorii români la 
capătul unui joc foarte bun și, mai ales, acel 2—1 tot în 
favoarea noastră, realizat la începutul lunii martie 1984 
în turneul de la Tașkent — U.R.S.S., cînd am cîştigat în 
fața ungurilor jucând, la un moment dat, în numai 9 oa- 
meni ! Adăugînd acestor antecedente rezultatul oarecum 
norocos al partidei de la Budapesta, pronosticurile cali- 
ficării pentru turneul final al Campionatului european 
erau net de partea noastră. Puteam: privi meciul retur, 
programat la Oradea, la 11 aprilie 1984, cu justificată în- 
credere. 

Și totuşi, golul acela gratuit din ultimul minut al par- 
tidei tur ne obseda. Fără el era mai uşoară o victorie, in- 
diferent de scor, pe teren propriu. Aşa însă, trebuia să în- 
scriem de două ori. Nici asta nu părea prea greu de 
realizat. Important era să nu primim, pînă una alta nici 
un gol. ` 

La 11 aprilie, la Oradea, nici n-a început bine meciul 
și la o centrare de pe partea stîngă a atacului ungar, -un 
„cap“ bine plasat a trimis mingea în poarta noastră pe 
lîngă cîțiva apărători aflați pe posturi de... spectatori. În 
acest moment, în mintea jucătorilor români s-a instalat 
ideea că, pentru a ne califica, ne sînt necesare trei goluri. 
Ceea ce începea să fie destul de greu realizabil. Mai ales 
că golul, primit cu atîta uşurinţă în debutul partidei, tur- 
nase, parcă, în picioarele jucătorilor-noştri plumb. 

Şi meciul, şi calificarea erau practic jucate, deşi mai 
rămăseseră peste 80 de minute de joc. Iar la turneul final 
al campionatului european au mers fotbaliştii unguri, care 
au şi câștigat titlul continental, la Moscova, în acel an. 
Noi, cu o echipă mai bună ca aceea a campionilor Euro- 
pei, din care făceau parte jucători deveniți în mai puţin 
de un an divizionari A : Bănuţă, Topolinschi, Mihali, Câr- 
stea, Bobaru, Mărgărit, Mateuţ, Nuță, Drăghici, Zlotea, 
am rămas acasă. 

Istoria aceasta a mnecalificării naţionalei de juniori 
U.E.F.A. '84 la turneul final al campionatului european 
este însă ceva mai lungă și nu se reduce doar la răzbu- 
narea uneia dintre legile nescrise ale fotbalului. 

Un destin oarecum asemănător, la fel de nedrept, l-a 
avut, la dimensiunile competiţiei supreme a soccerului 
mondial, şi echipa naţională de seniori. În meciul eu Ir- 
landa de Nord, primind golul lui Quinn din minutul 29, 
reprezentativa noastră, mareată psihic, n-a mai găsit, cu 
toate eforturile făcute, cheia nici măcar a egalării, care 
ne-ar fi fost pînă la urmă suficientă pentru asigurarea 
biletelor de avion pentru Mexic. 

Și să ne gîndim că şi Dinamo Bucureşti, la un pas de 
finala Cupei Campionilor Europeni în 1984, a primit pe 
teren propriu, tot pe fondul unei neatenţii, golul acela în- 
scris de Rush, gol care a dat alt curs jocului și a decis 
soarta calificării. Și exemple de acest fel sînt multe. 

Atenţie, așadar, la primele și la ultimele minute ale 
meciului, bineînţeles cînd rezultatul este incert şi jocul 
este pe „muchie de cuţit“. Ionică Bogdan, cu bogata sa 
experienţă de viaţă şi în fotbal, ştie ce spune. 7 

Minutul 47 al meciului România - Cehoslovacia din C.E. de juniori, dis- 
putat la 16 octombrie, la Plopeni. Pojar a înscris golul victoriei. În aceeași 
zi, în Capitală, prima reprezentativă pierdea în fața Irlandei de Nord, cu 
acelaşi scor (1-6), meciul care a decis „soarta Mexicului“. Mulţi au spus 
atunci că mai bine era ca rezultatele să fi fost... invers. Dacă s-ar fi putut | 


Mica tribună cu aspect londonez a stadionului Metalul din Plopeni, în timpul 
unui meci al juniorilor „tricolori“. 


Cînd echipa conduce cu 4-0 (în meciul România = Turcia din C.E. juniori), 
parcă și fețele antrenorilor Gheorghe Staicu si Constantin Frăţilă arată altfel. 


: 4 tun. 
FINLANDA - ROMÂNI ÄN 


1 aia I 


| | 
ÎHELSINKI A IUNIE 1985 


La 1-1 însă, și mai ales în deplasare (Finlanda - România, Helsinki, iunie 
1985), cei trei Mircea - Pascu, Lucescu și Rădulescu — privesc cu justificată 
îngrijorare, dar nu cu teamă, desfășurarea partidei. | 


Cite probleme nu frămîntă un antrenor înaintea unui: meci decisiv 2! Şi ce 
uşor este să judeci jocul după aceea. 


Un gol antologic care a făcut în seara zilei de 16 aprilie 1983 să se 
aprindă o sută de mii de torţe pe stadionul „23 August“ din Capitală. 


Șutul lui Bölöni l-a învins pe marele Zoff şi campioana mondială, celebra 


squadra azzurra, închina steagul la București. 


De două ori portarul Irlandei 
de Nord, prea norocosul Je- 
nings, a fost. învins în meciul 
de tristă amintire din 16 oc- 
tombrie 1985, de la București. 


Și totuşi mingea s-a 
nat să nu intre în po 


dată s-a opus fundașul 
altă dată balonul a şters 
bara |... 


„Și echipa României, care ar fi trebuit şi ar fi meritat să fie prezentă, în 
86, în Mexic, a rămas să privească turneul final al campionatului mondial 
la... televizor ! 


ii 


— Bine, bine i-am zis eu: Dar dacă și alţii își iau toate 
măsurile şi la început şi la sfîrşit de meci și nimeni nu 
mai greșeşte ? 

— Acum ce vrei ? Te frămîntă grija de alţii ? Să facam 
să nu mai greșim noi. Lasă-i pe alţii. Să-i prindem pe ei 
în defect faţă de legile nescrise ale fotbalului. Și să-i exe- 
cutăm, dacă putem, și la început și la sfirsit de meci. 
Ne-ar prinde mai bine așa. Și poate că, de ici puţin, de 
dincolo puţin, am plăti mai rar tribut contraperformanțelor. 

Ionică Bogdan, asul driblerilor din perioada dinainte 
de cel de al doilea război mondial, a știut să iasă şi de 
această dată din încurcătură. 

Parcă-l văd, ca jucător, cu chiloţii săi lungi pînă la 
genunchi, driblînd adversarii pînă cînd aceştia cădeau la 
pămînt, așteptindu-i apoi să se ridice, pentru a-și face 
numănul complet, pentru el şi pentru deliciul galeriei. 

Acum, la 70 de ani, driblingul lui a rămas o frumoasă 
(amintire. În schimb, continuă să minuiască cu aceeaşi di- 
băcie fenta. Cu vorbe de duh.» 


MEMENTO ! 


Anul 1983 a fost pentru fotbalul românese un an plin, 
cu realizări de excepţie. Echipa naţională de seniori s-a 
calificat în turneul final al Campionatului european orga- 
nizat de Franţa în 1984 ; prima reprezentativă de juniori, 
U.E.E.A., '83, a participat la turneul final de la Londra al 
celor mai bune selecţionate ale continentului și, în conti- 
nuare, a cîştigat marele turneu internațional de la De- 
venter — Olanda ; echipa a doua de juniori, U.E.F.A. "84, 
a cîștigat Balcaniada din Grecia. 

Chiar și cea mai mică reprezentativă a ţării, aceea a 
juniorilor sub 16 ani, U.E.F.A., '85, a intrat în focul luptei 
pentru obținerea unei calificări la o dispută finală a unei 
mari competiţii continentale. Primul examen, debutul ofi- 
cial în perimetrul jocurilor ‘cu mare miză, era prevăzut 
pentru data de 27 aprilie, la Galaţi. Adversară, reprezen- 
tativa Greciei, despre care nu știam prea multe lucruri, 
dar bănuiam că va fi alcătuită, ca de obicei în asemenea 

situaţii, din jucători cu gabarit mare, bine „copțit, cu 
viteză și forţă, ca principale arme de exprimare în joc. 

Antrenorul Nicolae Belizna, căruia i se încredințase 
soarta celor mai mici juniori, s-a instalat din vreme cu 
echipa în tabăra de pregătire de la Galaţi, aşteptind cu 
înfrigurare ziua meciului. Între timp, echipa formată cam 
în pripă şi cu unele semne de întrebare în formaţie a sus- 
ţinut şi cîteva meciuri de pregătire, ca un fel de repetiții 
pentru jocul oficial cu Grecia. Existau unele îndoieli în 
ceea ce privește obținerea victoriei, deși, luînd ca argu- 
mente faptul că jucam acasă și că, oricum, nivelul fot- 
balului nostru era mai ridicat decit acela al fotbalului grec, 
am fi putut privi întâlnirea cu ceva mai multă liniște. Dar 
cum nici jocurile de verificare nu au oferit soluții de con- 
solidare a formaţiei de bază şi de o mai bună exprimare 
tactică și mai ales cînd tinerii noștri jucători i-au văzut pe 
adversarii lor cum arată, de parcă cei mai mulți dintre ei 
nu mai erau de mult juniori, starea emoțională s-a ampli- 
ficat, nesiguranța în joc a căpătat, pe alocuri, tendinţă de 
panică, Meciul a fost mai greu decît se putea închipui. Și, 
totuși, trebuia cîștigat. Era mai presus de orice o chestiune 
de prestigiu, dincolo de agoniseala de puncte necesară 
asigurării unei calificări în turneul final al competiţiei. 

Pînă la urmă a căzut greu de tot și golul vic- 
toriei noastre. Am cîştigat cu 1—0, dar noi, cei de pe mar- 
ginea terenului, eram cel puţin tot atît de obosiţi ca cei 
care alergaseră 80 de minute în teren. Motiv de reproș la 
adresa jucătorilor noştri care ne ţinuseră aproape o oră şi 
jumătate cu nervii întinşi. De aceea simțeam nevoia să-i 
certăm niţel, pe unii dintre ei chiar mai mult. Momentul 
acesta al dişcuţiei l-am amînat pînă după întoarcerea la 
hotel. 

Am plecat de la teren nu cu autobuzul cu jucătorii, aşa 
cum venisem de atitea ori pînă atunci. Simţeam nevoia de 
puţin aer şi am luat-o, o bucată de drum, pe jos. 

La ieșirea din stadionul „Dunărea, aproape de şoseaua 
asfaltată care duce spre centrul orașului, pe partea 
dreaptă, un monument funerar împlîntat în buza malului 
ridicat lîngă drum. Pe el, fotografiile a doi copii și două 
coroniţe de flori care nu apucaseră să se veștejească încă. 

Mă apropii, cu teamă parcă, şi în momentul în care încep 
să deslușese ce serie sub chipurile blînde ale celor doi 
copii, simt că mi se pune un nod în gît. Citesc, totuși, 
pînă la capăt : Hartman Emil, născut 1972, şi Hartman 
Cristi, născut în 1973. Morți în ziua de 11 ianuarie 1983, 
înecaţi sub gheaţa'unui pîrîiaș. Şi mai departe ,,... am trecut 
prin lumea asta cu prea puţine primăveri. Și ne-am stins 
din viață pe această gheață. Fratele meu mai mic, Cristi, 
sărind a-mi salva viaţa, s-a rupt mai tare gheaţa și în 
urmă v-am lăsat în casă o adîncă tăcere, lacrimi şi dure- 
re“, Emil și Cristi. 

Am rămas cîteva clipe, nu știu cîte, cu ochii pironiți 
spre chipurile blînde ale celor doi copii, pe care la un 
moment dat nu le mai distingeam prea bine prin păienje- 
nişul lacrimilor. În jurul meu cîțiva puştani, probabil prie- 
teni de joacă ai lui Cristi și Emil, priveau şi ei parcă cu 
luare-aminte. Nu trecuseră decît citeva luni de cînd, sub 
gheaţa subțire dar crudă, apa smulsese din viaţă sufletele 
a doi nevinovaţi copii. 

Am plecat apoi mai departe, de la stadion spre hotelul 
din centrul orașului, pe jos. Era o cale destul de lungă. 
Atunci nu mi s-a părut deloc. 

Într-una din camerele hotelului, echipa, într-o tăcere 
disciplinată în cap cu antrenorul Belizna, aștepta momen- 
tul de analiză, care mai totdeauna cuprinde mai pe faţă, 
mai discret şi ceva reproș. 

Am privit pe rînd jucătorii de citeva ori şi, la urmă, 
i-am îmbrățișat cu o singură privire pe toți la un loc : Voi- 
cilă, Proșteanu, Bissinger, Ilie, Nuță, Avasicei, Chivu, Pis- 
tol, Năstase, Haşany, Zamfir, Henzel, Leu, Costin... 

Cu toții, în urmă cu 2—3 ani, erau de vîrsta lui Cristi 
şi Emil, cei doi copii trecuți prin lumea asta cu prea puţine 
primăveri. 

Mai mult nu le-am putut spune atunci celor care- ju- 
caseră şi cîştigaseră luptînd, decît un simplu : „Bravo, 
băieți !“ 

În gînd, mi-am zis apoi: oare ar putea fi ceva mai 
de preț decît viața, sănătatea și educația acestor copii, 
cărora le cerem, mereu, să fie victorioşi ? 

BILBAO STORY 


Bilbao este un oraș mare şi foarte frumos în nordul. 
Spaniei, important port situat pe rîul Nervion, în apro- 
pierea golfului Biscaya. 

Bilbao este și un foarte cunoscut centru fotbalistic, 
numele echipei locale, Athletic, depăşind de mult grani- 
tele patriei coridelor și a dansului flamenco. 

Cu Bilbao este însă și o poveste, cum nu mai e alta. 

Adică fără precedent și bine ar fi fără continuare într-un... 
program viitor. Este povestea unei echipe naționale de 
juniori invitată să ia parte la o întâlnire cu selecționata 
regiunii Biscaya. Meciul urma să aibă loc în ziua de 3 
mai 1984. Şi a avut loc. Echipa naţională a plecat însă 
la acest joc fără antrenorii ei, fără cei care se ocupaseră 
de pregătirea lor pînă atunci. Adică fără Marcel Pigulea, 
Costică Toma și Nicolae Belizna. Pentru această deplasare 
au fost „unși“ alți antrenori fără nici o vină, dar și fără 
nici o legătură cu echipa, cu jucătorii, pe care nu-i 
cunoşteau si nu-i văzuseră decît poate cu totul în- 
timplător. Antrenorii de drept ai echipei au rămas acasă 
pentru simplul motiv că urmau să ispășească o sancțiune 
după o 'necalificare în turneul final al Campionatului eu~ 
ropean, din 1984, de la Moscova. Dar, de fapt, cine nu 
se'calificaseră, antrenorii sau echipa ? 
Dacă meciul de la Bilbao era socotit un prilej de des- 
tindere, un voiaj de agrement, poate că nu-și mai avea 
rostul. În fond, o echipă naţională de juniori nu poate 
fi pe postul lui „Domnul Goe“, care, ca să nu mai rămînă 
repetent încă un an, a fost trimis să se recreeze la Sinaia. 
Cu mamiţa, bineînțeles. 


Dacă însă s-a considerat, cum era normal, că jocul 
de la Bilbao este un mijloc de pregătire, un prilej de 
îmbogățire a experienţei internaționale, atunci participa- 
rea echipei trebuia să fie laolaltă cu antrenorii ei, cei 
care de altfel i-au luat din nou în primire la înapoierea 
din Spania, ocupindu-se, în continuare, de instruirea și 
educaţia lor. 

Partea cea mai neplăcută a poveștii a fost însă aceea 
că nu s-au estimat posibilele aspecte hilare și nici ridi- 

colul aproape inevitabil rezultat de atunci. Pentru că, fără 
să cunoști jucătorii nici măcar pe nume, cum poţi să le 
spui ce și cum să joace ? Cineva a zis atunci că mai bine 
ar fi luat un antrenor de la șah care era oricum mai 
obișnuit cu mutările cifrate. Altfel, cei doi antrenori de 
conjunctură ar fi trebuit să se adreseze elevilor lor, tot de 
conjunctură, cu „alo, băiatu'* sau „mă, tu ăla, cu 7 pe 
spate, de ce nu-i pasezi lui 8 2% 

La puţină vreme după „episodul Bilbao“ a apărut în 
revista „Săptămîna“, sub semnătura scriitorului Dan Clau- 
diu Tănăsescu, un articol intitulat semnificativ „Ciudaţă 
chestie“. Citeva fragmente din acest articol sînt suficiente 
pentru a ilustra nedumerirea în legătură cu o asemenea 
experienţă : „... la acest meci (este vorba de meciul de'la 
Bilbao), naţionala noastră de juniori în loc să fie însoţită 
de antrenorii care au pregătit-o de-a lungul anului, a 
intrat pe mîna altor doi tehnicieni invitaţi special la această 
acțiune... Cazul constituie o ciudată premieră ! Să trimiţi 
o echipă reprezentativă. cu doi antrenori care nici nu-și 
cunoșteau. jucătorii. Un răuvoitor, vrînd să facă o glumă 
în legătură cu această ciudată chestie, ne-a povestit că 
în nu ştiu ce gară, cînd copiii-fotbalişti au coborit să bea 
apă, cei doi conducători erau să urce în vagon, în locul 
lor, o grupă de cercetași... propunem celor în drept să 
facă aceeaşi încencare şi cu echipa naţională care tre- 
buie să plece în Franţa (la campionatul Europei). Propu- 
nem antrenorii de la echipa „Imboldul — Văscăuţi !“ 

În ceea ce priveşte meciul propriu-zis, întîlnirea dintre 
naţionala de juniori a României şi selecționata regiunii 
Biscaya, trebuie spus că, spre cinstea lor, jucătorii și-au 
înţeles cum se cuvine rostul și au jucat după cele învățate 
de la antrenorii lor reali, apărînd cu demnitate culorile 
țării noastre. Rezultatul de eglitate (1—1) obţinut în fața 
unei echipe, cea spaniolă, foarte puternice, dar mai ales 
jocul bun practicat, au făcut o frumoasă propagandă 
totbalului românesc, ziarele din Bilbao avînd multe cu- 
vinte de laudă la adresa jucătorilor noştri. 

Și tot demn de menţionat este şi faptul că la întoar- 
cerea în ţară, componenții echipei naționale de juniori au 
făcut primul drum la antrenorii lor de drept rămași acasă, 


165 


dînd astfel o frumoasă pildă de recunoştinţă și în acelaşi 
timp de maturitate în gîndire şi comportament. 

De unde se vede că, uneori, se poate învăţa şi din 
exemplul celor mici |. 3 


O ISTORIE TRISTA CARE, DIN PĂCATE, DE PREA 
MULTE ORI SE REPETĂ ! 


Ratarea calificării la turneul final al Campionatului 
mondial din Mexic '86, în urma unei nereușite pe fteren 
propriu — este vorba de meciul din 16 octombrie 1985 
de la București —, i-a făcut pe mulţi să afinme că istoria 
aceasta a meciurilor decisive, pierdute acasă, s-a repetat 
de multe ori, mai ales în ultimul timp. 

De cînd şi de cîte ori ? 

Și nu doar simpla curiozitate, ci dorința de a stabili 
cu exactitate adevărul, de a vedea cum şi pînă unde s-a 
greşit de fiecare dată cînd am rămas „cu buza umflată“ 
acasă, a detenminat o incursiune în istoria nu prea înde- 
părtată a totbalului nostru, făcînd apel la date de cronică 
şi chiar la amintiri destul de vii încă în memoria noastră. 

Am ales în acest scop ca unitate de referință ultimele 
zece tentative de calificare la competiţii internaţionale de 
anvergură, înscrise într-o perioadă în care fotbalul româ- 
nese a ieșit mai mult în lume, reuşind să se facă cunoscut, 
să se afirme în arena internaţională. Au fost câte cinci 
turnee finale ale campionatelor mondiale şi ale campiona- 
telor europene, pentru fiecare dintre éle disputindu-se com- 
petiţii speciale pe grupe de calificare. 

Să le luăm, deci pe rînd, în ordinea lor cronologică 

„. În 1968, Campionatul Europei. Echipa noastră 
reprezentativă nu s-a calificat pentru turneul final, com- 
portarea sa destul de bună din preliminarii fiind umbrită 
de acel incredibil 1—7 cu Elveția, la Zürich, în seara zilei 
de 24 mai 1967. 

.. 1970. Mexic. Drumul: spre platourile aztece a fost 
încununat de succes. Angelo Niculescu și băieţii lui te- 
ribili au adus fotbalul românesc, după 32 de ani de 
așteptare, la marele festin al fotbalului mondial. Calificare 

spectaculoasă pentru turneul final, obținută, cu calm și 
judecată, după un meci egal decisiv cu Grecia, pe stadi- 
onul „23 August“ din Capitală. 

.. 1972. Campionatul Europei cu turneu final „în pa- 
tru<, disputat în Belgia. Echipa noastră reprezentativă rea- 
zează o splendidă performanţă cîștigînd grupa preliminară 
într-o companie foarte selectă, cu Cehoslovacia, Țara 
Galilor, Finlanda, și obține dreptul de a juca în „sferturile“ 
competiţiei. Adversară, formaţia Ungariei. Şanse mari să 
ne clasăm în rîndurile primelor patru reprezentative con- 
tinentale, să aspirăm chiar la un loc pe podium, la o 
medalie, Mai ales după egalul (1—1) din 29 aprilie 1972, 
de la Budapesta. Returul de la 14 mai de la București, 
care era de presupus că ne va aduce victoria, de-abia 
ne-a oferit șansa unui al treilea meci. Ungurii au deschis 
scorul prin Szöke, noi am egalat prin Dobrin, din nou 
ungurii au luat avantaj prin Kocsis, care după aceea a 
ratat un penalty, pentru ca spre finalul partidei, Neagu 
să restabilească egalitatea, 2—2. Al treilea meci, pe teren 
neutru, la Belgrad, a dat cîştig de cauză echipei ungare, 
dar șansa ne-a ocolit şi de astă dată. În minutul 85, 
la scorul de 1—1, Neagu a trimis mingea cu capul pe 
lîngă poarta goală ! Trei minute mai tîrziu Szöke a sem- 
nat, printr-un gol parabil, eliminarea noastră din com- 
petiție. 

«. 1974. Turneul final al Campionatului mondial organi- 
, R. F. Germania. Tara noastră nu participă, califica- 
rea fiind ratată nu în urma jocurilor de acasă, ci a unei 
comportări inegale în ansamblu, care trăda uzura firească 
a „mexicanilor“ noștri, intrați sub bagheta lui Valentin 
Stănescu. 


.... 1976. O nouă ediţie a campionatului european, cu 
un turneu final, de astă dată „în opt“. România face parte 
dintr-o grupă preliminară tare, alături de Spania, Scoţia 
și Danemarca ! Primele trei partide sînt încheiate cu re- 
zultate foarte bune : 0—0 cu Danemarca, la Copenhaga, 
și 6—1 în retur cu aceeași echipă la Bucureşti ; 1—1 cu 
Spania pe stadionul Santiago Bernabeu din Madrid. Ur- 
mau două meciuri acasă, cu Scoţia și Spania, care câsti- 
gate ne-ar fi asigurat primul loc în grupă. Și ar fi fost nor- 

mal. să le cîştigăm. A fost, mai întâi, meciul cu Scoţia de 
la 1 iunie 1975, la București. Am condus cu 1—0 pînă în 
minutul 88 şi între. timp Dobrin a mai ratat o ocazie 
imensă, singur cu portarul în faţă. Dar tocmai cînd toată 
lumea se sculase, în picioare, pregătindu-se să spună 
„gata, am câștigate, ne-a pedepsit, vorba lui Ionică Bog- 
dan, una din legile nescrise ale fotbalului. Fundaşul cen- 
tral scoţian MeQuin a trimis, mingea, parcă ar fi pus-o 
cu mîna, în plasa porţii noastre și în los de 1—0 sau chiar 
2—0 a fost 1—1! Dar şi așa mai rămîneau șanse bune de 
calificare. Trebuia să cîștisăm meciul cu Spania, tot pe 
„23 August, la Bucureşti. După 1—1 la Madrid, puteam 
emite pretenţii justificate la o victorie, pe teren propriu. 
Numai pretenţiile, însă, nu erau suficiente. În minutul 57 
al „partidei spaniole“, scorul era 2—0 pentru fotbalistii 
iberici. Marcaseră Villar şi Santillana. Au venit apoi golu- 
rile egalizatoare ale lui Dudu Georgescu şi Puiu Iordănes- 
cu şi... atît. Am terminat „calificările“ neînvinşi, realizînd 
și o remiză cu Scoţia la Glasgow (1—1), dar la turneul 
final al C.E. a plecat Spania. 

.. 1978: Argentina. Din nou într-o grupă puternică 
preliminară. Și culmea ! Cu aceiaşi. adversari de care 
ne-am împiedicat ori de cîte ori am încercat să atacăm 
marea performanță : Spania şi Iugoslavia. Dar începutul 
este din nou promiţător : 1—0 cu Spania, la Bucureşti, şi 
2—0 cu Iugoslavia, la Zagreb. Sîntem, cum s-ar zice, „la 
bătaie“, chiar şi după eşecul cu Spania de la Madrid 
(0—2). Meciul hotăritor urma să fie acela cu Iugoslavia 
de la București, adversarii noştri nemaiemiţind vreo pre- 
tenţie, fiind, practic, ieşiţi „din cărți“. Cineva a „gîndit 
atunci strîmb, enunţind ideea că ne trebuie golaveraj în 
meciul cu ,plavii“ şi că, dacă i-am bătut la Zagreb cu 
2—0, acasă îi putem bate și mai rău. Deci, cum s-ar 
zice, „Pe ei!“ Și pînă la unmă au fost ei pe noi. Cine 
nu-și aminteşte de acest meci, pe drept cuvînt antologic, 
intrat în istoria marilor surprize ale fotbalului mondial ? 
Era în ziua de 13 noiembrie 1977. 1—0 pentru noi, prin 
golul lui Vigu ; 1—1 Sușici, 1—2 Muzinici, 2—2 Iordănescu, 
3—2 Bölöni. Aceasta în prima repriză. Mai era timp la 
pauză ca jucătorii noștri să fie stătuiți să urmărească, 
în primul rînd, victoria şi apoi scorul. Eram doar la noi 

acasă și conduceam cu 3—2. Repriza a doua : 3—3 Suşici, 
3—4 acelaşi Sușici, 4—4 Dudu Georgescu, 4—5 Triftunovici, 
4—6 (poartă-n casă, ca la table) Filipovici ! Și în Argen- 
tina au plecat spaniolii ! Pe gafa noastră de acasă ! 

.- 1980. Ediţia italiană a campionatului european. În 
grupa preliminară sîntem tot cu Spania și Iugoslavia, 
adăugîndu-se acum și Cipru. Pînă la un punct ne-am 
menţinut pretenţiile pentru șefia grupei, dar am renunțat, 
pierzând practic şansele calificării, după egalul pe teren 
propriu, la Craiova, la 4 aprilie 1979, cu Spania (2—2). 
Și drumul spre Roma l-au luat tot fotbaliştii iberici. 

„1982. „Mundialul“ spaniol. Posibilităţi mari de a 
„sparge gheaţa“. Naţionala noastră, un fel de combinată 
Steaua— Universitatea Craiova, se îndreaptă cu pași siguri 
spre Madrid. Mai avea de susținut două jocuri pe teren 
propriu, care, câştigate, o declarau virtuală calificată pen- 
tru turneul final. Două jocuri, cu Ungaria și Elveţia, 
ambele la Bucureşti. Victorii foarte posibile, după ce cîști- 
gasem cu Anglia două puncte acasă și unul pe Wembley. 
Clasamentul seriei, înaintea meciului cu Ungaria, arăta 
astfel : Anglia 7 puncte din 7 jocuri, România 7 puncte din 
6 jocuri, Ungaria 6 puncte din 5 jocuri, Norvegia 6 puncte 
din 7 jocuri și Elveţia 4 puncte din 5 jocuri. Grupă 
extrem de puternică, poate cea mai puternică din în- 
treaga istorie a calificărilor. Trebuia să-i învingem, la 
București, pe unguri și pe elveţieni și nici nu ne-ar 
mai fi interesat altceva în rest. În ziua de 23 septem- 
brie 1981 partida cu Ungaria s-a terminat 0—0, după 
niște ratări care ne-au adus la un pas de infarct. Iordănescu 
mai ales a irosit o ocazie imensă ! Şanse însă mai rămi- 
neau și după acest egal. La 10 octombrie 1981 a fost 
meciul cu Elveţia, un joc de orgoliu pentru fotbaliştii din 
„tara cantoanelor“. În minutul 56 era 1—0 pentru noi. 
Înscrisese Balaci, -apoi, în minutul 62 a ratat incredibil 
cel mai eficace atacant din istoria fotbalului nostru, Dudu 
Georgescu. În minutul 68 elveţienii egalează printr-un gol 
stupid, prin Zappa, pentru ca după alte șapte minute, 
Luthi, driblînd, că la antrenament, întreaga noastră apă- 
rare, dezorientată şi speriată, să facă ca tabela de mar- 
caj să indice 2—1 pentru Elveția. Și aşa s-a spulberat 
frumosul nostru vis spaniol. O dată cu el s-a încheiat şi 

mandatul lui Valentin Stănescu la echipa naţională. Mir- 
cea Lucescu a preluat-o din mers, transformînd-o după 
aceea, ca alcătuire şi idee de joc, din temelii. La 11 no- 
iembrie 1981, la Berna, noua garnitură a reprezentativei a 
susținut ultimul meci din cadrul preliminariilor, cu Elveţia 
(0—0). Acesta a marcat și actul de naştere al „unspre- 
zecelui“ tricolor care se va lansa, în continuare, în teme- 
rara acţiune Euro "84. 

„Campionatul Europei. Franța 1984. În'sfîrșit, o califi- 
care așteptată ani de-a rîndul. O performanţă deosebit 
de valoroasă dacă se ţine seama că din grupa prelimi- 
nară mai tăceau parte, alături de noi, campioana mondi- 
ală en-titre, Italia, o fostă campioană a Europei şi 
vicecampioană mondială, Cehoslovacia, o altă fostă vice- 
campioană mondială, Suedia, și o out-sideră, Cipru. De data 
aceasta lucrurile au mers aproape șnur. Aproape, pentru 
că era cît p-aci s-o serintim tot la un meci pe teren pro- 
priu, Acela cu Cehoslovacia din 15 mai 1983, de la Bucu- 
rești. Atunci a fost 1—0 pentru oaspeţi şi rezultatul acesta 
putea fi hotăritor pentru soarta calificării. Din fericire, 
jucătorii noştri au găsit, la timp, resursele necesare pentru 
a repara 0 greşeală care, în final, nu s-a dovedit fatală. 
Și astfel, în vara anului 1984, am fost prezenţi la marea 
sărbătoare a fotbalului continental, ediția franceză. | 

. 1986. Mexic. Al doilea „El Mundial“ în țara aztecilor. 
În grupa calificărilor, România împreună cu Anglia, Irlan- 
da de Nord, Finlanda și Turcia. Parcă ceva mai uşoară 
ca aceea a „europenelor“ din 1984. Parcă... 

Şi totul a mers O.K. pînă în acea tristă zi de 16 octom- 
brie 1985. Trebuia să învingem sau cel puțin să facem 
un meci egal şi Mexicul nu ar mai fi rămas pentru noi 
o „fata morgana“. Așa cum au rămas şi ,„Mundialult 
spaniol 1982 și cel argentinian 1978 şi ediţiile -„europene- 
dor“ din 1976 și 1972. 

Așadar, făcînd bilanţul-ultimelor zece tentative de cali- 
ficare în turneele finale ale campionatelor mondiale şi con- 
tinentale, ajungem la constatarea, deloc plăcută, că cinci 
dintre acestea le-am ratat ca urmare a unor meciuri pier- 
dute pe teren propriu, a neputinței de a ne valorifica 
avantajul, nu numai teoretic, al jocului acasă, în faţa pro+ 
priului public. - 

Să fi devenit oare meciurile acestea pe teren propriu o 
așa 'de mare „necunoscută“ în ecuaţia tentativelor de 
calificare într-o competiţie internaţională de amploare ? 

Tot ce-i posibil. Pentru că încărcătura psihică este 
ceva mai mare, obligaţiile faţă de public sînt mai apăsă- 
toare. Problemele pe care le pun adversarii în apărare 
sînt mai încureate, mai greu rezolvabile. 

Nu-i mai puţin adevărat, însă, că în fiecare din aceste 
cinci încercări ratate s-au făcut şi greşeli, care, potrivit 
legilor scrise și nescrise ale fotbalului, au o scadenţă 
cînd se plătesc. i 

Partea cea mai tristă este că nu se prea învață din 
greșeli. Ale altora și chiar din propriile greşeli. 

Există o vorbă plină de înțelepciune care spune că 
„eine nu învaţă din istorie riscă să o repete“. În fotbalul 
nostru istoria calificărilor pierdute pe teren propriu se 
repetă cam des. 

Poate că a venit timpul să ne mai amintim, din cînd 
în cînd, de istorie şi, mai ales, să învăţăm cît mai multe 
lucruri din toate cîte ne poate învăţa ea ! 


RĂSFOIND UN ALBUM AL AMINTIRILOR 


Sfera Lazăr. Născut la 29 aprilie 1909 în comuna: bă- 
năţeană  Sînmihai. Internaţional A, antrenor, economist. 
A jucat, pe rînd, la Politehnica Timişoara (1923—29), Ro- 
mânia-Cluj (1929—31), Universitatea Cluj (1931—34) şi 
Venus Bucureşti (1934—41)... Ca jucător, a reprezentat 
tipul fundașului ideal din vremea sa, avînd o tehnică sobră, 
susţinută de o excelentă condiţie fizică și morală... A debu- 
tat în echipa națională în anul 1931, în meciul cu Lituania, 
la Kaunas (4—2) și în decurs de 10 ani a evoluat în total 
de 14 ori în prima reprezentativă. A făcut, cu Albu, un 
celebru cuplu de fundaşi la Venus (în perioada în care 
această echipă a cîştigat trei titluri de campioană a ţării : 
1936—37, 1938—39, 1939—40) și în echipa naţională A. 

Aceste date biografice sumare luate „ad literam“ din 
lucrarea enciclopedică „Fotbal de la A la Z“, volumul I, 
nu pot contura însă decît cu mare aproximaţie figura, de 
fapt, aproape legendară a sportivului şi omului Lazăr 
Sfera, una din gloriile incontestabile ale fotbalului nostru 
din toate timpurile. 

Înaintînd cu siguranță spre granița a opt decenii de 
viaţă, fostul fundaș venusist și al „naţionalei“ trădează 
oarecum, după aparenţe, vîrsta senectuţii. În rest, a ră- 
mas același spirit, mereu tînăr, sănătos și drept la cuget, 
și mai ales statornic în dragostea sa faţă de sport, faţă de 
fotbal. Așa l-am găsit ori de cîte ori l-am întîlnit, pe sta- 
dion, la Federație, la vreo şedinţă, pe stradă, acasă, la 
locuința sa din strada Timpului, undeva prin apropiere 
de Foişorul de Foc.» , 

— Hai, vino pe la mine, să-ţi arăt ceva foarte intere- 
sant, mi-a spus badea Lazăr într-o zi. 

Și prea mult n-am așteptat. Acceptînd „cu plăcere“ 
invitaţia şi curios să văd despre ce este vorba... ne-am 
trezit, într-o seară, amindoi în faţa unui album de foto- 
grafii şi a unei colecţii cu articole de ziare vechi, dinainte 
de război. 

Deschid, mai întîi, nu fără oarecare emoție, colecţia 
şi chiar pe prima pagină văd o fotografie mare a lui 
Lazăr Sfera — jucătorul și, dedesubt, o frîntură din „Ga- 
zeta sporturilor“, de prin iulie 1941, avînd un titlu mare : 
„Sfera s-a retras din fotbal 1«. Citesc în întregime şi cu 
luare-aminte, apoi, articolul, care nu poartă nici 0 sem- 
nătură : 

„Am promis aseară o veste întristătoare. Pentru noi ca 
și pentru sportul românesc. Lazăr Sfera s-a retras din fot- 
bal ! Din motive particulare, marele nostru jucător s-a 
hotărît să părăsească viața activă a fotbalului. 

Sfera nu va mai juca ! 

Retragerea lui „badea“ e o mare pierdere pentru cei 
care iubesc sportul și cinstesc pe cei ce-l reprezintă. Mai 
ales astăzi, cînd fotbalul nostru traversează o epocă de cri- 
ză | Căci Sfera face parte din acei puţini jucători care au 
dat multe, nenumărate satisfacţii soccerului românesc. Din 
vremea cînd juca în vechea echipă a Universităţii și pînă 
astăzi, cînd pleacă din clubul „negrilor“, căruia i-a adus 
atitea succese, Sfera a fost permanent în slujba sportului 
nostru, ca om şi ca jucător. Ca valoare necontestată și 
reprezentativă a virtuţilor noastre şi ca minunat apărător 
al culorilor naţionale. 

Cu plecarea lui Lazăr Sfera, tribunele, altădată frămîn- 
tate de entuziasm, rămîn fără copilul alintat al aplauzelor, 
fără omul care le-a ajutat, prin acea strălucitoare risipă 
de suflet şi forțe, să înțeleagă și să iubească sportul. 

Sfera şi-a luat rămas bun de la arena atîtor succese 
şi străduinți. El intră însă în galeria marilor jucători ai fot- 
balului românesc, de la care a binemeritat“. 

Să te retragi în plină glorie și căpitan al echipei na- 
tionale fiind !“ 

Badea Lazăr simte parcă în ochii mei nedumerirea şi 
întrebarea şi nu lasă răspunsul deloc așteptat. $ 


n. 

— Cum şi de ce m-am hotărît să mă retrag ? Eram cu 
echipa Venus la Belgrad, unde jucam un meci cu cam- 
pioana Iugoslaviei, Beogradski. Asta se întîmpla în ziua 
de duminică 24 mai 1941. La ora 16 începea jocul. În 
momentul cînd să intru pe teren mi-a venit, aşa deodată, 
să plîng. Pînă atunci avusesem o stare de neliniște, nu 
prea mîncasem la prânz, eram nervos, eu care întotdeauna 
transmiteam echipei o stare de linişte, de calm. Coechi- 
pierii mei m-au întrebat, .miraţi, de ce pling. Le-am răs- 
puns că aşa mi-a venit. Apoi a început meciul. Eu am ju- 
cat foarte slab, de nerecunoscut. Am pierdut cu 0—3. După 
joc a urmat obișnuitul banchet. Eu nu m-am dus. Am ră- 
mas în camera de la hotel. Nu am mîncat seara şi nici 
noaptea nu am dormit. Era cu noi şi preşedintele clubului 
și tatăl soției mele, avocatul Eladescu. A doua zi, luni, am 
plecat cu trenul spre ţară. Am ajuns la București, cum se 
mergea pe atunci, marţi după-amiază. În Gara de Nord 
mă aştepta soţia. Era în doliu. Cînd m-a văzut, a început 
să plîngă. Am întrebat-o cu glasul sugrumat ce face Irina, 
fetița noastră. În loc de răspuns, soția mea a izbucnit şi 
mai tare în plins. Irina murise duminică la ora 16! Ni- 
meni nu a putut şti de ce. Fără să fie bolnavă, fără să fi 
avut ceva. A mîncat bine la prînz şi, după cîteva ore, a 
murit. Socrul meu a știut în aceeaşi zi, seara, cînd a vor- 
bit de la Belgrad la telefon. Nu mi-a spus însă nici mie, 
nici celorlalți jucători. La ce ar mai fi folosit ? Şi mai trist 
a fost însă că la revenirea mea acasă n-am mai putut-o 
vedea pe Irina nici măcar moartă. O şi incinerase ! În 
acel moment al reîntoarcerii la Bucureşti m-am şi hotărât 
să renunţ la fotbal. Era în ziua de 26 mai 1941. De atunci 
n-am mai călcat pe la stadion la antrenament. Aproape 
că nici nu am ieşit din casă. O singură excepție am făcut. 
Pe data de 1 iunie era meciul cu Germania, la Bucuresti. 
Am cedat rugăminţilor de a nu părăsi, în calitate de căpi- 
tan al echipei naţionale, coechipierii şi am mai apărut, 
pentru ultima oară, pe teren. Formaţia noastră de atunci : 
Pavlovici — Sfera, Lengheriu — Vintilă, Simatoc, Moldo- 
veanu — Bindea, Ploeșteanu, Sonny Niculescu, Marian, 
Bogdan. 

La puţin timp după aceea a început şi războiul. Era 
un motiv în plus ca hotărîrea mea să rămînă neclintită. 

Și am spus adio fotbalului. Eram în plină tinereţe și în 
plină formă. Dar nu am mai îmbrăcat echipamentul de ju- 
cător şi nici n-am mai trecut dincolo de marginea terenu- 
lui, spre interior ! 

— Eu zic că... ia să ne aducem mai bine aminte. 

— Știu la ce te referi. La meciul „veteranilor“, de pe 
stadionul Republicii, din luna martie 1958, organizat îna- 
intea începerii returului campionatului naţional. Da, atunci 

: am reintrat în echipa Capitalei alături de Baratki, Bogdan, 
"Vintilă, Albu, Lupaș, Constantinescu-Grecu, Moldoveanu, 
Mihăilescu, Fabian, Mircea David. Dincolo, în echipa 
„Provinciei“ jucau : Marki, Slivăţ, Lengheriu, Gain, Răşi- 
naru, Reinhardt. Tr. Iordache, Perneki, Ploeşteanu, Reuter, 
Dobay. 

— A fost un meci frumos, într-adevăr. 

— Şi ce lume ! Stadionul arhiplin. Nu se mai găseau 
bilete. S-a jucat cu casele închise. Am auzit că atunci, la 
meci, a venit unul din provincie şi la intrare a prezentat 
un bilet vechi, din urmă cu vreo 25 de ani. Cum îl păs- 
trase, numai el ştia. „Nu-i bun“, i-au spus cei de la con- 
“trol. „Ba da, e bun. Nu joacă fotbaliştii de acum 25 de 
ani 7%. Argumentul a fost, se pare, atît de convingător, că 
cei de la intrare l-au lăsat să treacă „bariera“ pe inventi- 
vul și inspiratul provincial amator. de fotbal. 

— Atunci, în 1958, primăvara, „veteranii“ au jucat de 
parcă ar fi rămas tot împreună de cînd s-au lăsat de 
fotbal. Şi totuși, ei s-au întîlnit, cei mai mulți, cu puţin 
înainte de meci, unii chiar în cabina vestiarelor ! 

În loc de răspuns, Lazăr Sfera mi-a pus în faţă un 
articol, de fapt o luare de cuvînt a sa, cu ocazia unei în- 
“tilniri cu cîțiva dintre „veteranii“ fotbalului nostru, la 
puţin timp după meciul lor antologic, al amintirilor, de.pe 
“stadionul Republicii. Și m-a invitat să-l citesc: 

„Se spune de multe ori — și pe bună dreptate — că 
„deprinderea este o a doua natură, că obișnuința — adică 
repetarea constantă şi conştientă la început a unui gest, a 
unei acțiuni, a unei idei chiar — se sedimentează treptat- 
“treptat, pînă cînd devine aproape mecanică. În cei mai 
bine de 35 de ani care m-au legat de viața stadionului 
(aceasta se întîmpla în 1958), ca jucător și antrenor, prac- 

tica zilnică m-a deprins cu un adevăr ireductibil şi anume 
că un meci de fotbal poate fi încheiat numai după scur- 
gerea timpului regulamentar, că lupta sportivă încetează 
abia la fluierul final al arbitrului, după ce ăcele crono- 
metrului au marcat 90 de minute de joc. 

Generaţia din care fac parte — alături de Albu, Ba- 
ratki, Dobay, David, Vintilă, Bogdan, Lupaș, Sonny Nicu- 
lescu și atiția alții —, crescută în acelaşi spirit, consideră 
că „marele meci“ al carierei lor fotbalistice, al vieţii lor 
sportive încă nu s-a sfîrşit. Pentru „veteranii“ fotbalului 
nostru, fluierul final încă n-a sunat încetarea luptei. Iată 
de ce, cei mai mulți dintre ei se află angajaţi în strădania 
colectivă a mișcării de cultură fizică și sport, răspîndiți în 
toate colțurile ţării, ca antrenori, sfătuitori sau conducă- 
tori, îndrumînd cu experiența lor noile cadre de sportivi. 
Nici unul dintre ei n-a considerat că și-a îndeplinit misi- 
unea o dată cu părăsirea arenei. Nu! Lupta noastră con- 
tinuă pînă la victorie, pînă la victoria fotbalului românesc. 
Aceasta este năzuința supremă a tuturor. 

În telul acesta, în aceste condiţii, „veteranii“ au apărut 
pe stadion cu aceleași emoţii ca acum 20 de ani, cu ace- 
eași dorință de luptă cavalerească. E drept, au intrat çu 
tîmplele încărunţite, cu mișcările ceva, ceva mai lente, 
purtînd tricouri cu 2—3 numere mai mari, după plusul de 
kilograme pe care vîrsta, ce nu iartă, le-a adăugat fiecă- 
ruia, cu un elan mai mult sufletesc decît fizic... 

Tinerii sportivi, ca și publicul, au urmărit cu interes 
evoluția foştilor internaţionali de odinioară. Și dacă vîrsta 
şi-a spus cuvîntul la capitolele „condiție fizică“, „viteză“, 
„dinamism“, socotesc în schimb că spectacolul fotbalistic a 
satisfăcut prin latura tehnică a execuțiilor, a intercepţiilor 
corecte, a pasei precise, dar mai ales prin unitatea stilului 
de joc. 

Cum a fost cu putință ca, fără antrenamente de an- 
samblu, după o întrerupere de cel puţin 15 ani, compo- 
nenţii fiecărei echipe de „veterani“ să se integreze, totuşi, 
într-un stil unitar, armonios și cu deplină legătură ? Care 
să fie explicaţia jocului colectiv de asociaţie al unor oa- 
meni care nu s-au mai întîlnit împreună, pe teren, de atita. 
timp ? 

Răspunsul trebuie analizat cu seriozitate, pentru că eh 
conţine un mare adevăr, o prețioasă învăţătură pentru 
viitor. Unitatea stilului de joc trebuie căutată în sudura 
sufletească dintre jucători, sudură care n-a putut să dis- 
pară chiar după trecerea anilor. Sudura aceasta s-a creat 
prin legătura statornică a acelorași oameni, fie în cadrul 
colectivelor, fie în cadrul echipei naţionale. Aceiaşi oameni, 
jucînd zi de zi împreună, fără modificări şi fluctuații ar- 
bitrare de formaţie, au ajuns, să se cunoască, să se supli- 
nească, să se împlinească unul pe celălalt. Deprinderea 
unuia cu celălalt, prin contactul și antrenamentul zilnic, 
a devenit, cu timpul, o a doua natură, un act reflex, o 
realitate evidentă. 

Legătura aceasta a fost cu putinţă și prin faptul că 
jucătorii se simțeau atașați de colegii lor, de echipele și 
cluburile lor. Personal, privesc cu amărăciune uşurinţa cu 
care unii jucători se mută astăzi dintr-un colectiv în 
altul. Prin cîte echipe a umblat Bindea ? De cîte ori s-a 
transferat Ronnay, care a activat, nu mai puţin de 20 de 
ani, la C.A.O. 2% 

Am ajuns cu lectura la un punct nevralgic, la o hibă 
cronică a fotbalului nostru, stabilitatea jucătorilor, a an- 
trenorilor în cluburi, la echipe. 

— Lasă acum deoparte articolul şi mai bine ascultă pu- 
țin la mine. 

— Sînt numai ochi, urechi şi... pix. 

— În douăzeci de ani de carieră sportivă eu, personal, 
am jucat în numai trei orașe : pînă în 1929, la Timișoara, 
în echipa de pitici Unirea C.F.R. (devenită mai tîrziu echi- 
pa de juniori cu numele de „Politehnica“), apoi, între anii 
1929—1934, o dată cu studiile universitare, la Cluj, în echi- 
pele România și Universitatea şi, în sfîrşit, în Capitală, 
unde m-am stabilit în 1934, după absolvenţă, la Venus. 
Și mă întreb, dacă Timișoara ar fi fost pe vremea aceea 
un centru universitar, aşa cum este astăzi, unde să-mi pot 
continua studiile, mai plecam oare la Cluj ? Desigur că 
nu. De obicei, înainte vreme, perioada de transferări co- 
incidea cu cîte un eveniment important din viața perso- 
nală a fiecăruia dintre noi, eveniment care ne obliga să 
ne mutăm dintr-un oraş în altul. Și aș vrea să fiu bine în- 
teles. Înainte de război, cînd fotbalul nostru era semipro- 

fesionist, cînd se ofereau jucătorilor sume importante pen- 
tru trecerea într-o altă echipă, transferul putea fi un mij- 
loc de câștig, aşa cum se mai întîmplă în țările cu sport 
profesionist. Dar, cei mai mulţi dintre jucătorii noștri, le- 
gați sufletește de colectivele lor, refuzau oferte ispititoare, 
pentru a nu rămîne departe de cei cu care se înțelegeau, 
cu care se sudaseră sufleteşte în viața de toate zilele şi 
în joc. 

Mie, de pildă, cînd am venit la Venus, în Bucuresti, 
mi s-au oferit 150 000 de lei. Am zis nu. Eu vroiam un ser- 
viciu şi să joc. Mă gindeam că mai bine ar fi ca banii 
„aceștia să fie dați Universităţii Cluj, de unde venisem și 

“ care mă. consacrase ca jucător. Conducerea clubului Ve- 
nus a dat clubului studenţesc 80 000 lei bani lichizi și de 
alți 70 900 lei echipament de fotbal de fabricaţie austriacă. 
Înaintea Venusului mai veniseră la mine și Ripensia. şi 
'‘C.A.O., tot cu oferte atrăgătoare. Eu promisesem să vin 
la Venus şi am vrut să mă ţin de cuvînt. Mai ales că, de 
ce să nu recunosc ?, am vrut să văd cum este şi în Capi- 
tală, să cunosc puţin și viața de aici. 

Jucînd la Venus am avut și numeroase satisfacţii spor- 
tive, iar primii bani câștigați i-am trimis acasă, la Timi- 
șoara, lui tata, ca să construiască o casă în Mehala, car- 
tierul în care copilărisem, unde făcusem cei dintii pași în 
“fotbal. 

— Mehala, unul din leagănele fotbalului timişorean şi 
“chiar ale fotbalului românesc... 

— Da. Iată un nume pe care cel ce va serie vreodată 
© istorie a fotbalului nostru va trebui să-l pomenească de- 
seori, ca pe un adevărat izvor de jucători. De aici, din 
Mehala Timișoarei, de pe maidanul copilăriei, au pornit 
jucători ca Taenzer, T. Frech, K. Frech, Emeric Vogl, 
Lotter, Ritter (care aveau să facă faima echipei Chinezul), 
apoi Holtz, lancs, Rafinsky, Lakatos, Cotormani (stîlpii 
Ripensiei), Nicolae Covaci, Graţian Sepi, Deheleanu, Dobo- 
“san, Vasile Chiroiu, Ghilezan, Surlaşiu, Talianu, Tabacu, 
“Gruin, Ștefan Covaci şi, după aceea, Bădeanţu, Florescu... 

Din cartierul vecin Josefin aveau să apară Bürger, Mo- 
vavetz, Zombory, Beke, Schwartz (ceilalți mari ripensiști), 
Agner, Ritter, Zelenak, Demetrovici, Juhasz și Petschov- 

schi... Din cartierul Fabrik porneau Dobay, Palmer, Reuter, 
Iosif Covaci, Androvici... 

Am jucat împreună, cei din aceeași generație, încă din 
copilărie şi ne-am legat sufletește. i 

Îmi amintesc de anii începuturilor... Eram copii. După 
orele de şcoală şi de studiu individual ne adunam pe mai- 
danul Mehalei. Veneau şi ucenicii care-și terminaseră ore- 
le de muncă... Un morman de haine marcau locul porţilor... 
Și jocul începea... Se desfășurau concomitent mai multe 
meciuri. Le organizam între clase, între străzile aceluiaşi 
cartier şi mai ales între cartiere. Deosebit de important 
este faptul că noi toți cei de atunci socoteam sportul ca 
o plăcere, ca un exerciţiu fizic necesar dezvoltării moastre. 
Nu eram nişte împătimiți de fotbal și numai de fotbal. Iu- 
beam sportul. De aceea, majoritatea dintre noi practicam 
și atletismul, gimnastica la aparate, luptele, boxul. Şi cred 
că tocmai aceste discipline complementare ne-au ajutat 
foarte mult în formarea noastră ca jucători de fotbal. 

Jucam pe maidane, este foarte adevărat. Dar înțelege- 
rea sportului nu avea nimic de „maidan“ în sensul peio- 
rativ al cuvîntului. N-am fost niciodată nişte pierde-vară, 
nişte maidanagii, nişte haimanale fără rost. Pe lîngă sport, 
aveam grijă să ne achităm de obligațiile față de şcoală, 
de muncă. Elevi sau ucenici, priveam cu seriozitate învă- 
ţătura. Pentru că eram conştienţi că nu vom face din sport 
o profesie. Diversitatea preocupărilor fiecăruia dintre noi 
a lărgit simţitor perspectiva asupra vieţii, ne-a deprins să 
cumpănim fiecare gest şi acțiune de viaţă, să urmărim 
în orice lucru o logică firească. Și, bineînţeles, toate aceste 
lucruri s-au răsfrînt şi în activitatea noastră sportivă. Un 
sportiv al cărui orizont se limitează numai la spaţiul res- 
trîns al stadionului va pluti întotdeauna în mediocritate, 
va rămîne secătuit sufletește. Este necesar ca tineretul de 
astăzi să înţeleagă că sportul este o îndeletnicire utilă şi 
plăcută, dar nicidecum o profesiune. Cei mai mulţi, dacă 
nu chiar toţi cei din generaţia mea, au înţeles acest lucru. 
Dragostea pentru sport nu i-a părăsit niciodată, dar nici 
nu i-a împiedicat să-și croiască un drum în viaţă și altfel 
decît prin sport. 

Înțelegerea aceasta superioară a sportului a stat în- 
totdeauna la temelia tuturor acțiunilor noastre. Ea a ge- 
nerat o anumită mentalitate, foarte sănătoasă, care a 
făcut ca fotbalul nostru să cunoască o perioadă de 'stră- 
lucire adevărată. 


— Așa ceva este caracteristic sportului de performanţă, 
care cere, indiscutabil, și sacrificii. 

— Eu spun că sportul de performanţă nu este obliga- 
toriu pentru nimeni. Dar, din clipa în care te dedici lui, 
accepţi liber consimţit toate obligaţiile, adică : viaţă per- 
fect sportivă, seriozitate, antrenament metodic, renunţări 
la mici vanităţi și satisfacţii personale. Este de neconceput 
un sportiv de performanță care lipseşte nejustificat de la 
antrenamente, care se complace într-o viață dezordonată, 
care nu se poate integra în ritmul și munca asiduă a 
întregului colectiv. 


Și fiindcă ai pomenit de sacrificii. Iertată fie-mi lipsa 
de modestie, dar aş vrea să dau un exemplu chiar din 
viața mea de jucător. Jucam un meci, la Venus, prin 
1938 parcă, cu Phânix — F.C. Carpaţi Baia Mare. La o 
dispută directă, un adversar a șutat mai puțin în minge 
şi mai mult în maxilarul meu. Desigur, n-a fost un gest 
voit. Un simplu accident. M-am prăbușit la pămînt, cu 
buza superioară despicată în două. Am fost scos pe braţe 
din teren. Ne aflam în: prima repriză, într-un moment 
de dominare a adversarului. Echipa mea rămăsese în zece 
oameni — pe atunci neexistînd prevederea înlocuirilor nici 
în caz de accident — şi era lipsită într-o situaţie grea 
tocmai de un apărător. Coechipierii mei erau descunajați. 
Înfrângerea părea inevitabilă. În cabină mi se dădeau 
îngrijiri. Buza mi se umilase îngrozitor, eram de-a dreptul 
desfigurat. Urma să fiu trimis de urgenţă la spital. Dar, 
în aceeaşi clipă, mi-a ajuns la ureche că lucrurile pe 
teren stau cam prost. Pe lîngă inferioritatea numerică, mai 
apăruse şi un alt element, de ordin psihologic. Știind că 
lovitura primită de mine era gravă, colegii mei erau deo- 
sebit de îngrijoraţi, iar starea de tensiune nervoasă, 
meputința de a se concentra în joc influențau în rău 
întreaga lor comportare din joc. Şi atunci, cu o copcă 


provizorie la buza spartă, am intrat, după zece minute, 

pe teren. Asta nu pentru a face paradă de eroism în faţa 
publicului. În momentele acelea, cu rana care continua 
să sîngereze din abundență, cu tricoul alb înroşit de sînge, 
nu mă gîndeam la asemenea trucuri ieftine. Mă gîndeam 
însă la moralul băieţilor care, după mărturia lui Orza, 
erau preocupați numai de soarta mea. Cînd m-au văzut 
iarăşi printre ei, chiar dacă se vedea bine că nu-i măi 
puteam ajuta ca pînă atunci, s-au mai liniștit puţin, 
De-acum înainte, atenţia şi concentrarea lor puteau fi din 
nou la joc, spre soarta partidei. Şi efectul, scontat de 
altfel, a fost ridicarea tonusului moral al echipei, ceea 
ce a făcut ca, în final, să cîştigăm cu 1—0. A fost o vic- 
torie a spiritului de echipă, a dragostei faţă de. culorile 
clubului, a unităţii morale colective. În ce mă privea pe 
mine, am considerat că este o datorie să-mi ajut echipa 
şi coechipierii cu toate forțele, indiferent de durerile pe 
care le resimţeam, să nu dezertez din lupta sportivă. 
au fost ṣi alţii în situaţii asemănătoare. Și la fel ca mine 
au procedat. 

Ce a urmat după jocul cu F.C. Carpaţi Baia Mare? 
Nu este greu de imaginat. Temerarul fundaş Lazăr Sfera 
a trebuit să fie transportat la spital, ca să fie cusut la buză. 
Medicul chirurg l-a întrebat dacă să-i facă o injecție 
anesteziantă. De frica injecţiei, a zis nu. Și atunci l-au 
cusut pe viu. Mai chinuitoare dureri nici că puteau fi. 
Apoi, timp de două săptămîni nu a putut să mănînce, 
a băut numai lichide pe partea stingă a gurii. Şi în tot 
acest timp nu a lipsit de la antrenament ! 

Altă dată, la un meci cu Rapid București, tot prin 
1938, Sfera a primit o lovitură în partea dreaptă a abdo- 
menului de la mijlocaşul feroviar Cuedan. O vreme l-a 
durut locul, dar a zis că trebuie să-i treacă, că nu-i nimic 
grav. Lucrurile s-au complicat însă după cîtva timp și ma 
ales în urma unui tratament contraindicat, cu aplicarea 
de comprese calde pe locul dureros. La un moment dat 
a fost nevoie de internare în spital. Aici, diagnosticul pus 
i-a speriat pe toţi : peritonită ! A fost „deschis“ de urgență 
și singurul lucru care se putea face era să i se introducă 
o meşă prin care să se poată scurge puroiul care-i inva- 
dase abdomenul. Erau puţine speranțe de salvare. Nu 

existau pe atunci “antibiotice, iar pericolul septicemiej 
părea de neevitat. 

— Şi cum ai scăpat, totuși, bădiţă ? 

— Cum se scapă. Medicii m-au așezat pe spate și 
mi-au spus să stau așa nemișcat. În rezerva unde eram 
internat mă supraveghea soția, iar alături, în camera de 
gardă, doctorii așteptau deznodămîntul. Mai mult pe cel 
fatal decât pe cel fericit. Cum ședeam aga întins, am simţit 
nevoia să mă mişc puţin, parcă amorțisem. Și am vrut să 
mă răsucesc, cu orice risc, pe o parte. Imediat însă am 
simţit că cearceatul sub mine este plin de sînge şi de puroi. 
Curgea ca de la robinet. M-am uitat spre soţie. Adormise 
de oboseală. N-am putut s-o strig, pentru că mă durea locul 
operației şi atunci am pus mîna pe o carte de pe nop- 
tieră și am aruncat-o spre ea. Cartea a. lovit-o pe soţia 
mea în cap, ea s-a trezit speriată și a tipat. Cei de ală- 
turi au fost siguri că acesta a fost strigătul disperării, sem- 
nalul că am murit. Şi au năvălit toţi cei din camera de 
gardă în rezerva mea. Aici însă au rămas uluiți. Nu numai 
că nu murisem, dar parcă mă și ușurasem, ieșind tot 
răul din mine. Unul dintre medici s-a apropiat de patul 
meu și m-a sărutat, spunîndu-mi, sugrumat de emoție : 
„Ai scăpat“ | 

La mai puţin de o lună de la această întîmplare eram 
pe terenul de fotbal. Jucam. Mi se păruse că am lipsit 
cam mult. 

— Ai avut, bădiţă, după cîte ştiu şi o paie, la pi- 
cior. Cu aia cum a fost ? 

— Ceva mai simplu decît cu toate celelalte, pentru că 
nici n-am ştiut de ea. Am simţit o dată că mă cam doare 
piciorul, partea de deasupra labei piciorului drept. Mi-am 
pus niște vată-ca să nu mă jeneze gheata. Și dădeam în 
minge mai mult cu. stîngul. Nu era o problemă lovirea 
mingii cu ambele picioare. Doi ani am jucat așa! Pînă 
cînd, la un control, medicul mi-a spus, după ce mi-a făcut 
şi o radiografie, că acolo a fost o fractură. Iar eu mi-am 
zis că mai bine că n-am ştiut. De fapt, m-a durut pînă... 
mi-a trecut. ` 

— Sentimentul datoriei, al răspunderii, al atașamentu- 
lui față de echipă, de culorile clubului trebuie să fie la loc 
de cinste. 

— Dacă mă refer la vremea cînd jucam eu, pot spune 
cu certitudine că așa a fost. Fiecare dintre noi înțelegeam 
că aveam o misiune de îndeplinit, că sîntem rotiţele unui 
angrenaj, care, ca să funcţioneze bine, trebuie ferit de 
cele mai mici defecţiuni. Ce exemplu mai grăitor de dra- 
goste faţă de echipa sa, faţă de colectiv, ca cel oferit de 
portarul Gloriei Arad, Teimler, căruia, cu o zi înainte de 
un meci foarte important, îi murise copilul, dar el, din pro- 
prie inițiativă, a apărut în formaţie, ştiind bine că lipsa 
lui va fi resimţită, că echipa ar putea să piardă în ab- 
senţa sa ? f s 

Sau exemplul lui Cornel Orza, în meciul cu Anglia din 
anul 1939, disputat pe stadjonul denumit pe acea vreme 
A.N.E.F.. Atunci, chiar în minutul 5 al partidei, s-a acci- 
dentat unul din stilpii apărării noastre, Rudi Bürger, şi a 
trebuit să părăsească terenul, Înlocuiri nu se puteau face. 
În această situaţie, l-am chemat în calitatea mea de că- 
pitan al echipei pe Orza de pe extremă, cerîndu-i să vină 
în ajutorul apărării. Orza nu mai jucase fundaş şi apoi nu 
totdeauna un jucător consimte să renunţe la postul lui, 
la specialitatea sa, pentru a juca la improvizație şi întîm- 
plare, mai ales într-un meci internațional în care respon- 
sabilitatea creşte. Există, orice ar fi, o anumită doză de 
orgoliu explicabil, pe care numai o mentalitate sănătoasă 
îl poate înfringe. Şi, renunțind la satisfacția sa personală, 
poate chiar la șansa de a marca un gol, Cornel Orza a 
devenit, de conjunctură, fundaș, luptînd. din răsputeri ca 
să se achite de sarcinile unui post nou, în condiții cu totul 
speciale. A făcut chiar o partidă excepțională. | 

— În această partidă, Orza era. conștient că apără 
culorile „naţionalei“. Că le apără în aceeaşi măsură şi ca 
extremă și ca fundaș. Oriunde eră nevoie, oriunde i se 
cerea. 

— Da. De fapt el răspundea cum se cuvine cinstei care 
i se făcuse de a fi selecționat în echipa națională. Căci, 
într-adevăr, selecționarea în reprezentativa ţării era o 
cinste la care rîvneam cu toţii, pentru care ne pregăteam 
cu seriozitate, pentru care munceam... Munceam în ca- 
drul echipelor noastre, fiindcă pe -atunci pregătirea se 
făcea în colective. Nu existau cantonamente şi antrena- 
mente metodice pe un timp mai îndelungat. De cele mai 

multe ori aveam pentru un joc internațional important 
doar cîteva zile. Mai mult nu se putea pe atunci. 

Dar ce mi se pare de neînțeles și condamnabil astăzi 
este, în condiţiile existente, indiferența unor tineri jucători 
din echipele fruntașe faţă de perspectiva selecționării lor 
în reprezentativa ţării. În alte cazuri chiar refuzul de a 
răspunde chemării la lotul național sub diferite pretexte, 
mai mult sau mai puţin căutate, inventate. 

În ce mă priveşte, eu am considerat întotdeauna par- 
ticiparea la echipa națională, dincolo de un motiv de 
mândrie personală, o problemă de patriotism în înțelesul 
cel mai înalt al cuvîntului. Să porţi echipamentul tricolor, 
să ştii că pentru tine, cel din teren, care eşti chemat să 
aperi culorile patriei, se cîntă imnul, este o, onoare care 
răsplătește toate eforturile făcute în pregătire, toate re- 
nunţările în favoarea performanţei, chiar și sacrificiul. Noi 
toţi din generaţia mea am gîndit astfel. Și așa trebuie să 
gîndească orice bun român. 

Bădiţa Lazăr se înfierbîntă ori de cîte'ori vine vorba 
de echipa naţională. Mai ales cînd deschide vreunul dir 
albumele cu amintiri și în faţă îi apare o fotografie în 
care se vede în fruntea monomului tricolor. Şi cu o repe- 
ziciune care rivalizează cu viteza luminii se întoarce în 
istorie, luînd un. aer de nobleţe şi semeţie, ca pe vremea 
cînd era jucător. 

— Mulţi spuneau, pe timpuri, despre fundașul Lazăr 
Sfera că joacă niţel cam „tare“, că mai toți înaintaşii au 
teamă de el... 

— Stai să lămurim două lucruri. Primul este jocul tare, 
aspru, dar nu violent şi dur. Ca fundaș, cît am jucat, nu 
am accidentat pe nimeni. Am fost, în schimb, așa cum 
trebuie să fie un apărător, dirz, tenace, mereu în preajma 
porții proprii, pentru ca echipa să nu primească gol. Al 
doilea lucru, pe care vreau să-l precizez, este acea teamă 
a înaintaşilor de mine. Ea exista, este adevărat, dar cauza 
care o determina nu era în nici un caz riposta mea dură 
ca apărător, ci faptul că aveam mai totdeauna la înde- 
mînă mijloace tehnice şi tactice, forța fizică si morală 
necesare a le bara atacanţilor adverşi calea spre gol. 

Vezi, pe timpul meu, sensul noţiunii de combativitate 
parcă era altul. Iar combativitatea şi cu spiritul de spor- 

tivitate făceau casă bună. Aşa, de pildă, eu şi ceilalţi 
jucători din generaţia mea eram în teren, ca adversari, 
fără nici un menajament unii față de ceilalţi. Ne luptam 
cu toate forțele pentru victorie, fiecare urmărind ca vic- 
toria să fie de partea lui. Acolo, la „verde“, cum se spune, 
nu exista prietenie, În schimb ne respectam reciproc, cău- 
tînd înainte de orice să evităm accidentul. Cînd metiul se 
termina, începea prietenia. Ne  întilneam, acasă sau la 
restaurant, cu familiile, fără să mai ţinem seama că du- 
minica care a trecut sau cea care urma să vină ne-au 
situat pe poziții de adversari. Jocul era joc, avea legile şi 
regulile lui pe care le respectam, prietenia era prietenie 
şi ea nu putea fi alterată de faptul că pentru 99 de minu- 
te, dim cînd în cînd, fotbalul ne așeza în tabere diferite. 

Acum lucrurile se petrec exact invers. Înainte de meci, 
îi vezi pe jucătorii celor două echipe, câre urmează să se 
înfrunte, sărutîndu-se, îmbrăţisîndu-se, de zici că nimic 
nu-i mai frumos ca un asemenea gest, faţă de care pu- 
blicul rămîne mai totdeauna, ştiind despre ce-i vorba, 
cam, indiferent. În timpul jocului însă, uită complet de 
obligaţiile fair-play-ului, încep înjurăturile, actele nespor- 
tive, uneori și obscene, protestele, trivialităţile. Iar la sfîr- 
şit, cei care cu 90 de minute înainte se sărutaseră, nici 
nu se mai uită unul la celălalt sau se privesc cu dușmă- 
nie şi amenințător. lar pe arbitru, căruia la început de joc 
i-au spus „să trăiţi, ce mai faceţi ?* și i-au întins mîna, 
după joc nici că-l mai bagă în seamă. Toate acestea, 
evident, în funcţie de rezultat. La victorie, se mai fac 
unele concesii. La înfrîngere însă, mai deloc. Sigur, nici 
aceasta nu se întîmplă întotdeauna şi peste tot. Ar fi trist, 
foarte trist dacă ar fi aşa. După cum ar fi. bine, foarte 
bine și normal în acelaşi timp, ca respectul față de ad- 
versar, față de arbitru, faţă de public, faţă de fotbal şi 
regulile lui să fie o regulă, fără excepţii. 

— Aceasta ţine de educaţie, în primul rînd. 

— Sigur că da. Munca de educare, în general, ca şi 
aceea de formare a personalităţii jucătorului de fotbal 
nu trebuie să se limiteze doar la orele de antrenament 


propriu-zis şi numai pe terenul de sport, ca să poată să-şi 

atingă scopul. Acţiunea educativă a antrenorului se im- 
pune a fi permanentă și în orice împrejurări. Tactul şi 
priceperea educatorului trebuie să folosească toate oca- 
ziile ce se ivesc pentru a insufla elevilor o normă de 
conduită sănătoasă, pornind de la lucruri neînsemnate 
în aparenţă şi date chiar străine de preocuparea sportivă. 
Pentru că în fond nu ne interesează o personalitate strict 
sportivă, limitată. Preocuparea noastră trebuie să tindă în 
direcția creșterii formării unor oameni multilaterali, avînd 
cunoștințe multiple şi variate, buni cetățeni, instruiți, culți, 
sănătoși. In această idee, şi viaţa de dincolo de teren a 
sportivului nu ne poate lăsa indiferenți. 

„„Continuăm incursiunea în trecut, răsfoind albumul 
amintirilor. Fotografii cu echipe, faze de joc, instantanee 
din ceasuri de răgaz dincolo de porţile stadionului, arti- 
cole întregi sau frînturi de cronici, însemnări personale... 
Iată și o poză de copertă a unei reviste de sport. Sfera 
şi Albu, „becia“ marelui Venus şi a echipei naţionale din 
deceniul al patrulea. Doi apărători robuşti, cu alură atle- 
tică, cu priviri agere şi o tehnică de joc de excepţie. Doi 
prieteni adevăraţi jucînd șase ani împreună şi formînd un 
zid de apărare de nepătruns. Parcă citeai pe fruntea lor 
„pe aici nu se trece!“ 

— Pe vremuri se vorbea despre prietenia dintre Sfera 
și Albu, despre unitatea lor sufletească reflectată și pe 
terenul de sport, în joc, dar şi în viaţa de toate zilele, ca 
despre modelul mitologic al lui Oreste și Pilade... 

— Da. Comparaţia aceasta mi-a plăcut întotdeauna, 
mai ales pentru că era bazată pe adevăr. Între Ghiţă Albu 
şi mine a fost o legătură sufletească trainică, nealterată 
chiar şi după ce drumurile noastre în viaţă s-au despărţit. 
La început am fost rivali. Aşa era piesa. În 1931, anul în 
care eu am debutat în echipa națională, în partida cu 
Lituania de la Kaunas, selecționerul reprezentativei de 
atunci, Octav Luchide, a alcătuit o linie de fundaşi : Bür- 
ger — Sfera. Deci cu mine în locul lui Albu, care pînă 
atunci era titularul postului de fundaș stinga. Ghiţă, foarte 
afectat de înlocuirea sa și mai ales de faptul că, în acest 
fel, pierdea continuitatea în echipa naţională, el fiind 

deținătorul unui original record în această privinţă, l-a 
întrebat pe Luchide de ce nu joacă el și joc eu. Acesta 
i-a răspuns, fără menajamente, simplu : „Pentru că acum 
Sfera este mai bun !“ Norocul lui Ghiţă a fost că, în 
timpul meciului cu Lituania, Bürger s-a accidentat şi, fiind 
un joc amical, putîndu-se face înlocuiri, a intrat în forma- 
ție lîngă mine. Ceva mai tirziu, în 1934, îmbrăcînd acelaşi 
tricou, la Venus, ne-am constituit într-un cuplu de fundaşi 
“din ice în, ce mai omogen, mai legat sufletește, nelipsit din 
nici o formaţie a „negrilor“ în campionat şi chiar în 
unsprezecele naționalei. În 1940 Ghiţă Albu a plecat la 
Craiova, în anul următor eu m-am lăsat de fotbal, dar 
dincolo de gazon, prietenia dintre noi a dăinuit, pentru că 
era întemeiată pe sinceritate și respect reciproc şi necon- 
tenit întreținută de amintiri comune de neuitat. În primă- 
vara lui 1958, în meciul „veteranilor“ de pe Republicii 
ne-am întîlnit din nou pe teren, ca fundaşi. Parcă nimic 
nu se schimbase între noi. Eram aceiaşi la suflet ca şi în 
urmă cu 20 de ani. Doar caricaturistul Neagu Rădulescu 
ne-a trezit puţin la realitate cu... fizicul, prezentîndu-ne 
la dimensiuni cu mult supraponderale, caricaturile noastre 
avînd scris dedesubt următorul text ; Albu şi Sfera: La 
volumul nostru alcătuim acum într-adevăr o apărare de 
netrecut“. Eram tot de netrecut, zic eu, şi cînd aveam vo- 
lum mai mic... 

.. La capătul albumului cu amintiri parcurs, totuşi, în 
mare viteză, simţeam nevoia să o luăm de la capăt, să 
pun. fel de fel de întrebări. Pînă la urmă mi-am zis că 
e mai. bine s-o fac altădată, mai pe îndelete și cu cît 
mai multe şi mai amănunțite reconstituiri. 

Cînd, la plecare, mi-am luat rămas bun și am zis, aşa 
cum se spune cînd începe să se întunece, „Bună seara, 
bădiţă !“, mi-am zis cu un fel de raproș că îl cunosc pe 
Lazăr Sfera de atîţia ani şi încă nu ştiu de unde i se 
„trage“ apelativul acesta de „badea“. Și l-am întrebat. 

— Păi, cum să-ţi spun eu ? „Badea“ mi se spune de 
mult. Nu de cînd am început să încărunţese şi nici măcar 

de cînd m-am lăsat de fotbal. Eram jucător activ şi mi 
se spunea aşa. Originea acestui „badea“ este de acasă. 
La noi, în Banat, fratele mai mic sau sora mai mică se 
adresează fratelui mai mare cu „bade“. Cum ar fi în 
Muntenia „„nene“. Este o formulă: de respect care s-a 
moștenit. Aşa am fost educați de mici. Vezi cum vine 
treaba cu educația de care tot vorbim şi ne lovim mereu... 
Ea începe din familie ! 


„UN TUNAR“... ÎN BATERIE ! 


Am recitit, după cîțiva ani de la apariţie, una din 
cărţile  talentatului gazetar sportiv Marius Popescu : 
„Oblemenco şi campioana unei mari iubiri“. 

Ideea de a o reciti nu mi-a venit chiar întîmplător. 
Asta se petrecea în vara anului 1982, la puţin timp după 
ce „tunarul“ Craiovei, jucătorul imortalizat printr-o sta- 
tuie aşezată la una din intrările principale ale stadionului 
Central din Cetatea Băniei, era, cum se spune în jargonul 
fotbalistic, „pus pe liber“ de la conducerea tehnică a for- 
maţiei studenților olteni. 

Vestea, care s-a răspîndit cu iuțeala fulgerului, a um- 
plut de tristeţe inimile multor, foarte multor iubitori ai 
fotbalului. Și nu numai craioveni sau olteni. „Excomuni- 
carea“ sportivă a lui Nelu Oblemenco — egalul marelui 
Dobay, cu cele patru titluri de golgeter al campionatului 
— jucătorul care s-a ridicat întotdeauna la înălțimea 
adevăratului sens al noţiunii de fair-play, părea de ne- 
crezut. Și nu și-ar fi găsit rostul nici ca păcăleală de 
1 aprilie ! 

Deschid cartea şi, cu aceeași emoție cu care citeam 
cînd eram mic un roman poliţist, reconstitui, rînd pe rînd, 
evenimentele din octombrie 1972 : ...acum patru luni și 
jumătate, două vești — ca două strigăte! — au răscolit 
lumea celor care iubesc fotbalul românesc. Oblemenco: 
a fost operat într-o situaţie disperată. Ulcer perforat, in- 
tervenție in extremis ! Peste cîteva zile : Oblemenco este 
între viață şi moarte ! Uleerul a perforat. A doua opera- 
ție. „Va trăi, oare, jucătorul craiovean ?* se întrebau, cu 

teamă în suflet, cei care-l știau de atîția ani pe exempla- 
rul Oblemenco. Pe băiatul acela înalt ca un munte și 
timid ca un școlar... Pe atacantul-uragan din faţa careului 
de 16 metri care, după meci, pe stradă, se ascundea pur 
și simplu din calea manifestaţiilor de simpatie ale nume- 
roșilor suporteri... 

„Va trăi Oblemenco ?%... Despre fotbal, pe mai de- 
parte, pentru Oblemenco nici nu putea fi vorba în zilele 
acelea, în care luni se spunea „va trăi“, iar marţi „nu va 
trăi“. Oblemenco a trăit. Oblemenco trăieşte. Oblemenco 
— minune a celor care l-au îngrijit, a fizicului său robust 
și a muncii sale de a reveni în fotbal — joacă şi mar- 
chează goluri ! Cu două zile înaintea partidei cu Rapid 
(vineri, 9 martie 1973), Oblemenco nu primise, încă, avizul 
medical pentru a juca prima partidă a returului ! Dumi- 
nică, pe stadionul Republicii, Oblemenco a marcat trei 
goluri, fiind motorul moral al unei echipe de fotbalişti 
care s-au bătut ca leii pentru a întoarce soarta unei par- 
tide pe trei sferturi compromisă. La golul egalizator, o 
„rachetă“ a lui Oblemenco de la 40 de metri, fostul 
internațional rapidist lon Ionescu îmi spunea că nu știe 
vreun portar care s-o fi putut apăra... Era mare și firească 
bucuria la cabina oltenilor după meci. Felicitări, chiote, 
îmbrățișări. Un singur om stătea în colțul lui și plingea. 
Lacrimi de imensă fericire. Lacrimile unui om care, cu 
patru luni și jumătate în urmă, își dorea un singur lucru : 
să apuce să-și crească fetiţa, să n-o lase orfană... „Întii 
“Clara, fetița mea, apoi fotbalul, iată cele două imagini-tar 
care m-au readus din noapte, redindu-mi țeluri de viaţă“, 
va spune Oblemenco după ce s-a trezit din somnul acela 
parcă fără sfârşit. Iar cînd Marius Popescu i-a amintit 
că va veni și un moment crepuscular în fotbal, ziua cînd 
va trebui să se retragă de pe gazon, avînd totuşi conso- 
area că va mai putea lucra pe dreptunghiul verde ca 
“antrenor, Oblemenco a sărit ca ars : „Antrenor, nu. E o 
piine prea amară, prea ingrată...“. 

Ei bine, din pîinea asta amară și ingrată a început să 
se înfrupte Nelu Oblemenco la puţină vreme după ce îm- 
plinise 33 de ani. Vîrstă la care ar mai fi putut juca. Un 
an, poate doi, poate trei. A preferat însă să se oprească. 
De ce să înceapă lumea să-ți aducă mereu aminte, la 

cea mai mică greșeală, că este cazul să lasi locul îm 
echipă altuia mai tînăr ? Momentul retragerii l-a găsit la 
Galaţi. Tocmai apăruse prevederea regulamentară că un 
jucător nu se putea transfera decît după un stagiu de cel 
puţin 5 ani la o echipă. Voia să se întoarcă la Craiova 
Și, cum nu mai putea activa ca jucător, a acceptat pro- 
punerea de a ocupa funcţia de vicepreşedinte al clubului 
Universitatea, antrenorii echipei fiind, în acel timp, Ilie: 
Oană şi Constantin Deliu. În toamna aceluiaşi an 1978, 
Ion Oblemenco a urmat o şcoală de antrenori la Bucu- 
rești, la sfîrşitul căreia toți cursanţii au fost invitaţi să ia: 
parte la analiza campionatului organizată de F.R.F. Cu 
această ocazie, Valentin Stănescu, care se pregătea să ia. 
în primire echipa studenţilor olteni, i-a propus lui Nelu 
Oblemenco să-i fie secund. Propunerea fiind rapid accep- 
tată, noul cuplu de antrenori intră în funcţiune în primă- 
vara anului 1979, primul efect al colaborării lor fiind sal- 
tul spectaculos al formației craiovene de pe locul 10 în 
turul campionatului pe locul 4 în final, care i-a dat 
dreptul participării în Cupa U.E.F.A. 

Ce s-a întîmplat cu Nelu Oblemenco în răstimpul des- 
tul de scurt de la ungerea sa ca secund la Universitatea: 
Craiova în 1979 şi eliberarea din funcția de principal în 
1982 ? Și cum s-a ajuns la „divorţul“ forțat dintre „cam- 
pioana marii iubiri“ și idolul iubitorilor de fotbal olteni ? 

Partea „vătămată* are cuvîntul în virtutea dreptului 
sacru al apărării : 

— După proba de încercare reuşită cu nea Tinel în re- 
turul campionatului 1978—79, am atacat campionatul ur- 
mător cu gîndul la titlu. Și pînă la urmă l-am câștigat. 
Puțin a fost ca să luăm și Cupa. Am pierdut în semifinale, 
cu Steaua, la Piteşti. Meritul principal al reușitei i se cu- 
vine lui nea Tinel, un profesionist de clasă. Ştia să lucreze 
cu oamenii, avea un limbaj colorat care plăcea jucătorilor. 
Uneori era cam repezit, dar imediat era în stare să-l 
sărute pe cel pe care-l certase mai înainte. Cu mine 
se consulta în toate problemele legate de echipă, în pre- 
gătire, în alcătuirea formaţiei. Mă considera ca pe um 
coleg, nu ca pe un subaltern. Am avute multe de învățat. 
de la el, în umbra lui m-am şi format profesional, în 

linişte, cu o încărcătură de răspundere mai mică, pentru 
că nea Tinel era cel care le lua pe toate, primul, „în piept“. 
Şi criticile, şi reproşurile, și nemulțumirile. În schimb, eu 
făceam legătura cu echipa, cu jucătorii cu care fusesem 
multă vreme în teren, chiar şi cu cei mai tineri: dintre ei, 
cum era cazul lui Geolgău. Cînd simţeam pericolul unui 
conflict între antrenorul principal și echipă, eu intram 
„la mijloc“ si suportam de cele mai multe ori descărcările 
nervoase din ambele părţi, pînă se făcea linişte şi totul 
reintra apoi în normal. Lucram foarte mult, după termi- 
narea antrenamentului, cu toată echipa, cu cîte un jucător 
care avea nevoie să-şi corecteze o serie de deprinderi 
tehnice. Unul din ei era şi Cămătaru, titularizat încă de 
pe vremea lui Ilie Oană, care are meritul de a-l fi încu- 
rajat, acordîndu-i tot creditul, în vreme ce unii se cam 
grăbeau să renunţe la el. 

În vara lui 1980 nea Tinel a plecat din Craiova. Ho 
tărîrea lui a surprins și a pus clubul în faţa unei situaţ 
de impas. Atunci au început să caute antrenor. Mai întâi 
au umblat după iMateianu, care nu s-a arătat dispus să 
plece de la Baia Mare, refuzînd pur şi simplu oferta. Au 
mai fost contactaţi și alţii, dar cu nici unul nu s-a căzut 
la învoială şi, pentru că nu mai erau alte soluţii şi nici 
timp, au apelat la mine. Antrenor de conjunctură. Cînd 
mi-au propus conducerea tehnică a echipei m-am cam 
speriat. Aveam prea puţină experiență profesională și în 
plus trebuia să lucrez cu o echipă campioană, pe care 
trebuia să o menţin tot pe locul medaliei de aur, pentru 
că orice loc mai jos ar fi putut fi (considerat un eşec. Era 
un risc destul de mare pentru mine. Și, totuși, încrezător 
în forțele mele, am primit. lar ca să am un sprijin de 
nădejde în munca grea pe care urma să o încep, l-am 
luat ca secund pe Tică Oţet, de șase luni liber, după ce 
renunțase Florin Halagian la el. 

În ziua cînd m-a instalat antrenor principal, conduce- 
rea clubului a ţinut să mă asigure, formal desigur, că de 
la început toți s-au gîndit la mine si că pe mine au vrut 
să mă ungă ca „principal“. Am zis şi eu ca ei, fără să fiu 
convins, și am pornit-o la drum. Campionatul 1980—81. 

lonică Bogdan (pri- 
mul din dreapta), 
asul driblerilor din 
perioada dintre cele 
dovă războaie mon- 
diale, cu... chiloţii 
săi lungi pînă la 
genunchi... 


Un „trio“ celebru, 
pe stadionul olim- 
pic din Roma, Mir- 
cea David, „il dio“, 
portarul „naționa- 
lei“ în  neuitatul 
meci cu echipa Ita- 
liei din 1940, înca- 
drat de cei doi a- 
devăraţi  „cerberi“, 
tundașii Lazăr Sfe- 
ra, în dreapta sa, 
şi losif Lengheriu, 
în stînga. 


Doi coechipieri de la Venus și în echipa națională, doi adevăraţi prieteni 

şi dincolo de terenul de sport, Lazăr Sfera şi Ghiţă Albu, o linie de fundași 

care a făcut epocă în fotbalul românesc. În fotografie, cei doi, în 1934, 
la Campionatul mondial din talia. 


„Bombardierul“ craiovean în... „baterie” ! 


„M-a făcut mama oltean“, sau lon Oblemenco în viziunea caricaturală a 
lui Alexandru. Clenciu. 


Nelu Oblemenco - antrenor şi Universitatea. Craiova=,campioana unei mari 
iubiri“, ediția 1981. 


Mircea Dri- 
dea, jucător, 
în acțiune. 


Fraţii. Virgil și Mircea Dridea, intrați cam 

lului ; coechipieri în anii de glorie ai Petrolului, colegi de profesie dincolo 

de stadion; amindoi cu drepturi depline pe banca.. suferinței de la mar- 
ginea gazonului. 


în același timp pe porțile fotba- 


Mircea Dridea, la început de drum, 

cînd „pîinea“ de antrenor i se părea 

dulce, alături de doi dintre mentorii 

săi, dr, Vasile Cristea și antrenorul 
llie Oană. 


Mircea Dridea, președintele de club, 
împărțind mai mult grijile decit bucu- 
riile cu antrenorul Valentin Stănescu. 


cu sufletul şi scrisul, în 


Presa sportivă mereu, 
slujba fotbalului. 


A Fotbalul românesc, o 
prezenţă tot mai acti- 
vă şi mai prețuită în 
arena internaţională. A 
fost de altfel și remar- 
ca secretarului general 
al U.E.F.A., Hans Ban- 
garter (în mijloc), la 
sfîrşitul vizitei sale, din 
1984, la București. 


Pregătirea de vară am făcut-o la Breaza. S-a lucrat bine, 
mă simţeam chiar din start stăpîn pe situaţie. Dar, cînd 
mi-era lumea mai dragă, o hotărire a Colegiului central 
al antrenorilor era gata-gata să mă scoată “din... pîine, 
pentru motivul că nu aveam categoria de elasificare ce- 
rută pentru Divizia A. În aceeași situaţie mai erau Libardi, 
la Jiul, şi Erdâgh, la A.S.A. Tg. Mureş. Pînă la urmă am 
primit cu toţii dispensă. Dar acesta a fost doar începutul 
unor greutăţi care nu ţineau, cum m-aș fi așteptat, de 
meserie, de echipă, ci de „marile manevre“ din jurul meu. 
N-aveam de ales, trebuia să lupt. Mai ales «cu membrii 
secției de fotbal care, în marea lor majoritate, îmi fuse- 
seră profesori. sau şefi pe timpul cînd jucam, “iar acum 
nu prea le venea la îndemînă să asculte de mine, ei încer- 
cînd să se amestece în toate, să se implice mai mult decît 
trebuia şi mai cu seamă unde nu trebuia. Firesc, în ase- 
menea condiţii, au început contrele, suspiciunile, stările 
preconflictuale pe care de fiecare dată am căutat să le 
canalizez spre o formă de compromis, pentru a avea ră- 
gazul şi liniştea necesare muncii cu echipa. Și apoi eu, 
care în oraș eram „Nelu“ pentru toţi, inclusiv pentru cei 
din secția de fotbal, în timp ce altor antrenori li se spu- 
nea „maestre“ — eu, Nelu Oblemenco, ce puteam cîştiga 
dacă mă supăram ? Unde mă duceam ? „Maeștrii“ din 
alte părţi cînd se supărau îşi făceau valiza și plecau. Eu 
rămîneam în Craiova, pentru că eram legat de oraș, de 
echipă, de prieteni, de o tinereţe fotbalistică pe care nu 
o puteam nicicum uita. 

Unii dintre conducători însă simțeau o anume plăcere 
să se ţină de capul meu, să mă urmărească îndeaproape. 
Îmi amintesc că în toamna anului 1980, după o înfrîngere 
la Timişoara, s-a creat o stare de neliniște cu totul ne- 
întemeiată, care i-a determinat pe doi dintre conducătorii 
fotbalului craiovean, care nu-mi iertau faptul că-l lua- 
sem ca secund pe Tică Opet, să vină cu echipa, în etapa 
următoare, la Tg. Mureș, chipurile să mă susțină morali- 
cește. După meci am aflat că scopul venirii lor era să 
schimbe antrenorii în cazul unui eşec. Spre decepția lor, 
am câștigat atunci cu 4—1, după un joc excelent, iar pe 
cei doi nici nu i-am mai zărit după meci. Dispăruseră. 

În etapa următoare am învins şi pe Dinamo la Craiova, 
încheind turul campionatului pe primul loc. Și tot pe pri- 
mul loc am terminat şi competiţia în întregul ei. După 
titlul de campioni a urmat imediat şi cîștigarea Cupei 
României. Eventul ! Primul din istoria clubului, a Craio- 
vei ! Era al treilea cuvînt nou pe care l-au învăţat oltenii 
de la mine sau cu mine. Mai întîi a fost cel de golgeter, în 
1967, cînd am câștigat titlul de cel mai eficace jucător al 
campionatului ; a fost apoi cuvîntul „campion“, în 1974, 
cînd, în calitate de căpitan de echipă, am adus în Bănie 
medaliile de aur ale campionatului. Și-acum, în 1981, a 
treia premieră : event ! 

Aici Nelu Oblemenco face o scurtă pauză. 

Profit de ocazie să-i amintesc de o discuţie în trei, 
noi doi şi Petre Deselnicu, pe atunci, în toamna anului 
1981, inginer şef la Dacia service, situată la intrarea în 
Craiova dinspre Bucureşti. Fostul stoper al Universităţii 
îi atrăgea, prietenește, atenţia fostului golgeter craiovean 
asupra faptului că dubla victorie în camiponat şi Cupă 
nu reprezintă doar o obligaţie în plus. Mai mult decît atit, 
ea impunea o manieră superioară de a aborda competi- 
ţia, pentru confirmarea poziţiei cîştigate în fotbalul româ- 
nesc. Petre Deselnicu nu se gîndea încă la o scădere de 
potenţial al echipei, dar sugera, preventiv, îmbunătăţirea 
raporturilor dintre antrenori şi conducere, pe de o parte, 
și o mai fermă atitudine față de jucători, pe de altă parte. 

La rîndul său, Nelu Oblemenco mărturisea cu vădită 
tristețe că n-a simţit cu adevărat bucuria performanţei 
obţinute în vara anului 1981, datorită modului cum au 
comentat unii conducători realizarea dublului succes com- 
petițional. „S-a spus, atunci, de către răuvoitori, bineîn- 
teles, că victoria Craiovei era ceva normal, că oricine ar 
fi fost la conducerea ei tehnică ar fi cîştigat cu o ase- 
menea echipă“. 

Nedreaptă apreciere, desigur. Și la fel de nedreaptă 
a fost şi măsura prin care premierea cuvenită lui Ion 
Oblemenco pentru cîștigarea campionatului şi a Cupei 
României a fost anulată. Drept pedeapsă pentru faptul 
că jucătorii craioveni se angajaseră într-un meci-șușa- 
nea, cu F.C. Constanţa, pe timpul vacanței de vară, îna- 

intea începerii perioadei pregătitoare pentru noul sezon. 
Nelu Oblemenco, susține că nu a ştiut despre acest joc. 
„Dar și așa, spunea el atunci, chiar dacă nu-i lăsam eu, 
jucau singuri pe plajă miuţe cu ospătarii de la hotel, 
PE beret, 

A urmat un nou campionat, al treilea ca antrenor al 
lui Ion Oblemenco. Anul 1981—3832. O nouă ediție a due- 
iului cu același tenace și valoros adversar, Dinamo Bucu- 
rești, care-şi dorea revanşa. 

Confesiunea fostului „tunar“ craiovean continuă : 
Ne-am propus pentru campionatul 1981—82, ca obiec- 
tiv, locul 1—3. Ne-am gîndit atît la uzura jucătorilor, 
foarte mult solicitaţi în meciul din competiţiile interne și 
la „naţională“, unde formau scheletul reprezentativei, cît 
și la faptul că era necesară o completare a lotului cu cî- 
teva elemente mai tinere, care să asigure procesul de re- 
generare din mers a echipei. După ce a plecat de la Cra- 
iova Valentin Stănescu, toată lumea îl acuza că, luînd 
pentru lotul naţional mulţi jucători ai Universităţii, o 
făcea cu intenţia de a slăbi formaţia craioveană în raport 
cu celelalte pretendente la titlu şi în special cu Dinamo. 
Nea Tinel însă nu avea în vedere nicicum asemenea cal- 
cule, selecția făcută de el urmărind exclusiv criteriul va- 
lorii şi al randamentului maxim. Toamna anului 1981 a 
fost destul de tristă pentru fotbalul românesc. Cele două 
meciuri pe teren propriu, cu Ungaria și Elveţia, în care 
am pierdut trei puncte, ratînd prin aceasta calificarea 
pentru Campionatul mondial din Spania, au zdruncinat 
serios moralul „tricolorilor“, în rîndul cărora craiovenii 
alcătuiau nucleul de bază al reprezentativei. 

Am sperat în iarna care venea că vom reuși să ne re- 
facem forțele şi să ne stringem rîndurile. Se adunaseră 
prea multe greutăţi, într-un timp destul de scurt, pe 
umerii echipei. Şi cum conducerea secţiei de fotbal hotă- 
rise să modifice obiectivele de performanţă ale anului 
1981—82 de la locurile 1—3 la cîștigarea titlului de cam- 
pioană şi a Cupei României, încărcătura psihică căpătase 
dimensiuni care depăşeau posibilitățile multora dintre ju- 
cători. Dar chiar în aceste condiţii am mers un timp „cap 


la cap“ cu Dinamo în lupta pentru cucerirea campionatu- 

lui. În schimb, cu Cupa s-a petrecut ceva cu totul neobiş- 
nuit. Am părăsit competiția aproape fără să jucăm, deşi: 
sorții ne-au avantajat oferindu-ne, în ,„16“-imi, un ad- 
versar ușor, pe Minerul Certej. Tocmai se întorseseră ju- 
cătorii de la lotul național şi am zis că ar fi bine să-i mai 
odihnim puţin. Vorbisem chiar cu Mircea Lucescu şi am 
căzut de acord ca Balaci, Ștefănescu şi Țicleanu să rămînă 
la Craiova. La scorul de 3—0 pentru noi, am efectuat o 
schimbare, scoțindu-l pe Tilihoi din joc și înlocuindu-l cu 
un jucător de la speranţe, Cioroianu. În final a fost 5—0 
și eram convinşi, după rezultat, că ne-am calificat în turul 
următor al competiţiei. Peste 10 zile însă ni se aduce la 
cunoștință că meciul cu Minerul Certej l-am pierdut cu 
0—3 pentru faptul că-l folosisem pe Cioroianu care acu- 
mulase două cartonașe galbene şi deci nu avea drept de 
joc! Totul a fost o întîmplare nefericită, în care este 
foarte greu să dai vina pe cineva anume. Cioroianu luase: 
un cartonaş galben netrecut la timp de arbitru, care a 
completat raportul de arbitraj nu imediat după meci ci 
mai tîrziu. Acest cartonaș a scăpat atenţiei, a încurcat 
evidența și cineva care probabil ne „iubea“ foarte mult 
și ne urmărea îndeaproape a profitat de ocazie și ne-a 
obligat să ieșim pe uşa din spate a competiţiei. Și ce s-or 
mai fi bucurat unii că au scăpat de noi aşa de uşor. Dar 
cu mijloace care trec dincolo de barierele spiritului de 
sportivitate ! 

Au fost însă şi destui cărora le-a părut rău, care s-aw 
întristat de eliminarea noastră din competiţie în mod gra- 
tuit. Revista „Flacăra“ a publicat de altfel un articol în 
care se referea la cei care au ridicat mîna împotriva: 
Craiovei. S-a bănuit atunci că eu aș fi furnizat unele 
informaţii celor de la „Flacăra“ în legătură cu materialul 
apărut şi din această cauză au început să se îndrepte 
spre: mine săgeți veninoase. Se aştepta doar momentul 
cel mai potrivit pentru ca să pot fi „executati. Și acesta 
a venit la sfîrşitul campionatului pe care l-am încheiat 
pe locul secund, după Dinamo. Mai întîi, s-a anunţat o 
ședință de analiză, care cum s-a anunţat s-a şi amînat, 
pentru că nu veniseră jucătorii. Între timp, începuse să 
circule zvonul că Mircea Rădulescu, secundul „naționalei“, 

va prelua echipa. Mi-am zis să nu mă iau după zvonuri 
şi mi-am văzut liniştit de treabă mai departe. Şedinţa de 
analiză s-a ţinut totuşi imediat, a doua zi după ce fu- 
sese amînată. Eu am prezentat referatul privind compor- 
tarea noastră în anul competițional 1981—82. Cam în ace- 
eași vreme, într-altă parte, mai avusese loc o altă şedinţă 
unde se hotăriîse soarta antrenorilor. Verdictul înscris pe 
un bilețel a fost „pasat“ discret președintelui secţiei de 
fotbal, Bărbăcioru, care conducea şedinţa de analiză. şi 
care luînd cuvîntul, în final, a anunţat eliberarea mea din 
funcţie şi a lui Deliu ! După care a plecat. În sală vestea 
a căzut ca un trăsnet ! Jucătorii au venit cu toţii la mine, 
să mă întrebe ce s-a întîmplat. Ca și cum aş fi ştiut 
mai mult decît ei. Le-am spus doar atît : „Asta-i viața de 
antrenor. Vă paşte şi pe voi aceeași soartă cînd v-o veni 
rîndul !“ 


Cu totul ciudat mi s-a părut faptul că preşedintele 
retribuit al clubului nu ştia de schimbarea mea din func- 
ţia de antrenor. A aflat a doua zi după „eveniment“, pe 
stradă, după ce se întorsese de la Bucureşti. Măsura fu- 
sese luată în cadrul secției de fotbal, alcătuită din 
activişti voluntari ! 


Dar partea cea mai neplăcută a lucrurilor a fost aceea 
că pentru a avea acoperirea ‘necesară și a se justifica 
măsura luată s-a lansat prin Craiova zvonul cum că aş 
îi fost implicat în aranjarea, mai corect, în vînzarea unor 
meciuri. Asta punea capac la toate ! Era mai de neaccep- 
tat decât însăşi schimbarea mea, pe care o considerasem 
nedreaptă. A trebuit de aceea să duc o adevărată luptă 
ca să conving lumea că nu-i adevărat. Și pînă la urmă 
oamenii, chiar şi aceia care la un moment dat manifestau 
oarecari îndoieli în această privinţă, s-au convins “că 
dreptatea este de partea mea, că intențiile denigratoare 
ale. celor care, premeditat, voiau să mă scoată pe poarta 
din dos a fotbalului nu și-au atins ținta, ele, eşuînd 
lamentabil în faţa adevărului. Asa se face că m-am trezit 
cu propunerea, mai întîi, de a lucra la centrul de juniori 
şi copii, apoi ca secund la prima echipă sau ca antrenor la 
formaţia de speranțe a Universităţii. Pînă la urmă am 
rămas, pentru că eram legat de contract, ca angajat al 

clubului, încă o lună. Pînă în septembrie, cînd m-au soli- 
citat cei de la Chimia Rm. Vilcea. Aşa s-a încheiat epi- 
sodul fotbalistic craiovean al vieții mele... 

„„„Răsfoiese din nou cartea lui Marius Popescu, „Oble- 
menco şi campioana unei mari iubiri“. Din nou întorc fi- 
lele ca să ajung la dramticele evenimente din toamna anu- 
lui 1972. Recitesc parcă cu și mai mare emoție : „...La spi- 
talul nr. 1 era un adevărat pelerinaj. Veneau oameni din 
oraș, aşteptau ore întregi la poartă, se învîrteau în jurul 
spitalului şi nu plecau pînă nu aflau care este starea la 
zi a lui Oblemenco... În faţa spitalului nr. 1 era o adevă- 
rată tribună, dimineața, după-amiaza, seara oamenii ve- 
neau în „schimburi“ din Craiova, din Turnu Severin, din 
Caracal, din Corabia, din Tg. Jiu, din întreaga Oltenie... 
Printre cei care au reușit să ajungă în acele zile la Oble- 
menco s-a numărat, din întîmplare, și o bătrînică. Venită 
în vizită la o rudă bolnavă, bătrinica a bătut la uşa salo- 
nului lui Oblemenco, salon păzit firește ca o cetate de 
năvala nenumăraţilor simpatizanți... „Pe cine cauţi ma- 
tale ?& au întrebat-o medicii şi surorile. „Pe a lui Oble- 
menco, maică“ a răspuns bătrîna. „Da ce, eşti vreo rudă 
cu el, bunicuţo ?* „Nu maică, nu l-am văzut în viaţa mea, 
dar toți oamenii de la noi, din Mehedinţi, nu știu care-i 
soarta lui, săracu', şi m-au rugat să le aduc vreo veste de 
la el. Pe la noi mulți oameni se roagă pentru sănătatea 
băiatului ăsta“. Și bătrînica a fost lăsată să-l vadă pe 
Nelu. Și le-a dus oamenilor din Mehedinţi vestea că Oble- 
menco trăieşte și e mai bine, iar doctorii zic că nu peste 
multă vreme va ieşi din spital. Ce-ar mai fi de spus? 
Orice cuvînt păleşte în fața unor asemenea dovezi de ata- 
şament, de rară dragoste pentru „bombardierul“ oltean, 
aflat în aceste zile între viață şi moarte... 

— Astăzi, mai spunea Oblemenco la revenirea sa pe 
gazon, după ce am ieşit de patru ori golgeter al campiona- 
tului și după ce am gustat din cupa gloriei fotbalistice, 
primind, între altele, și titlul de maestru emerit al spor- 
tului, pot spune cu mîna pe inimă că Oltenia mi-a dat de 
două ori viață, şi ca om, şi ca fotbalist. 

Aceasta se întîmpla în 1972. După zece ani, în 1982, 
toamna, Oblemenco pleca din Craiova luînd cu el doar 
amintirile frumoase, pe celelalte trecîndu-le în contul unui 
vis urit. Nu părăsea Oltenia, căreia îi rămînea, în conti- 
nuare, credincios. Urca pe Olt, pînă la Rm. Vîlcea. La 
Craiova rămînea ca un „memento“ statuia fără nume, din 
fața stadionului Central, făcută de un sculptor amator, 
Barbu de la Panaghia, reprezentînd „tunarul“ aureolat cu 
patru titluri de golgeter, portstindardul - squadrei oltene, 
despre care „profesorul“ Constantin spunea : „Puţini fot- 
baliști a dat țara noastră ca Oblemenco !€. 

Episodului Universitatea Craiova i-a urmat, aşadar, 
Chimia Rm. Vilcea. Cum a ajuns acolo ? 

Într-o dimineaţă, povestea Oblemenco, m-am trezit cu 
un telefon de la Vilcea. Eram solicitat să mă duc acolo 
pentru a purta o discuţie. Chimia tocmai pierduse un joc 
pe teren propriu cu F.C. Argeş, ajunsese la minus trei la 
„adevăr“ și conducerea clubului intrase în panică. M-am 
dus să discut. Era de față şi antrenorul echipei, Petre Ga- 
vrilă, coleg de generaţie cu mine, prieten. Ni s-a propus să 
lucrăm împreună. Eu am spus să fim în aceleași condiții 
de încadrare amîndoi, fără nici o diferenţă, fără subordo- 
nare. Petrică, orgolios, a refuzat calaborarea. Într-un fel 
i-am dat dreptate, dar conducerea Chimiei era foarte ho- 
tărâtă să ia unele măsuri organizatorice, apelînd, în ultimă 
instanță, şi la antrenori locali, dacă nu găsea alte soluţii. 
La Vilcea am găsit o atmosferă bună, echipa fusese bine 
pregătită, dar o cădere de moment o făcuse să alunece 
foarte aproape de zona de suferință a clasamentului. Și 
de-abia am adunat 13 puncte pînă în iarnă, terminînd pe 
locul 16, în dreptul căruia scria „Divizia Bt. În retur 
ne-am chinuit, în continuare, l-am avut lîngă mine pe Mi- 
tică Anescu, ca secund, „vilcean de meserie“, băiat capa- 
bil, curajos, cinstit, cu care am reuşit în final să rămînem 
dincoace de „puntea suspinelor“. Bucurie mare la Vilcea, 
bucurie mare la Craiova, de unde primeam întruna tele- 
foane de încurajare sau de felicitări din partea prietenilor 
adevăraţi, dar şi din partea unor oameni necunoscuţi care, 
spuneau ei, nu mă vor uita niciodată. O asemenea dovadă 


de preţuire mi se părea a fi cea mai frumoasă răsplată 

pentru tot ceea ce făcuse la Craiova şi pentru Craiova. 
La Universitatea şi pentru Universitatea. 

A venit după aceea un alt campionat, 1983—84. Înce- 
pusem să mă obişnuiesc cu echipa. Băieţii mă ascultau, 
încencam să facem împreună o familie. Treaba mergea 
bine, jocul se îmbunătăţise, mai ales pe seama sporirii for- 
tei de atac. Prima parte a campionatului am terminat-o 
pe locul 11, iar la sfîrşit, în vară, am ocupat o poziţie mai 
mult decît onorantă, locul 9, deşi jucasem mai tot timpul 
fără principalul realizator al echipei, Gîngu. 

Următorul campionat, 1984—85, Nelu Oblemenco l-a 
atacat cu convingerea că echipa sa va înregistra încă un 
salt, mai ales în ceea ce privește calitatea jocului. Locul 
9 la încheierea turului era un semn că previziunile opti- 
miste ale antrenorului  craioveano-vîlcean se vor împlini. 
Dar, iarna anului 1985 a fost de prea puţin folos în pri- 
vinţa încărcării bateriilor echipei cu energia necesară pen- 
tru a rezista cu succes solicitărilor din cea de a doua parte 
a întrecerii. În primăvară Chimia a început să dea semne 
de instabilitate, înregistrind mai mulți paşi înapoi decît 
înainte. Aşa se face că în etapa a 25-a, după meciul pier- 
dut acasă cu A.S.A. Tg. Mureş, ajunsese la minus 5 la 
„adevăr ! Situaţia devenise alarmantă. lar când după cea 
de a 27-a etapă, tot pe teren propriu, cu F.C. Olt, Chimia 
pierdea din nou două puncte mari, intrînd cu amîndouă 
picioarele pe teritoriul zonei de tranziţie dintre cele două 
divizii, Nelu Oblemenco a trecut „pe tuşă“. Hotărire. şi 
măsură puţin pripite. Lucru dovedit de finalul destul de 
bun al vîlcenilor care, într-o situaţie de-a dreptul drama- 
tică, au reuşit rocade spectaculoase cu adversari cu po- 
ziţii, teoretic cel puţin, mai bune, pe care i-au trimis, fără 
speranțe de redresare, pe drumul „B“-ului. Mai întîi pe 
F.C. Baia Mare, pe care au învins-o chiar la ea acasă, 
apol pe Jiul, căreia i-au smuls pe terenul din Petroşani un 
punct de aur, care au adus Chimia pe un loc 14 în cla- 
samentul final, nesperat la un moment dat. În fond, echipa 
vilceană nu reuşise un asemenea tur de forță graţie întîm- 
plării sau înlocuirii de la conducerea tehnică a lui Oble- 
menco, cînd mai rămăseseră citeva etape de jucat. Sal- 
varea ei reprezenta, într-adevăr, un efort de mobilizare 

supremă, dar nu independent de acumulările în pregătiri 
anterioare, de tot ceea ce dobîndise în materie de știința 
jocului pînă atunci. Cu siguranţă că acelaşi lucru s-ar fi 
întîmplat și dacă Nelu Oblemenco ar fi rămas neclintit 
la timona echipei. Oricum, important este faptul că echipa 
Chimia a celor trei ani de antrenorat ai lui Oblemenco 
şi-a păstrat statutul de divizionară A. Nu este aceasta o 
performanţă, dacă o privim de la înălțimea „podiumului“, 
dar rămîne, totuşi, o realizare meritorie, mai ales în con- 
diţiile unei echipe handicapate, tot mai evident, de uzură 
și neputința unei reale împrospătări a lotului. 

Cu conștiința într-un fel împăcată, Oblemenco a pă- 
răsit Rm. Vilcea în vara anului 1985, trecînd dincolo de 
Olt, la Slatina. Un timp, a funcţionat ca antrenor prinicpal 
la F.C. Olt, avîndu-l ca secund pe fostul: său coechipier 
craiovean Nicolae Ivan, după care a devenit antrenor coor- 
donator în cadrul clubului, lăsîndu-l în loc pe Tică Oţet. 
Alt ex-craiovean, ca şi preşedintele clubului Cornel Stroe, 
ca şi Constantin Deliu, toţi la un loc constituind, împreună 
cu jucătorii Balaci, Donose, Crişan și alţii, grupul univer- 
sitarilor din Bănie, temporar stabiliţi în Cetatea alumi- 
niului. Poate că în felul acesta și dorul lui, Oblemenco de 
Craiova va fi mai uşor de suportat. 

Întrebarea este, însă, dacă după ani de pribegie — câţi 
au fost şi vor mai fi încă — Oblemenco va reveni la matcă, 
la Craiova, acolo unde îi este, de fapt, locul ? 

Răspunsul îl va da, cu siguranţă, timpul. Dar şi oa- 
menii. Acei oameni care iubesc fotbalul și adevărul. Și 
care nu pot uita niciodată ce a făcut Nelu Oblemenco 
pentru Universitatea, pentru Craiova, pentru Oltenia, pen- 
tru fotbalul românesc ! 


SIMBOLUL FOTBALULUI PLOIEŞTEAN 


Vara anului 1971, 20 iunie. Pe stadionul din Ploiești, 
Petrolul susține ultimul său joc din campionatul 1970—71, 
pe teren propriu. Adversară, C.F.R. Timişoara. Era în pen- 
ultima etapă a campionatului. În formaţia ploieșteană, 
antrenorul Ilie Oană operează în minutul 35 o schimbare, 
introducîndu-l în locui lui Petruţ pe Mircea 'Dridea, care 
joacă destul de bine pînă la sfîrșitul întâlnirii, încheiată 
cu scorul de 1—1, Petrolul ocupînd cu acest egal locul 7 
în clasamentul primei divizii. 

Duminica următoare, la 27 iunie, Petrolul a jucat în 
ultima etapă cu F.C. Argeş, la Piteşti. Mircea Dridea nu 
a mai apărut în formaţie. Nu se ştie precis care a fost 
motivul. Poate că meciul, nemaiavînd nici o miză, a fost 
tratat ca o simplă obligaţie competițională şi ca un prilej 
de verificare a unor jucători din lot mai puţin folosiţi pînă 
atunci. 

A urmat pauza dintre două campionate. Secundul lui 
Ilie Oană, Constantin Cernăianu, pleacă la Craiova, iar 
pe postul său, rămas vacant, i se propune să lucreze lui... 
Mircea Dridea. Petrolul ţinea, se pare să nu-și înstrăineze 
jucătorii şi nici echipa, clădită cu atita trudă şi din re- 
surse proprii, să nu intre pe mîini străine. De aceea, con- 
ducerea clubului a apreciat că venise.momentul ca, o dată 
cu eforturile de întinerire a lotului, să aducă un aer mai 
de primăvară și în conducerea tehnică. 

Ce s-a întîmplat şi cum s-au petrecut lucrurile atunci ? 
Mircea Dridea răspunde întrebării, parcă ar citi dintr-o 
carte. 

„Împlinisem vârsta de 34 de ani. Dar, cu cel puţin un 
an mai înainte, începusem să mă pregătesc de retragere. 
Voiam să nu mi se pară prea grea clipa despărțirii de 
gazon. Nu ştiam cînd o să vină, dar eram gata în orice 
moment. Mai jucam, totuși, pentru că aveam încă sufi- 
ciente disponibilități dar, nu-i mai puţin adevărat că în- 
cepusem să simt mai apăsătoare obligaţiile omului de gol, 
ale vîrfului de atac, ţinta tuturor apărătorilor în care toţi 
dădeau, mai mult fără milă. Pe de altă parte nici echipa, 
aflată într-un continuu deelin valoric, nu mă mai susținea 
cum aș fi simțit nevoie. Eh, dacă ar mai fi fost Petrolul 
din 1959, aş mai fi jucat uşor pînă la 40 de ani ! Aşa însă 
riscam să strige lumea la mine să las locul unuia mai tî- 
năr. Şi-n situaţia asta e şi mai greu ! 

Am spus că-mi pregătisem retragerea mai din timp. 
Mergeam de altfel cu regularitate la serviciu, la Rafinăria 
1 Ploieşti unde eram încadrat ca şef de secţie, şi aveam 
de gînd să nu renunţ la profesia de inginer. Făcusem mari 
sacrificii, ca să-mi asigur un. rost profesional în viaţă și 
nu-mi vedeam o altă perspectivă decît, aceea de... petro- 
list. Așa se face că propunerea. conducerii clubului m-a 
surprins. În primul rînd că-mi sugera retragerea și în al 
doilea rînd pentru că îmi cerea să lucrez ca antrenor se- 
cund. Pe atunci nu era moda cu antrenor-jucător. N-a- 
veam prea mult timp de gîndire, evenimentele se precipi- 
tau, trebuia să iau o hotărîre rapidă. Adunasem pînă 
atunci 20 de ani ca jucător şi 15 campionate cu Petrolul 
în care marcasem 142 de goluri. În acest timp avusesem 
marea șansă să lucrez cu cîţiva dintre cei mai buni teh- 
nicieni ai fotbalului nostru. La club cu Traian Ionescu la 
juniori și cu Ilie Oană la seniori, iar la echipa naţională 
cu Augustin Botescu, Gică Popescu, Ilie Oană, Ștefan 
Covaci, Silviu Ploieşteanu, Angelo Niculescu și Constantin 
'Teaşcă. Iar acum, cînd urma să schimb tricoul de jucător 
cu treningul de antrenor, mi se oferea o altă şansă, să 
lucrez cu un tehnician de mare marcă, cu nea Ilie Oană. 

Era un moment de cumpănă și pentru mine, dar și 
pentru Petrolul. 

După cîteva zile și nopți de chibzuinţă am ales : Petro- 
lul, antrenor secund. Mi-am zis că, după proba în timp de 
fidelitate ca jucător, să mă mențin pe aceeași linie de 


203 


conduită și după abandonul competițional, încercînd să 
fiu, în continuare, de folos clubului care mi-a deschis dru- 
mul spre elita fotbalului nostru.“ 


— Aşadar, atunci, la 20 iunie 1971, jocul cu C.F.R. Ti- 
misoara de la Ploieşti a fost, cum se spune, meciul de 
adio ca jucător. Poate că, măcar așa, simbolic, ar mai fi 
trebuit să apari în campionatul următor într-o partidă pe 
teren propriu, în care să fie organizată şi retragerea ofi- 
ială, cu o mică festivitate că, deh, s-ar fi cuvenit. Asta-i o 
2 întemeiată pe o frumoasă tradiţie în sportul româ- 
nesc, este chiar una din legile nescrise ale fotbalului, care 
impune cinstirea valorilor. Dar. asta-i altă poveste care, 
de fapt, nu se va încheia aici. Aşa că, mai bine hai să 
vedem, trecînd peste acest final de carieră sportivă, cum 
a tost începutul. În fotbal, în prima divizie. Poate că în 
acest fel, făcînd apel la memoria faptelor, s-ar putea fixa 
exact, în limitele unci cît mai drepte judecăţi, sensul şi di- 
mensiunile relaţiei jucător-elub şi fost jucător-elub, ple- 
cînd de la unul dintre exemplele cele mai semnificative, 
mai încărcate de învățăminte : cazul Mircea Dridea. 

În 1952, la virsta de 15 ani, eram jucător de şah, ca- 
tegoria 1, dar în timpul liber nu lipseam mai niciodată de 
la miuţele de fotbal din cartier. Fratele meu mai mic, Vir- 
gil, era în echipa de pitici a Petrolului, formată de Emil 
Avasilichioaie. Copiii, mai toţi talentaţi, pasau, bine, dri- 
blau spectaculos, dar nu prea marcau goluri. Virgil i-a 
spus într-o zi antrenorului : „Maestre, am un frate care 
ştie să dea gol. Vreţi să-l aduc ?%. Și fără să mai aștepte 
răspunsul, Virgil m-a adus la stadion în toamna lui 1952. 

Am jucat un an la pitici. În 1954 am trecut la Manole 
Rădulescu, la juniori, pentru ca în primăvara anului ur- 
mător, 1955, să apară Traian Ionescu care, răscolind în 
lung şi-n lat toată regiunea Ploieşti, a dat şi de mine. Și 
m-a reţinut pentru echipa pe care voia să o alcătuiască, 
un fel de reprezentativă de juniori regională, din care mai 
făceau parte Tabarcea, Sfetcu, Florea, George Marin, 
Buzea. 

Cînd m-a selecționat nea Traian eram. deja student, la 
vîrsta de 17 ani, la Institutul de Petrol, Gaze şi Geologie 
din București, unde intrasem fără examen (n.n. pentru că 

ultimii patru ani de liceu îi absolvise cu media generală 
:zece). 

Cinci ani, în continuare, au însemnat o adevărată 
scoală a vieţii, o grea încercare pentru mine. Jucam și 
'fotbal, dar nu neglijam nici un moment şcoala. Pretenţiile 
fotbalului erau la fel de mari ca acelea ale unei facultăţi 
cu un ridicat grad de dificultate. M-am bucurat de înţele- 
gerea antrenorilor, Traian Ionescu şi Ilie Oană; m-am 
făcut că nu :observ micile proteste ale unora dintre colegi 
care aveau impresia că sînt favorizat. Numai eu ştiam ce 
forturi fantastice făceam ca să le împac pe toate bine. 
"Dimineaţa la facultate, la prînz naveta spre Ploiești, 
după-amiaza antrenament, seara înapoi la Bucureşti, unde 
pînă către unu noaptea pregăteam, în cămăruţa de la că- 
min, lucrări de control, proiecte, seminarii... Veneam de 
două ori pe săptămînă la Ploieşti la antrenament, marţi şi 
joi. De alte «două ori, miercuri și vineri, îl făceam cu nea 
“Traian, în București, pe terenul C.C.A. din Bd. Ilie Pin- 
ttilie. La început, cînd mai jucam la juniori, mai era cum 
mai era. Parcă mă descurcam mai bine. Aveam echipă 
foarte bună, ne plimbam pur și simplu în campionatul na- 
ional şi dacă nu am ieșit campioni, cum am fi meritat, 
asta s-a datorat unui arbitru al cărui nume nu mai vreau 
“să-l pomenesc şi care, în finala cu Știința Cluj, a făcut tot 
ce a putut ca să pierdem. Nu ştiu dacă n-a fost chiar ceva 
premeditat, cineva vrînd să ne pedepsească pentru faptul 
«că refuzasem, toată echipa Petrolului în bloc, să trecem 
la Progresul 'Casa Scînteii, un fel de Luceafărul de mai 
“tîrziu. 

Greutățile, în adevăratul înțeles al cuvîntului, le-am 
simţit însă după ce am promovat în echipa de seniori. Și 
pe măsură ce mă apropiam de absolvirea facultăţii. De 
fapt, n-aş putea spune că am avut parte de viața plină 
de farmec a studenţiei, că am “cunoscut bucuriile anilor 
poate cei mai frumoși ai tinereții, împărțindu-mi timpul 
între antrenamente, învăţat şi drumuri, multe drumuri cu 
cartea în mînă. În schimb, am avut marea satisfacţie ca 
să promovez, mai Întii, la 19 ani în Divizia A, să termin 
la 22 de ani facultatea şi o dată cu diploma de inginer 
să-mi înscriu în palmares două titluri de campion al ţării, 
«cu Petrolul. M-am simțit răsplătit atunci pentru toate 

eforturile făcute, pentru toate renunțările, pentru nopţile 
albe dinaintea examenelor, pentru duminicile încărcate 
de emoţii și lipsite de tihnă. Această răsplată venea din 
partea echipei căreia îi datoram totul, Petrolul Ploiești. 
Şi am socotit că este de datoria mea să rămîn credincios 
clubului care m-a format şi m-a lansat în performanţă, 
orașului în care m-am născut şi de care mă legau rădă- 
cinile întregii existențe. 

Condiţiile titularizării mele în echipa de seniori au fost 
deosebit de aspre. A trebuit să lupt din greu — şi, ca 
mine, toţi ceilalți din promoţia lansată de Traian Ionescu, 
adică Tabarcea, Florea, Sfetcu, George Marin, Buzea și, 
mai apoi, fratele meu Virgil — pentru un loc în formaţia 
de bază. Am nimerit şi într-un moment favorabil, al unui 
schimb de generaţii. Dar Petrolul cel nou nu s-a realizat 
pe calea dură a înlocuirilor forțate de jucători, ci în ca- 
drul unui proces de încadrare lentă, logică și unanim ac- 
ceptată a noilor veniţi, aceştia aducînd cu ei plusul ne- 
cesar de tinereţe şi vigoare la joncțiunea. cu experiența 
adunată în ani de Marinescu, Peretz, Roman, Zaharia, Bă- 
dulescu şi cu valoarea incontestabilă a unor „solişti“ ca 
Neacșu, Pahonţu şi fraţii Munteanu. Și aici a fost arta 
profesională a lui Ilie Oană de a fi ştiut cum să lucreze 
acest aluat din care 's-a născut o echipă, practic, nouă, 
care, timp de un deceniu, poate şi mai bine, s-a luptat de 
pe poziţii egale, în ceea ce priveşte competitivitatea, cu 
cei doi mari coloși ai fotbalului nostru, Steaua şi Dinamo. 
În această perioadă Petrolul, alcătuită aproape exclusiv 
din jucători autohtoni, a cucerit trei titluri de campioană 
a ţării și o dată Cupa României, aflându-se cu regularitate 
în disputa pentru locurile fruntașe ale clasamentului, fiind 
în același timp o demnă ambasadoare a fotbalului româ- 
mesc: peste hotare, în competiţiile internaţionale. 

Petrolul anilor 1957—1968. ajunsese o echipă la care 
începuseră să cam rîvnească cei din jur. Sub. diferite 
forme, Florică Voinea, Dumitru Nicolae, Hălmăgeanu sau 
Sandu Boc au luat drumul Bucureștiului, forţele noastre 
subțiindu-se prin schimburi neavantajoase care au afec- 
tat coeziunea echipei şi i-au scăzut valoarea. Și eu am fost 
unul dintre cei vizaţi ca să fiu racolat. Mi s-au făcut pro- 
puneri tentante şi de către Steaua şi de către Dinamo. În- 

tîmplarea făcea ca la conducerea tehnică a celor două 
mari echipe să fie doi dintre cei mai buni antrenori ai fot- 
balului nostru, Gică Popescu și Traian Ionescu. Primul, 
fost, antrenor al C.C.A. şi al echipei reprezentative, în 
acelaşi timp şi tatăl soției mele ; cel de al doilea, fostul 
meu dascăl din perioada formării ca jucător. Puteam alege 
oricare din cele două variante, fără teama de a ieşi în 
"pierdere. Dar am zis că-i mai bine să optez pentru cea de 
a treia, rezistînd unor tentaţii la care azi- nu știu cîți din 
jucători renunţă ; am rămas în Ploiești şi la Petrolul. În 
felul acesta mi-am făcut fericiți părinţii, care la vîrsta 
pensiei se obișnuiseră cu drumul stadionului şi să mă vadă 
jucînd ; mi-am răsplătit prietenii din sport şi de la locul 
de muncă pentru toate dovezile lor de sinceră afecţiune şi 
sprijin atunci cînd, la nevoie, am apelat şi eu la ei. Am 
mai rămas la Petrolul mai ales pentru trei oameni „mari“ 
din perioada de aur a echipei, pentru care am nutrit un 
respect cu. totul deosebit. Unul dintre ei a fost Gheorghe 
Urich, timp de 20 de ani conducător al clubului, om echi- 
librat, întreprinzător, priceput şi drept, care mi-a dat în- 
totdeauna cît l-am știut la cîrma Petrolului un sentiment 
de mare siguranţă, de încredere, de preţuire a adevărului. 
Cel de al doilea a fost Ilie Oană, nea Ilie al nostru, al tu- 
turor, care mai înainte de a fi antrenor a fost un OM, un 
tată, un prieten, indiferent ‘dacă jucătorul se numea Ni- 
colae Marinescu şi avea 36 de ani sau Mircea Dridea care 
avea numai 19 ani. Al treilea pentru care n-am putut pă- 
răsi Petrolul a fost doctorul Vasile Cristea, fostul portar 
a! Universităţii Cluj, medic cu o înaltă capacitate profe- 
sională şi o ținută morală de excepție, care împreună cu 
Ilie Oană au alcătuit un cuplu perfect sudat, a cărui con- 
tribuţie la succesele echipei, la afirmarea ei pe plan pro- 
fesional o consider decisivă. 

Și timpul, marele judecător, a dovedit că opțiunea mea 
fără rezerve pentru Petrolul, de fiecare dată cînd în ce- 
lălalt taler al balanței a apărut cîte o atrăgătoare promi- 
siune, a corespuns unei judecăţi drepte, răsplata venind 
din satisfacția succeselor sportive şi din recunoştinţa celor 
din marea familie a fotbalului. Mă refer la anii activităţii 
«ca jucător.“ 

Mircea 'Dridea a făcut o precizare care se impunea. 
Statornica sa fidelitate pentru Petrolul, ca jucător, i-a 
fost răsplătită din plin, pe plan moral, cu împliniri care 
rămîn înscrise în cartea vieții cu litere care nu se şterg 
niciodată. 

Cînd a trecut dincolo de gazon şi a început să guste 
din pîinea mai puţin dulce ca aceea de jucător, intrînd 
în rolul antrenorului sau al conducătorului, lucrurile s-au 
mai schimbat ceva. Răsplata a început să apară în funcţie 
de comportarea altora și, nu rareori, de conjunctură. Su- 
biectivismul sau nedreapta judecată a faptelor l-au pus 
în situația de a nu putea urma o cale sigură în fotbal, de 
a nu se putea exprima statornic, aşa cum a făcut-o ca 
jucător în slujba clubului căruia a considerat că-i este 
tot timpul dator. În cei aproape 15 ani de cînd s-a retras 
din activitatea ca jucător, drumul lui Mircea Dridea în 
viață a însemnat trei „halte“ ca antrenor, alte trei ca pre- 
ședințe de club şi încă trei „escale“ în producție. Nu știu 
dacă fotbalul nostru mai cunoaşte un alt caz asemănător, 
câre printr-o formulă matematică ar putea fi exprimat 
cam așa : 3X3 fac cîteodată... 15 ani! 

'Trecînd destul de repede peste perioada în care a îm- 
brăcat tricoul cu nr. 9 al clubului ploieştean, Mircea Dri- 
dea a omis, poate nu cu intenţie, să amintească câte ceva 
și despre el şi echipa naţională. Se ştie că a avut un de- 
but strălucitor, în meciul cu Polonia, la Varşovia, la 
30 august 1959, cînd reprezentativa noastră a cîștigat cu 
3—2, toate cele trei goluri ale unsprezecelui tricolor fiind 
opera centrului înaintaș Mircea Dridea, încadrat pe partea 
dreaptă de Oaidă — Constantin şi pe „stînga“ de Seredai 
— Tătaru I. Mai stăruie încă în memoria noastră, dincolo 
de alte partide internaţionale în care Mircea Dridea şi-a 
dovedit cu prisosință calităţile omului de gol, atitudinea 
răuvoitoare a unora care puneau prezenţa acestuia în „na- 
ţională“ pe seama legăturii sale de rudenie cu președin- 
tele federației de fotbal, Gheorghe Popescu. Cei ce în mod 
deliberat recurgeau la insinuări, ignorînd realitatea, uitau, 
atunci cînd îi spuneau lui Mircea Dridea „ginerică“, că 
acesta refuzase categoric să meargă la C.C.A. cînd acolo 


era antrenor Gică Popescu şi că, ori de câte ori se întilnea, 

la Ploieşti sau București, cu echipa Armatei, Petrolul juca 
numai la cîştig şi cîştiga de regulă, iar printre autorii go- + 
lurilor se număra, de fiecare dată, Mircea Dridea. Se mai 
uita, de asemenea, că pentru a se evita orice discuţie şi 
a nu mai da „apă la moară“ bîrfitorilor, Dridea nu a fost 
luat la Olimpiada de la Tokio din 1964, deși era în acea 
vreme printre cei mai valoroși atacanţi din fotbalul nostru. 
Și cui a folosit, de fapt, o astfel de măsură ? 

— La Varşovia a fost „răsăritul“ în echipa naţională. 
Care a fost ... „apusul“ ? 

— Am început la Varşovia şi am terminat la Zürich, 
după acel memorabil 1—7 din 1967. Cu puţin înainte ju- 
casem la Paris, cu Franţa. Am jucat bine, am cîștigat cu 
2—1, eu marcînd unul dintre goluri, celălalt fiind opera lui 
Titi Frăţilă. Aveam moralul bun şi o formă sportivă bună. 
În seara aceea de mai, la Ziirich, n-a fost ceva în regulă. 
Pe teren parcă pluteam, aveam impresia că vin tribunele 
spre noi, făceam eforturi mari să ne găsim echilibrul 
fizic şi moral, dar nu găseam puterea necesară să ne 
adunăm. A fost ca un vis urît, din care, cînd ne-am trezit, 
am dat ochii cu o realitate şi mai tristă. O înfrîngere 
la un scor atît de sever, rămas ca o pată pe palmaresul 
nostru internaţional. 

După Zürich m-am retras, meciul cu Elveţia fiind cea 
de a 18-a prezență a mea în echipa naţională. lar după 
alți patru ani am ieşit de tot din perimetrul verde al ga- 
zonului. Am trecut lîngă Ilie Oană, care m-a primit cu 
braţele deschise şi care mi-a spus simplu : „Mirceo, ţi-a 
venit rîndul ! Ești cel mai potrivit să-mi iei locul, pentru că 
te consider ca un fel de simbol al fotbalului ploieştean. 
Va fi mai greu decît ca jucător, dar să nu te sperii. Vei 
înfrunta poate și multe nedreptăţi, să nu dai înapoi. Pe- 
trolul a fost mare atît timp cît a fost o familie. Dacă ai 
s-o menţii tot aşa, grijile o să fie mai puţine. Vezi că 
ai multe de învățat şi ca să reușești muncește, muncește 
şi iar munceşte !“ 

În primul an de antrenorat Mircea Dridea a stat: 
mai mult în „plasa“ lui Tlie Oană. Petrolul a avut un 
campionat, 1971—72, cam șters. A fost chiar la un pas. 
de “agonie, salvîndu-se in extremis și cu oarecare șansă. 

În anul următor, 1972—73, Mircea Dridea își ia inima în 
dinţi şi, cu virtuţi de șahist, atacă frontal campionatul 
de tineret, pe care-l cîștigă, obţinînd prima sa performan- 
4ă. În faţă părea că i se deschide un drum în urcuș. 

Dar, în vara anului 1973, Ilie Oană, autor al unui ve- 
ritabil record de stabilitate — 40 de ani, ca jucător și 
antrenor, la Juventus-Petrolul — părăseşte clubul ploieș- 
tean plecînd la Politehnica Iaşi. Cauzele „divorţului“ nu 
sint suficient de clare. Oricum, însă, nici conducerea 
Petrolului şi cu atît mai puţin Ilie Oană nu manifesta do- 
rința de a mai continua o colaborare care pînă atunci se 
arătase foarte rodnică. Ceea ce lasă să se înţeleagă că 
a existat mai curînd un diferend la mijloc, decît o înţele- 
gere a ambelor părţi de a nu mai prelungi contractul. 

Momentul, pentru Petrolul, era destul de greu. Echipa 
se subţiase foarte mult valoric, dificultatea cu care aceasta 
se menținea în prima divizie exprima nu numai o diminu- 
are a potenţialului competiţional, ci și un interes mai scă- 
zut din partea acelora care răspundeau de destinele ei. 
Spectatorii nu mai umpleau tribunele pină la refuz ca 
„odinioară. Jucătorii nou veniţi în lot erau un fel de epigoni, 
profilați mai mult pe pretenţii și destul de puţin pe obli- 
gaţii şi îndatoriri. „Zăpezile de altădată“ ale Petrolului 
rămăseseră o palidă amintire. Părea inevitabilă o perioadă 
de recul. Și cine se putea încumeta să „pună mîna pe 
hățuri“ cînd atmosfera din jurul şi din sînul echipei in- 
spira incertitudine şi neîncredere ? 

‘Mircea Dridea este chemat împreună cu fostul său co- 
-echipier Gigi Dumitrescu, cerîndu-li-se să preia conduce- 
rea tehnică. Li s-a spus să lucreze împreună, fără a se 
tace precizarea, dintr-un început, cine să fie principal şi 
“cine secund. Normal ar fi fost ca secundul de pînă atunci 
al lui Ilie Oană să fie promovat, şi acesta era Mircea Dri- 
dea. Lucrurile nu s-au petrecut însă aşa. În urma unor 
„manevre interne“, Gigi Dumitrescu trece la comandă 
“singur, lăsîndu-l pe Dridea, în continuare, cu tineretul. 
Aşa a început campionatul 1973—74, în care, la sfîrșitul 
turului, Petrolul era pe locul 16, cu minus trei la „adevăr“. 
În această situaţie „principalul“ Dumitrescu depune man- 
datul, spunînd că nu mai poate garanta rămînerea în 
prima divizie. Anterior, el își manifestase public neîncre- 

nului iminent. Şi soarta Petrolului este încredințată atunci 
„secundului'* Mircea Dridea, ajutat de un fost coechipier, 
Abalbert Marosi. 

Atmosfera pare favorabilă  redresării, mai ales după 
pregătirea centralizată din iarna anului 1974, în care 
jucătorii au lucrat cu convingere și cu ambiția de a scăpa 
de sub ameninţarea „sabiei lui Damocles“. Mircea Dridea 
spunea, în acea vreme, cu ocazia unui interviu : „A venit 
timpul să ne exprimăm cît mai concret dorința de rea- 
bilitare prin jocul nostru colectiv, de calitate, eficient... 
Sînt convins că o vom scoate la capăt cu campionatul... 
rămînem în „A“, în campionatul viitor vom fi cu siguranţă, 
din nou, în partea de sus a clasamentului“. 

Mircea Dridea a mers, într-adevăr, în primăvara anului 
1974, pînă la capăt. Nu a depus armele ca predecesorul 
său, după ce acceptase o situaţie aproape compromisă, și 
nici nu a aruncat în final, vina nereuşitei, pe echipă şi 
jucători. A fost convins că aceştia au făcut tot ce au 
putut în teren, chiar şi atunci cînd au pierdut cîteva puncte 
preţioase la Ploiești, cu A.S.A. Tg. Mureș şi Steagul roșu 
Braşov. Pentru că, de fapt, Petrolul a retrogradat din cauza 
punctelor pierdute acasă. Oarecum paradoxal, dar așa au 
stat lucrurile. Dorința de salvare era atît de mare încît, 
la un moment dat, aceasta căpătase aspectul clasic al 
disperării ! Și jocul echipei ploieștene era, în asemenea 
condiţii, tutelat de hazard. Și, cum șansa nu a fost pînă 
la urmă de partea sa, Petrolul celor trei titluri de campi- 
vană a țării a trecut, în vara anului 1974, în rîndul forma- 
ţiilor programate să joace duminica de ora 11! Mircea 
Dridea, la rîndul său, a fost schimbat din funcţia de an- 
trenor. El, care acceptase să preia echipa în pragul ago- 
niei şi care înţelesese să nu dezerteze într-un moment în 
care toţi se dădeau la o parte, cînd nimeni nu mai în- 
drăznea să spere şi cînd după spusele foarte multora, 
„zarurile fuseseră aruncate“. 

După exact 20 de ani, așadar, Petrolul era din nou 
în „„B'“. Iar Mircea Dridea... inginer, în producție ! 

— Și cu fotbalul cum a rămas ? 

— Cu fotbalul nu mă certasem. Și nici el cu mine. 
Rămăsesem în relaţii bune. Personal, chiar dacă fusesem 
schimbat din funcţia de antrenor, nu m-am considerat 
înstrăinat de Petrolul. O hotărîre pripită în privinţa mea 
nu putea schimba o relaţie de suflet cimentată în timp. 
Am lucrat aproape doi ani în cadrul unuia dintre marile 
combinate petroliere ploieştene. Contactul cu profesia mea 
de bază mi s-a părut de mare folos, a fost chiar revita- 
lizant. Directorul combinatului, inginerul Dumitru Iorga, 
un mare iubitor al fotbalului şi în același timp preşedintele 
de onoare al Petrolului, mi-a oferit posibilitatea să con- 
tinui și activitatea de antrenor, în timpul liber, ocupîndu- 
mă de pregătirea divizionarei „C“ care reprezenta Rafină- 
ria Teleajen. În această vreme la Petrolul fusese adus un 
antrenor neploieştean, care nici el nu a stat prea mult. 
Şi pentru că lucrurile nu se puteau îndrepta cum se dorea, 
bătindu-se din palme, s-a considerat că soluţia schimbării 
antrenorilor ar fi cea mai potrivită, mergîndu-se pe încer- 
cate pînă s-o nimeri unul care să se... potrivească. Aşa 
s-a ajuns ca Petrolul, care în 22 de ani avusese un singur 
antrenor, pe Ilie Oană, după el, în mai puţin de un an 
şi jumătate, să schimbe nu mai puţin de patru antrenori ! 
Un adevărat carusel ! 

În ce mă priveşte direct, eram destul de mulțumit la 
Teleajen, aveam o echipă modestă, dar harnică, pe care 
am încercat să o promovez în Divizia B. Aveam mari şanse 
şi se părea că nimic nu mă mai poate împiedica să rea- 
lizez această mică performanţă. Cind mai aveam puţin de 
tot pînă la finiş, au intervenit unele interese interne. Am 
fost nevoiţi să „galopăm“ pe linia dreaptă pentru ca să 
ne poată depăși Poiana Cimpina, care-i dădea pe Bu- 
tufei și Simaciu lui Petrolul. Și în locul nostru a promovat 
Poiana Cimpina, echipă pe care de altfel o învinsesem de 
două ori în campionat ! 

— Vorba aia, nici un sacrificiu nu putea fi prea mare 
cînd se punea problema Petrolului și a intereselor sale. 
Așa cred că ai gîndit şi în 1976, cînd ai revenit la matcă, 
dar nu ca antrenor ci ca... preşedinte de club. 

— Asta însemna o altă experienţă. Am primit pro- 
punerea în momentul în care Valentin Stănescu — după 
eşecul cu echipa naţională la Blois, în decembrie 1975 

— a luat conducerea tehnică a echipei. Împreună am trecut 
la o selecţie a celor mai bune elemente din judeţ, i-am luat 
și pe Pantea şi Florian Dumitrescu, în schimbul lui Cos- 
tică Zamfir, trecut la Steaua, am primenit puţin atmos- 
tera care se viciase între timp, am pus puțină ordine şi 
în club și în echipă şi am pornit la treabă. Rezultatul ? 
În numai un an şi jumătate am revenit în Divizia A cu un 
avans de 17 puncte faţă de a.doua clasată și un procen- 
taj de excepție, de 84 la sută! Așadar, din nou în „A“, 
în vara anului 1977. Colaborarea cu nea Tinel mi-a fost 
de mare folos. Am învățat de la el multe secrete ale 
meseriei şi alături de el am simţit mai uşoară povara răs- 
punderii pentru rezultatele echipei. Mai mult decît atât, 
nea Tinel era un om fermecător care ştia, cu un talent 
de neegalat, să întreţină o atmosferă bună între jucători, 
să-i facă pe aceştia să muncească fără să considere efortul 
o corvoadă ci o datorie și chiar o plăcere. După Traian 
Ionescu, Ilie Oană şi Gică Popescu, un alt profesionist 
de marcă, Valentin Stănescu, îmi împrumuta cu generozi- 
tate din experienţa sa cîte ceva din ceea ce îmi era ne- 
cesar pentru împlinirea mea profesională. 

Anul 1977—78 a fost, cum era şi de așteptat, foarte 
greu. Noi ne-am menținut mai tot timpul în „pluton“, cu 
grija de a nu pierde contactul cu prima divizie. Eram, cum 
se spune, la limită, dar speram să ne strecurăm prin 
„furtună“, să scăpăm de pericolul retrogradării. Am pier- 
dut din nou, însă, ca și în 1974, tot în retur, două puncte 
preţioase pe teren propriu. Cu adversari în lupta pentru 
vămînerea în primul eşalon, Corvinul Hunedoara şi Poli- 
tehnica Iași, în ambele meciuri nereuşind, datorită şi unor 
grave erori de arbitraj, decît remize care ne-au „asigurat“ 
pentru următorul campionat un loc... în „B“. 

Mă gindeam atunci, în vara lui 1978 : ce va urma după 
retrogradare, avînd încă vie în memorie istoria din urmă 
cu patru ani ? Va fi schimbat iar antrenorul sau va fi lăsat 
să lucreze, în continuare, pentru a readuce, echipa în 
prima divizie ? Cînd am auzit că nu se vor atinge de nea 
Tinel, m-am bucurat, spunîndu-mi : iată, s-a învățat ceva 
din experienţa tristă a anului 1974 ! Dar n-am apucat să 

mă bucur prea mult, pentru că în scurt timp a urmat o. 
măsură pe cît de nedreaptă pe atît de bizară : înlocuirea 
președintelui clubului, adică a mea! Trebuia să existe 
un „acar Păun“ ! Pretextul s-a găsit repede, imputindu- 
mi-se faptul că după terminarea campionatului am plecat 
într-o scurtă excursie, în cadrul concediului de odihnă, 
cu soţia, în străinătate. Probabil că plecarea mea în va- 
canță a fost interpretată ca o atitudine de superficialitate 
în condiţiile în care toată lumea era afectată de retrogra- 
darea echipei. Lucru complet nereal. Retrogradarea era 
ceva ireversibil, iar talentul de a aborda o figură tristă 
de conjunctură, din păcate, nu-l âveam. Mă preocupa 
să vedem, împreună cu nea Tinel, cu ochii bine desch 
unde anume se greșise, ce trebuia făcut ca să nu se mai 
repete istoria retrogradării. În ce privește plecarea mea 
în concediu, ea fusese cunoscută și aprobată de cei în 
drept, totul era cu forme în regulă. De neînțeles, deci mă- 
sura schimbării mele din funcție. Dar fiindcă învăţasem 
drumul în asemenea împrejurări, mi-am îndreptat p 
liniştit spre locul care parcă mă aștepta să mă întorc... în 
producție. M-am despărțit cu multă strîngere de inimă de 
nea Tinel, care, la puţin timp după plecarea mea, şi-a dat 
și el seama că nu mai poate lucra în continuare și s-a re- 
tras cu scuzele de rigoare. 

În acest moment, situația mea în raport cu Petrolul 
se prezenta astfel: o dată antrenor, o dată președinte, 
de două ori în producţie. Avantaj, deci, producţie ! | 

Și doi ani, pînă în 1980, am lucrat în rafinărie, care 
devenise pentru mine un fel de purgatoriu. Duminica nu 
lipseam de la meciuri. Stăteam cuminte în tribună ca orice 
spectator, privind cu amărăciune cum Petrolul se duce 
mereu în jos, ajungînd destul de repede o echipă, de plu- 
ton în Divizia B. 

Dariată că în 1980, vara, o minte lucidă apelează 
la serviciile lui Traian Ionescu, cel care cu 25 de ani în 
urmă formase o pleiadă întreagă de fotbaliști valoroşi, pe 
care i-a aruncat apoi Ilie Oană cu deplin succes în focul 
performanţei. Nea Traian acceptă propunerea de a prelua 
conducerea tehnică a echipei, dar pune cîteva condiţii, 
printre care şi aceea de a lucra cu fostul său jucător, 

cu mine, adică, intenționiînd să-mi predea, după un anu- 
mit timp de colaborare, ștafeta profesională, în ideea con- 
tinuării drumului către o reabilitare totală a echipei. Obli- 
gat față de omul care, pentru mine, a fost ca un al doilea 
părinte, primese să fiu antrenor secund. După numai o 
lună însă sînt trecut pe funcţia de preşedinte al clubului. 
Nu spun nimic și mă execut. De fapt, tot cu nea Traian 
lucram și împreună am ihiţiat o mare acţiune de selecție 
în judeţe pentru refacerea lotului şi completarea lui cu 
jucători mai tineri, apelînd chiar la cîţiva juniori. Cu forţe 
proaspete ne-am relansat în lupta pentru revenirea în 
Divizia A. Multă vreme am mers „cap la cap“ cu C.S. 
"Tirgovişte, care spre final a reușit să ne depăşească cu 
puţin, trecînd înaintea noastră linia de sosire a campio- 
natului spre primul eșalon. Neputînd suporta înfrîngerea 
care i se părea nedreaptă, nea Traian a dat repede curs 
unei solicitări din partea clubului Steaua și cînd mai ră- 
măsese o etapă pînă la finalul întrecerii, mi-a zis : „Acum 
e rîndul tău“, mi-a urat „curaj şi baftă“ şi a plecat. 

O lună de zile după aceea, rămas singur, am funcţio- 
mat ca preşedinte-antrenor într-o perioadă cînd la modă 
era formula jucător-antrenor. Eu am fost un caz unic care, 
din fericire, nici nu a creat un precedent și nici nu a ţinut 
prea mult. Cînd lucrurile s-au limpezit, am optat pentru 
funcţia de antrenor. Deci, pentru a doua oară la condu- 
cerea tehnică a Petrolului, la o veritabilă răscruce de 
drumuri, cînd se punea problema unei noi tentative de 
promovare în Divizia A. Nea Traian îmi lăsase o echipă 
bine pusă la punct, care trebuia dusă strîns în frîu, care 
să poată ține pasul unei concurențe mai mari decît în 


campionatul precedent. Lupta acum se ducea cu Rapid, 
echipă nu numai valoroasă, dar şi puternic susținută mo- 
ral în aproape toată ţara. În Ploiești, însă, nimeni nu 
mai accepta ideea unui nou loc doi în clasamentul Di- 
viziei B, chiar şi dacă adversarul direct se numea Rapid. 
Oraşul care cunoscuse prin fotbal atitea succese şi era 
înscris cu litere de aur în istoria campionatelor naționale 
își cerea dreptul la locul care i se cuvenea, în rîndul celor 
mai bune echipe ale țării, reprezentantei sale, Petrolul. 

Zi şi noapte nu visam decît promovarea. Era și o do- 
rință de împlinit, dar şi ambiția de a dovedi că atunci, în 
1974, cînd retrogradasem în „B“, nu fusesem vinovat cu 
nimic, fără a mai pune la socoteală lipsa de experienţă 
profesională care nu a contat cîtuși de puțin ca o circum- 
stanță atenuantă. 

În vara anului 1981 am pornit Ja drum înconjurat de 
cîțiva oameni de fotbal apropiâţi, printre care doctorul 
Vasile Cristea, fostul coechipier Bela Maroşi, preşedintele 
clubului, Vasile Brujban, ziaristul Dan Vasilescu, organiza- 
torul Mihai Cristache, dar mai ales Gigi Dănescu, și el unul 
din componenții promoţiei de juniori ai lui Traian Ionescu 
din anul 1955, acum un foarte lucid și devotat conducător, 
așa cum mai înainte fusese Gheorghe Urich. Într-un fel 
refăcusem „echipa“ din anii de glorie ai Petrolului. Și nu 
se putea să nu reuşim. Mai ales că înțelegerea și sprijinul 
conducerii locale de partid ne-au redat sentimentul în- 
crederii depline în realizarea a tot ceea ce Ploieştiul, 
toată Prahova doreau să se întîmple pe parcursul unui an, 
promovarea în prima divizie. 

Aici Mircea Dridea s-a oprit din scurta sa confesiune. 
Mi-a făcut semn că ar fi bine să continui eu. Aceasta din 
două motive. Primul, pentru că ştiam aproape întregul 
fii al promovării ; al doilea, fiindcă ţinea, firesc, să nu 
cadă pe panta unui subiectivism. care, adeseori, cu toate 
eforturile făcute, este inevitabil. 

Şi ca unul' care am fost martor la o mare parte din 
secvențele competiţionale trăite de Petrolul în drumul său 
spre Divizia A, pot spune, fără teama de a greşi sau cxa- 
gerai cît de cît, că anul 1981—82 a fost pentru suporterii 
Petrolului, pentru cei din intimitatea echipei, ceva de 
groază. Se putea muri de inimă în fiecare duminică di- 
mineața între orele 11 şi 13. Căliţi, se pare, ploieştenii 
au rezistat, trecînd examenul promovării, cu tribune de 
fiecare dată arhipline şi cu pierderi cu totul neînsemnate. 
Cel puţin la stadion, în ciuda a numeroase momente de 
suspens, nimeni nu a făcut apel la telefonul cu 06. 

În turul campionatului Petrolul şi Rapid au mers „umăr 
la umăr“ tot timpul și au terminat la egalitate perfectă și 
în clasamentul general și la „adevăr“. Citeva partide au 
ieşit din comun. La Braşov, de pildă, în meciul cu Tractorul 


216 


a fost ceva ca „la Verdun“, cu manifestări de violență în 
teren, cu decizii de arbitraj anapoda, cu eliminări şi acci- 
dentări. Petrolul a pierdut pe nedrept cu 1—2, maniera cu 
care a fost tratată echipa provocînd indignarea pînă și a 
celor mai înfocaţi suporteri brașoveni. 

Returul campionatului a fost, după cum se și anunţa, 
de-a dreptul incandescent. În meciul de la Plopeni, din 
etapa a 27-a, frații Dridea — Dridea I şi Dridea II din 
echipa campioană a anului 1966 — s-au ridicat de pe băn- 
cile de rezerve ale echipelor lor, fiind la un pas să se în- 
frunte dincolo de aspra confruntare din teren. Un mucalit 
din tribună a strigat atunci ca să audă toată lumea : „Ave- 
ți-vă ca frații !*. 

La meciul cu I.C.I.M. Braşov, ultima din clasament, 
stadionul din Ploiești, plin „ochi“, a împietrit cînd oaspeţii 
au deschis scorul chiar din primele minute. Petrolul a be- 
neliciat apoi de o lovitură de la 11 metri. În mica tribună 
ofi au fost unii care şi-au acoperit ochii cu mîinile, 
neîndrăznind să privească executarea penalty-ului. Și au 
rămas încă un timp așa, chiar după înscrierea golului, 
nefiind în stare să-şi revină din încordarea care-i stăpînea 
şi-i țintuise parcă în scaune. Altă dată, pe parcursul unui 
joc, în care echipei ploieştene nu-i ieşea mai nimic din 
ce încerca, pe fondul unei stări de enervare generală, fun- 
daşul central al Petrolului, Petrică Butufei, a avut o ieşire 
ireverenţioasă față de Mircea Dridea, care-i făcuse o ob- 
servaţie de pe marginea terenului. Atitudinea deplasată a 
jucătorului petrolist a surprins şi a impresionat neplăcut. 
La sfîrşitul meciului, însă, Butufei a avut tăria să se ducă 
la antrenorul său şi să-i ceară iertare. Și Mircea Dridea, 
înţelegînd în egală măsură și gestul lui Butufei din teren și 
cel din vestiar, și-a sărutat elevul inundat de transpiraţie, 
cu căldura unui adevărat părinte, fără să fie în stare a-i 
mai adresa un cuvînt. 

Meciurile Petrolului din primăvara anului 1982 s-au 
disputat de fiecare dată sub semnul unui neobisnuit in- 
teres. La sfîrşitul întîlnirilor de pe stadionul din Ploieşti, 
spectatorii rămîneau aproape nemişcaţi în tribune, aștep- 
tînd să li se comunice la staţia de amplificare şi rezultatul 
meciului în care jucase Rapid. Odată cînd așteptarea se 

prelungise mai mult ca de obicei şi toată lumea privea cu 
justificată neliniște spre difuzoare, am surprins o dis- 
cuție între doi dintre ocupanții locurilor de la tribuna ofi- 
cială : „Hai să mergem, aș avea ceva treabă“ a zis unul 
din cei doi. „Hai să mai stăm puţin, poate...«, a fost re- 
plica. celuilalt. Apoi, după vreo cinci minute de asteptare: 
în tăcere, primul din cei doi a spus din nou, cu ochii pe 
ceas, făcînd parcă un semn de renunțare la treaba de care 
amintise mai înainte : „Oameni serioşi ce sîntem. Ce poate 
face fotbalul din moi !“. Şi toți cei din jur au prins să rîdă 
cu poftă. Era un fel de recunoaștere a faptului că într-a- 
devăr fotbalului i se subordonau inu numai slujitorii lui 
cei mai fideli, permanenţi, ci şi aceia ocazionali. 

La 20 iunie 1982, ziua penultimei etape din campiona- 
tul divizionar B, s-a pus capăt şi luptei dintre Petrolul și 
Rapid, ploieștenii fiind aceia care, fericiţi, promovau în 
Divizia A. A fost izbînda unui efort colectiv remarcabil, o 
reușită a antrenorului Mircea Dridea care își lua astfel 
revanșa pentru vara anului 1974, cînd încercarea sa de a 
salva echipa, preluată cu un picior în „B“, se soldase cu 
un trist eşec, atribuit pe nedrept lui.: 

Evenimentul a trezit în rîndurile suporterilor echipei 
ploieștene un foarte mare interes. Peste 20 000 de spec- 
tatori, cifră de altfel obișnuită în toate partidele susținute 
pe teren propriu în acel sezon, au aplaudat îndelung vic- 
toria promovării. În jurul antrenorilor Mircea Dridea si 
Adalbert Marosi, ei înșiși componenți ai „Petrolului de 
aur“, s-au strîns, în ultima vreme, foşti coechipieri ai 
acestora, mai tineri sau mai vîrstnici, Mihai Ionescu, Ro- 
man, Pahonţu, Mocanu, Pal, Neacşu, Fronea, Juhasz, Fătu, 
Oprişan şi C. Moldoveanu. O întreagă echipă, reprezen- 
tînd aproape toate generaţiile Petrolului. 

Duminică, 20 iunie, mulți dintre aceştia s-au aflat în 
imediata apropiere a băncii antrenorilor ploieşteni pe care, 
la sfîrşitul meciului, i-au îmbrățișat cu căldură și desigur 
cu recunoştinţă pentru performanța obţinută. Dovadă a 
unui frumos sentiment de solidaritate. În același timp însă, 
şi ca un semn în perspectiva grelelor examene competi- 
tionale din campionatul primei divizii. Petrolul — 1982 îşi 
strîngea, cu grijă, rîndurile. 

În ziua revenirii în prima divizie s-a organizat o festi- 
vitate foarte frumoasă, într-un loc pitoresc situat pe dea- 
lurile pline. de sonde ale comunei Boldeşti-Scăeni, la 
Seciu. Masă mare, cu invitaţi, cu cîntece, veselie, îmbrăţi- 


, lacrimi de bucurie, promisiuni, urări de succes... S-a 
cîntat de cîteva ori „Mulți ani trăiască“ şi „Cine să tră- - 
iască“. Mircea Dridea, au zis cu toţii, să trăiască ! Și an- 
trenorul a fost luat pe sus, iar adunarea i-a adresat, în cor, 
o frumoasă urare :.,„La mulţi ani cu sănătate, să vă dea 
viaţa tot ce doriţi, zile senine şi fericite, la mulţi ani, să 
trăiţi 1“ i 

N-au trecut însă mai mult de două duminici de la 
această frumoasă şi emoţionantă urare, făcută în euforia 
succesului echipei, și în ziua de 15 iulie Mircea Dridea 
este scos de la conducerea tehnică a Petrolului. Încă nu 
se stinsese ecoul frumoaselor cuvinte de la Seciu... „Să vă 
dea viaţa tot ce doriţi... zile senine şi fericite...“ j 

În 1974, cu opt ani în urmă, Mircea Dridea fusese 
schimbat din funcția de antrenor pentru că i se imputa 
retrogradarea echipei. În 1982 era din nou schimbat pen- 
tru că promovase echipa ! Motivul invocat acum era acela 
că antrenorul nu ar fi fost capabil să-şi impună autorita- 
tea faţă de jucători, care, ridicînd unele pretenţii mate- 
riale nerezolvate — potrivit unor promisiuni — amînau 
rcluarea pregătirilor pentru noul campionat divizionar A. 
După alte versiuni, apariţia la orizont a lui Viorel Mate- 
ianu ar fi determinat în bună măsură o astfel de decizie. 
De altfel, acesta a şi luat în primire echipa ploieşteană la 
foarte puţin timp după ce pentru Dridea începeau nu „zile 
senine şi fericite“, ci întunecate şi triste, mai ales că şi so- 
ţia sa, antrenoare de atletism la clubul Petrolul, rămă- 
sese, printr-o ciudată coincidenţă, fără post ! 

Potrivit obiceiului, de-acum cunoscut, Mircea Dridea'a 
luat din nou drumul producţiei, la un trust de instalaţii 
foraj. Așadar, iar avantaj producţie, unde era pentru a 
treia oară, în timp ce preşedinte de club şi antrenor fu- 
sese uns şi schimbat de cîte două ori ! 

Și toamna anului 1982 a trecut, destul de greu, dar a 
trecut, ca şi alte toamne. Mircea Dridea a devenit din an- 
trenor, spectator. Multă lume începuse chiar să-l uite. Din 
păcate şi unii dintre jucătorii cu care parcursese drumul 

plin de obstacole şi de sacrificii pînă în pragul Diviziei A. 
În mod cu totul surprinzător nu s-a găsit nimeni, din cei 
ce recunoșteau că Mircea Dridea se identifică în timp cu 
însăși istoria Petrolului, să-i vină în ajutor, să-l apere în 
faţa unei evidente nedreptăţi. Doar cîțiva dintre prietenii 
săi adevăraţi au părăsit simpatiile pentru Petrolul, trecînd 
în tabăra Metalului Plopeni, acolo unde antrenor era Dri- 
dea II, Virgil Dridea, fratele mai mic care-l adusese pe cel 
mare, exact în urmă cu 30 de ani, la porţile fotbalului. În 
anul cînd se năștea Petrolul, prin transferul la Ploieşti al 
Juventusului. 


În 1983, iarna, Federaţia Română de Fotbal este so- 
licitată de federaţia marocană de specialitate să trimită 
un număr de antrenori care să activeze pe timp de un an 
la echipe din Maroc, în cadrul unui schimb de experiență. 
Cînd s-au făcut propunerile erau vreo 12 pe listă. Maro- 
cul a cerut numai patru. Printre aceştia era şi Mircea Dri- 
dea ; iar, împreună cu el, Traian Ionescu, fostul său pro- 
fesor, Ion Motroc şi Nicolae Oaidă, toți profesionisti de 
elită care au cinstit, prin munca și rezultatele obținute, 
meseria de antrenor, făcînd în același timp o bună pro- 
pagandă fotbalului nostru. În Maroc, Mircea Dridea s-a 
distins prin profesionalism și ţinută sportivă. Traian Io- 
nescu a fost mai tot timpul alături de el, împrumutîndu-i 
cîte ceva din experienţa sa îndelungată. Lucrînd, la un 
moment dat, cu echipa armatei marocane, preluată pe un 
loc modest în clasament, Mircea Dridea a reușit să o aducă 
pe primul loc. Aceasta se întîmpla cam în aceeaşi peri- 
cadă, din toamna anului 1983, cînd Mateianu pleca de la 
conducerea tehnică a Petrolului, fiind înlocuit cu Camil 
Oprişan. Dialog de la distanță Casablanca — Ploiesti ! 

„Perioada marocană“ a însemnat un preţios cîştig 'de 
experienţă, dar şi un prilej de reabilitare morală a lui Mir- 
cea Dridea. La revenirea în țară, la începutul anului 1984, 
reluîndu-şi locul în producţie, n-a respins nici ideea de a 
activa şi ca antrenor. A optat pentru divizionara B Pra- 
hova, pe care, într-un final de campionat dramatic, a reu- 
şit să o salveze de la o retrogradare aproape sigură. Tot cu 
Prahova. a început şi campionatul următor, lucrînd în li- 
niște, alături de oameni cu care a colaborat în deplină 

înțelegere şi sincer. Și ar mai fi continuat cu Prahova, 
fără cea mai mică intenție de a o părăsi, după ce respin- 
sese cîteva oferte destul de tentante de a lucra ca an- 
trenor prin alte părţi, mai aproape sau mai departe de 
Ploiești. 

În vara anului 1985, însă, Petrolul a revenit în Divizia 
A, condusă cu dibăcie profesională de Petre Dragomir. 
Conducerea locală a apreciat, judecînd cu multă înţelep-— 
ciune, că pentru asigurarea unei permanenţe în prima di- 
vizie a echipei se impun o serie de măsuri organizatorice. 

: În cadrul acestora, Mircea Dridea este numit, pentru a 
treia oară, preşedinte al clubului. Învestitura o consideră: 
onorantă şi, din momentul în care a răspuns chemării „pre- 
zent“, a înțeles că locul său era numai acolo, în cadrul 
clubului Petrolul, lîngă echipa de care era legat și numele 
dar şi destinul său profesional. Și tot dintr-o corectă în- 
țelegere a lucrurilor, a obligaţiilor sale față de fotbal, 
Mircea Dridea a luat conducerea tehnică a echipei, după 
numai șase etape de campionat, cînd Petre Dragomir a 
plecat, invocînd mai întîi motive de sănătate, pentru ca 
după aceea să ajungă cu „refacerea“ tocmai la Suceava ! 
Mircea Dridea, deci, pentru a treia oară antrenor la Pe- 
trolul. Scorul devenise acum egal peste tot : și ca preşe- 
dinte, şi în producţie, şi ca antrenor. Pentru fiecare, în 
15 ani, de cîte trei ori ! Iată un record sui-generis care îşi 
are principala explicaţie în atașamentul fără rezerve al 
lui Mircea Dridea față de Petrolul, faţă de Ploiești, faţă 
de suporteri adevăraţi ai echipei, ai clubului, pe care nu 
le-a părăsit nici ca jucător, cînd o putea face cu uşurinţă, 
nici după aceea, cînd ar fi putut răspunde cu aceeași uşu- 
rință chemărilor din afară însoţite de atrăgătoare promi- 
siuni la care cu greu şi puţini sînt aceia care rezistă. 

— Mircea Dridea, iată-te, aşadar, antrenor principal 
la Petrolul, echipa încheind prima jumătate a campiona- 
tului 1985—86 pe locul 6 în clasament ! 

Mai frumos decît în cele mai frumoase vise pe care ţi 
le-ai fi putut face. Iar satisfacția şi mai mare este aceea 
că marea majoritate a jucătorilor, chiar. dacă sînt din ge- 
neraţii diferite şi cu oarecare distanţă între ele, sînt plo- 
ieşteni, crescuți în şcoala Petrolului. Seamănă cumva cu 

situația din perioada în care ai promovat în anul 1956, 
în echipa de seniori, în prima divizie. Îţi mai amintești 
cum ? Era un meci cu Rapid pe stadionul „23 August“ din 
Capitală. Petrolul a cîştigat atunci cu 2—1. 

— Da, îmi amintesc. Dar ce facem, o luăm iar de la 
capăt ? 

— Nu te speria. Nici gînd de aşa ceva. Mai curînd, ca 
unul care ai trecut prin toate ipostazele performanţei, ale 
marii performanţe, spune acum, după scurgerea anilor care 
au început să se cam vadă, în alb, pe la tîmple, care au 
fost principiile după care te-ai călăuzit ca jucător, ca an- 
trenor și conducător. 

— Ca jucător, mai întîi trebuie să mărturisesc că am 
mumcit enorm la antrenamente. Fratele meu, Virgil, era 
mult mai talentat ca mine, dar — să nu se supere — puţin 
comod. Eu lucram pe rupte. Munca m-a adus spre vîrful 
performanţei. Exersam şi cu nea Traian Ionescu şi cu nea 
Ilie Oană separat trasul la poartă, jocul cu capul şi, mai 
ales, pentru perfecționarea loviturilor de pedeapsă şi de 
la 16—20 metri, din care am marcat multe goluri decisive. 

— Ca cel din meciul cu Liverpool de la Ploieşti, din 
toamna anului 1966... 

— Am încercat să „fur“ de la alți jucători, cu o va- 
loare recunoscută, procedee tehnice care m-au ajutat 
să-mi corectez stilul de joc, să-l apropii cît mai mult de 
condiția omului de gol. 

M-am străduit să fiu un bun coleg, să nu-mi privesc 
coechipierii de aceeaşi vîrstă sau mai tineri de pe poziția 
inginerului Dridea, ci a jucătorului care trebuie să-şi 
aducă pantea sa de contribuţie la efortul colectiv, la reu- 
şita comună a echipei. 

Am dus o viață foarte cumpătată, îngrijindu-mă în 
mod deosebit de o recuperare cît mai rapidă după efort. 
Am găsit în cadrul familiei şi climatul favorabil pentru a 
face performanţă. „Fetele“ mele, soția şi cei doi copii, 
mi-au fost prietenii cei mai buni. 

Ca antrenor am căutat că adun cît mai multe date pro- 
fesionale, pe care apoi le-am trecut prin filtrul gîndirii 
personale, al temperamentului meu, al concepției proprii 
despre viaţă şi despre fotbal. Am plecat întotdeauna de la 

premisa că un bun antrenor trebuie să fie, înainte de 
toate, un om echilibrat, să întreţină relaţii civilizate de lu- 
cru cu jucătorii şi conducătorii, să nu-și dezamăgească su- 
porterii. Un bun antrenor devii numai lucrînd continuu, 
studiind, învăţind, învăţînd... 

În sfîrșit, vorbind de ceea ce-i revine unui conducător: 
ca să fie cît mai util fotbalului, acesta trebuie să facă to- 
tul ca jucătorii să fie absolviţi de grijile vieţii cotidiene, 
pentru ca atenţia lor să fie îndreptată, cu prioritate, în di- 
recţia pregătirii şi a competiţiei. Un bun conducător tre- 
buie să colaboreze sincer cu antrenorul şi împreună să 
acţioneze în folosul echipei și în spiritul unei cît mai de- 
pline corectitudini. 

— „care l-a caracterizat pe Mircea Dridea ca jucător,. 
antrenor şi conducător. 

Mircea Dridea — simbolul fotbalului ploieştean. Aşa: 
cum este Oblemenco la Craiova, Petschovschi la Arad, 
Dobrin la Piteşti, Paraschiva în Valea Jiului, Bölöni la 
Tg. Mureş. 

Cu o singură deosebire. Mircea Dridea a fost tot 
timpul... Petrolul ! 


ÎN LOC DE FINAL 


Mi-a făcut cadou soția mea, Elvira, cu ocazia unei aniver- 
sări, o carte a scriitorului englez, laureat al Premiului Nobel 
petru literatură, Rudyard Kipling, care a trăit între anii 1865 şi 1936, 
născîndu-se în India şi trăind mult timp în această ţară, 

Și m-au impresionat profund talentul cu care el evocă mediul 
exotic, frumuseţea descrierilor lumii animale, arta cu care reuşeşte 
să cucerească cititorul pe care îl transferă, cu ajutorul povestirilor 
sale, parcă într-o lume de basm. 

Dincolo de toate acestea, am găsit la Rudyard Kipling o poezie 
al cărei conţinut parcă se leagă de minune cu zbuciumul şi trăirile 
omului de fotbal, fie el conducător, fie antrenor, fie chiar simplu 
suporter. 

Cu această poezie aş fi putut începe cartea, folosind-o ca un 
fel de motto. Dar, tot atit de bine ea poate servi... în loc de final 


DACĂ... 


De poți fi calm, cînd toţi se pierd cu firea 

în jurul tău, şi spun că-i vina ta; 
De crezi în tine, chiar cînd omenirea 

nu crede, dar să-i crezi şi ei cumva ; 
S-aștepți, dar nu cu sufletul la gură, 

să nu dezminți minciuni mințind, ci drept. 
Să nu răspunzi la ură tot cu ură, 

dar nici prea bun să pari, nici prea-nțelept. 


De poţi visa şi nu-ţi faci visul astru ; 
de poţi gîndi, dar nu-ţi faci gîndul țel 

De-ntîmpini şi Triumful şi Dezastrul 
tratînd pe-aceşti doi impostori la fel ; . 
De rabzi să vezi cum spusa ta-i sucită 
de  pișicher, să-l prindă-n laț pe prost 
Cînd munca vieţii tale năruită 
cu scule obosite-o faci ce-a fost. 
De poţi să strîngi agonisita toată 
grămadă, şi s-o joci pe-un zar, 
Să pierzi şi iar să-ncepi ca-ntiia dată, 
iar c-ai pierdut — nici un cuvînt măcar ; 
De poţi sili nerv, inimă și vină 
să te slujească după ce-am apus 
Și piept să ţii cind nu mai e stăpină 
decît VOINȚA, ce le strigă: „SUS !“ 


DIXIT! 


Bucureşti — decembrie 1985 


f CUPRINS 


N-AM FOST UN FIU RISIPITOR 

SIC TRANSIT GLORIA MUNDI ! 

Un anunț trist și... nimic mai mult 

„Un-doi-uri într-o zi de... S.R.L. 

O experienţă de o jumătate de secol la fania indiiferenţei 

Și, totuși, înapoi la... fotbal 

Sine ira et studio Pepi alla et At At 

Toamna... Sportul aluat Baia Mare sau Brăila 

De cinci ori, U.T.A. 

Mereu de la capăt 

La index! 

Lupul, pe unde a mincat. oaia... 

LA FLORENȚA A INCEPUT DRUMUL NOSTRU SPRE 
INALTA SOCIETATE A FOTBALULUI CONTINENTAL 

TOTUL DESPRE HAGI — „UCENICUL VRĂJITOR“ . 

„SCHIMBUL DE MIINE — RUDA SARACA A FOTBALULUI 
NOSTRU 

Rivnind la grădina veci mul 

Este greu, într-adevăr. Dar asta nu-i o scuză 

Unde-i baza piramidei ? 

Dar, de fapt, unde aşteptăm e So acea Do rd va 

Dar cine sînt antrenorii ? 

„ün fel de mamă vitregă Eee "o AN 

Sci intermezzo cu două Pa ala Și promo- 

varea 

O relaţie de muncă, dacă ar fi pe de-a întregul sinceră... 

O idee generoasă — concentrarea valorilor 

Și totuşi... semne. bune. Sus tricolorul ! 

CONFIDENȚE... CONFIDENȚŢE... 

Plopeni... Plopeni... Plopeni... 

Clasamentul adevărului PEO Ava Fa 0 

Din scadenţă în scadenţă . . . ki 

Atenţie la primele şi la ultimele cinci aae, ale. solul 
Memento ! 

Bilbao story 


O istorie tristă care, din E iet prea ariile, ori se repetă! 


RĂSFOIND UN ALBUM AL AMINTIRILOR 
„UN TUNAR“... ÎN BATERIE ! A 
SIMBOLUL FOTBALULUI PLOIEŞTEAN 
IN LOC DE FINAL 

